
REČ UREDNIKA 


Pre svega, jedno malo objašnjenje. Oni koji su čitali reč urednika u prošlom broju 
Alefa mora da su bili pomalo zbunjeni. Naime, još ranije je bilo najavljeno da će Alef 
promeniti format 1 preci na oblik knjige i prodaju u knjižarama, a ta Reč urednika je 
upravo nagoveštavala da je to već urađeno sa tim brojem. I zaista, sve je bilo priprem- 
ljeno za promenu, kompletan slog je bio prilagođen novom formatu... međutim, kako to 
obično biva, u poslednji čas je došlo do nekakvih promena planova i odlučeno je da se 
Alef do daljnjeg zadrži u svom formatu i obliku. Štamparija je jednostavno presnimila 
postojeću pripremu, smanjivši je na potrebnu veličinu (zato je slog onako sitan), ali Reč 
urednika nije promenjena 1 imali ste priliku da čitate ono što ste čitali. 

Sta će nadalje biti s Alefom? 

Pitajte me šta god hoćete, o smislu života, veličini svemira, o izdavaštvu pedesetog 
veka, tražite da rešim kvadraturu kruga, da razrešim jugoslovensku krizu, sve... samo 
me nemojte pitati kako će izgledati Alef2 i 

Ono o čemu mogu da govorim s velikom dozom sigurnosti (mada, ko zna?) jeste 
upravo ovaj broj Aleja koji imate pred sobom. U celosti je odu pričama i tu za 
svakoga ima ponešto: od klasičnog SF-a, preko čiste fantastike do potpunih fantaz- 
magorija. Naravno, najveći kolač pripada ljubiteljima klasične naučne fantastike. Za 
mu je pre svega netipična priča “Pomaljanje“ Davida Palmera, zatim deo posvećen Diku 
i Harisonu. 

Kad je Dik u pitanju neophodno je malo objašnjenje. Naime, nije uobičajeno da se u 
jednom istom broju nekog časopisa donose dve priče od istog autora, pod istim naslo- 
vom. Ovde vam je pružena jedinstvena prilika da vidite kako je jedna ideja kod velikog 
pisca narastala u periodu od desetak godina i poslužila, praktično, kao okosnica za 
jedan od boljih SF romana. 1953. godine Dik je panig pri o preživelima hidrogenskog 
rata kojima je glavna zabava jedna vrsta pardpsihološke igre sa motivima nestalog 
sveta. Tedandest godina kasnije pojavljuje se roman “Tri stigmate Palmera Eldriča” u 
kome nema hidrogenskog rata, ali efekat staklene bašte uvelike uništava Zemlju tako da 
je preduzeto naseljavanje po okolnim svetovima. Kolonisti Marsa imaju samo jednu 
zabavu: parapsihološku igru podstaknutu snažnim drogama i simulacijom nedostižne 
Zemlje. Dakle, prva priča “Dani Perki Pat ie prava priča napisana zasebno, a druga 
priča pod istim nazivom je zapravo samostalni odlomak iz romana koji istu temu varira 
na sasvim drugačiji način. 

Vera lvosić-Santo je, nesumnjivo, najkvalitetnija žena SF pisac na ovim prostorima. 
Dobitnik nagrade SFera u kategoriji priče za proteklu godinu, zapažena i na konkursu 
Znak sagite za domaću SF priču, najavljuje uspon forme i mnogo bolja ostvarenja u 
narednom periodu. Međutim, ona je tipičan primer zašto žene u našem SF-u, zapravo, 
slabo prolaze. NENO Je upoređivati njenu priču sa pričom Elizabet Lin, ali odre- 
đene paralele postoje. Obe biraju muškarce za glavne protagoniste svojih priča, ali naša 
Vera ne može da istraje na tome, već ubacuje na izgled o ženski lik za koji se 
tokom priče ispostavlja da je pametniji, sposobniji, jači, lukaviji od svih muškaraca, da 
jadni muškarci danima ne mogu da shvate ono što dotična dama ukopčava u ševu 
inteligencije... zatim, muškarci su tunjavi, slabašni, smotani, a žene odlučne i čvrste... 
takve stvari mogu da postoje samo u mašti frustriranih žena pisaca fantastike. Nije ovo 
usamljen slučaj, ali posebno pada u oči jer je u pitanju jedan zaista vanserijski talenat 
na žalost sputan pokušajima da poremeti odnose koji na ovim prostorima uspešno 
vladaju već nekoliko miliona godina. 

Kao poslasticu, imate priču Dragana R. Filipovića, izvorno objavljenu pre dve i po 
godine u užičkom Međaju, gde se njegovo veličanstvo Fipa bavi dolaskom jednog našeg 
poznatog POTA a na javnu scenu. Da su vremena srećnija mogli bismo da raspišemo 
igru pogađanja o kome je reč, ovako, suviše je oporo... 

I na samom kraju Alefa, jedna sasvim mračna vizija malo poznatog poljskog pisca 
Jaceka Sjerpinjskog. Ne sećam se kada sam imao prilike u poslednjih pet godina da 
pročitam nešto ovako otužno i onespokojavajuće. 

U svakom slučaju, žao nam je što nismo u prilici da vam ponudimo veselije teme, 
ali veliki deo svetskog SF-a, a kako vidimo, pome o i našeg, gaća u vodama upozorenja i 
mračnih vizija mogućih budućnosti. Na žalost, pre nego što smo na našim prostorima 
stigli da se pozabavimo mračnom budućnošću, ona se već prelila u našu svakodnevicu. 
Možda je upravo to naša krivica. 

Boban Knežević 

David R. Palmer 
POMALJANJE 


(Emergence, 1980) 
preveo Marko Fančović 


Ništa ne radite? Nikuda ne idete? Vreme se razvuklo? Dosadno? Depresivni? Takođe, 
veoma uplašeni? Uzročni faktori ne pod kontrolom? 

Nezgodno. Za žaljenje. Zatvoreni krug - zmija grize svoj rep. Um okupiran pro- 
blemima; problemi se zagnoje, zadobijaju sve veću važnost kojom okupiraju um. Itd. 
Dovoljno loše i gde problemi minorni. 

Moji nisu. 

Psihološki tekstovi nude razna rešenja: preporučuju zaposlenost, zamajavanje ako 
je potrebno; odvraćanje pažnje. Bolje ukoliko zamajavanje predstavlja izazov, u 
određenom stepenu frustraciju. Još bolje što imam odgovornost. Sve pomaže. 

Možda. 

U svakom slučaju, uposlenost teško postići. Jeste, više knjiga u skloništu nego u 
javnoj biblioteci; više alata, opreme, zaliha, itd. nego u nasukanom brodu švajcarske 
porodice Robinson - sve najnovija dostignuća: najlakše, najjednostavnije, najpametnije, 
najpouzdanije, nerdajuće. Senforizovano. Sve neupotrebljivo ukoliko ne - ispravka - dok 
ne izađem (a od cele gomile znam upotrebim možda pola tuceta: šrafciger da otvorim 
zaglavljenu fioku; čekić da razmekšam šniclu, lomim led za kockice; testerica da sečem 
smrznuto meso...) 

Pa, naravno da postoje knjige koje objašnjavaju odabir, upotrebu. 

Zaista, naravno postoje knjige - na hiljade! Plus biblioteka mikrofilmova -još veća. 
Mnogo značajnih stvari: klasika, savremenici; sveobuhvatni muzej najboljih Čovekovih 
ostvarenja: reči, platna, 3-D i multigledne reprodukcije skulptura. | nauka: medicina, 
stomatologija, veterina, entomologija, genetika, pomorska biologija; mašinstvo, elek- 
tronika, fizika (i nuklearna i baštenska), meteorologija, astronomija; stolarstvo, poljo- 
privreda, zavarivanje (sačitavom opremom), lov, preživljavanje, itd. itd.; poezija, bele- 
tristika, biografije velikana, skoro velikana; filozofija - čak i kompletan izbor svetske 
fantastike, stare i nove. Kompletne knjige o Ozu, itd. Lepo iznenađenje. 

Tata bio odlučan da Čovekova najveća dostignuća ne treba da nestanu u Vatro- 
metu; takođe siguran da isti vreba iza ćoška. (Priznanje: Zapitala se ponekad igra li 
kompletnim špilom; potrošio nezamislivu količinu para na sklonište i sadržaj. Ispalo da u 
pravu; verovatno se poslednji smeje Negde. Želela da je ovde da me zafrkava zbog toga 
- ali ne bi da može; bio previše fin. Nedostaje mi. Mnogo.) 

Postajem plačljiva. Gore spomenuto po definiciji predstavlja ,zadržavanje“ u 
patološkom smislu, po definiciji iz lekcija psihologije. Vreme da se kucne petama, 
pljesne rukama, nasmeši, krene poskočicom. 

U svakom slučaju, planine knjiga, mikrofilmova, ograničena korist; preozbiljni. 
Uzmimo klasike: mogu se tolerisati neko vreme, onda nastupaju uzgredni efekti. 
Podseća na manikiranje grebanjem po školskoj tabli, moguće, ali ću radije trpeti duge 
nokte. Isto sa klasikom kao jedinim lekom za ,zadržavanje“. Ne sigurna šta gore. Može 
biti previše kulture u naglim dozama škodi zdravlju; možda se imunitet mora postepeno 

izgrađivati. 

A tehnika još gora. lako imala dobre osnove u matišu, osnovnim naukama. Isprav- 
ka - osnove dobre, s obzirom na starost; ali ovde ne pronašla bilo šta dovoljno elemen- 
tarno da iskoristim za proboj. Naravno, još se ne organizovala; ne proučila katalog, 
planirala postepen pristup interesantnim temama. Hoću; ali, za sada, šetnja kroz klasike 
skoro dosadna koliko i gledanje užasnih slika endokrinih poremećaja. 

I racionišem fantastiku, naravno. Hiljade naslova, ali ne gubim glavu. Brzočitač, 
znate kako je; prekršim disciplinu, bunar presuši za par dana. 

Onda našla knjigu o Pitmenovoj stenografiji. Promenilo sve. Čula jednom iz nesum- 
njivog izvora (gđica Hartman, Tatina sekretarica i recepcionerka) najbolji je, potencijal- 
no najbrži, i najraznovrsniji sistem zapisivanja. Takođe najteži se nauči kako treba. 
(Fusnota, u prilog istorijske preciznosti; Ona ga koristila: izvor možda zagađen nijansom 
pristrasnosti.) U svakom slučaju, izgledalo obećavajuće; nudilo izazov, frustraciju. Tako- 
đe, kukice prilično lepe; umetnost u neku ruku. Nadala se biće zabavno. 

Bilo - oko dva dana. Onda memorija završila apsorbiranje principa stenografije, 
vodilje skraćivanja i formulacije; prenela iste u korteks - kraj izazova. Ponekad zamorno 
biti genije. 

Pa, čak i ako ne više zabavna sama po sebi, još uvek korisna, mnogo praktičnija od 
rukopisa; idealna zavođenje zapisa, pisanje biografije za arheologe. Verovatno se ne bih 
trudila da sam ograničena na rukopis; presporo, nezgrapno. Ulagani napor bi otupio 
entuzijazam (kojeg i tako nema mnogo), uništio zalihe hartije po kratkom postupku. 
Pitman ćelu životnu priču smešta u red i po. (Naravno, pomaže što moj život bio kratak- 
ispravka: pomaže sažetosti; ne i stanju duha.) 

Problem stanja duha ozbiljna stvar. Telo zarobljeno duboko pod zemljom; 
emotivna razina pozamašne niža. Izgledi ne dobri da se telo izvuče živo, ali izgledi ne 
poboljšani emotivnim stanjem. Depresija čini inteligentnu procenu opcija slabo vero- 
vatnom. U sadašnjem stanju bih verovatno previdela deset dobrih mogućnosti, bacala 
novčić zbog škarta. Situacija verovatno ne toliko bezizgledna kako izgleda; ali bez po- 
dataka, korisnog obrazovanja, specijalizovanog znanja (i jake petlje), ne mogu formirati 
živorođeni zaključak koji ukazuje na hepiend. U nedostatku istog, sklona pretpostavim 
najgore. 

Pa zapis nije samo za arheologe; terapeutski je. Katarza: Prospeš dušu na hartiju, 
osetiš se bolje. Mora biti tačno - tako tvrde psihološki tekstovi (iako upozoravaju da 
bolje platiti nedeljnu zaradu za sat slušanja voajeru opremljenom doktoratima. 
Međutim, takvog nema u inventaru skloništa; valja se snaći). 

Prvi korak: Ažurirati zapis. Nikad pisala tako nešto; ne prisna sa zahtevima forme, 
Pravim Stvarima. Shodno, upotrebiti sopstveno nahođenje. Jedna stvar sigurna: Reče- 
nična struktura skroz će naterati profesore maternjeg jezika se okreću u grobovima 
(one dovoljno srećne da ih imaju). 

Jezik je šezdeset procenata salo, nesimboličan, škart. Pretpostavljam, masivna 
neefikasnost potiče od podsvesno priznate potrebe za odugovlačenjem, davanjem infe- 
riornom intelektu šanse skupi misli u nešto nalik koherentnosti (obično bez uspeha) i 
razmeće se (moja reč od dvanaest dolara može rasturi tvoju reč od deset dolara). Neću 
se držati precendenta; malo smisla u pisanju stenografijom, a onda odbacivanja 
prednosti zalažehjem u akademsku blagoglagoljivost. 

Stalno skrećem u kritiku društva. Verovatno simptom stanja. Glupo; po svemu 
sudeći, društva više nema. Rekoh: 

Prvi korak: Ažurirati zapis do ovog trena; iščistiti se od neuroza, raznih vezanosti. 
Onda beležiti uredni dnevni napredak u proučavanju situacije, posledičnom sistemat- 

skom (briljantnom) samospašavanju iz čupave situacije. Korist dvostruka: 

Prvo, opraću, osušiti, složiti, spremiti psihu; vratiti umu uobičajenu genijalnost; 
poboljšati izglede za uspešan spas, posledično preživljavanje. Drugo, pružiću arheolo- 
zima detalje o uzroku prerane smrti među zbunjujućom masom artefakata u skloništu, 
ukoliko očekivani prvi doprinos izgubi ružičasti sjaj. (Moram priznati brižnost za kosto- 
kopače isiljena: kosti u pitanju moje!) 

Dosta trabunjanja. Vreme se krene, ogoli duša za sopstveno dobro. Biti neurotičan 
skoro isto zamorno kao biti genije. (Pažnja, arheolozi: Ispraznite prostoriju od osetljive 
mladeži i/ili mešanog društva - vrući detalji slede:) 

Rođena pre jedanaest godina u malom viskonsinskom gradu, jedino dete normal- 
nih roditelja. Prozvana Kandidija Marija Smit; skraćeno na Kendi pre nego se mastilo 
osušilo na krštenici. Rani nagoveštaji atipičnosti: Oči fokusirane, pratile po rođenju; 
uzročno-posledične veze jasne sa šest nedelja; prve reči sa četiri meseca; rečenice sa 
šest meseci. 

Siroče sa deset meseci. Roditelji poginuli u saobraćajnoj nesreći. 

Bez rodbine - stvorilo dilemu u pogledu bebisitera. Rešeno kada se socijalni radnik 
angažovao. Bila strašno slatka beba, usvojena u rekordnom vremenu. 

Doktor Foster i supruga dobri roditelji: nežni, pažljivi, privrženi jedno drugom, to 
pokazivali. Pružili dobru sredinu za godine formiranja. Onda Mama umrla. Ostali samo 
Tata i ja; jako nas približilo. Bila verovatno besramno razmažena, ali i sputana: 

Onda imala jedva pet godina, ali želela da učim -samo što Tata imao čvrsta ube- 
đenja u pogledu odgovarajućeg tempa učenja, smernica za ,normalan" odgoj. Ne odo- 
bravao preranu zrelost; smatrao da nezdrava, vodi ka budućoj neprilagođenosti, neza- 
dovoljstvu. Takođe paternalističko seksistički; imao težak slučaj uraštenog stereotipisa. 
Cenzurisao aktivnosti, čitanje; odugovlačio pri najmanjem nagoveštaju prezrelog pona- 
šanja, netipičnih interesa. 

Mama se ne složila; pomagala, puštala na volju. Uz njenu pomoć naučila da čitam 
do druge godine; razumela osnovne brojčane odnose do treće: Mogla dodati, oduzeti, 
množiti, deliti. Mnogo pomogla dok nije morala da ode. 

Pa većinu znanja stekla krišom. Morala - ne dobija se lako u provincijskoj učionici. 
Ne teško; razvila brzočitačke navike, mogla završiti srednjoškolski udžbenik za deset, 
dvadeset minuta, svariti tipičan bestseler za pola, tri četvrt sata. Visila u školskoj, 
mesnim bibliotekama kad god mogla (samo čitalačke; ne mogla nositi kući). Ali grad 
mali; iscrpla očigledne izvore pre tri godine. Od tada preživljavala na mršavim 
plodovima tajnih operacija po kućama prijatelja, knjižarama; povremenim napadima na 
biblioteke, škole susednih gradova. Naravno, svi takvi poduhvati ne plodonosni; pro- 
vincijski izvori većinom isti, u uskom krugu. Katalozi većinom plitki, duplirani; nedostaje 
originalnost. 

Frustrirajuće. Pojačano znanjem da Tatina lična kućna biblioteka po broju primera- 
ka tuče školske i mesne biblioteke zajedno (ne računajući kolekciju u skloništu, ali za nju 
onda ne znala) - a ne mogla preći polovinu prve strane devedeset pet procenata knjiga. 

Tata patolog; knjige nedostupno tehničke. Toliko viši nivo, ne mogla odrediti gde 
leži jaz (tražite od amazonskog ljudoždera, sveže dopremljenog avionom, analizu obra- 
zovnih manjkavosti koje uzrokuju nerazumevanje strukture komercijalnog bankarstva). 
Tekstovi teški; pretpostavljaju visoku kompetenciju čitaoca. U sopstvenom slučaju ža- 
losno niska - rezultat zavere. Pa čeznula, hranila se mrvicama kad bi neumorno 
istraživanje otkrilo nove izvore. 

Jedini svetli izuzetak: Su Kim MekDivot, sin američkog misionara iz dana Bok- 
serskog ustanka, proizvod ranog saveza Istoka i Zapada. Imao sedamdeset tri prilikom 

odlaska u penziju, doselio u komšiluk pre dve godine. Očigledno bio učitelj celog života, 
ali nikad postigao stalnu katedru; otpuštan zbog svojih pogleda. Izgleda mu nije 
smetalo. 

Čudan starac. Nežan, tihog glasa, veoma učtiv; malen, izgledao skoro krhak. 
Orijentalni začin dodavao vilinski utisak izboranim crtama; utisak ne smanjen svetlošću 
nestašluka u očima. 

Za dve nedelje postao fokus omladinske aktivnosti većini grada. Ne mogu reći za 
većinu klinaca, ali u sopstvenom slučaju motivacija očigledna: Pored urođene srdač- 
nosti, znao sve - a ako se izuzetak pojavi, rado bi ostavio sve, pomogao u otkrivanju - i 
imao knjige. Kuća nesumnjivo prekršaj protivpožarnih propisa; često se pitala kako 
građevinski elementi izdržavaju teret. 

Fascinantan čovek: Mogao, hteo diskutuje o svemu. Ali se pitala neko vreme kako 
se snalazio kao učitelj; nikad odgovarao na pitanja sem pitanjima. Izgledalo kad god 
imam pitanje, na kraju sama istražim, saopštim odgovor njemu. Trebalo malo dok shva- 
tila, više dok stvarno ispoštovala: Nije ga interesovalo prenošenje znanja, činjeničnih 
informacija - prenosio proces učenja. Razlika značajna; retko shvaćena, još ređe ce- 
njena. Ne sumnjam to bio razlog niskog iznosa penzije. 

O, skoro zaboravila: Mogao prepoloviti cigle mrkim pogledom, naneti nemerljivu 
štetu pokretom mišića. Bilo kog mišića. Bio majstor karatea desetog dana. Nisam znala 
da ima takvih: mislila da stepeni završavaju osmim - a čula glasine da oni mogu hodaju 
po vodi. (Ali sumnjam bi se Majstor Mek zamajavao. U slučaju potrebe, ljubazno 
zamolio vode da se razdvoje - ali najverovatnije zahtev predupređen, nepotreban.) 

Drugog dana po doseljenju, Majstor šetao glavnom ulicom kad naleteo na četiri 
mlada čoveka, rane dvadesete, pijani, zapušteni -Vikendaši (žalim, moja jedina neizbri- 
siva predrasuda) - zabavljena samoizražavanjem u Milerovom dragstoru. Aktivnosti se 
sastojale od prevrtanja nameštaja, inventara; bacanja kontejnera (mleko, sirupi itd.) na 
pod; bacanja robe kroz izlog. Diskutovali o bacanju i g-dina Milera kada Majstor Mek 
stigao na lice mesta. 

Ocenio situaciju; učtivo zahtevao prestanak, uzdržanost, sačekivanje organa vlasti. 
Zapanjeni posmatrači zatvorili, odvratili oči; ne želeli posmatrati očekivani pokolj. 
Prljava Četvorka ispustila g-dina Milera, stuštila se na starog Kineza krhkog izgleda. 
Onda svi pali dole, imali posledične teškoće sa ustajanjem. Situacija ostala statična dok 
policija stigla. 

Prljavci uhapšeni, otpremljeni u bolnicu. Pokušana istraga o prepirci neuspela: Pre- 
više svedočenja - sva kontradiktorna, puna neverice, slabo verovatna. Međutim, ponav- 
ljanje određenih sličnosti u pričama sugerisalo simultano saplitanje kada Prljavci poseg- 
nuli za Majstorom: onda svi pali, zadobivši od toga ozbiljne povrede: četiri slomljene 
vilice, dve ruke, dve noge, dva ručna zgloba; dva iščašena kuka; dve rupture slezine. 
Plus masnice na zapanjujućim mestima. 

Jedina jednoglasna stvar - pitajte bilo koga: Majstor Mek nije uopšte mrdnuo. 

Policija pisala beleške u vidno nategnutoj tišini. Takođe uzela izjavu od Majstor 
Meka. Ali od sumnjive pomoći: Sastojala se većinom od pitanja. 

Sledeće nedelje YMCA objavila će Majstor Mek voditi obuku u karateu. Rezultiralo 
skoro izgredima (po provincijskim standardima). Samo mesta za stajanje pri upisu; 
skoro tučnjave oko mesta u redu. 

Bila šesnaesta na listi za početne časove, ali nemam zasluga za upis: Tatino maslo. 
Jako želela - s obzirom na sociološke trendove, umeće samoodbrane izgledalo sve više 
kao neophodna društvena veština za preživljavanje u budućnosti -ali oklevala da nač- 
nem temu; izgledalo kao verovatni sukob sa načelom „normalnog odgoja“. 

Pa konačno upitala. Iznenađenje! Složio se - dao blagoslov! Bila još u šoku kad Tata 
zapitao za vreme, datum upisa. Pokazala članak u novinama; sutra u podne. Izgledao 
zamišljen nekih pet sekundi, onda smo izjurili kroz vrata, niz ulicu do Y. Već petnaest 
ispred nas, opremljeni da izdrže čekanje. 

Tata na izgled kao stara papuča: topao, udoban, opušten. Ali delio osobine 
ledenog brega: Devet desetina uma ne očigledno u svakodnevnom životu. Znala da jako 
pametan, naravno. Proizilazilo iz zanimanja; patolog zna sve što i drugi specijalisti, plus 
vlastiti posao. Očigledno ne karijera za kretena - a bio dobar patolog. Cenjen. 

Ali ne razmetljiv; bilo lako zaboraviti; podsećanja malobrojna, retka. Širina duha, 
dalekovidost, brzina reagovanja, Moć Komandovanja se pokazivali samo u vremc 
potrebe. 

Tako bilo tad: Dok stajala u redu otvorenih usta (sa još dvadeset perspektivnih na 
gomili iza mene poput policajaca iz burleski), Tata organizovao prijatelje da donesu 
stolice, poljski krevet, hranu, piće, toplu odeću, ćebad, kabanice ifcd. Trebalo mu tri 
minute na telefonu. Bila impresionirana. Onda zapanjena - proveo celu noć na trotoaru 
sa mnom, deleći bdenje, odmenjujući pri odlascima u One Prostorije kad bilo potrebno. 

Steglo me u grlu kad saopštio nameru. Zagrlila ga bez daha; rekla mu da Kismet 
obezbedio boljeg oca od većine pokušaja genetskom koincidencijom. Nije odgovorio, ali 
bila zagrljena jače nego obično; uhvatila odblesak jačeg odsjaja uličnog svetla u 
uglovima očiju. Posebna noć; puna topline, osećanja pripadnosti, zajedništva. 

Nakon Tatinog veličanstvenog doprinosa, napora da me upiše na kurs, osećala bla- 
gu krivicu zbog krivog usmerenja, skrivanja prave motivacije. Istina, pohađala časove, 
trudila se; postala, u stvari, zvezda medu učenicima. Ali morala - učeničke zvezde išle na 
obuku u - aha! — Majstorovu kuću, okružene onim što izgledalo devedeset posto knjiga 
na ovom svetu. 

Zaslužila pristup tamo. Uložila velike napore da održim povlašćeni status; postigla 
crni pojas za deset meseci, državno prvenstvo (u dobno/težinskoj kategoriji) šest me- 
seci kasnije. Smatrana verovatnim kandidatom za savezno prvenstvo, možda svetsko. 
Uživala; zabavno, odlično za kondiciju, očigledna potencijalna vrednost (pitajte Prljavu 
četvorku), dobro za ego zbog laskanja povodom sve dužeg niza uspeha, osvajanja 
državnog Kupa ljubavi (ironično krštenog - takmičenje bilo „borba”: „ubila” sedam 
protivnika, ,obogaljila“ još dvadeset dva za ceo život ili duže). 

Ali čisto usputno, ni u kom pogledu ne odvlačilo od glavnog cilja: 

Uz pomoć Majstora (oslovljavanog ,,Učitelju“ van dojoa) apsorbirala ekvivalent 
naprednog srednjoškolskog obrazovanja, nešto fakultetskog dok nije svet propao: Ma- 
tematika do diferencijalnog računa, hemija, počeci fizike; dobri temelji za fakultetsku 
biologiju, prirodne nauke - dobro mi išlo. 

Povremeno uhvatila Učitelja kako me gleda poput kokoške koja lupa glavu nad 
labuđim jajetom ubačenim u gnezdo; dodaje beleške u „Dosje Tarzan" (nerešena 
zagonetka: veliki dosje, nikada objašnjen, delimično u vezi sa mnom, pošto dostignuća 
često rezultirala unosima, ali bio devedesetcentimetarski pre nego se ja pojavila), ali 
definitivno odobrava - a njegovo odobravanje bolje za ego od državnog kupa. 

U pogledu čega, do tada dostigla peti dan; mogla slomiti ciglu bridom šake, 
kolenom, stopalom. Ali nisam, nakon naučila da mogu. Mogućnost brinula Tatu. Jadni 
dragi mogao profesionalnom preciznošću zamisliti patološke posledice neveštog poku- 
šaja; znao tačno kako koja krhotina kosti izgledala, gde se zarila; koje tetive isečene 
kojim zarivanjem; koji nervi zauvek uništeni itd. Imao čežnjivu ambiciju ga nasledim u 
medicini: smatrao izglede mršaim za pretendenta kojem deformisani, nažuljani čekići 
rastu iz zapešća. 

Bespotrebna briga; žuljevi nepotrebni. Uz pravu kontrolu telo zadaje udarac 
normalnim rukama bez nelagode, oštećenja. Moguće, naravno, zloupotrebiti prirodu do 
tačke u kojoj se prsti, zglobovi, brid šake itd. pretvore u kremen, ali nikad videla spoljnu 
manifestaciju. Ne služi svrsi u praklikovanju Veštine; posmatrano sa prezirom i od 
strane ozbiljnih učenika i Majstorove. 

Toliko o lepim sećanjima. 

Nedavno svetska situacija krenula nagore. S obzirom na uobičajene novinske 
naslove kad promena počela, izgledi postali skroz crni. Tata pokušao da sakrije brigu, ali 
provodio duge sate čitajući izveštaje iz Vašingtona (prvi put shvatila koliko ustvari ce- 
njen kad videla od koga), gledajući vesti, konsultujući razne inostrane, domaće zvanič- 
nike telefonom. Izgledao dovoljno vedro, ali kad mislio da ne gledam, maska spadala. 

Konačno me pozvao u radnu sobu. Rekao da sednem; održao dugo, ozbiljno pre- 
davanje o koliko ozbiljno stvari stoje. Tražio da provedem kroz kuću, pokažem ulaze 
tunela za hitne slučajeve koji vode u sklonište (stravična stvar - šezdesetmetarski 
vertikalni pad u mrklom mraku, ublažen tek na dnu postepenim zakrivljenjem kad poli- 
rani zidovi zavinu u horizontalu, udu u sklonište). Onda insistirao da upotrebimo za 
probu, lako smatrala ,probu“ verovatnim uzrokom psihičke blokade, onemogućavanja 
daljnje upotrebe - čak i u slučaju potrebe - postupila po zahtevu. Ne loše koliko 
očekivano; nivo užasa možda pet posto manji od predviđanja. Ali ne zabavno. 

U svakom slučaju, prvi put u skloništu od treće godine. Scenske atrakcije brzo 
skrenule pažnju od trenutnog srčanog napada dobijenog u dolasku. Skriveno ispod 
neugledne provincijske kućice skromnog doktora bilo Osmo svetsko čudo. Sklonište je 
trospratna struktura usečena u kamen, trideset sa petnaest metara; pet osmina police, 
skladišta. Odmah prepoznala gledač mikrofilmova; identičan onom iz velike bolnice u 
susednom okrugu. | ormari za čuvanje filmova isti - samo zauzeli punom dužinom dva 
zida, plus četiri neprislonjena idu skoro celom dužinom sobe. Ostatak police za knjige, 
kao i ceo drugi sprat. Podrum izgleda većinom alati, mašinerija, instrumenti. 

Jedva čula predavanje o funkcionisanju osnovnih funkcija održavanja života: ob- 
navljanja vazduha, reciklisanja otpadaka, proizvodnje energije itd. Jedva uspevala da 
izgledam koncentrisano - knjige me privlačile kao magnet. Ipak, ne izgubila glavu; 
obratila dovoljno pažnje da postavim pametna pitanja. Zaista naučila osnove kontrole 
vitalnih komponenti skloništa. 

..Jer mi palo na pamet; Mogla neuznemiravana čitati tu dole ako znam kako da 
učinim nastanjivim. (Osećam se loše i zbog toga; Tata bolestan od brige za moj 
opstanak U slučaju Da - a objekt brige planira nastavljanje sebične potere za pisanom 
reči.) 

Tura, predavanje završili. Beskrajno spiralno stepenište uz cev prečnika metar i po 
odvelo natrag u udoban svet provincijske stvarnosti. Život nastavljen gde prekinut. 

Sa izuzetkom: Sada vrebala pogodnu priliku da počnem istraživanje skloništa. 

Ne lako naći. Kao Peti bila kvalifikovani pomoćni instruktor na zvaničnim časovima; 
to uzimalo popriličan deo vremena. Mnogo ostatka posvećeno sopstvenom učenju - i 
Veštine (htela dođem do Šestog; bila bih najmlađa na svetu) i akademskih predmeta, 
oboje pod budnim okom Majstora. Plus prazno vreme potrošeno na zauzimanje 
prostora u srednjoškolskoj učionici, pokušavajući da ne pokazujem previše očigledno 
koliko mi dosadno dok održavam nivoskroz odličnih ocena. Jedina zabava vezana za 
ispravljanje profesora, udžbenika - obično povezana sa iskopavanjem dokaza, suprot- 
stavljanjima u direktorovoj kancelariji.) Plus raznovrsne aktivnosti koje popunjavaju 
predstavu o ,normalno uklopljenoj jedanaestgodišnjakinjigodišnjakinji“. 

Ali strpljenje uveče nagrađeno. Ukoliko dovoljnog trajanja. Tata pozvan u Vašing- 

ton; složio se da dovoljno odrasla da brinem o sebi, kući, Teriju za vreme tri dana 
očekivane odsutnosti. Uspela da ne šenim zbog šanse. 

Teri? Tačno, ne pomenula pre, po imenu; samo da imam odgovornost. Sećate se? 
Strana prva, pasus četvrti. Obratite pažnju - možda napravim kviz. 

Teri zaostali, usvojeni brat blizanac. Ugledao svetlost dana bukvalno istog momen- 
ta kad i ja - ili bi da je otvorio oči. U početku više obećavao od mene: Hodao sa devet 
nedelja, prve reči sa tri meseca, mogao leti sa četrnaest nedelja. Postizao prilično 
složene fraze sa šest meseci, ali nikada stigao do kompletnih rečenica. Rano dostigao 
vrhunac, ostao nisko. 

Ne pošten opis. Ustvari, Teri je briljantan - za makoa. Takođe prelep. Hijacintski 
mako, poznat niščima duhom kao Hijacint, pseudointeleklualcima kao anodorhynchus 
hyacintbius - užasna stvar da se kaže o slatkoj ptičici. Puno ime Teri D. Foster (ono D je 
za Daktil). Dug oko devedeset centimetara (od čega su pola repna pera); osnovna boja 
jarka, bleštava hijacint plava (apsolutno električne nijanse na suncu), sa svetložutim 
mrljama oko očiju poput klovna, crnim nogama i kljunom. Crte lica permanentno 
složene u veselu iskeženu facu seoskog idiota. Ishrana se sastoji od svega na dohvatu, 
ali idealno od odgovarajuće mešavinc semenja, raznog voća, oraha, parčića mesa itd. 

Hobiji se sastoje od podvrgavanje češkanju glave i vrata (ozbiljan posao), umet- 
nosti konverzacije, uništavanja sveta. Talenat za poslednje navedeno dostojan divljenja: 
680 kila pritiska na raspolaganju na radnom kraju velikog, kukastog kljuna. Čvrsto 
verujem da, ako ostavila Terija sa desetcentimetarskom kockom tungsten karbida, bi 
posle dva sata našla ekvivalentnu količinu metalne prašine, nesmanjen entuzijazam. 

Bila zaista ubedena da rođeni brat kao vrlo mala. Prva duboka dečja trauma (ne 
pogođena gubitkom pravih roditelja; suviše mlada u to vreme, suviše se interesantnih 
stvari dešavalo) uzrokovana shvatanjem da pogrešno građena, neću nikad naučiti da 
letim. Tvrdoglavo ovladala čučanjem na prečki rešetke za bebe neposredno pre nego 
prohodala (iako nikad došla do toga da preferiram nonšalantnu pozu na jednoj nozi 
koju brat upotrebljava - nožni prsti deformisani: zakržljali, prekratki da čvrsto uhvate), 
ali sledeći korak jednostavno van sposobnosti. 

Pretpostavljam ova faza detinjstva doprinela pojavi simptoma koji doveli do 
preranog odlaska Mame Foster. Jasno pamtim prvi put kad ona ušla u sobu, zatekla nas 
kako zajedno čučimo na prečki, furiozno ,vežbajući krila". U retrospektivi, čudo nije 
izdahnula, na licu mesta. 

(Zvuči hladno, bezosećajno; nije. Mama obaveštena mnogo unapred; znala skoro u 
dan kad može očekivati da ode. Pripremila me s mudrošću, razumevanjem, ljubavlju. 
Videla odlazak kao neizbežnu ali divnu priliku, avanturu; naglasila da spremna da 
prihvati, čak oprosti, razumno žaljenje zbog planova pokvarenih, stvari neučinjenih - ali 
ne žalost. Uporedila žalost zbog smrti prijatelja sa zavišću na prijateljevoj sreći: sebična 
reakcija! - žaliti sebe, ne prijatelja. Uporedila vlastiti odlazak sa divnim putovanjem; 
„pokvarene planove“ sa odustajanjem od poklapajućeg filma, piknika, plivanja u jezeru. 
Osim toga, data mi velika odgovornost - stavila mi u dužnost ,brigu o Tati“. Objasnila da 
on pravio mnoge složene planove za nas troje - mnogo više od nje ili mene. Biće bez 
sumnje više razočaran, osećati više žaljenja zbog nemogućnosti da ostvari. Trebaće mu 
ljubav, razumevanje tokom perioda potrebnog da preradi planove za dvoje preostalih. 
Tako obavila posao sa mnom da zaista ne patila zbog gubitka, žalila; samo mi 
nedostajala kad otišla, nadala da se dobro provela.) 

Probudila se na jutro Tatinog odlaska uz iznenađujuću spoznaju - ne želela da ode. 
Ne sviđalo mi se da ostanem sama tri dana: ne sviđala ideja da on bude sam tri dana. 
Ležala u postelji čudeći se da razrešim uznemiravajući osećaj. Ili ga bar identifikujem. 

Ne uspela ni u jednom: nikud ranije predosećala. Podsvesno osećanje: ispod nivoa 
svesti, ali nametljivo. Uvećano dovoljan broj puta, moglo bi se zameniti za strah - ne, ne 
baš strah; pre bezumni, vrišteći užas. 

Ali glupo; nema se čega plašiti. Gda Hartman će raditi u kancelariji u prednjem 
delu kuće tokom dana, kuća će biti čvrsto zaključana noću -uz dodatnu sigurnost koju 
pružaju neke sasvim neprovincijske spravice, čije instaliranje Tata nedavno prouzro- 
kovao. Plus dobri susedi sa svih strana, raspoloživi preko telefona pored kreveta ili 
jednim glasnim vriskom. 

Osim toga, nisam li ja Kendi Smit-Foster, državni prvak, bič božji kategorije ispod 
dvanaest godina, drugi najopasniji smrtnik unutar kruga od 200 milja? (Sad već znala 
detalje ,saplitanja“ Prljave četvorke i sumnjala bi tako lako prošli da ja bila posrednik.) 

Jesam. Pa rekla predosećaju da umukne. Oprala se, obukla, sišla da doručkujem sa 
Tatom i Terijem. 

Držanje tokom ispraćaja za divljenje; izvedba ušla u finale za nagradu za uz- 
držanost godine. Samo zagrlila, izljubila; upozorila da izbegava nevolju u prestonici, ali 
ako se desi, me zove što pre - dolazim u pomoć: razbijam glave, lomim kosti, pravim 
ružne stvari od protivnika. Izliv nagrađen podužim zagrljajem zauzvrat, sličnim upozo- 
renjem u pogledu sebe tokom odsustva (ali dostojanstvenije izraženim). Onda se vrata 
vladine limuzine sa šoferom i policijskom pratnjom zatvorila; vozilo krenulo svojim 
izduženim, crnim putem niz ulicu, van pogleda iza ćoška. 

Provela jutro u školi, popodne držeći čas u Y, propraćen vlastitim časom sa 
Majstorom. Najzad se našla u kući, sada praznoj, sa izuzetkom Terija (koji izražavao 
negodovanje zbog celodnevne izolacije punim pozamašnim plućima); gđa Hartman 
završila za taj dan, otišla kući. Utišala bracu češkanjem glave, prebacivanjem na rame 
(obožava pomaže u vršenju kućnih poslova, ali prihvatanje znači triput veći posao nego 
kad radim sama -treba sve raditi ispruženih ruku, van dohvata). 

Spremila večeru, pojela, dala Teriju celu kašičicu kikiriki-putera kao kompenzaciju 
za dosadan dan (izrazio oduševljenje presavijanjem kašičice napola). Oprala sudove, 
očistila kuću muvajući se besciljno; počela ponovo. 

Konačno shvatila da se kolebam, zamajavam; bojim da priznam da stvarno sama 
kod kuće, zaista imam priliku za nesmetano istraživanje skloništa. Dobrano razmotrila 
konflikt; ocenila vuče korene iz krivice zbog namcre da iskoristim Tatino odsustvo da 
prekršim poznate zahteve. Podsetila sebe da postojanje prekršaja zavisi od preciznosti 
mišljenja koja se tiče neizrečenih želja; ako „poznati zahtevi” nisu dubiozna 
terminologija, šta jeste? Takođe odlučno rekla sebi analiza osećanja krivice isto što i 
eliminacija. Skoro poverovala. 

Nestrpljivo ustala, krenula ka vratima podruma. Teri prepoznao znake, uložio 
protest protiv mogućnosti celovečernjeg napuštanja. Uzdahnula, vratila se, prebacila na 
rame. Bata trljao glavom obraz u znak zahvalnosti, nežno gricnuo vršak nosa, rekao 
„Baš si gadna," tonom olakšanja. Načas se zagrcnula; dah ptice koja jela kikiriki-puter 
nije baš počast. 

Spustila se dugim spiralnim stepenicama niz cev do skloništa. Obavila rutinu 
uključivanja, aktivirala sisteme. Onda počela istraživanje. 

Nastavila polako. Teriju prvi put dole; smatrao zabavnim. Govorio ,Ma šta mi 
reče!" svakih deset sekundi. Takođe istezao vrat, ljuljao glavu, izražavao strasnu želju 
da proba svaku knjigu izvađenu iz police. Oštro upozorila na skoru budućnost u obliku 
krilca u sosu ako samo takne i jednu stranu. Izgleda mislio dotična mogućnost zabavna, 
udvostručio napore. Ali navikla na asocijalno ponašanje idiotskog brace; pokvarila mu 
zabavu skoro bez svesnog napora dok nastavila sa istraživanjem. 

Uskoro shvatila nasumično zavirivanje beskorisno; bila u položaju gladnog klinca 
ubačenog usred Vili Vonkine fabrike čokolade: prevelik izbor. Primer: ceo ormar pored 
gledača mikrofilmova bio katalog! 

Metar širok, dva i po visok; fioke metar duboke, petnaest centimetara široke (po 
šest u redu); deset naslova po kartici (tankoj kartici) - dva kubna metra čistog kataloga. 

Oduzimalo dah pri pomisli. | bacalo u depresiju; verovatnoća za uspeh u planiranju 
uredne kampanje za dopunu obrazovanja ne velika. Ne znala gde da počnem; koje 
knjige, filmovi odgovaraju trenutnom kapacitetu; gde krenuti dalje. Jedina stvar 
zamornija od biti sputani genije je biti ignorantni genije svestan svog stanja. 

Odlučila se konsultujem sa Učiteljem; pokušam ga navesti da nabroji knjige koje 
smatra idealnim za najbrži nastavak obrazovanja, bez obzira na cenu. (Vodila računa o 
Tatinoj ambiciji da me vidi kao doktora; ali bez obzira, nikakvo obrazovanje bačeno. 
Znanje vredno samo po sebi.) Ne mislila da treba prijavim otkriće - bilo bi kršenje 
poverenja - ali mogla upotrebim indirektan pristup. Ne laž; samo ne spominjati da 
svaka predložena knjiga nesumnjivo raspoloživa istog trena. Bi trebalo ga zavara čitavih 
deset sekundi. 

Krenula ka komandnoj tabli da isključim struju u skloništu. Ruka dotakla prvi pre- 
kidač u redu kad red crvenih svetala zatreptao, tri velika zvona na zidu do table otpo- 
čela prave zaglušujuću buku. Trgnula ruku natrag kao od vrele ringle; pomislila uključila 
alarm za provalnike (ako reakcija uopšte vezana za misao). Grozničavo razgledanje 
table ne otkrilo tako nešto, ali našla prekidač označen „Alarmna zvona, Uzbuna Sever- 
noameričke komande vazdušne odbrane“. Brzo otvorila, s olakšanjem primetila pre- 
stanak buke, ali svetla nastavila trepću. Onda, dok gledala, drugi red, označen ,Napad 
otkriven“, počela treptanje. 

Problem sa genijalnošću je tendencija da se misli duboko, razmatra skriveno 
značenje, previdi očigledno. Vratila Terija (kao i uvek, krenuo po pomoć nakon prvog 
glasnijeg zvuka), češkala glavu da smirim nerve. Braca odgovorio „To ne valja" nekoliko 
puta; zario kandže u rame, lepršao krilima da pokaže da se stvarno nije uplašio. 
Zahtevala se smiri, umukne; želela razmotrim implikacije table. 

Impresivno. Tata mora da zaista visoki potajni budža kad mu se takvi podaci dos- 
tavljaju u kućno sklonište. Dok razmatrala to, još jedan red zasvetleo, ovaj označen 
»Uzvraćanje otpočeto". Zamislite - detaljne informacije o toku nuklearnog rata dostav- 
ljene u vlastitu kuću! Divno biti tako važan. Čudesan čovek. A tako skroman - sve ove 
godine ne otkrivao. Zapitala se o stvarnom položaju u vladi. Sa takvom pameću bio 
verovatno na čelu supertajnog špijunskog biroa, zadužen za tuce džemsbondovskih 
tipova. 

Ne znam koliko dugo bezumno preživanje trajalo; konačno nešto kvrcnulo u glavi: 
Napad? Uzvraćanje? Hej..!. Jurnula ka stepenicama. Teri ukopao kandže, glasno izrazio 
protest zbog naglih pokreta. 

Stala kao ukopana. Tatin glas, sićušan, očigledno snimak: „Crvena uzbuna, prime- 
ćena radijacija. Nivo preko granice opasnog. Sklonište će se hermetički zatvoriti za 30 
sekundi - 29, 28, 27..." Stajala nepomično; slušala dok je poznati glas izvodio rekvijem 
za sve poznato i voljeno - uključujući verovatno i sebe. Prekinuo brojanje jednom kod 
petnaest sekundi da ponovi upozorenje o radijaciji, ponovo kod pet sekundi. 

Onda došlo duboko zujanje; snažni motori postavili blokove betona, čelika, 
azbesta preko vrha stepeništa, uradili isto sa tunelskim ulazom. Proces zatvaranja 
okončan čvrsto mehaničkim treskom, udarcem. Motori zacvileli zbog trenutnog preop- 
terećenja dok program brinuo da bude hermetičko. 

Tada zaista sama. Stajala gledajući u ništa duge minute. Ne znala kad neme suze 

počele; primetila lice vlažno kad Teri probao, ustanovio previše slano. Zatresao glavom; 
rekao tiho “Jaa-dna maa-la...“ 

Konačno se našla u stolici. Radio uključen; ne mogla se setiti kako okrenula pre- 
kidač, našla frekvenciju KONELRAD-a. Samo sedela, slušala izveštaje. Jedini put pome- 
rila bilo kad dala hrane, vode Teriju; upotrebila WC. Stanica još emitovala, ali posade 
bilo samo prva tri dana. 

Bilo dovoljno, čula priču: Covečanstvo eliminisano. Radijacija, veštački stvorena 
bolest. Međunarodno takmičenje u brzom potezanju okončano nerešeno. 

Konačni glas na talasima slabašno protestovao situacija besmislena: Govorio iz 
komande odbrane blizu Denvera - miljama pod zemljom, potpuno otporno na bombe, 
hermetično; ima svoj vlastiti vazduh, vodu - pa zašto umiru? Zašto poslednji živ u celoj 
ustanovi? Nije bilo jasno... 

Slagala se, ali smatrala primedba previše ograničenog obima. Takođe se pitala 
otkud mi još živi. Isto toliko besmisleno. 

Ako se neranjivost KONELRAD-ovog štaba - lociranog jedva s ove strane Zemljine 
kore pod planinom Čejen - pokazala neefikasnom, kako to luksuzna mišja rupa ispod 
provincijske kućice još drži stanare u životu? I koliko dugo? Računala bilo samo pitanje 
vremena. 

Zato postala opsednuta brigom zbog sudbine zaostalog bate. Bili sigurni od radi- 
jacije (izgleda), ali zaraza druga stvar. Sumnjala da bi uticala na ptičju biohemiju; ubila 
mene, ostavila jadnu bebicu da crkava od gladi, žeđi. Danima bila u agoniji zbog dileme. 
Konačno otišla dole; nadala mogla iskopati nešto u zalihama da upotrebim kao Terijevo 
Skraćenje Muka. 

Jesam. Našla arsenal. Pomisao šta možda morati da uradim skoro uzrokovala kata- 
toniju; ali znala bracino izbavljenje od patnje zavisi od mene, pa mehanički nastavila sa 
odabirom sačmare. Našla patrone, napunila pušku. Odnela gore, stavila na sto. Onda 
čekala na znak. 

Znala simptome; razni glasovi KONELRAD-a opisali vlastite i svojih prijatelja. Bilo 
šest po sindromu. Red kojim se pojavljivali varirao; broj prisutnih početkom konačne 
nesvesti ne. Uvek četiri simptoma, onda peti; period jake vrtoglavice - znak početka 
kraja. Bilo važno, kritično za određivanje vremena u pogledu Terija. Očajno se bojala ću 
možda predugo čekati; osuditi jadnog nesposobnjakovića na višednevnu agoniju. A 
skoro još uplašenija ću možda reagovati na lažnu uzbunu, obaviti eutanaziju, onda ne 
umreti -morati se suočim sa raštrkanim, krvlju umrljanim perima, bezglavim telom 
najslađeg, najveselijeg, najodanijeg bezuslovno privrženog prijatelja kojeg ikad znala. 

Što bilo u izgledu ukoliko delam prerano - nameravala da stanem na tri metra, 
rasturim glavu dok bude zanct kikiriki-puterom. Slika širenja sačme na toj razdaljini 
dovoljna da obezbedi bukvalno trenutno uništenje čitave glave, trenutnu smrt pre 
mogućnosti oseta, bola. Bih radije pretrpela vlastito čerečenje, u kipućem ulju, nego 
vidim nevinu bebicu da pati, zna da ja uzrok. 

Stoga, veoma važno precizno procenim vlastito stanje kad se zaraza pojavi. 

Samo, nije još. Čekala tri nedelje, paralizovana žalošću, strahom, bojazni, neod- 
lučnošću. Ali takve emocije zamorne kad se razvuku; konačno ispuste žrtvu iz stiska. 
Mislim možda jesu - pogotovu sada kada zapis ažuran, katarza završena. Knjiga kaže 
terapija zahteva se dobro ispavam nakon prosipanja duše; onda se ujutro osećam bolje. 
Mislim da moguće da u pravu; se osećam bolje. 

U redu. Sutra ću se organizovati...! 


Dobro jutro, Buduća Pokolenja! Srećna da izvestim da dobro provela noć. Spavala kao 

da već mrtva - prvi put otkad nevolja počela. Bez snova; ako se prevrtala, okretala ne 
primetila. Izgleda pisac udžbenika psihologije znao posao (i trebao bi; više slova ispred 
imena nego u). Katarza funkcionisala - barem izgleda; dobro se osećala po buđenju. 
Rane očigledno još ne zaceljene, ali zatvorene. Početak-kraste na duši mnogo bolje od 
krvarenja. 

Situacija neizmenjena; očigledno, ne srećna zbog toga (da jesam, znala bih mi fali 
neka daska u glavi). Ali jutros mogu pogledam Terija a da ne provalim u plač; mogu se 
suočim sa mogućnošću možda morati pošaljem plicoglavog bracu Bogu na istinu pre 
nego vlastito stanje učini nesposobnom. Pomisao izaziva sasvim razumljivo gnušanje, 
iskrenu nadu će se pokazati nepotrebnim - ali ništa više. 

Paraliza očajanja nestala; um ne više zatvoren u beznadežnu inverznu 
logaritamsku spiralu, vijajući vlastiti rep uokolo u sve užim krugovima, obuzet strahom 
od gadne mogućnosti. 

Izgleda povratila praktično gledište kojeg se držala pre Armagedona; tj. smatram 
brigu za rasipničku, neproduktivnu stvar ukoliko nastavljena nakon definisanja, analize 
neizbežnih problema, pokrivanja svih tačaka do stepena koji mogućnosti na raspo- 
laganju dopuste. Beskrajno razglabanje ne konstruktivna vcžba; ako ništa, eliminise 
šanse za povoljan rasplet jer ograničava obim operacija uma, ukida prilike da intuicija 
pripomogne. Osim toga, uklanja zabavu iz života - posebno važno kad je ionako malo 
ima. 

Vreme se vratim u svet živih (možda ne najprigodnija formulacija - nadam se neću 
ustanoviti ga činim samo ja). Prvi korak: razmotriti svoje stanje. Žalosno zanemarila 
zdravstveno stanje poslednje tri nedelje; većinom samo sedela u stolici, ležala u krevetu 
slušajući šum radio-talasa. 

Govoreći o fizičkom stanju - upravo primetila: užasno sam gladna! Grickala po- 
vremeno, ne obraćajući pažnju na učestalost, sastojke - većinom kad hranila, pojila Te- 
rija. (Bez obzira na sopstveno stanje, ne zanemarila veselog imbecila tokom depresije. 
Čak sklepala priručni stalak od stolice, drvene drške za alatku; našla jake posude, 
učvrstila u mestu da onemogućim potencijalno šenlučenje. Svakako, ishrana ne idealna 
- konzervisano povrće, voće, meso, itd. - ali ne čula pritužbe od klijentele, sumnjam da 
ne bi, da ih bilo: Nezadovoljstvo ponudom obično prvo izraženo bacanjem na pod; ako 
poboljšanje odmah ne stigne, odbacuje suptilnost.) 

Takođe primetila da prljava! Nosila istu odeću u kojoj sišla dole pre tri nedelje. Ni 
veš ni smrdljiva plantaža bakterija pod njim izloženi vodi, sapunu, dezodoransu od tada. 
(Može li ovo biti ista ona profinjena Kendi Smit-Foster koja insistira na tuširanju, kom- 
pletnom presvlačenju nakon svakog nagoveštaja fizičkog napora, kontakta sa samo 
potencijalno prljavom okolinom? Nažalost jeste.) Sada kada sam u stanju da primetim - 
i jesam! Crv sa imalo samopoštovanja bi potražio posao drugde. 

Pa molim izvinite. Moram ispraviti odmah. Kupanje (verovatno će trebati tri, četiri 
kompletne promene vode da obave posao); onda pravi obrok, čista odeća. Onda na 
posao. Vreme se ustanovi sadržaj skloništa - raspoloživost resursa relevantnih za 
probleme. 

Vraćam se kasnije... 


Izvinjenje za zastoj, čekanje. Ali imala toliko posla! Kupanje, povratak pravilnoj ishrani 
kompletirali lečenje. Stanje duha povraćeno; takođe odlučnost, snalažljivost, znatiželja 
(intelektualne vrste, nisam njuškalo - priča se suprotno). Takođe nastavila vežbe, dril 
(platila trenutnu kaznu za tronedeljno zanemarivanje Veštine - prvi pokušaj uobičajenih 
kata skoro slomio važna mesta, ostavio mnoge bolne mišiće). 

Sistematski napravila plan skloništa. Odnela olovku, blok dole do zaliha, napravila 
inventar. Onda pregledala police polako, pedantno; zapisala naslove, mesto tomova 
relevantnih za probleme. Projekt zauzeo skoro tri dana. Vredno truda; asortiman, koli- 
čina opreme jednostavno zapanjujuća. Zajedno sa bibliotekom, verovatno predstavlja 
sve neophodno za svojeručno utemeljenje lepe nove civilizacije - iz ničega, ako treba. 
(Mada ne baš zagrejana za ono svojeručno; zvuči usamljenički. Osim toga, ne znam 
ništa o Primenjenoj Partenogenezi; nije baš predmet za koji se dobija izviđačka značka. 
Jedino sećanje pominjanja predmeta je u kontekstu srodnih istraživanja - bilo ne-ne; 
četovoda tvrdio uzrokuje kratkovidnost, bubuljice, nenavedene psihoze. O, pa, s 
obzirom na uzrast, izglede za stizanje do funkcionalnog puberteta, izgleda ne mnogo 
hitno pitanje.) 

Govoreći o hitnim pitanjima, ma kako - našla hranu. Osnivač civilizacije će u među- 
vremenu i te kako dobro jesti. Zalihe mora da su dosta za pet godina - smrznuto meso, 
voće, sveže povrće u hladnjači koja se nalazi pored nižeg nivoa (poveća stvarčica - oko 
pet kvadratnih metara). Naišla na nju slučajno; vrata ne označena. Otvorila tokom 
rutinskog istraživanja očekujući samo još jedno skladište. Svetio se upalilo osvetljavajući 
pejsaž - skoro smrzla vrh nosa diveći se sadržaju pre nego shvatila stojim na promaji od 
minus četrdeset pet stepeni. Dobre vesti i za Terija: Tata predvideo prisustvo; u ćošku 
doživotna zaliha mešavine semena. Trajaće večno; previše hladno za gamad i sl. 

Nije smetala ishrana iz konzervi; dovoljno raznovrsna - ali zaista bilo fino spustiti 
smrtonosno zapapren stek na skoro usijan roštilj, udisati dim dok se pekao; onda raseći 
viljuškom dok još krvari unutar zagorele spoljašnjosti. Naravno, morala se tući sa 
Terijem za svoj deo; možda ima nešto što više voli, ali se teško setiti. 

Žalosno što ovo možda deo Poslednje Ispovesti; znači moram upražnjavati iskre- 
nost u polaganju računa. Većina organizovanih teologija koje pročitala smatra umiranje 
sa laži na usnama sluti na zlo u pogledu odredišta. Pošto ne može biti sumnje u pogledu 
Terijevog Konačnog odredišta, moram paziti barut bude suv. Braca bi bio usamljen se 
pojavi Tamo bez mene - osim toga, bez nadzora bi se najavio Svetom Petru konzu- 
miranjem rešetke na kapiji. 

Zato i pored sebičnih poriva, moram verno zabeležiti sramne detalje poslednje 
faze monumentalnog inventara: napada na ormar sa karticama. Nameravala da obavim 
pedantnu, kartica-po-karticu inspekciju kataloga mikrofilmova (enormno šireg od kolek- 
cije tomova), beležeći naslove koji sugerišu relevantnost u pogledu problema. Mrka 
kapa: dva i po kubna metra sadržavaju užasnu količinu kartica - svaka sa deset naslova. 
Uzevši u obzir i vlastitu popriličnu brzinu čitanja, upotrebu Pitmena za beleške, izgle- 
dalo verovatno će projekt pokriti pozamašno parče ostatka života - čak i pretpostavivsi 
mogu računam sa normalnim trajanjem. 

Međutim, ne videla drugi način; trebala informacije. Tako izvukla prvu fioku (prva 
ispod plafona, naravno; ali promišljeni Tata obezbedio klizne lestvice kao u javnim 
bibliotekama), stavila na sto pored blokčeta. Uzdahnula, izvadila prvu karticu, pregle- 
dala - zastala, ponovo pogledala. Izvadila sledećih dvadeset, trideset; brzo proverila. 
Stavila nimalo damsku primedbu na račun sopstvenog mozga (genije, je li?). Razmotrila 
(nakon iscrpljivanja samoopisnog talenta) kako opet potcenila Tatu. 

Skromni lekar, nežni otac bio otelotvorenje strpljenja-ali ga nije imao za nepotreb- 
nu neefikasnost. Očigledno bi smislio sistem da se određena stvar nađe u tolikoj kolek- 
ciji. Inače neupotrebljiva; istraživač može provesti većinu života tražeći podatke umesto 
koristeći. 

Prvih dvesta kartica indeks indeksa. Alfabetno kategorizovan, brojne unakrsne 
reference na numerisana mesta u karticama. Odabereš kategoriju, pogledaš mesto u 

glavnoj kartici; pogledaš u glavnoj kartici naslove, autore; nadeš filmove po posebnom 
kataloškom broju na individualnoj kartici. Kao u centru. 

Pa, nakon se oporavila od samonanesenih rana (deset dobrano zasluženih udaraca 
oštrim jezikom), organizovala se. Odabrala kategorije koje se odnose na situaciju; po- 
tražila u glavnom indeksu; odabrala određene filmove, knjige. Ponovo upozorila Terija 
na nestašicu krilca u sosu, izvadila odabrano. Krenula da postanem stručnjak za nukle- 
arni rat, virusni genocid; detalje konstrukcije, kompletnih operacija sistema skloništa. 

Uradila. Sad znam tačno šta bilo. Svaki ružni detalj. Znam koji fisioni materijali 
upotrebljeni, trajanje poluživota; koje virusne, bakterijske vrste korišćene; kako korišće- 
ne, koliko dugo ostaju potencijalno opasni van odgovarajućih živih domaćina. Znam šta 
oni koristili na nama - i obrnuto. Našla Tatine papire koji govore o tajnom životu. 

Ispostavilo se bio vladin savetnik teške kategorije. Specijalnost bila suprot- 
stavljanje biološkom ratu. Upućen u najveće tajne; znao sve o najgorim životinjicama na 
obe strane. Znao kako se koriste, koje protivmere najefikasnije - lično odgovoran za 
programe razvoja koji obuhvatali etiotropske antiagense širokog spektra. Takođe znao 
intimne detalje o nuklearnoj artiljeriji spremnoj na obe strane suočenja. Izgleda morao: 
Nivo radijacije često ključni faktor; u mnogim slučajevima benigni virusi, bakterije 
postaju trenutno štetni po izlaganju određenim talasnim dužinama. Jedina razlika 
između bezazlenog turiste i patogena: Smirujuće sredstvo se od miroljubivog gena u 
DNA spirali citoplazmatičnom arsenalu prenosi preko RNA kurira osetljivog na 
radijaciju. Zdravo poplavi energetskih čestica, zbogom uzdržanosti; zdravo Atili 
mikroorganizmu. Lukavi, ti ludi naučnici. 

Bez sumnje to način na koji napad izveden - objašnjava i pad hermetički zatvorene 
NORAD-ove citadele. Čitava zemlja zasejana tokom dužeg perioda vremena bezazlenim 
prvostepenim organizmima dok ne bili dovoljno rašireni. Onda posebne bojeve glave - 
pažljivo raspoređene da svaki centimetar mete ozrače radijacijom određene talasne 
dužine -simultano detonirane na velikoj visini nad čitavom zemljom. Bombe koje padaju 
vertikalno iz svemira ostale neotkrivene dok se ne odale bleskom - do tada već suviše 
kasno; front radijacije ide odmah iza vidljive svetlosti. Nijedan razbijeni prozor, a rat već 
gotov: Svi koji trče u skloništa već zarazni, zaraženi bar jednom vrstom sada aktivirane, 
potpuno smrtonosne drugostepene bolesti. Dva, tri dana kasnije - svi mrtvi. 

Trebalo bi bude još jedan dosje ovde negde sa detaljima posledica po napadače; 
još ne našla. Jedini pomen u ovom nagoveštava uništenje još sigurnije, potpunije medu 
lošim momcima - a uključuje i razbijene prozore 

Ton komentara žalostan. Ne sigurna se mogu složiti. Tačno, većina mrtvih na obe 
strane civili - ali, da li zaista nevini? Ko dozvoljavao kontinuiranu vladavinu megalo- 
mana? Tačno, bilo bi skupo za stanovništvo da zbaci lupeže koji zaseli, postavi svoje 
lupeže -ali gledajući koliko je koštao neuspeh sa gledišta posle ovog... 

Moram razmisliti pre donošenja sudova. 

Dosta filozofije. 

Saznala vlastita taktička situacija ne loša. Instrumenti ne registruju nikakvu ra- 
dijaciju na površini, u bližoj okolini (instrumenti u skloništu; senzori gore na krovu kuće 
-ugrađeni u TV antenu). Ne iznenađujuće: po tezi, nuklearke koriste isključivo kao ka- 
talizator za virusnu, bakterijsku invaziju. Eksplozije potpuno čiste - bez ikakvog pada 
radioaktivne prašine - dovoljno visoko da ne bude fizičke štete. Izuzeci: Predviđeni 
direktni pogoci na poznate silose sa interkontinentalnim projektilima, baze Strateške 
Vojne Komande, podmornice klase Polaris, nosače aviona opremljene bombarderima, 
baze u inostranstvu - i Vašington... 

Gde je Tata išao. Se nadam bilo brzo, čisto. 

Zaraza sasvim drugo pitanje. Po Tatinom mišljenju infekcija samonestajuća. Nijed- 
na vrsta u arsenalima obe strane ne sposobna preživi više od mesec dana van odgova- 
rajuće sredine tj. živog ljudskog tkiva (stresam se na pomisao gde, kako obezbeđena 
sredstva za eksperimente koji doveli do zaključka). Šanse veoma slabe da takvo bude 
raspoloživo duže od dva, tri dana poste početnog napada; shodno tome bi trebalo 
protekne još samo jedna nedelja pre nego sigurno izaći, pogledati šta ostalo od sveta. 
Međutim, fraza „bi trebalo" erodira poverenje u pretpostavku; implicira nepotpunost 
podataka, nagađanje - kockanje. S obzirom da ulog u pitanju vlastiti vrlo cenjeni život, 
davanje apsolutnog poverenja navedenom maksimalnom parametru zaraznosti ne baš 
lukav potez. 

Pa neću. Sada kad mogu izaći kad hoću, ne više imam tako jaku potrebu da; klaus- 
trofobične tendencije nestale. Sklonište prilično udobno (s obzirom na): Toplo, suvo, 
tekuća voda, namešteno; odlična hrana (briljantno spremljena), voda čista; dobro 
društvo, nadahnuta konverzacija (,Zdravo, mala! Šta radiš? Baš si gadna! Trt mrt!"); 
plus neiscrpna zaliha znanja. Odlaganje u takvom luksuzu mala cena za poboljšanje 
izgleda. Pa ću investirati još dva meseca za svaki slučaj. 

Cifra arbitrarna; zasnovana na teoriji da trodupli sigurnosni faktor bio dovoljno 
dobar za NASU, bi trebalo bude dovoljno dobar za mene. (Naravno da teorija ipak 
sadrži reci ,bi trebalo“, ali se negde mora povući crta.) 

A mogu izaći kad spremna. Lako: Samo pritisnem odgovarajuće prekidače. Sve 
nabrojeno u detaljnom priručniku o sistemima, funkcionisanju skloništa. Nikakav 
problem. Samo uzeti knjigu, pročitati. Kad je nađeš. Kad saznaš da uopšte postoji. (Tata 
mogao smanjiti traumu iz prve tri nedelje da se potrudio spomene, pokaže gde se nalazi 
- s druge strane, da znala kako da izađem pre nego saznala detalje o napadu, 
nesumnjivo već mrtva.) 

Fascinantno štivo. Sklonište rečito svedočanstvo o mudrosti dizajnera. Daleko- 
vidnost, konstruktorska briljantnost oličeni u svakom detalju. Plus grozna količina nov- 
ca, besramni nivo političkog uticaja. Što dalje zalazila u priručnik, bila sve više impresi- 
onirana. Je NORAD-ov štab minijaturizovan, poboljšan: hermetički zatvoren; vazduh, 
voda, otpad reciklirani; složena komunikacijska oprema; sofisticirani kompleks senzora 
za radijaciju, elektroniku, otkrivanje, seizmologiju, medicinu. Energiju obezbeđuje nuk- 
learno postrojenje veličine Folksvagena - naravno, supertajno (ko spomenuo politički 
uticaj?). Ne znam radi li; predviđeno se automatski uključi čim u gradskoj mreži nestane 
struje. Ali, prema instrumentima, još uvek koristimo struju spolja. 

Da vidimo - jok; izgleda to je sve za sada. Dopuniću zapis čim se uzbudljivi događaji 
dese. 


Hei. Danas istekao prvi mesec. Uzbudljivi događaji do sada: 

1. Našla zalihe mleka u prahu: odvratno. U redu u šupi, čokoladi, kulinarstvu itd., 
ali samo ima kuvan ukus. 

2. Otkrila telefonski aparat u ranije neprimećenom ormaru. Našla i utičnicu. 
Utakla, ustanovila sistem još radi. Zabavila se pozivajući brojeve širom zemlje - 
nasumični pozivni brojevi. Naravno, bez odgovora; i uskoro primetila suze teku niz lice. 
Ocenila ne emotivno zdravo nastaviti. Prekinula. 

3. Upotrebila stolarski alat, delove postojećeg improvizovanog smeštaja da sklo- 
pim propisnu prečku za brata. Spremno iskazao zahvalnost pregrizanjem stalka (koji 
nije dirao ceo mesec!). Zamenila debelom, tvrdom drškom za ašov; nakezila se, čikala 
ga da proba. Tako izvojevala privremenu pobedu: Nitkov odmah nastavio igru, ali ne 
postigao napredak. Želela imam prečke odozgo iz kuće. Ima tri, sve jedanaest godina 

stare - još uvek neoštećene (naravno, prečke napravljene od obrađenog, glatkog 
livenog betona -detalj možda relevantan u pogledu dugovečnosti). 
Pretpostavljam to sve za sada. Ostanite sa nama do sledećih značajnih novosti. 


Dva meseca - teško poverovati ne vekovi. Ajnštajn u pravu: Vreme jeste relativno. Se 
nadam neće postati još više; verovatno se skroz zaustaviti. Povremeno se zapitala da 
već nije. 

Čime ne aludiram na dosadu. Bože, kako se dosađivati usred neprekidnog pritiska 
vrtoglavog niza društvenih aktivnosti? Na primer, upravo priredila gala prijem da 
proslavim istek drugog meseca. Bio uspeh, vrhunac zagrobnog života, senzacija u 
društvenim aktivnostima sahranjenih. Razvalila se skroz - pozvala čak i Terija (laknulo u 
duši kad ustanovila da uzvanik uspeo da uklopi događaj u vrtoglavi spisak brojnih 
društvenih obaveza). 

Prvoklasan događaj: Umesila tortu, ispržila pileće batake; pekla manji odrezak; 
našla čak i sladoled. Sve ispalo dobro. Sama više volela odrezak, tortu; uvaženi gost 
odabrao sladoled (do obrva), pileće kosti (lomi ih, proždire srž-možda najomiljenija 
poslastica). Ništa što pravi buku u inventaru (veliki propust), ali okupljeni udružili 
napore da to nadoknade. Na vrhuncu veselja pticoglavi završio progrizanje prečke. 
Stajao na njenoj ivici u tom trenutku, naravno; prihvatio pad sa ponosom, osećanjem 
pravednog trijumfa. Onda se sa izvesnim namerama odgegao u pravcu najbliže noge od 
stolice. Morala delati brzo da odvratim. 

Zamenila prečku. 

Takođe pročitala sto četiri mikrofilmovane knjige, obične knjige. Sam verovatno 
najveći svetski živi autoritet u pogledu svega. 

Kao da je važno. 

Kasnije. 


Ste nekad želeli nešto toliko jako da skoro osećali ukus, trebali toliko dugo da 
izgledala glavna životna ambicija? Konačno dobili - zažalili? 

Pogodili ste: tri meseca istekla — najzad! 

Otišla gore, napolje. Ostala možda dva sata. Obišla stara mesta: komšiluk, Glavnu 
ulicu, park, školu, Y, itd. 

Trebalo ranije se zaustavim; bih, da sam razumela prirodu ispaštanja koje nastalo. 
Kad stigla natrag, već bilo prekasno; drhtala celim telom, suze tekle niz lice. Kraste sve 
sastrugane sa rana; crvi budni, glođu dušu. Rečeno jezikom prošlih vremena, bio loš 
trip. 

Međutim, stanje napolju životna činjenica, moram suočiti. Moram prevazići reak- 
ciju ako ne želim provesti ostatak života izigravajući načitanu krticu. Priroda radi polako, 
neestetskim metodama; čišćenje zahteva godine. Neizbežno; moram prihvatiti kako 
jeste; razviti slepu tačku, imunitet. U međuvremenu se moram nositi što bolje mogu sa 
rezultantnom traumom, svaki put kad se pojavi, dok pojavljivanje ne prestane. 

Pa, nošenje s tim ne trebalo bude problem. Katarza uspela pre, bi trebalo opet. Ali 
želela ima neki drugi način. Nije zabavno, skoro isto toliko boli drugi put. Ali uspeva - a 
već naučila ne mogu funkcionisati sa psihom vezanom u čvorove. Pa vreme da 
prestanem sa odugovlačenjem. „Pre počneš, pre svršiš; pre napolju, ne vrištiš."-Anon. 
(Razumljivo.) 

Samo jednostavno ne mogu sad. Ne raspoložena; još prevelik bol od početne 
traume. Mislim ću ići da čitam još malo. Ili lupam čekićem dok nešto ne sastavim. 

Ili rastavim. 

Kasnije. 

U redu. Još se ne osećam bolje, ali manje loše. Vreme je se nastavi sa terapijom. 


Pretpostavljam tekuće probleme komplikuje deja vu. Još držim u mislima živu sliku 
tela Mame Foster minutima nakon proglašena za mrtvu. Imalo fizičku sličnost sa 
toplom, mudrom, vitalnom ženom čiji neograničeni interesi, živa radoznalost, spremno 
divljenje, srdačno uživanje u postojanju toliko obogatili rane godine. 

Ali telo ne osoba - osobe nema. Sličnost samo podvlačila odsutnost. 

Isto sa selom: Letimično pogledam, ne vidim razliku. Ima sličnosti sa mirnim, mar- 
ljivim, nepretencioznim farmerskim gradom srećnog detinjstva. Isto visoko, razgranato 
drveće baca senku na iste uske ulice; dobro održavani, udobno vanvremeni stari do- 
movi. Staromodne svetiljke oivičavaju poslovni deo sa izlozima u Glavnoj ulici, nepro- 
menjenoj pedeset godina, koja izbija na klasični seoski trg. Stogodišnja gradska većnica 
smeštena na trgu sred kolekcije herojskih statua, spomenika iz Prvog svetskog rata, 
opreme za igrališta; jarko obojeni, uzdignuti gazebo za javne govore. Pogledam u 
drugom pravcu niz ulicu, vidim vlastitu školu od crvene cigle, pokrivenu bršljanom, na 
drugom kraju, odmah preko putaY. Do nje, Učiteljeva kuća izgleda vedro, prijatno, 
privlačno kao i uvek na suncu letnjeg popodneva. 

Ali otvorim vrata, stanem na verandu - iluzija bledi. Česta zabluda se javlja u slici 
malih gradova: Svi znaju su ,tihi“. Nisu: dosta buke, ali prave vrste - prijatne, 
neprimetne. 

Dok ne nestane. 

Tišina je šok. Pogrešna, ali trebaju čitave minute da analiziraš zašto pogrešna; 
iden-tifikuješ osećaj anomalije, nedostajući priliv. 

Naprežeš uši tražeći poznate zvuke: Bi trebalo biti blage mijazme glasova, saobra- 
ćajnih zvukova iz pravca Glavne ulice; Zagora, vrisaka, smeha iz školskog dvorišta. A i, 
grad zaista mali, larme nablizu: Bi se trebalo čuju traktori u polju, stoka koja se glasa na 
paši. Bi trebalo hvatati česti šuplji žamor poput udaljenog hrkanja sa autoputa pored 
grada; povremeni, jedva čujni tutanj mlaznjaka, vidljivog samo kao vunasti trag 
naspram indigo neba. Bi trebalo biti raznih poznatih zvukova. 

Ali isto tako mogla biti usred severnih šuma; zvuči koji dopiru do uha ograničeni na 
buku insekata, ptičji zov, šum vetra kroz lišće. 

| vizuelna iluzija brzo izbledi. Trava do kolena buja gde bili besprekorno negovani 
travnjaci; novi izdanci izbijaju iz živica, kvareći prethodno matematički tačne obrise. 
Kuće uz, niz ulicu pokazuju prve znake nemara: poneki razbijeni prozor, vrata otvorena, 
crepovi nedostaju. Drvo delom izvaljeno iz korena naslanja se na kuću Poterovih, 
mrveći malter, lomeći strehu, potiskujući krov. Sama ulica blokirana kolima parkiranim 
pod ludačkim uglom; guma izduvana, zadnje staklo razbijeno, vozačeva vrata vise. Kad 
se bolje pogleda, lepa jednospratnica od žute cigle Svensonovih samo nagorela ljuštura; 
krova skoro nema, malo okna čitavo, prljave crte čađi iznad poluizgorelih vrata, 
prozora; obližnje drveće oprljeno. 

A tek smrad...! Da ne provela poslednja tri meseca zatvorena u vlastitoj atmosferi, 
sumnjam ostala u blizini. Još dovoljno jak napolju da povratiš doručak čim osetiš. | 
jesam. Srećom, ljudska konstitucija može nauči toleriše skoro sve ako mora.Dok se 
vratila u sklonište, smrad iščileo iz svesti - imala druge, hitnije probleme: 

Saznala šta trava do kolena skriva. Tromesečno izlaganje viskonsinskom letu nima- 
lo ne ulepšava kozmetičke aspekte pogrebničkih metoda Majke Prirode: Sunce, kiša, 
insekti, ptice, verovatno i psi, se pobrinuli za veći deo mekog tkiva. Ostali kosturi 
(većinom razbacani, nekompletni, delom pokriveni poluuštavljenim mesom, nešto 
odeće). Bez sumnje dosad bili skroz mumificirani u suvoj klimi, ali viskonsinska leta nisu. 

U najboljem slučaju, rezultati neprivlačni; u najgorem (na prvi se saplela u vlastitom 
dvorištu) gadan šok. 

Da, znam; trebala predvideti. Verovatno jesam, na odsutni, ne lično upleteni način 
-ali ne očekivala da nađem tri leša u krugu od tri metra od vlastitih vrata! Ne očekivala 
se suočim sa mrtvim komšijama tri minuta nakon napustila jazbinu. Ne očekivala toliko 
mnogo! Mislila većina će biti pošteno zavučena u kuću, možda u krevetu. Tamo bih ja 
bila, pretpostavljam. 

Pa, proživela prvi šok, nastavila izviđanje. Ne bila sistematska pretraga; samo 
lutala ulicama, pustila nas noge nose nasumice. Ne izgledalo važno; ista stvar svuda. 
Zavirivala u kuće, radnje, kola; kucala na vrata, mnogo se drala. 

Nisam, dok ne primetila da braca ukopao kandže, mahao krilima, glasno prote- 
stovao, onda shvatila zaslepljeno trčim, vrištim zovući nekog- bilo koga! 

Onda stala, lijući suze, drhteći, zaduvana, (mora da trčala priličnu razdaljinu); 
učinila očajnički pokušaj povratim privid kontrole. Spustila se gde stala, sela u Lotos. 
Kanalisala misli na opuštanje tela, postizanje fizičke mirnoće; nadala se će psiha slediti 
primer. 

Jeste - u neku ruku. Barem dovoljno uspelo da omogući promišljeno kretanje 
natrag do skloništa, promišljeno zatvaranje vrata, promišljeni silazak niz stepenice, 
promišljeno stavljanje Terija na stalak - sve pre nego dobila napad vrištanja. 

Izbacila mnogo napetosti, strašno zabavila Terija. Pri kraju izvedbe braca funjara 
imitirao zvukove. Završila histeriju smehom. Naopačke, jeste, ali delotvorno. 

Dovoljno se oporavila unesem gornje u zapis. Jeste, sadašnji (terapeutski) dodaci 
van mogućnosti tog trena; ali nakon što provela ostatak dana ližući rane, prespavala 
noć, bila u stanju da ispišem trenutni nastavak, izbacim nataloženi bol na hartiju. 

Čudesna stvar, terapija: Još uvek se baš ne radujem ponovnom izlasku; ali izgleda 
apsorbirala traumu leševi/pusti grad šoka, prilagodila se izgledima ću se opet suočiti sa. 
Upozorena, bi trebalo mogu obavljati poslove, funkcionisati efektno i pored okoliša. 

Što dovodi do potpuno relevantnog pitanja: Šta tačno jesu moji poslovi, funkci- 
je...? Sada kad izašla, šta raditi? Kuda ići? Šta raditi kad se dođe tamo? Zašto se uopšte 
truditi oko odlaska? 

Okej, poštena pitanja. Očigledno je primarni cilj naći Još Nekog. Po mogućnosti 
nekog ko se strašno mnogo razume u Civilizacije, Utemeljenje & Održavanje - da ne 
pominjemo nalaženje sledećeg obroka kad se zalihe iscrpe. 

Sigurno još preživelih. Negde. Pa moram sastaviti razuman plan akcije zasnovan na 
logičkom proširenju raspoloživih podataka. Zvuči dobro - hm, osim, šta jesu raspoloživi 
podaci? 

Raspoloživi podaci: Svako izložen blesku, vazduhu u vreme bleska, ikom drugom 
izloženom blesku ili vazduhu izloženom blesku ili ikom drugom izloženom ikom drugom 
itd. ili u vreme bleska ili tokom sledećih meseci, je mrtav. Tačka. 

Heh. Već sam se zabrinula; za trenutak pomislila imam problem. Bi trebalo bude 
dosta preživelih; moderna civilizacija vrvi od hermetičkih utočišta: nuklearne podmor- 
nice, hiperbarične komore, svemirske laboratorije, mlazni transporteri, tvornice sa 
»čistom proizvodnjom“, mnoga druga (da ne pominjemo ranije modele Folksvagenove 
bube, dok god prozori zatvoreni). Trebalo bi mnogi preživeli blesak, početnu fazu 
zaraze. 

Ali - pitanje sa zadrškom - koliko njih dovoljno znalo; ostalo zatvoreno tokom 
neophodnih mesec dana? Ili imalo sreće; ne moglo izaći i pored svih napora? lli, sa 
najboljim namerama, imalo zalihe, vazduh da izdrži? Ili preživelo emotivnu pustoš; 
oduprlo se impulsu da otvore prozor, namerno duboko udahnu? 

Mogla upotrebiti magnet da nađem iglu u plastu sena; lako u poređenju sa. Pravi 
problem je: Ima li tu igle uopšte? 

Pa, nema veze; ostavimo podsvesti da promisli. Do sada se dobro pokazala; će 
verovatno iznedriti rešenje, uz dovoljno vremena. 

Drugi, hitniji problemi preda mnom: Pod jedan, moram razmišljati o okućnici. Ne 
mogu provesti ostatak života pod zemljom. Nezdravo; dovodi do bledila. Sem toga, 
sumnjam je dobro za psihu; previše duhova. 

Gde - nije problem na kratak rok; mogu živeti bilo gde toplo, suvo. Adekvatnih 
zaliha hrane ima u skloništu, radnjama, kućnim ostavama itd.; isto sa odećom, raznim 
potrepštinama. Mogu se snalaziti od ostataka godinama ukoliko mi to namera. 

Međutim, pretpostavljajući će se ekskluzivnost nastanjenosti produžiti (a moram 
gledati sa pesimističke strane kad planiram), moram kad-tad proizvoditi sopstvenu 
hranu, potrepštine; postati samodovoljna. Pitanje je: Treba li početi sada ili čekati; 
nadati se neće se pokazati potrebnim? 

Ne zaista teška odluka: Duže odlaganje, težim prelaz postaje. Samo faktor domaćih 
životinja zahteva pažnju odmah. Nesumnjivo, mnogo pocrkalo tokom leta. Preglupe da 
provale iz farmi, sa pašnjaka, potraže vodu, hranu, većina izginula — ,domaće" 
sinonom za ,zavisne“. A i među preživelima, sumnjam će jedna od hiljadu preživeti 
zimu bez pomoći. Znači, ako planiram budem farmer, moram okupiti početni inventar 
pre nego se vreme promeni. Takođe znači moram pre toga imati spremne hranu, vodu, 
fizički smeštaj za novodovedene. 

Znači, moram imati farmu. 

U svakom slučaju, logika nalaže zauzimanje farme koja relativno blizu. Previše 
vrednog u skloništu; moram imati razumno lak pristup. Raspoloživost alata, knjiga, itd. 
korisna pri započinjanju projekta: snabdevanje, opravka ograda, remont pumpi za vodu 
itd. 

Plus rad potreban se kuća pripremi za zimu. Viskonsinske zime ne nežne sa građe- 
vinama; karakteristični utegnuti krovovi obično ne navedeni u konstrukciji, građevinskoj 
dozvoli. Nakon letnjeg zapuštanja, zgrade odabrane farme sklone zahtevanju mnogo 
rada - koji uopšte nisam kvalifikovana da obavim. Očekujem ću ostatak leta, jesen 
provesti vrlo poučno, vrlo uposleno. 

Pa možda trebala prestati razmišljati o planovima, mrdnuti dupe. Najbolje izvideti 
obližnje farme. Bilo bi lepo naći jednu sa solidnim zgradama, bunarima punim vode, 
netaknutim ogradama itd. Bilo bi isto toliko lepo sresti veselog, u crveno obučenog 
sedobradog gospodina kako juri putem u sankama koje vuku jeleni. 


H.j, opet. Iznenađeni što sam tu? I ja. Razmišljam o promeni imena u Polina, serija- 
lizaciji zapisa. Ili jednostavno da ostanem kući, počnem štrikam. Izgleda za vreme uko- 
panosti karakter komšiluka promenjen; opao, postao gadan - bukvalno pasji. Izašla iz A 
& P pravo u - Ne, ne ide ovako. Bolje se držim hronologije; inače sigurno propustim 
nešto. Može čak biti važno jednog dana. Pa: 

Probudila se skroz oporavljena - opet (zaista mi dojadila ova jo-jo psihologija). 
Pošto planirala budem napolju ceo dan, sakupila malu hrpu opreme, provijanta: 
čuturica, sušeno meso, suve kajsije, kesica semenske mešavine za papagaje; čekić, 
pajser (u slučaju da istraživanje zahteva provalu). Otišla gore, napolje. 

Zadržala doručak u stomaku snagom volje dok se ne navikla na aromu. 

Uzela bicikl iz garaže, odvezla se do centra (prva vožnja za tri meseca; skoro 
zaglušena bracinim manijakalnim odobravanjem). Nakon tromesečnog zapuštanja, 
gume malo mekane (desetobrzincu treba 38 kila); zastala na Olijevoj Standardki, dopu- 

nila. | začudila se: komunalije još funkcionišu, kompresor, pumpe itd. još rade - čak i 
zvono još uvek zvonilo kad prešla preko creva. 

Krenula da odem; stala - pomislila. Vratila se, izvukla vazduh iz rezervoara kao što 
videla da Veliki Oli radi. Jednom objasnio: Sabijanje, širenje vazduha „pravi vodu“ 
kondenzacijom: akumuliše se, kvari opremu. Ustanovila mislim u okvirima očuvanja 
svega potencijalno korisnog zbog budućih potreba. (Se nadam neće preći u razvijenu 
neurozu; održavanje celog sveta ne ostavlja mnogo slobodnog vremena.) 

Krenula na proveru raspoloživih sredstava nad zemljom: Očima inventarisala 
bakalnice, gvožđare, trgovine semenom: odvezla se do silosa za žito. Našla zaliha ima 
svuda; veoma zadovoljavajući rezultati. Očigledno posao vođen kao i obično nakon 
bleska dok se nisu pomolili prvi simptomi. Nema znakova pljačkanja; verovatno svi 
isuviše bolesni za to. 

A pošto struje još ima, zamrzivači u mesarama održavaju temperaturu: količina na 
raspolaganju verovatno triput veća od one u skloništu. Ako stanje slično u obližnjim 
gradovima, nesumnjivo imam zalihe svega za ceo život - ili dok ne nestane struje. 
(Lično, sam pomalo iznenađena još je ima; letnje oluje stalno obaraju vodove, oštećuju 
transformatore dva, tri puta godišnje - a tek zimi..! Jedna dobra ledena oluja nas natera 
da danima trošimo sveće; osnovni razlog zašto čak i nove kuće, u koje su ugrađeni 
najnoviji grejni sistemi, sve imaju staromodne Frenklinove peći na naftu u većim 
sobama, obično sa više gorionika. Sumnjam će biti struje na proleće.) 

OH SRANJE! Izvinjavam se; nimalo damski uzvik - ali upravo shvatila: Kladim se 
svaki bunar na farmama širom države radi na struju. U nevolji sam...! 

Pa, samo još jedan problem za podsvest da razmatra. Ne mogu ništa u pogledu 
toga sada - ali moram ozbiljno razmisliti. 

Natrag na hronologiju: Pomolila se iz A & P oko deset; podigla nogaru, spremila da 
prebacim nogu preko bicikla. Najednom Teri zakreštao, stegao rame tako jako da 
osećala kao da se kandže spojile usred. Ispustila bicikl, okrenula se. 

Šest pasa. Veliki, mršavi, gladni; vidljivi izuzeci od pojma ,najbolji prijatelj“. 

Nemala vremena razmislim o strategiji; čim otkriven, čopor napustio prikradanje, 
napao. Imala jedva vremena da odbacim bracu u vazduh, otprilike u smeru krova rad- 
nje, poželim sretan put. Onda postala vrlo uposlena. 

Ne borila se tri meseca, ali nastavila sa katama; bila u dobroj formi. Srećom. 

Prva dvojica (vučjak, eskimski) odvojila se od zemlje u formaciji, sa dobermanom 
odmah iza. Presrela eskimskog (većeg od dvojice) u vazduhu udarcem iz okreta nalevo u 
spoj donje vilice. Osetila kosti krckaju, videla bez gledanja kako se veliki pas zavrteo u 
stranu, udarivši u vučjaka, oborivši. Zauzela čvrst stav, zadala udarac napred pesnicom 
pod dobermanovu vilicu, ciljajući visoko u grudni koš, levo od centra. Pesnica se zarila 
do zapešća; osetila kako skapula, klavikul, možda i humerus pucaju; napadač odskočio 
metar i po unatrag, pao spetljan. Obrnula se, izvela udarac postrance vučjaku iza uveta 
dok pokušavao da ustane; osetila pršljenovi popuštaju. Jednom brzo koraknula, slomila 
eskimskom vrat udarcem bridom šake. Opet se obrnula, skočila do dobermana, slomila 
vrat pre nego mogao ustane. 

Digla pogled, tela izvijenog za daljnje kombinacije - opustila se. Ostala trojica 
promenili planove; bili na pola puta preko parkirališta. 

Panično se osvrnula, tražeći Terija; ugledala bracu kako upravo koči radi spuštanja 
na ručku kolica iz samousluge šest metara dalje. Zapitala se šta radio u međuvremenu: 
izgledalo je mogao odleti kući, pojede večeru, vrati se da posmatra ishod. 

Vratila ga, očitala bukvicu zbog gluposti, neizvršenja naredbi - šta da ih bilo i sa 
boka? Bi postao ručak pre nego ja stigla tamo. 


21 


Pticoglavi prihvatio prekor; mazio obraz u znak saglasnosti, promrmljao, „Baš si 
trt-mrt!" 

Odustala; nastavila izviđanje. 

Na tren se začudila vlastitoj hladnokrvnosli. Prvi udarci koje ikad zaozbiljno zadala; 
napola očekivala uzgredne emotivne efekte. Ali nema; samo blago žaljenje što napa- 
dače ne susrela pod boljim okolnostima. Pogotovo doberman bio prekrasan primerak, 
ako izuzmem omršalost. 

Odlučila, u svetlu događaja, moglo biti najbolje da nastavim istraživanja na manje 
ranjiv način. Ocenila da vreme da vozim sama. Vozila kola i pre, naravno; seoska deca 
nauče osnove upravljanja vozilom čim oči (poduprte jastucima) stignu iznad instru- 
ment-tabte, stopala dosegnu pedale. 

Pitanje koja kola prisvojiti nateralo na pauzu. Nemam posebnih problema: upoz- 
nata (za nevozača) sa automaticima, tro- i četvorobrzinskim ručnim, itd. Ali ću zabadati 
nos niz pokrajnje seoske puteve, ulaziti kroz prolaze naviknutije na (pogodnije za) 
traktore, konje; uvlačiti, izvlačiti na tesnim mestima. Tačno, bilo relativno suvo u 
poslednje vreme; zemlja čvrsta na većini mesta. Ali -s obzirom na potencijalne uslove 
korišćenja, fizičke zahteve... 

Ću uzeti Tatinog starog folciku. Srećan izbor: Odgovara fizičkim kriterijumima 
(dobro manevriše, jaka vuča, pouzdan, itd.); scm toga, već vozila - zasigurno mogu do- 
seći pedale, gledati napolje. Pomišljala na Emersonov džip, ali nikad ne imala priliku 
proverim u kontrolisanim uslovima. Štaviše, ima obilje poluga menjača (tri!). Istina, 
možda sposobnije vozilo, ali trezveno razmatranje navodi da nepoznate prednosti 
mogu biti klopka; izgledalo jednostavnija, familijarnija igračka nudi bolje izglede za 
povratak. 

Otpedalala brzo kući, motreći okolo zbog grabljivaca (brzo učim). Stigla bez inci- 
denata. Našla ključ, postavila razdraganog batu na naslon suvozačkog sedišta; prilago- 
dila vlastito sedište visini od 147 centimetara, okrenula ključ. 

Rezultat bi uneo toplinu u srce pisca reklama: nakon nepaljenja tri meseca, Buba 
vredno verglala oko dve sekunde, proradila. 

Kazaljka pokazivala rezervoar više od tri četvrtine pun, ali htela se osiguram; 
usamljeni seoski put kojim lutaju gladni čopori pasa krivo mesto da otkriješ kazaljka 
zaglavljena. Pa pipavo izašla unatrag iz dvorišta (gasila samo dvaput), oprezno mane- 
vrisala do Olijeve. Ubacila crevo, usula desetak litara pre nego počelo curi napolje. 
Bubin izraz kao da govorio ,,... pa lepo ti rekoh“ dok stavljala poklopac, vraćala crevo. 

Krenula da tražim odgovarajuću farmu u obradivom stanju, za početnika. Pokupila 
oblasnu mapu Geodetskog zavoda iz šerifove kancelarije. Metodično planirala napredo- 
vanje dok išla; izbegavala kruženje, ponavljanje. Vozila 240 kilometara; posetila tride- 
set, trideset pet farmi; označavala na mapi po odlasku, ocenjene od jedan do deset. 
Bilo mnogo lepih mesta; neka bi poslužila u nuždi. Ali nijedno ocenjeno iznad sedam; 
ništa ne palilo lampicu u glavi skoro do sumraka. 

Našla se na završetku kravlje staze. Krivudala kroz retke šumice, brda; osećala 
mora vodi negde, pa sledila do kraja, gde našla poštansko sanduče, odvoj puta. 
Skrenula na; uskoro naišla na zatvorenu kapiju. Otvorila, provezla se, zatvorila. Sledila 
put kroz šumu, preko malog nagiba, na čistinu, u dvorište. Naglo stala. 

Odmah znala da kod kuće... 

Zdesna bila lepa, skoro nova kuća od crvene cigle; sleva, potpuno nov, moderan 
čelični ambar, kokošinjac; dva silosa (jedan nov), tri spremišta za kukuruz - sve puno. 

Izašla, polako obišla kuću, usta otvorenih, srce lupalo. Bez razbijenih prozora, vrata 
zatvorena, svi crepovi na mestu - trava pokošena!. Na divan tren srce skroz stalo; 

pomislila naišla na gnezdo preživelih. Onda obišla ćošak, sudarila se sa vrtlarima - 
ovcama. 

Vlasnici sasvim mrtvi. Našla ostatke muškarca na stolici na verandi. Očigledno 
proveo poslednje svesne trenutke razmišljajući o srećnim sećanjima. Album sa slikama 
u krilu nagovestio tri na brzinu iskopana groba bili žena, troje dece; oznake potvrdile. 
Lepi ljudi; lica iskazivala poverenje, zadovoljstvo, ljubav; stanje farme potvrđivalo, 
svedočilo o brizi, ponosu. 

Zamaglile se oči dok listala album. Rešila da vodim farmu na način koji bi osnivači 
odobrili. Uručili mi bukvalno ,ključ u bravu“ domaćinstvo; nemertjivo ubrzali raspored, 
pojačali šanse za samodovoljnost, preživljavanje. Najmanje što mogla učiniti zauzvrat. 

Farma udobno ugneždena u dolini usred blago uzdignutog, pošumljenog predela. 
Čist, hladan, brz potok krivuda kroz sredinu, prolazi na manje od sto metara od kuće; i, 
zahvaljujući spretno postavljenim ogradama, uvija se, krivuda ili skreće kroz sve paš- 
njake. Granična ograda netaknuta; jaka, debela žica, gusta mreža. Verovatno ne skroz 
prepreka za pse, ali visokootporna; uz malo dodatnog truda trebala biti dovoljna. 

Sadržaj silosa, spremišta, ambara proizvod prve sezonske setve; druga žetva još na 
poljima - osnovni razlog što stoka još živa, zdrava. Interne kapije skroz otvorene; 
dopuštale pristup vodi, raznovrsnoj ispaši (uključujući grickanje onog što iscurelo iz 
silosa, spremišta). Živinčad provela leto bukvalno jedući „najbolje što zemlja rađa“; tako 
i izgledaju. 

Osim pet ovaca tu su i devet krava (dva teleta, jedno bik), dve kobile, jedan 
uštrojeni konj, razna perad (pevac, dva tuceta kokoši, mešanih pola tuceta pataka, 
gusaka). Nema svinja, ali ne plačem; ne volim svinje, a ne ludujem ni za svinjetinom. 

Po dokazima, gubici preko leta mali. Našla samo tri trupla: dve krave, jedan konj. 
Kosti ne raštrkane, ne verujem psi uzrok smrti. Verovatnije bolest, povreda, glupost - 
istaknuta osobina domaćih preživara: Dobiju li priliku, naždraće se ne-ne, skupo platiti 
kasnije. 

Lutala farmom, zavirivala u zgrade dok ne nestalo svetla. Našla dobre vesti gde 
god pogledala. Sve mogu upotrebiti kako jeste, uz manje popravke. 

Proverila razdaljinu u povratku: dvadeset tri kilometra putem. Nije loše; mogu 
prepešačiti ako potrebno - u slučaju kurcšlusa dok putujem - ali možda mudrije zakačiti 
bicikl za branik. 

Ipak, mašine ne traju večno; samo pitanje vremena pre nego prisiljena se vratim 
četvoronožnoj vuči. Ću imati prilike posećujem sklonište često. Karta pokazuje rasto- 
janje u pravoj liniji samo četrnaest kilometara; pretpostavljam bolje da naučim uprav- 
ljam buldožerom, dodam pravljenje puteva savladanim veštinama. (Bože - budućnost 
obećava tako raznovrsna iskustva; mogla bih umrem od raznovrsnosti...) 

Bilo kasno kad se konačno vratila u sklonište, umorna ali zračeći zadovoljstvom 
zbog izgleda. Jedva mogu dočekam jutro, počnem se pakujem, selim; počnem novi 
život. 

Zaostali braca deli poglede; ne zatvarao usta dok bili na farmi. | posle. Držao 
predavanja stoci, diktirao živini, komentarisao ćelu inspekcijsku turu. Jedva napravio 
pauzu da prezalogaji, popije. Mora je seoski dečko u duši. Toliko urban, nikad 
pretpostavljala. 

Ej - sam zaista umorna! 

Laku noć. 


Joj! Bole mesta koja ni slutila da imam. Sumnjam na njih da se pojavila upravo u tu 
svrhu. 

Šest odlazaka do farme. Slovima Š-e-s-t. 

Svetla nestalo malo pre snage. Pakovanje stvari iz kuće u kola ne problem: Osam, 
deset odlazaka do kola; sve obavljeno. Caka je u stvarima iz skloništa. Jest. 

Pravo gore šezdeset metara, sa rukama punim. Nekoliko puta. 

Mora da postoji bolji način. 

Laku noć. 


Ovo je sramota; izgleda da je vreme da prestanem da se predstavljam kao genije. Na 
delu se dokazuje. Šta vredi koeficijenat inteligencije preko dvesta ako se dela mogu 
uporediti sa pokretnom biljkom? 

Setila se jutros da razmislim (nakon trećeg odlaska gore) kako je iskopani materijal 
uklanjan tokom gradnje. Ručno nošen u kofama...? Računajući i stepenište, materijal u 
pitanju predstavlja više od 5600 kubnih metara. Sa petnaest stotih delova metra po 
kofi, pretpostavljajući jak momak nosi dve, petnaest minuta do gore i natrag, to je 
nešto manje od kubnog metra svakih osam sati. Bi trebalo desetočlanoj ekipi 625 dana - 
da ne spominjemo vreme izgubljeno na srčane napade, bruhove, ravne tabane.... 

A šta je sa težim stvarima? Sumnjam nuklearni generator donesen dole ručno - 
težak par tona. 

U redu. Očigledno obavljeno na neki drugi način. Ali kako? Oh -priručnik za 
sklonište; zaboravila. Prelistala, brzo našla odgovor: lift! Naravno. Ne shvatila značenje 
malenog, praznog skladišta čudnog oblika tokom prvog razgledanja. Druge stvari na 
umu: ne primetila dugmad. 

Ostatak dana mnogo lakši. Jesam umorna večeras, ali mogu da mrdam. 

Sutra je novi dan...! 


ZAUSTAVITE ŠTAMPU! Dajte mesta na prvoj strani! Senzacija! Ja nisam ja - ja sam 
nešto drugo. Ne - mi nismo mi - ne - Ma, zbrka; nema nikakvog smisla. Ali sam tu 
nemoćna; teško organizovati misli - tako DOVRAGA uzbuđena...! Ću pokušati, moram 
pokušati. Inače na kraju izostaviti najbolje delove, najvažnije stvari. Onda, dokse ne 
smirim, snizim krvni pritisak, ću zaboraviti sve! Oh, moram zaustaviti ovo veseljenje. 
Moram se vratiti na hronologiju. Pa... 

Dubok uzdah... izdahni po-o-laa-koo...srce usporava na normalu. Fizička smireno- 
st... mirnoća... humm-m-m... 

Čudesno, opet uspelo. 

U redu. Nastavila sa pakovanjem jutros. Prenela dve ture, vratila se po treću. 
Završila; sve u kolima, na farmi, što mislila će mi trebati. Ali se još vrpoljila; ne mogla 
odrediti zašto. Ne u pitanju nešto što zaboravila; put do farme ne dug; propust ne kriza. 

Konačno spoznala uzrok nepočešanog svraba: Bilo vreme obavim dužnost. Izbega- 
vala u početku; znala se ne mogu suočiti sa. Onda imala toliko posla, smetnula s uma. 
Ali se sada setila: Su Kim MekDivot. Učitelj. Prijatelj. 

Na prijatelja pada dužnost se pobrine za konačno odmorište. 

Uopšte uzev se sada privikla na lik smrti kao takve; poslednjih par dana ne potre- 
sana mnoštvom leševa preko kojih preskakala tokom obavljanja poslova. Nemala pro- 
blema, na primer, pri pomeranju gospodina Haralsena sa verande na ispravno mesto 
pored žene, dece; čak završila posao sa osećanjem topline iznutra. (Pretpostavljam 
originalna trauma uzrokovana naglim šokom događaja; intenzitetom, potpunošću 
izolacije.) Stanje se sada popravilo; osećala mogu učiniti poslednju uslugu starom 
prijatelju - štaviše, osećala potrebu da. 

Otišla u susednu kuću, potražila telo. Pretražila celu kuću: sprat, prizemlje, podrum 

- čak zavirila i na tavan. 

Konačno se vratila u biblioteku. Učitelj koristio kao radnu sobu; tamo pisaći sto, 
većina omiljene literature, pune magarećih ušiju, pri ruci. Se nadala možda nađem 
putokaz u pogledu mesta nalaženja u zakrčenosti.. 

Prva stvar koja upala u oko bio „Dosje Tarzan“ na stolu. Velika koverta prilepljena 
za vrh, ispisana napred. Pogledala tekst. Krv se sledila. 

Bilo adresirano na mene! 

Odlepila, otvorila prstima najednom drhtavim. Učiteljevim pedantnim rukopisom, 
čitkim, predivnim kao Džefersonov na Deklaraciji nezavisnosti, pisalo: 


Najdraža Kandidija, 

Uvreženo je mišljenje nekoliko učenih ljudi upoznatih sa tvojom situacijom, među 
kojima smo i dr Foster i ja, da ćeš preživeti zarazu da bi našla i pročitala ovo. 
Virusni kompleks kojeg neprijatelj koristi ti ne može naškoditi, to znamo; bio je 
stvoren kao specifično uperen protiv Homo sapiensa. 


Skoro ispustila pismo. Sigurno ne traži genijalnost da se uoče implikacije. Duboko 
udahnula, nastavila čitam: 


Znam, dete moje, da ova izjava mora da zvuči kao lupetanje starca kojem se kraj 
bliži... 

Lupetanje? Učitelj! Ha! Istina, bio star; stanje urođeno za branu preko koje pro- 
tekla voda - i to mnogo (prilično duboke). Verovatno i blizu kraja - svi bili u trenutku kad 
ovo pisano. Ali lupetanje? Učitelj? Dan kad Učitelj prolupa biće dan kad Onaj Dole 
objavi trend zahlađenja, zaposli se kao instruktor skijanja na padinama Drugog Odre- 
dišta. Ja lupetam; Učiteljeva svaka reč precizna, tačna. 

U preciznom, tačnom pismu dalje pisalo: 


...ali te molim, pre nego što doneseš svoj sud, udovolji mi time što ćeš pročitati 
ostatak ovog pisma i razmotriti priložene dokaze, koji svedoče o dvadeset pet 
godina napornih istraživanja s moje strane i sirane drugih. 

Obrati pažnju da se od 1248 slučajeva u kojima su najrazličitije životinje ,usvojile “ 
ljudsku decu, nijedan (s izuzetkom onih najmlađih - vraćenih iz divljine pre treće 
godine) nije razvio značajnije preko nivoa usvojilaca. Nisu mogli naučiti da komu- 
niciraju; nisu pokazivali sposobnost apstraktnog razmišljanja; nisu se mogli učiti ni- 
čemu. Test inteligencije, u slučajevima gde se mogao prmneniti, davao je rezultate 
koji se nisu mogli razlikovati od rezultata testa sprovedenog na nasumice odabra- 
nim pripadnicima ,roditeljske“ vrste. Staviše, sem u dvadeset devet slučajeva u 
kojima su usvojioci pripadali vrsti koja raspolaže rudimentiranirn rukama (manji 
majmuni, čovekoliki majmuni, dva slučaja sa rakunima; u manjoj meri jazavac i 
kuna), deca nisu pokazivala svest o konceptu hvatanja, niti se pokazalo mogućim 
naučiti ih ikakvoj veštini koja iziskuje upotrebu ruku. Konačno, većina autoriteta 
(obrati pažnju na citate u dosjeu) slaže se da se čovek rađa lišen instinkta, sem 
(tačka oko koje se još uvek raspravlja) sisanja; shodno tome, za razliku od nižih 
životinja, razvoj ljudskog bića potpuno zavisi od učenja i, prema tome, sredine. 
Ovaj princip mi je duboko ukorenjen u svest tokom godina koje sam proveo pro- 
učavajući neke od te dece; i palo mije napamet da se zapitam kakve bi posledice 
taj mehanizam mogao imati unutar ljudskog društva - da li bi prosečni roditelji, 
naprimer, nakon što izrode dete koje poseduje izraženo superioran genetski poten- 
cijal, mogli vaspitati takvo dete (da li zbog neznanja, nesvesne odbojnosti ili zavisti, 

svesne zlonamernosti, ili nekog nepoznatog razloga) na takav način da spreče 
njegov razvoj do prestizanja njihovih sopstvenih dostignuća; i, ukoliko je do takvih 
napora došlo, u kom stepenu bi to dete bilo ograničeno. 


Zatim sledila pripovest o prvim danima istraživanja, solo u početku, ali dolazeći do 
preliminarnih nalaza toliko iznenađujućih da uskoro upravljao trudom grupe briljantnih 
saradnika (uključujući i Tatu!), a čitav projekt finansiran vladinim fondovima bez dna. 
Cilj istraživanja: pouzdani podaci, pokazatelji na kojima bi mogao biti zasnovan program 
testiranja koji omogućuje identifikaciju nadarene dece (potencijalnih genija) ubrzo po 
rođenju, pre no što retardacija (ukoliko zaista postoji) počne da deluje. 

Napori urodili plodom: Ustanovljeni različiti faktori koji, delujući u grupi, bili bitni 
za genetski superiornu decu. Time proučavanje prešlo u drugu fazu. Čim ,pozitivni" 
nalaženi, identifikovani, bili određeni u grupu za proučavanje. Bilo ih četiri: 

AA (pozitivni/povlašćeni), potencijalno nadareni klinci čiji su roditelji upoznati sa 
eksperimentom; savetovani, vođeni, pomagani na sve moguće načine da pruže opti- 
roditelji ne upoznati sa tajnom; sami treba da procvetaju ili uvenu, zavisno od kvaliteta 
korena. BA (negativni/povlašćeni), obične bebe, nasumice odabrane, čiji su roditelji oh- 
rabreni (što treba pročitati kao ,prevareni“) da pomisle njihovo potomstvo genijalno; 
takođe dobili plodove roditeljske brige kao i AA (a organizatori obuke ne znali radi li se 
o AA ili BA roditeljima), finansijsku pomoć. | BB (negativni/nepovlašćeni), kontrolna 
grupa: obične bebe odgajane na običan način. Ma šta to bilo. 

Po očekivanjima, AA-ovi dobro prolazili u školi; prosečan napredak triput veći od 
nacionalnog proseka, štaviše, razvitak ličnosti takođe izuzetan: AA klinci gotovo sablaž- 
njivo dobro prilagođeni; srećne, dobro integrisane ličnosti. BA-ovi su takođe dobro pro- 
šli, ali su nadmašili nacionalni prosek za samo petnaest odsto. Bili takođe srećni u celini, 
ali retki pojedinci iskazivali simptome koji nagoveštavaju nesigurnost; možda gurani 
blizu, ili čak preko, granice svojih mogućnosti. 

AB-ovi takođe dali šarene rezultate: Dobri veoma dobri, ravni sa AA-ovima u nekim 
slučajevima. Međutim, loši jako loši: AB-ovi imali najveći procenat akademskih neus- 
peha, problema sa ponašanjem, osetno neprilagođenih ličnosti. 

BB-ovi, naravno, ne odstupali uopšte od nacionalnih proseka; bili samo klinci. 

Proučavanje fino napredovalo; svi zadovoljni kako potvrdni dokazi vlastite pameti 
proizilazili iz statističke analize, nastavili se gomilaju (pogotovo Učitelj uživao u svetlosti 
koja obasjavala potvrđivanje teorije), kada najednom džoker ispao iz špila: 


Postalo je očigledno da su AA i AB deca gubila izuzetno malo vremena u školi zbog 
bolesti. Daljnje analize, štaviše, pokazale su da otprilike jedna trećina pozitivnih 
nije nikad gubila ni dan, dok je ostatak imao broj izostanaka koji se nije mogao 
razlikovati od normalnih. Detaljna pojedinačna ispitivanja su pokazala da dotična 
deca nisu nikad bolovala od bilo kakve bolesti, dok je ostatak imao uobičajeni 
asortiman dečjih bolesti. Takođe je utvrđeno da su ti izuzetno zdravi pozitivni bili 
daleko najviša grupa po dostignućima u AA grupi i predstavljali najbolje, najgore i 
najneprilagođenije iz AB grupe. 


Tada proučavanje olakšano slučajnom tragedijom: AA „zdravo” dete poginulo u 
saobraćajnoj nesreći. Telo pribavljeno za autopsiju. 


Svaki organ je detaljno pregledan, svaki uzorak tkiva je proučen mikroskopski i 
hemijski, i obavljen je pregled hromozoma. Svaki test za koji patološka nauka zna 

je primenjen, većina tri, četiri i pet puta, jer niko nije bio voljan da poveruje 
rezultatima. 

Nakon toga, brzo i uz pomoć raznih izgovora, kompletni rezultati sistematskih 
pregleda, uključujući rendgenske snimke i uzorke krvi, koštanog tkiva, kože, kose i 
nekih organa, obezbeđeni su za celu eksperimentalnu grupu i upoređeni. Razlike 
između ,zdravih“pozitivaca i ostatka su se pokazale istovetnim, i nisu mogle 
promaći antropologu... 


Sok za šokom: Prijatni, skromni, jednostavni Učitelj imao doktorate - tri komada! 
Lekar (dvocevni -pedijatar, psihijatar) plus antropolog. Za očekivati, bio istaknut na sva 
tri polja - vrline koje dovele do desetog dana ne ograničene na Veštinu. 


... ali nijedna sama po sebi nije bila takve prirode da privuče pažnju lekara koji nije 
u specifičnoj i metodičnoj potrazi za nepoznatim „zajedničkim činiocem“", upotre- 
bljavajući veliki broj uzoraka i veliku širinu urna; niti bi privukli pažnju u ti čajem na 
ishod bilo kog poznatog medicinskog testa ili postupka. Najdramatičnija pojedina 
razlika je nesumnjiva činjenica, još uvek neobjašnjena, da su ,zdravi“pozitivci imuni 
na kompletan spektar ljudskih bolesti. 


Razlika nije zavisila od rase, pola: Sastav AA, AB ,,zdrave“ dece pedeset dva odsto 
ženski; pola kavkazoidi, jedna trećina negroidi, ostatak razdeljen na orijentalce, 
hispance, indijanske, ostale frakcije teško identifikovati. Sastav tačno odražavao 
populacione procente oblasti iz koje bili. 


Zaključak je nesumnjiv: lako očigledno pripadaju rodu Homo, AA i AB „zdrava” 
deca nisu ljudska bića; oni pripadaju jasno odvojenoj vrsti. 

Na stranu očigledna osobina imunosti i manje očigledne anatomske karakteristike 
koje ih identifikuju, ova deca poseduju jasno određenu fizičku nadmoć nad decom 
Homo sapiensa iste veličine i težine. Oni su jači, brži, otporniji na traume i iskazuju 
znatno veću brzinu refleksa. Vizualne, auralne i olfaklorne funkcije zahvataju šire 
područje i uz viši nivo osetljivosti nego kod ljudi. Nemamo podatke na osnovu kojih 
bismo mogli zasnovati nagađanje o trajanju, ali sve indicije ukazuju na znatno duži 
životni vek. 

Odmah je započeta studija, potraga za nagoveštajima koji bi mogli pomoći pri 
objašnjavanju ovog fenomena jednoobrazno mutanine dece koju rađaju inače nor- 
malni, zdravi ljudski parovi. A ti parovi jesu bili normalni: U granicama naših klini- 
čkih sposobnosti da odredimo, nisu se mogli razlikovati od ostalih Homo sapiensa. 
Međutim, tek je nedavno, nakon godina i godina izuzetno iscrpne istrage i analize 
porekla i vaspitanja, uočena moguća veza. Bila je očigledna, ali vremenski toliko 
udaljena da smo skoro propustili da shvatimo njen značaj, zbog uobičajene 
tendencije naučnika da ispituju skrovito, a ignorišu očigledno. 

Bake te dece su sve bile približnog godišta, rođene tokom dve godine: Sve su 
rođene dok je besnela velika pandemija gripa 1918-19. 

Ova ,koincidencija“ samo što ne izvikuje svoje implikacije: Temeljna rekombina- 
cija gena, nastala zbog određene viralne invazije, delujući na bilo koji odgameta 
pre, ili obe za vreme, formiranja zigota koji su postali bake, stvarajući u svakoj 
polovini matricu koja se uklopila dve generacije kasnije da postane AA i AB 
,zdrava“ deca. 

Lično, ja ne sumnjam daje to objašnjenje; međutim, toliko skoro je ova informacija 
obelodanjena_ da nismo imali vremena da detaljno proučimo pitanje. A 
pretpostavljati da je nešto tačno — makar to bilo i duboka unutrašnja ubeđenost - 

nije isto što i dokazati to. Nadam se da ćeš jednog dana imati priliku da dodaš ovo 
pitanje tvojim vlastitim studijama. Treba ga razrešiti. 

Nakon mnogo razmišljanja nazvali smo ovu novu vrstu Homo post hominem, što 
znači „Čovek posle čoveka”, jer izgleda daje mutacija evolutivnog karaktera i da će, 
uz dovoljno vremena i pretpostavljajući da se prenosi na potomstvo (nema razloga 
da se u to posumnja - štoviše, pregled hromozoma sugeriše daje mutacija domi- 
nantna; tj. veza sapiens/hominem će uvek dati hominema), potpuno zameniti 
Homo sapiensa. 


Divna stvar, ljudski nervni sistem, brzo se prilagođava smrtonosnim šokovima. 
Nisam ni trepnula kada je usledio sledeći udar - ili možda već predvidela iz prethodnog; 
samo se pitala kojim recima će biti rečeno: Vrlo lepo; bez fanfara, samo faktička izjava: 


Ti si, dete moje, Homo post hominem. Ti si znatno mlađa od ostalih u proučavanoj 
grupi i nikad nisi potpadala pod ta proučavanja. Tvoja identifikacija i uključenje 
među naše objekte se desila dosta kasno i sticajem prilično zapletenih i zabavnih 
okolnosti. 

Kao što znaš, Fosteri su dugo čeznuli za detetom i isto toliko dugo znali da ga ne 
mogu imati. Kada su tvoji prirodni roditelji poginuli, bilo je potpuno predvidljivo to 
što nisu izgubili ni tren usvajajući te (što je svakako razumljivo; bila si izuzetno 
simpatična beba). 


Ni Tata ni ostatak ekipe ne pomišljali me testiraju; bila izložena desetomesečnom 
,»nenadziranom odgoju“; bila ,kompromitovan subjekt“. Osim toga, Tata ne bio zain- 
teresovan da me proučava; želeo uživa u odgajanju „svoje male devojčice”. Profe- 
sionalna kompetentnost ustuknula pred navalom atavističkog paternalizma. Baš za 
osudu. 

Mama se ne složila; smatrala će određivanje potencijala obezbediti korisnu infor- 
maciju za podizanje deteta. Držeći se formule koja odavno postavljena za održavanje 
mirnog braka, zadržala neslaganje za sebe; međutim, preduzela korake: nagovorila 
ekipu da me testira - bez Tatinog znanja. 

Testovi bili pozitivni, ali sledeće određivanje statusa ,zdravog“ ne urađeno - ne 
palo na pamet naučnicima zaslepljenim disciplinom, a Mama ne znala za to pa ne 
insistirala. 


Bila si genije; nju je to zadovoljilo. | shodno tome je uzela na sebe brigu da budeš 
odgajana na isti ,napredan" način kao i ostali AA-ovi - s izuzetkom činjenice da 
doktor nije znao da se to dešava. On je nastavio da uživa u ,tatinoj curici“ kao i 
pre, neprekidno blebećući o boljim stranama „malih lepotica”, itd. A što se nas 
ostalih tiče, nakon što smo jedan drugog zakleli na ćutnju u pogledu tvojih 
rezultata na testu i naše umešanosti, zaboravili smo na tebe. Ti si, na kraju krajeva, 
bila ,kompromitovan subjekt“. 


Bilo mi skoro pet kad sledeći put privukla njihovu pažnju. Pokvarila utisak o „maloj 
lepotici” pogledavši naviše, komentarišući da zid dnevne sobe “...izgleda strašno vruć.” | 
bio -rezultat kvara na električnom vodu. Bi uskoro izazvalo požar, spalilo kuću. 

Jasno se sećam incidenta. Ne da je uzrokovalo frku istog trena, ali Tata proveo 
ostatak večeri pokušavajući da ne pokaže da bulji u mene. 


Doktor je proveo mnogo vremena tokom nekoliko prethodnih godina posmatrajući 
decu čija vizuetna percepcija zalazi u infracrveno i ultraljubičasto; odmah nakon 
toga, čim je bilo moguće, ne obavestivši gospođu Foster, dao je da se pregledaš i 

testiraš. 


Oho! Konačno - objašnjenje šta uzrokovalo Tatinu reakciju tog dana - i neobjaš- 
njivog noćnog slepila prijatelja, čak i leti. Naravno, mogla shvatim teškoće sa vidom 
zimi; je mračno napolju tokom hladnih noći. Jedini primetan sjaj dolazi od lica, ruku; a 
nakon kratkog izlaganja hladnoći, obrazi, nosevi vidljivo zgasnu. 

A sećam se i tog testiranja. Istaknuto obeležje bili izrazi lica ostalih naučnika dok 
ponavljali testove već obavljene prethodnom (upadljivo nespomenutom) prilikom; 
totalno bezlični. 


Tek nakon što su te testovi (ovaj put obavljeni do kraja) identifikovali kao Homo 
post hominema; nakon što je doktor oklevajući saopštio tu činjenicu gospođi Foster 
a ona mu, bespomoćno se kikoćući, sve priznala; i nakon što smo i mi izašli na- 
čistac, daljnje testiranje je pokazalo da si ti značajno naprednija u intelektualnom 
razvoju nego što je profil razvijen tokom naših proučavanja ukazivao da bi trebalo 
da budeš u tim godinama. 


Baš fino. Čak ni kao superklinac ne mogu biti normalna; još uvek genije. Opet 
nema pravde. 


Detaljne analize ovog fenomena su ukazale na dva neodrediva činioca: Jedan, 
iskusila si desetomesečni nenadzirani odgoj; i dva, tvoje daljnje vaspitanjeje bilo AA 
od strane tvoje majke ali BB od strane tvog oca. Pošto nismo mogli ni da 
analiziramo ni da utičemo na prvi od ta dva, odlučili smo da ne menjamo drugi 
faktor, pažljivo teposmatrajući i nadajući se da će na neki, tada nepoznat, način, 
klackava kombinacija popuštajuće razmaženosti i ubrzanog, motivišućeg obrazo- 
vanja koju si dobijala do tada nastaviti da daje te izuzetne rezultate. 


Mamina smrt stavila tačku na eksperiment; ali pre nego otišla, naterala Učitelja da 
obeća će preuzeti otvoreno upravljanje obrazovanjem i dalje me gurati da idem što 
brže mogu, dok će Tata (na izgled) nastaviti sa klasičnom BB ulogom oca. Mama 
smatrala da glad za znanjem već usađena; potpomognuta Tatinom pažljivom 
negativnom psihologijom, sejanjem po okolini odabranih knjiga (Ha! Uvek sumnjala 
nešto mutno oko okolnosti koje okruživale stalna nalaženja željenog, potrebnog 
materijala za učenje, uvek baš na vreme, taman kad završila sa prethodnim tomom - ne 
žalim se; samo htela sejanje išlo brže), nastaviti da raste ne gubeći zamah. Bila u pravu - 
samo sad znam kakav osećaj marionete čiji konci bili pretanki se zapaze. 

Međutim, druga faza plana zapela: nije očekivano da Učitelju trebati četiri godine 
se izvuče iz komplikacija vezanih za svoju profesiju (profesije), ,penzioniše“. 


Srećom, odlaganje izgleda nije imalo posledica. Mišljenje gospođe Foster o tebi se 
pokazalo tačnim: dr Foster je izvestio da si pronašla svaku knjigu koju je namestio 
— ine malo koje nije. Rekao je da je retko bilo potrebno ,, usmeravati“ te; da si bila 
prilično samomotivisana, izrazito uporna, i da si umela biti prilično okolišna kada je 
trebalo pronalaziti znanje i pored ,prepreka“ koje ti je postavljao. 

Do vremena kada sam uspeo da prebacim sve moje druge odgovornosti na moje 
naslednike i posvetim ti svu moju pažnju, tvoja prednost nad ostalim AA-ovima se 
impresivno povećala. Bilo je samo par retkih individua koje su iskazivale približno 
tolike mogućnosti. A do trenutka kada su brljotine naših pokojnih prijatelja s one 
strane gvozdene zavese stavile tačku na sva istraživanja, ti si - za svoje godine - 
bila najnapredniji od svih naših hominema. 

Ukoliko se čini da stalno guslam istu pesmu o tome, to je zbog toga što moraš 

zapamtiti da je ova studija započeta pre nekih dvadeset godina. Ti si deset godina 
mlađa od sledećeg ,,mlađeg iz naše grupe; i, ma koliko bila napredna za svoje 
godine, ostalo ti je dosta dosizanja da bi se izjednačila sa ostalima - gledaj da ga 
obaviš. 

Da, znam; neophodnosti vezane za samostalno preživljavanje će ti oduzimati 
mnogo vremena, ali nemoj skroz zanemariti svoje učenje. Smanji ga ako moraš, ali 
ga nemoj ukidati. 

A sada, ukoliko mi je dopušteno da se drznem da savetujem jedinstveno nadare- 
nog pripadnika naprednije vrste, sigurnost i udobnost se nalaze u brojnosti. Bez 
sumnje ćeš ustanoviti da je očuvanje i širenje znanja olakšano kada se jednom 
okupite u grupu. Unutar Dosjea Tarzan naći ćeš kompletan spisak Homo post 
hominema za koje se zna. Ne mogu smisliti nikakav razlog zbog kojeg ne bi većina 
bila u životu i dobrog zdravlja. 


Zgrabila Dosje drhtavim rukama. Našla spisak o kojem govorio: kolekciju mini- 
dosjea. Jedan imao zakačenu kratku belešku. Pročitala: 


Draga Kendi, 
Sada je već skoro vreme da idem, a dosta toga je ostalo neurađeno, pa moram biti 
kratak. 
Subjekt ovog dosijea, Piter Bel, direktni je, skoro s obe strane potomak Aleksandra 
Greema Bela (voleo bih da sam mogao da testiram njega). Pokazatelj njegove 
inteligencije je činjenica da je on, jedini od naših hominema, dedukcijom otkrio 
postojanje i cilj naših proučavanja, implikacije u pogledu njega i većinu karakteris- 
tika njegove i tvoje vrste. 
Njemu sam, nedavno, poverio da postojiš, zajedno sa mojim utiscima o tvom 
potencijalu. 
Ne samo da ti je ravan (nakon što dostigneš zrelost, naravno), već ti je i, sa 
dvadeset jednom godinom, najbliži po dobu; i, od svih naših subjekata, predviđam 
da je on najverovatnije onaj koji će se pokazati kompatibilnim sa tobom dok budeš 
nastavljala svoju nepopustljivu potragu za znanjem ubuduće - čak će te možda i 
prestići u tome; on je vrlo motivisan mladić. 
Međutim, nisam uspeo da stupim u kontakt sa njim nakon napada; tako da on ne 
zna da si živa i zdrava u skloništu. Na tebe pada da uspostaviš kontakt, ukoliko 
bude moguće - a ja te požurujem da pokušaš; osećam da bi se partnerstvu koje 
činite var dvoje bilo teško suprotstaviti, ma šta vam budućnost donela. 

S ljubavlju, 

Učitelj 


Ruke se tresle, krv navirala u glavu dok se vraćala prvom pismu. Ostatak se sastojao od 
saveta o kontaktiranju sa ostalim hominemima -AA-ovima sa liste. 

Upozoravao da, zasnovano na (jako labavoj) ekstrapolaciji poznatih podataka, 
trebalo biti oko 150 000 nas na severnoameričkom kontinentu -ali bukvalno svi moraju 
biti smatrani za AB-ove, sa sve implikacijama: visok procenat neprilagođenih, nezado- 
voljnika, buntovnika, graničnih slučajeva (ili još gore, nakon šoka depopulacije) psihoze, 
plus povremeni geniji. Plus retki slučajevi preživelih Homo sapiensa. 

Učitelj sugerisao postupati vrlo promišljeno pri susretu sa strancima: Ocenjivati 
pažljivo, brzo, sebično. Ako odlučim nije tip kojeg bih želela za komšiju, udariti prva; 
ubiti bez oklevanja, upozoravanja. Nema mesta u razmatranju za rasne altruizme. 
Eliminacija poneke trule voćke neće uticati na sveukupne šanse za skidanje vrste sa 

spiska ugroženih; ima dosta nas da popunimo redove nakon probiranja - ali samo jedna 
ja. Lepo rečeno. 
Pismo nastavilo: 


Pa, vremena ponestaje. Toliko toga je ostalo da uradim pre nego što odem, pa 
bolje da požurim. 

Odlazim pun pouzdanja; znam da je budućnost rase u rukama kao što su tvoje i 
Piterove. Napredovaćete i postići nivoe razvoja koje ja ne mogu ni zamisliti; u to 
sam siguran. Nadam se da će ti vrhunci imati u sebi mnogo radosti i zadovoljstva. 
Mogu ovo da dodam u odlasku: Kada vaši istoričari budu budućim generacijama 
govorili o nama, nadam se da neće biti neopravdano strogi. Tačno, nismo izdržali 
do kraja; takođe je tačno, istrebili smo sami sebe, očigledno primenom bezumne, 
nekontrolisane agresije; isto toliko tačno, uradili smo mnoge druge stvari koje su 
bile skroz pogrešne. 

Ali jesmo stvorili moćnu civilizaciju; jesmo sakupili fond znanja ogroman preko 
naših mogućnosti da apsorbujemo ili kontrolišemo; zamislili smo i stremili 
moralnosti jedinstvenoj u istoriji, koja dobro drugih stavlja ispred naših vlastitih 
interesa - čak i ako se većina nas nije nje držala. I jesmo iznedrili vas! 

Može lako biti da nam nije suđeno dapotrajemo više od ovog. Može čak biti da je 
vaš dolazak aktivirao seme samouništenja već postavljeno u nas sa tom svrhom; 
da je naš nestanak isto toliko neophodan za vaše pomaljanje kao vrstu koliko je 
naše postojanje bilo za vaš nastanak. 

Ali, kakav god bio mehanizam ili njegova svrha, mislim da će,kada nam svima bude 
Suđeno na kraju Vremena, Homo sapiens biti prosuđen, ako ne kao trijumf, onda 
barem uspeh, u skladu sa standardima koje nameću okolnosti sa kojima smo se 
suočavali i svrhe u koje smo stvoreni; kao što su Kromanjonac, Neandertalac i 
Pitekantrop -pa čak i brontosaur- bili uspešni u svoje vreme, kada se o njima sudi u 
sve tlu izazova koje su savladali i svrhe kojoj su poslužili. 


Samo jedna stranica ostala. Oklevala; bila poslednja veza sa živom prošlošću. 
Jednom pročitana, saznata, postaće samo još jedna uspomena. Uzdahnula, naterala oči 
da se fokusi raj u: 


Kendi, moja draga kćerko-u-duši, ovo je tako teško završiti. Iracionalno, nalazim da 
žalim zato što te gubim; ,iracionalno", kažem, jer sam očigledno ja taj koji mora 
otići. Ali otići moram, i to se ne može izbeći a ni mnogo odgoditi. Sa tobom i 
tvojima će sve biti u redu. Tvoj rast je bio dobar, tvoje usmerenje ispravno i zdravo; 
nemoguće je da ne proživiš život koji mora učiniti nas, koji smo te otkrili i pokušali 
da vodimo dovde, ponosnima na naš mali udeo u tvojoj sudbini, čak i ako nam nije 
dato da vidimo njegovo upotpunjenje. Mislim da razumem nešto od onoga što 
Mojsije mora da je osećao onog poslednjeg dana gledajući Nebo. 
Znaj zauvek da te ja, doktor, i gospođa Foster nismo mogli voleti više ni da si plod 
našeg mesa. Sećaj nas se sa naklonošću, ali vidi da ne gubiš vreme oplakujući nas. 
Budućnost je tvoja, dete moje; idi oblikuj je kako nađeš za potrebno. 
Zbogom, moja najbolja i najvoljenija učenice. 

Zauvek te voli 

Su Kim MekDivot 
PS. Ovlašćenjem koje posedujem kao najviši preživeli zvaničnik Karate Saveza 
Sjedinjenih Država, ovim te unapređujem u šesti dan. Više si nego kvalifikovana; 
pazi da verno vežbaš i ostaneš takva. 

Pročitala, ponovo čitala poslednju stranu dok suze ne izobličile vid, učinile razazna- 
vanje pojedinih reči nemogućim. Odložila pismo s poštovanjem na sto, otišla gore, 
napolje na balkonsku verandu. Bila Učiteljevo najdraže mesto za meditaciju. Smestila u 
ljuljašku verande, opustila noge u Lotos. 

Teri razumeo: premestio tiho sa ramena u krilo, privio bliže, počeo recitovanje 
nasumičnih brojeva jedva čujnim, tanušnim glasićem poput devojčice. Držala bracu u 
skupljenim rukama dok bol rastao, suze prešle u tihe, bolne, razdiruće jecaje. Bracino 
nekritično društvo, bezuslovna ljubav bilo jedino što stajalo između mene i 
sveobuhvatne tame, sveže svesti o stepenu gubitka koja pretila da preplavi dušu. 

Zajedno smo posmatrali ranopopodnevne kumulonimbuse kako se formiraju, 
oblikuju u nadnoseće kule, besne i vriju, konačno iznedruju iskre grmljavine u tami 
podnožja, ispuštaju tamne pruge kiše dole ka zapadnom horizontu; gledali dok zgasla 
svetlost nije donela shvatanje koliko smo dugo tu sedeli. Svetlije zvezde se već videle na 
istoku. 

Razmotrila stanje uz rastuće iznenađenje: oči suve, bol nestao iz grla, srca; tama 
koja lebdela nad dušom samo sećanje. Očigledno transcendentalizirala bez svesne 
namere, rešila se zaostale žalosti. Sve što ostalo bila slatka tuga kad mislila na Tatu, 
mamu, Učitelja; nestali skupa sa svim, svakim drugim, ostavljajući samo sećanja. 
Najednom shvatila da zahvalna što dozvoljeno da njih zadržim. 

Oprezno pomerila probne mišiće, prve nakon nekoliko sati. Teri se mrdnuo, izmi- 
goljio; onda probudio, izrazio opravdani protest povodom stanja izgladnelosti. Ustala, 
prebacila bracu na rame; otišla unutra, dole. 

Pokupila Dosje Tarzan, Učiteljevo pismo, vratila se u Tatinu kuću. Nahranila 
pticoglavog, sebe; sela, razgledala sadržaj Dosjea. 

Uskoro zaključila Učitelj u pravu (baš me iznenadilo): Piter Bel nesumnjivo najbolji 
potencijalni sadrug od svih. Veoma pametan, veoma zainteresovan, veoma svestan; 
podaci o dosadašnjem obrazovanju zvuče kao podvala (Niko toliko mlad ne može 
naučiti toliko mnogo, osim, hm... možda mene - u redu); veoma jak, brz; veoma 
napredan u proučavanju Veštine (osmi dan!); plus (Učiteljevim rečima): „Predivno 
nevezan za svoje uspehe; prvenstveno zainteresovan za ono što će sledeće uraditi”. | 
»...Poseduje uvrnut smisao za humor." Zvuči kao moj tip frajera. Se nadam će ispasti ga 
mogu podneti. 

Sedela duge trenutke skupljajući hrabrost. Onda podigla telefon, odlučno okrenula 
pozivni broj, broj. Nasukala se nakon nekoliko trenutaka škljocanja, šuštanja kad se neki 
relej Tamo Negde zaglavio. Pokušala ponovo; naišla na zauzetu vezu (razlikuje se od 
zauzetog broja; razlika čujna - isto uzrokuje zaglavljen relej). Probala ponovo, 
mrmljajući u bradu. Opet se nasukala. Pokušala opet. Opet ništa. 

„TO ne valja?" primetio je Teri sa entuzijazmom, veselo mlatarajući glavom. 

Duboko uzdahnula, rekla jako ružnu reč, probala opet. 

Zazvonilo! Jednom, dva, tri puta; onda: „Klik. Alo, jesi li to ti, Kendi? Baš ti je dosta 
trebalo. Ovde Piter Bel. Ne mogu sada da dođem do telefona; napolju sam, brinem o 
stoci. Ali sam postavio ovu telefonsku sekretaricu da mi čuva leđa. Ima alarm koji će me 
obavestiti da si zvala pa mogu da proverim traku. 

Kada čuješ zvuk na kraju moje poruke, ostavi mi svoj broj telefona ako nisi kod 
kuće -nemoj zaboraviti pozivni broj ako je različit od tvog-i nazvaću te čim se vratim i 
nađem tvoju poruku. Ej, baš mi je drago da je stobom sve u redu.“ 

„Bip!” 

Snimak me uhvatio otvorenih usta. Jedva uspela se saberem na vreme da pro- 

mucam ću biti kod kuće; dodam da ako ne, ću biti na farmi, dam broj pre nego mašina 
prekinula vezu, se opet čuo telefonski signal. 

Ponovila ružnu reč. Dodala dopune usmerene specifično na telefonsku sekretaricu. 

Oprala sudove, spremila. Dopunila bracinu posudicu sa hranom, promenila vodu; 
pomerila stalak u radnu sobu, stavila pored stola, nadohvat za češkanje glave. 

Smestila se u Tatinu veliku stolicu, otvorila zapis, unela dopune. Obavljeno. Sada 
najnovija dešavanja. Trenutno. Kompletno. Ništa više za zapisivanje. Pa ne zapisala 
ništa više. Dosta dugo. 

Ponoć. Baš bih mogla i pročitam neku knjigu. 

Glupavi telefon. 

Probudila se uz nešto što ličilo na petlov pozdrav ranoj svetlosti zore. Zatekla se 
kako stojim nesigurno nasred radne sobe, trepćući sanjivim očima, slušajući zamiruće 
odjeke. Mrko pogledala bracu; zauzvrat dobila kvarno kikotanje. 

Trebalo nekoliko trenutaka ustanovim lokaciju, okolnosti koje dovele do noći koju 
provela u stolici, obučena. Kad uspela, otvorila usta, onda se ne potrudila -shvatila 
ružna reč neće pomoći; više ne pružala olakšanje adekvatno situaciji. 

Nonšalantan pristup se istrošio oko jedan posle ponoći - do kada pročitala možda 
deset strana (od kojih ne zapamtila nijednu reč). Pernatoglavi hrkao na stalku; ništa na 
dohvatu da rasturi, izgubio interes. 

I sama žestoko zevajući u trenu kad odbacila strpljenje, zgrabila telefon, okrenula 
broj. 

Uspela od prve. Ali bilo zauzetol 

Ponavljala pokušaje u intervalima od pet minuta tokom dva sata ili dok ne zaspala 
-šta već bilo prvo. 

Upravo ponovo pokušala. Još uvek zauzeto. Bolje odem spremim doručak. 


Problem kontakta ne više zabavan. Tokom dva meseca od poslednje beleške pokuša- 
vala u proseku pet puta na dan. Rezultat: Ili (obično) znak da zauzeto ili tranzistorski 
kreten vergla istu poruku. Jedno moguće objašnjenje (od mnogih): Snimljena poruka ne 
pominje nikakav datum; mogla bili snimljena dan posle Armagedona, juče - bilo kad. 

Nije da venem, sedim kršeći ruke pored telefona, nikako; imala posla. Završila pre- 
seljenje na farmu; popunila rezerve zaliha; popravila slabe tačke; sakupila dodatnu 
stoku, perad. Elektrifikovala ograde, ojačala gde izgledale manje otporne na pse; 
dovezla još žita (naučila da vozim kamion, sa-sa-sa sve šesnaest-brzinskim menjačem - 
zaista mi je žao zbog stuba kapije žitne kompanije, ali smetao prolazu; odavno ga 
trebalo ukloniti); našla, dovezla dva automatska dizel-generatora, spojila lukavim 
sistemom releja da se prvi samouključi ako struje nestane, drugi uključi ako prvi 
prestane radi. Dosada radilo svaki put kad isprobala, kao što piše u knjizi. 

Sakupila dovoljnu količinu goriva: Dovezla četiri cisterne do vrha pune dizela 
(preko 27 000 litara svaka); sastavila međusobno povezani sistem creva koji garantuje 
da gravitacija tera gorivo u generator - koji radi, dobija. Sa malo više od trideset pet 
litara na sat (pod maksimalnim opterećenjem) bi trebalo da obezbedi više od četiri 
meseca rada u slučaju potrebe. (Međutim, farma rapidno poprima izgled servisne 
stanice. Moram uskoro razmisliti kako se oslobodim praznih kanti; inače neću moći 
hodam kroz dvorište.) 

Preterane pripreme ne rezultat paranoje. Pokušavam da učinim mesto bezbednim 
u odsustvu; poboljšam izglede za nalaženje nastanjive, funkcionalne farme po povratku, 
čak i ukoliko misija potraje duže od očekivanog. Što moguće; je skoro 1500 kilometara 
(pravolinijski) do adrese Pitera Bela navedene u Dosjeu. A on je samo prvi na AA listi; 

ostali raštrkani posvuda. 

Probala pokrijem sve eventualnosti, i za kuću i za sebe na putu. Pažljivo odabrala 
vozilo: Ševrolet kamionet sa pogonom na sva četiri točka. Velike snežne gume štrče 
preko branika na sva četiri ćoška, dodaju petnaest centimetara izdignutosti od tla, 
stravična vuča. Na prednji branik montirano električno vitlo koje verovatno u stanju 
izvuče vozilo uz okomitu stenu. Unutrašnjost ima krevet, klozet, sudoperu, šporet, 
razne ormare - a spoljašnjost je ukrašena odvratnim baroknim muralima sa strane. 

lako izgleda kao da pravljen specifično za moje potrebe (sem murala - i potrebe za 
povišavanjem papučica), bio ljubljena igračka gradskog bankara. Kada ne prevrtao 
parice, provodio vreme krstareći divljinom u beskrajnoj potrazi za nepristupačnim, 
neprolaznim terenima. Se hvalio nije našao takve. Nadam se; sluti na dobro za vlastiti 
poduhvat. 

Lične potrebe, stvari unutra. Uključuju: dovoljno hrane, vode za sebe, Terija: 
posteljina, odeća, toaletne potrepštine; razne alatke, uključujući sekiru, sekač žice itd; 
rezervne za kamionet; pumpu, crevo za uzimanje goriva; mali, veoma gadan arsenal, 
uključujući skraćenu sačmaricu šefa policije, dva magnum revolvera, M-16 sa dosta 
magacina i snajperom. Ne očekujem nevolje, ali naginjem teoriji da verovatno neće 
kišiti ako poneseš kišobran. 

Ostavljam ovaj zapis ovde u skloništu za arheologe; pisaću u posebnu knjigu dok 
na putu. Mogu ih spojiti po povratku, ali ako se planovi poremete, ovaj izveštaj ipak na 
raspolaganju Budućim generacijama. 

Pa, vreme da se krene: Nepoznato zove. 

Ali se nikad ne osećala ovako malenom. Mnogo veliki svet tamo napolju čeka. 

Na mene. 

Elizabet Lin 


ČAROBNJAKOV POSED 


Elizabeth A. Lynn, WIZARD'S DOMAIN, 1980 
Prevela Gordana Vukadinović 


Ova priča potiče iz istočnih krajeva Rioke. Kuće pored Kameni zaliva više nema, prekrio 
ju je neumorni pesak. Ako je Šia Gospodar mora još živ, verovatno je star i nemoćan. Ali 
ostala je obala, siva i hladna. Penušavi beli talasi dižu se i klize do ivice, uvek iznova. 
Vetar šiba površinu beskućničkog mora i ako stanete na stene o koje se razbijaju talasi 
na obali, učiniće vam se da zaista čujete da neko jeca. 

U vreme kada je nastala ova priča, postojali su čarobnjaci u Rioki, veliki čarobnjaci i 
oni manji. Neki su imali imena koje je narod smeo da izgovori. Ostali su bili bezimeni. 
Neki su živeli u pećinama, poljima ili planinama. A neki su imali kuće, nosili odela i 
govorili jezikom smrtnika. Takav je bio Šia. Niko sa sigurnošću ne može da se seti kada 
se prvi put pojavio, ploveći na svom brodu „Lovac vetrova“ i uplovio u luku Skiego, ni 
visok, ni nizak, tihi čovek odeven u sivo. Sagradio je kuću na obali Kameni zaliva, 
iznajmio sluge da je održavaju i naredio da se sagradi brod u luci Skiego, a kada je bio 
gotov, zaposlio mornare da plove na njemu. Plaćao je zlatnicima koji nisu mogli da se 
saviju. Brod je plovio na jug i bilo je onih koji su se kleli da se nikad neće vratiti. Ali, kada 
je ipak došao natovaren začinima, drvenom gradom, rudom srebra i drugim 
dragocenostima, glasine su utihnule. Kada je Šia sagradio i drugi brod, a zatim i treći, 
trgovci iz Rioke su se čudom čudili. Drugi brod je otplovio, a za njim i treći i oba su se 
vratila. Na ovaj način je Šia Gospodar mora pridobio ljude da rade za njega i kažu, malo 
njih je zažalilo. Lopovi i varalice tu nisu nalazili mesta, ali je zato pošten narod bio lepo 
nagrađen. Bilo je tad i nekoliko takvih koji su Šiu mogli osloviti sa 'prijatelju'. 

Jedan od njih bio je Run. Kao kapetan prvog broda, plovio je u nepoznatom 
pravcu, ne znajući šta bi mogao da pronađe, verujući jedino čarobnjakovoj reci. (Ono 
što je našao, u južnim zemljama, nije deo ove priče.) Bio je veliki čovek, tih, teško ga je 
bilo razljutiti, ali je na dokovima važio za veštog u tuči. Često su ga viđali kako seta po 
gradu ili sa Šiom po obali Kameni zaliva. Niko se na dokovima nije iznenadio kada ga je 
Šia proglasio za zapovednika svoje flote. 

Ali jedne jeseni, Run je otišao - nestao preko noći, govorili su - a po gradu se 
šaputalo da je na neki način uvredio svog gospodara čarobnjaka, pa tako sad plaća 
nepoznatu i strašnu kaznu. Narod je pričao da je mrtav, ili još gore, da je živ ali 
zarobljen negde, u nekom paklu poznatom samo čarobnjacima. Glasine su se širile sve 
dok nisu procurele do Istočnih zemalja. Ali postojale bi gde god bi Šia okrenuo svoje 
hladne, kao more sive oči. Narod je naučio da ne izgovara Runovo ime tamo gde ga 
Gospodar mora može čuti, a Birn, jedan od njegovih kapetana, naimenovan je za novog 
zapovednika flote. 

Ali uspomene blede, a ljudska odanost je promenljiva. Nove priče raširile su se po 
pijacama i dokovima Skiega. Jednog jesenjeg popodneva reče Šia svojim slugama: 
„ldem da prošetam pored obale. Nemojte me uznemiravati.“ | sluge se pokloniše i ne 

začudiše se naredbi, jer su je već mnogo puta čule, iako (istinu govoreći) nikad u tako 
kasne sate. 

Šia je došao do ivice peska. Posmatrao je navalu i povlačenje talasa. Kovitlali su se 
oko njega, ne dodirujući ga, uvek ostavljajući slobodan prostor u mokrom pesku. On 
zakorači napred. Talasi se povukoše. 

Progovori naglas. ,Rune?" 

U njegovoj svesti voda je odgovorila - Došao si da likuješ, Šia? Zar ti ne čini 
zadovoljstvo što znaš da sam ovde zarobljen? 

Šia ne reče ništa, ali načini pokret rukom. More se promeni. Vetar se podiže, 
zapeva i razdera talase koji se baciše na stene. 

On ih umiri: Još uvek si ljut?" 

- Zar nemam razloga? - povika glas koji je samo on mogao da čuje. 

„Zar ja nemam razloga?" odgovori Šia. 

Prošlo je duže vreme dok se odgovor nije pojavio u njegovim mislima. - Ti si imao 
razlog. 

Šia se osmehnu. ,Rune, da li bi voleo da budeš slobodan?" 

Tišina. 

„lako ti sam slobodu ne bih nikad tražio“, reče nežno. „Poznajem te. Hoćeš li je 
otkupiti od mene, Rune? Oslobodiću te sada, uz uslov.” 

- Koji uslov? 

„Treba mi tvoja pomoć." 

- Moja pomoć? 

»Potrebni su mi tvoja veština i snaga. Treba mi tvoje poznavanje ljudi. Treba mi 
tvoja podmuklost, moj izdajnice i tvoja lukavost." 

Voda zajeca. Duže vreme nije bilo odgovora. Najzad se javiše reci. - Pomoći ću ti, 
gospodaru. 

Šia se nasmeja od srca i podiže ruke da dozove vetrove. 

Na obali, se uzdiže veliki vir, kao taman, tečni dim, isisan iz okeana uz pomoć 
vetra. Bio je ogroman i crn. Tonuo je sve niže i niže. Kada dostiže visinu stasitog čoveka, 
iz njega izroni glava i kako je tonuo niže, pomoliše se ramena, grudi, struk, sve dok se u 
vodi do kolena, ne pojavi nag čovek. Polako, on krenu ka obali. Bio je visok i krupan, 
svetle kose koja mu je padala na ramena. Drhtao je i teško disao. 

Šia je skinuo svoj sivi ogrtač i prebacio ga preko mišićavih ramena. ,Hajde." 

Ne osvrćući se, krenuše zajedno preko plaže prema kući. 


Jutarnje sunce probi se kroz prozore sa istočne strane; a sa njim ude i zvuk mora. Run 


sede do prozora, osluškujući zvuk talasa. Taj zvuk nije čuo skoro godinu dana; more ne 
može da čuje svoju sopstvenu muziku. 

U podnožju kreveta ležala je odeća za njega. Priseti se, zabavljajući se, kakva su 
lica napravile sluge kada je ušao u kuću, nag, dok je sa njega kapalo. Šia je izdao 
nekoliko naredbi i nestao u zadnjem delu kuće. Posluga, koju je svu poznavao, donela 
mu je peškir, odeću i hranu. Skoro da je zaboravio ukus hleba, osećaj svile na sebi. 

Kad su sunčevi zraci počeli da šaraju po obojenim podnim pločicama, obukao se i 
prošao kroz terasu da pronađe gospodara kuće. Kao što je i očekivao, Šia je sedeo na 
obali. 

Gospodar mora se okrenu kad Run meko krenu preko peska. „Dobro jutro“, reče 
učtivo. ,Da li si dobro spavao?" 

Run se nasmeja. „Hvala, jesam." Polako se smesti pored čarobnjaka. 

Šia reče: „Tvoj povratak je na neki način uzdrmao moje domaćinstvo." 

„Gde su mislili da sam bio?“ zapita Run. 

„Oni ne razmišljaju o takvim stvarima“, reče čarobnjak. 

Run pogleda dole u svoje ruke. Nisu se promenile od kad ih je poslednji put video, 
pre godinu dana. Da bar nisam razmišljao o čarobnjaštvu i tim stvarima u vezi magije, 
pomisli. 

On stiša svoj bes i reče: ,Oni su mudri. Siguran sam da će se mornari i kapetani na 
dokovima podjednako iznenaditi." 

„Nisam te doveo nazad da bi bio kapetan ili mornar", reče Šia. 

„A zašto si me vratio?" upita Run. 

Šia reče: ,Da budeš ratnik. Da mi se pridružiš - ako hoćeš - u velikoj avanturi i 
zadatku od ogromne važnosti." 

Run nakrivi glavu i upitno se zagleda u čarobnjaka. Šia nije imao običaj da govori 
dramatično, osim u šali. Ali sive, promenljive oči bile su ozbiljne. Šia pokaza na vodu. 

»Pogledaj", reče. 

Run pogleda na svoj zatvor i vide vulkan, sav zelen i siv, kako se pomiče, izranja iz 
talasa, bljujući vlažnu vatru. 

Ona se sruči ponovo u zaliv, a talasi prouzrokovani tim padom, podigoše se iznad 
obale, obilazeći dva čoveka koja su tu sedela. ,Na šta te to podseća?" reče Šia. 

Run reče polako: „To je lako. Na Vatrenu planinu.“ 

Vulkan se nalazio na četiri dana puta od obale Rioke. Njome je vladao gospodar 
vatre, Seramir. Vulkan je sada mirno počivao, kao da je potrošio svu vatru. Ipak, nekad 
je Seramir bio veoma moćan. Pre sedamdeset godina njegovi brodovi isplovljavali su 
ispod Vatrene planine, crni brodovi, crvenih jedara, sa svetio ofarbanim zmajem na 
lukovima. Mrki, naoružani ljudi krstarili su brodovima i krali blago i sve što je lepo na 
Istočnoj obali. 

Čarobnica Kelen, najveća u svoje doba, došla je sa zapada da magiju suprotstavi 
magiji. Još uvek se o toj borbi prepričavaju priče s jednog na drugi kraj Rioke. Bila je to 
strahovita bitka. Ali Kelenina magija je prevagnula. Brodovi su uništeni, ljudi potučeni, 
utopljeni ili spaljeni, Seramir je molio za mir. Prema uslovima tog primirja, bio je 
prinuđen da ostane u granicama Vatrene planine, zabranjeno mu je da plovi ili tera 
druge da se udalje duže od jednog dana plovidbe. 

Ipak i dalje su ga se plašili u obalnim zemljama. Ljudi su sa strahom govorili o 
crvenookom gospodaru vatre. A trgovački brodovi koji su plovili prema Skiegu ili iz 
njega, plaćali bi danak u zlatu, kapetanima dugih, zmajolikih brodova. 

„Da, Vatrena planina", reče Šia. „Tamo Seramir Gospodar vatre živi, posmatra - i 
mrzi.“ 

»Mrzi?" upita Run koji je o mržnji znao tek nešto malo. 

»Mrzi - zemlju, gradove, ljude koji tu žive. Sad stari. Nestaje mu snage, a on je zbog 
toga sve više želi i žudnja za njom raste. Jedina moć, koju on Gospodar vatre, još ima 
nad Riokom, jeste moć nad oružjem. To ga razdrazuje. Njemu ne treba zlato, šta je zlato 
za čarobnjaka? Ja mogu pesak da pretvorim u zlato. A to može i on. On žudi da bude 
nadmoćan." 

Ubeđenost u Šiinom glasu natera Runa da Zadrhti. ,Je li on lud?“ upita. 

»Malo. Čarobnjaci su ipak ljudska bića." 

Onda mogu da ga razumem, pomisli Run. I ja sam jednom bio lud. „Govoriš o 
ratu“, reče, ,Mislio sam da se Seramir zakleo da više nikad neće ratovati u Rioki, kad ga 
je Kelen savladala.“ 

»Zakleo se da više neće slati brodove ili ljude da pale gradove i haraju zemljom. | 
drži se te zakletve. Jedino”, Šia se premesti, a pesak skliznu dole niz dinu, „izgleda da su 

zemaljske vatre u poslednje vreme postale nemirne. Svuda po Rioki, pa do same 
granice Zapadnih zemalja, stižu vesti o otvorenim pukotinama u zemlji, o stenama koje 
se pomiču i padaju, potocima koji isparavaju. Na grebenima Mantale desila se erupcija 
pre mesec dana i potopila brodove i ljude mlazovima tečne vatre. Poginulo ih je 
četrdeset. U luci sad raste mala vatrena planina.“ 

Run se sećao Mantalo luke, plave, bele i zlatne, ispunjene brodovima visokih 
jarbola kako se ljuljuškaju na suncu. Ispuni ga užas. ,,Seramir je to uradio?" 

„Pretpostavljam da jeste.” 

„Kako njegova snaga može da dosegne toliko daleko?” 

Šia se napola nasmeja, odobravajući pitanje. „Neki uređaj ili naprava koju je 
pronašao ili doneo ili napravio, omogućava mu da svoju volju protegne čak do Zapadnih 
zemalja. O tim stvarima ima puno priča u naučnim knjigama.” 

„Može li neko da ga zaustavi?” 

„Mora”, reče Šia, „ali Kelen je umrla, a postoji samo nekolicina koja ima moć da 
mu se suprotstavi. Njime sada upravlja zloba - želja da uništava.” 

Run pogleda preko zaliva. „Ti si gospodar mora”, reče, „zar ne možeš da potopiš 
njegovu zemlju u okean?” 

„Nemam ja oružje kojim bi dospeo do te udaljenosti. Da bih ga potukao, moram da 
odem tamo.” 

Run zatrepta. „Zar te on ne bi poznao?” upita sumnjičavo. 

„Ne bih išao sam, niti u svom obličju. U pravu si, on će me očekivati ili bar nekog 
nalik meni. Ali šta ako Run - prijatelj, sluga i izdajnik Šie Gospodara mora - bude 
oslobođen u trenutku njegovog milosrđa ili - slabosti? ON bi mogao da otplovi do 
Vatrene planine. A sa njim, naravno, poći će i njegov sluga.” Šia ukrsti ruke na krilu, a 
njegove sivo-zelene oči, nedokučive kao okean, zasjaše. 

Run s mukom sklopi oči, slušajući uspon i pad besanog, beskrajno upornog mora. 

Ne mogu, pomisli. Ne mogu da odigram takvu ulogu. 

„Ako odbijem da uradim tu stvar”, reče, „hoćeš li me ponovo zatvoriti?” 

„Pogledaj me.” reče Gospodar mora. 

Run otvori oči. Šiin sivi pogled pretraživao je njegovo lice. „Ako je zaista”, reče 
čarobnjak, „okean sprao tvoju sposobnost da šarmiraš, varaš i lažeš, onda ću pronaći 
neki drugi način da se suprotstavim Seramiru, a ti možeš da odeš odavde. Ali ako se 
odlučiš, budi zaista i uveren u to.” Šiin glas se smekša. „Nisi više sposoban da me 
slažeš." 

Run sagnu glavu. „Molim te“, reče, „dozvoli mi da razmisljm.“ 

Šia ga ostavi. Sedeo je sam (što nije mesecima bio - okean nije nikada sam) 
mirišući slan vazduh. Galebovi su se dozivali, nošeni vazdušnim strujanjem. Pokušao je 
da stvori sliku Mantalo luke, kako ona verovatno izgleda, uništena i tamna, prekrivena 
garom. Bila je to ružna slika. 

Ukopao je bosa stopala u pesak. U glavi je osećao tupost i usporenost. Vetar mu je 
razbarušio kosu i on okrenu lice prema istoku da bi posmatrao kako izlazeće sunce 
obasjava morsku površinu. 

Jednom se i njemu desilo da prevari i izda. Sećao se Ošera, koji je sebe smatrao 
čarobnjakom, a u stvari bio samo pokvarena i hvalisava budala. Ali nije tako i izgledao. 
Dobro bi odmerio svoju žrtvu, pa su njegova hvalisanja i mamci delovali. 

Govorio je: „Bez tebe, Šia je niko i ništa. Ti mu praviš i snabdevaš brodove. Ti biraš 
kapetane i posadu. Ti si zapovednik njegove flote i njegov glavni savetnik. U pravu sam, 
zar ne? A ipak ga zoveš 'gospodaru'. Posed, brodovi, gazdovanje - samo uz tvoj trud on 
to održava. On ti je gospodar samo kad je u pitanju magija. Zar te to ne vreda? Trebalo 

bi. Zoveš ga 'prijatelju', a ja ću ti dati ono što se on nikad nije udostojio da ti da - magiju. 
Naravno da te se plaši i da ti nije pravi prijatelj, inače bi ti to odavno ponudio.” 

Ovakvim i sličnim recima Ošer je podsticao Runovo samoljublje. Šia je to mogao da 
prekrati sa dve reči. Ali izgledalo je da ništa ne primećuje. Jedne jesenje noći bez 
mesečine, Run je samo otvorio vrata kuće, ove iste kuće i slomio vrat stražaru koji je 
pokušao da podigne uzbunu. Ispunjen željom da se domogne magije, pustio je Ošera i 
njegove vojnike da udu, uhvate i zarobe Šiu. 

Ali Ošer je poginuo, a Šia pustio razjareno more u kuću i sravnio je sa zemljom. 
Uplašen, kao nikad do tada, tom snagom, Run je pokušao da se spase bekstvom, 
putujući zapadno i severno, što dalje od mora, nadajući se da će tako dospeti izvan 
podrućja Šiine moći. Ali svuda kuda bi krenuo, potoci, reke, jezera, izvori, sva voda u 
bunarima, isprečila bi se pred njim da mu pregradi put. Promrzao, gladan, bez skloništa 
i kivan, predao se, a Šia ga okova lancima hladnim kao led i dovede ga do obale. 

On prekrsti ruke. Tu je proveo godinu dana, ne uzimajući hranu, budan, kao deo 
okeana, oseke i plime, ali ipak svestan i ipak ljudsko biće, ako neko može u isto vreme 
da bude i čovek i okean. U njemu su se njegovo slavoljublje i ponos rastopili, isprali 
neprekidnim ljuljuškanjem zemlje. Bar je mislio da su se istopili. 

Ali bes, kao grumen gvozda u zemlji, ostao je. (Da si rekao samo dve reći, 
gospodaru, ništa se ne bi desilo. Ali ti nisi ništa ni video ni rekao. Progovorio si tek kad 
je sve bilo gotovo.) 

Na kraju, glave pune nagomilanih sećanja, ustade i krenu da potraži Šiu. 

Našao ga je u biblioteci, kako drži svitak pergamenta. 

,»Učiniću to.” reče. 

Šia potvrdno klimnu glavom. Nežno prstima dodirnu krhki papir. ,Tako sam i 
mislio.“ Sa lica mu nije bilo moguće ništa pročitati, ali mu se u glasu nazirala fina 
mešavina tuge i olakšanja. 

Šii je trebalo otprilike tri nedelje da se pripremi za put. Neki od zadataka bili su 
praktične, a neki magijske prirode. 

Za to vreme, Run je boravio u blizini kuće. Šia je to tražio od njega govoreći: ,Bilo 
bi najbolje da tvoj dolazak bude iznenađenje za Seramira, posebno ako već nije saznao 
da si slobodan. Ako dođeš u grad, počeće da kruže priče, a on ima svoje doušnike u 
gradu." 

Run se složio. Nije bilo nikoga koga bi želeo da sretne u Skiegu. Način na koji je 
ranije živeo sada je izbtedeo. Danju je šetao po suncu ili plivao u zalivu, oduševljen 
osećajem sunca i vode na koži. Popodne bi, sa kućnom stražom, vežbao rukovanje 
oružjem i borbu. 

Uveče bi sedeo sa Šiom u biblioteci, slušajući šta mu čarobnjak govori o Gospodaru 
vatre. ,Njegovo područje je ostrvo", reče Šia, ,,i sve što živi tamo je njegovo. Ne veruj 
nikome. Cak i onaj ko izgleda kao najneviniji veslač može biti špijun ili još gore, 
stvorenje koje je Seramir napravio od vatre. On ima tu moć kao i svi gospodari 
elemenata." Govorio je povremeno kao da je u njemu bilo nekoliko ličnosti. „Ne jedi 
hranu koja je pripremana na vatri sve dok ne vidiš da i drugi jedu. Vatreni ljudi ne jedu. 
Svaka hrana pripremljena na vatri može biti začarana zamka za tebe." 

„Ali ti ćeš biti sa mnom", reče Run. „Zar ne mogu da gledam šta ti jedeš?" 

„Možda nećemo uvek biti zajedno“, reče Šia. 

Nekoliko dana pre puta, Birn, zapovednik flote, dođe u kuću. Run je provodio 
većinu vremena na plaži. Jednog jutra dok je šetao, Šia ga pozva. Run dođe do njega. 
»Prošetaj sa mnom", reče čarobnjak. 

Poslušno, Run ga je pratio do doline zapadno od plaže. Trava je bila bujna, sočna, 


39 


kao i sva Šiina zemlja. Još jednom čarobnjak poče da govori o Gospodaru vatre. 

„Želeo bih da ti on veruje”, reče. „Ako bude imao poverenja, hvalisaće se pred 
tobom svojim moćima. Može ti čak pričati i o oružju uz pomoć koga prouzrokuje takva 
razaranja po Rioki. Ali ne verujem da će ti reći gde se to oružje nalazi. Ja ću morati da ga 
potražim u njegovim sobama. A ako ne budem mogao da ga pronađem tamo", Šia 
napravi pauzu i promišljenim, sračunatim pokretom otkide glavu krasuljku, ,moraću da 
ga nateram da mi kaže gde je." Žuta pčela ljutilo zazuja među njegovim prstima, oblete 
jedan krug oko njega i ode dalje. 

Run reče: ,,Zar ne možeš da uništiš to oružje sa udaljenosti, iz luke?“ 

Šia protrese glavom. ,,Seramir dobro čuva svoju planinu", reče. „To bi bilo moguće 
jedino ako bi on jurnuo i bio poražen. Ja ga ne mogu savladati sa udaljenosti. Cak i da se 
nađemo licem u lice, bilo bi teško. Nije to lako zarobiti čarobnjaka na njegovom 
posedu.” 

Run reče: „Znam.” 

Šia se osmehnu. „Ti si jak čovek”, reče, „ali lanci kojima sam te ja vezao bili su od 
običnog čelika, začarani. To ne bi zadržalo Seramira. Sve što je napravljeno uz pomoć 
vatre, njegov je podanik.” 

Nastavili su da šetaju preko doline. Najzad, Šia se zaustavi pored ogoljenog kruga, 
tamnog i čudnog usred bujne trave. „lI zato ćemo sami iskovati lanac”, reče Šia. On 
ponovo pogleda u Runa. Jednom si želeo da se baviš magijom, zar ne?” 

Run stisnu zube. .Jesam." 

Šia kleknu pored ogoljenog mesta. Run uradi isto. „1 hoćeš. Ispruži ruku prema 
centru kruga i čekaj." 

Run ga posluša. Uskoro je osetio vibracije, kao da sama zemlja bezglasno zuji. 
Osećaj nije bio prijatan, iako ni bolan i počeo je da slabi. „Povuci nazad“, reče Šia. 

Run povuče ruku unazad. Tresla se od napetosti, kao da je držao neki teret. „Šta je 
to?” upita. 

Šia reče: „Mesto gde se nalazi snaga. Neki su ovo zvali i veštičijim krugovima. Kao 
što sočivo može da uhvati sunčev zrak, tako i ova tačka prikuplja snagu volje koju 
nazivamo magija." 

Run protrlja ruku. „Ništa ne razumem." 

»Kao što je vulkan pun nikad viđene zemaljske vatre, kao što izvor oslobađa 
podzemne vode, tako je ovaj krug bazen, bunar, izvor - nazovi to kako hoćeš - magije. 
Njega može koristiti samo onaj ko zna kako da ga upotrebi." 

A ja to ne znam, pomisli Run. Sa strepnjom je zurio u krug snage. 

Šia reče: „Ne može te povrediti.” 

Ovo ubeđivanje ga podstaknu. Run reče: „Šta ja treba da radim?" 

„Stavi obe ruke u krug." Šia ispruži svoju ruku napred kako je i rekao, „Izaberi 
jednu od tih slika, bazen ili bunar, ili izvor, ili sam stvori neku drugu u svojim mislima. 
Napravi jasnu i jaku sliku, a onda zamisli sebe kako uzimaš materiju iz njega.” 

Run je ispružio obe ruke prema ogoljenom krugu. Za trenutak je osetio prazninu. 
Najzad u sebi stvori sliku ogromnog magneta usred gole zemlje. Bila je to stera, mrka, 
teška stena koja je imala privlačnu snagu kao polovi na kompasu. Run je osećao tu 
snagu. „Mislio sam da će ići lakše“, reče. 

„Ne”, reče Šia, „neće biti lako. Nastavi." 

Run stisnu kapke i povuče stenu ka sebi. Ona ga zakoči i tržnu nazad, izvlačeći iz 
njega snagu, misli, ljubav, strahove, nade, izvlačeći iz njega osećaje i nerve, čupajući mu 
srce i pluća - dah mu je goreo u grlu - uvlačeći noge i ruke, prste, krv i kosti, mozak... 
, Oseti“, reče Šia. Usmeravao je Runove ruke koje su se tresle ka nečemu tako tepom, 

ne debljem od trepavice. „Da li osećaš to? To su naši okovi." 

„Osećam ih”, reče Run. Uspeo je da to promrmlja. Otvorio je oči. I Šiini prsti su se 
tresli kao i njegove ruke i ramena. Lice mu je bilo orošeno znojem. Runovi prsti su još 
uvek bili zgrčeni. Tmao je osećaj da se davi u zemlji. Teme mu je gorelo kao kod belog 
usijanja. 

»Skioni ruke iz kruga", odbrusi Šia. 

Run povuče ruke. Ležeći na hladnoj travi, stavi ruku preko bolnih očiju, čekajućrcla 
smak sveta dođe u luđačkom vrtlogu. 

„Dobro”, reče Šia. 

Run se uspravi s naporom. „Pokaži mi.” 

Šia ispruži dlanove. Izgledalo je kao da su prazni. „Ispruži ruke”, reče. Run pruži 
ruke s dlanovima okrenutim na gore. Šia položi - nešto -na njih: četiri niti, lake kao 
paučina. Run zamahnu njima. Bile su fine kao ljudska kosa. 

„l to je sve?" reče. 

„Pokušaj da ih pokidaš“, reče Šia. 

Run ih uhvati po dužini. Bile su duge laman toliko da se njima može vezati čovek, 
uz pretpostavku da u blizini ima nečega za šta bi se vezao. Motajući ih oko ruku, on ih 
učvrsti i povuče, sve dok mu se mišići nisu popeli do grla. Ramena i zglobovi mu se 
napeše do pucanja. Krv mu je šumila u ušima. 

Nevidljivi lanci nisu se slomili. 

„Oni - oni su jaki”, reče. 

Šia ih uze, pokretom koji je govorio da ih je obmotao oko vrata. ,Ne mogu se ni 
pokidati, ni istopiti. Jedina stvar koja ih može razvezati kad su jednom zavezani, su naše 
misli, istkane pri slamanju, kao što su bile pri stvaranju.“ On se nasmeja. ,iako bi 
Seramir, jednom vezan, teško pokušao da nam opet naškodi, iz prostog razloga što više 
neće biti slobodan.“ 

»Nadam se da on to zna“, reče Run. 

»Znaće", reče Šia. On se uspravi, ispruži ruke i pode oko ogoljenog mesta, pevajući. 

„Šta je sad to?" upita ga Run kad je završio. 

„Položio sam zaštitne čini na krug. Sada je u njemu snaga dovoljna da uvije svaku 
neopreznu životinju ili dete. Čini će držati podalje svakog sve dok mu snaga ne izbledi.“ 

Vratiše se kući. Na vratima biblioteke Šia reče: „Hoćeš li da vežbaš danas po 
podne?" 

Samo nekoliko čarobnjaka bili su i ratnici. Ali posmatrajući Runa kako prekida tuče 
mornara na dokovima, Šia se zainteresovao za tu umetnost oružja i rvanja. Zamolio je 
Runa da mu pokaže ono što je znao i tokom godina to je postalo jedan od načina na koji 
su dva muškarca provodila slobodno vreme. Šia je prihvatio Runov predlog i sagradio 
poligon za vežbanje pored kuće u Kameni zalivu. Nalazio se u bašti i nije bio baš sasvim 
nalik na poligon, već više na četvrtast travnjak zaštićen platnenim krovom i sa tri strane 
ograđen špalirom. Na granama je drhturilo cveće, tako da se miris znoja i ulja mešao sa 
mirisom ruža. 

„Imao sam nameru", reče Run. 

„Voleo bih da ti se pridružim“, reče čarobnjak. „Malo sam to zapostavio u toku 
prošle godine.“ 

Neka gorčina zatreperi Runovim mislima. On se nakloni. „Kako želiš gospodaru“, 
reče. 

w 
Cučnuvši, sa ispruženom oštricom noža u desnoj ruci da bi zaštitio vrat i lice, Run je 
kružio. Stopala su mu se pomerala uz kratke, grčevite korake. Tclo mu je bilo glatko od 

ulja. Na razdaljini od dve ruke Šia je merio njegove pokrete sivim očima. Ovo je bila 
njihova četvrta borba. 

Sa ivica polifona, stražari su posmatrali. Šia ih nije tu postavio; izgledalo je kao da 
tumaraju okolo. Run se pisao da li misle da bi on mogao da ugrozi Šiu. Bila je to 
ironična, ali, zaključio je, ne : glupa sumnja. 

U prve dve borbe upotrebljavali su drvene noževe. Šia ih je dobio obe. Sa nože- 
vima je bio smrtonosan. U trećoj borbi su se rvali i nju je dobio Run, a bio je na putu da 
dobije i ovu: 

Šia se pretvarao da će da zada udarac i zatim ga je zaista i zadao. Run dograbi 
isturenu ruku i zavrnu je u krug. Šia se uvrnu celim telom. Jednim trzajem Run mu 
povuče ruku nagore sve dok čarobnjakov palac nije dotakao njegovo sopstveno rame, a 
noge mu kao pokošene poleteše, Šia pade, mlatarajući slobodnom rukom kako bi 
zaštitio glavu prilikom pada. Run polete za njim na travu i zadrža ga tako, zarobljenih 
ruku, sa kolenom ma Šiinoj kičmi. 

„Dva prema dva“, reče i pusti ga. 

Šia se okrenu na leđa. Teško je disao. 

»Pobednik bira.“ 

Run pucnu prstima. ,Motke." 

Sa motkama bili su izjednačeni; Run je bio viši, sa većim dometom, ali je Šia bio 
brži. Klimnuvši glavom, Šia dade znak stražaru da im dobaci dve motke sa stalka. 
»Crvenu", naredi, jer je čovek oklevao, „i bilo koju drugu." Crvena je bila čvrsta 
hrastova motka koju je Run sam odsekao i polirao pre tri godine. Ne, podseti se Run, 
pre četiri godine. Prošla je godina od kako je nije uzeo u ruke. Podiže je sa trave osetivši 
poznat oblik, krivinu i model. 

„Sačuvao si je”, reče. 

Šia se osmehnu. ,Ja ne bacam stvari.“ 

On zauze položaj, sa jednom nogom ispruženom, razmaknutim rukama držeći 
motku. Polako su kružili, napadajući i povlačeći se. Run udari dvaput, ali Šia mu izmače 
oba puta. Ja ne bacam stvari'Jesam li i ja stvar, pomisli Run. Ruke mu se napeše dok je 
držao štap. 

Polako, a onda sve brže, Šia poče da napada fijučući štapom, udarcima, koje Run 
nije mogao tako lako da odbije, a koji su zujali oko glave, prepona, stomaka i nogu. 
Stražari su odobfavajuće mrmljali. Run se okrenu, blokira i kontrira, osećajući se pri- 
tešnjen. Iznenada ugleda slabu tačku, kada se Šia neoprezno otvorio opijen nastupa- 
jućom pobedom i zamahnuo motkom u skoro horizontalnom smeru u odnosu na Runo- 
va rebra. Run koraknu unutar udarca i zamahnu svojom motkom prema Šiinom 
stomaku. 

Šok od udarca protrese Runove ruke sve do lakata. Nije imao nameru da udari 
tako jako. Šia se zaljulja i pade, krkljajući, boreći se za vazduh. 

Run baci svoj štap i kleknu. 

čla?" 

„U redu je", prošapta čarobnjak. On odmahnu rukom. Run pogleda okolo. Tri 
stražara prešla su granicu poligona za vežbanje, sa zabrinutim pogledom. Taj pokret 
ruke ih zaustavi. Run podvuče ruke ispod Šiinih ramena i pomože mu da sedne. 

„Žao mi je“, reče. „Nisam tako hteo.“ 

Šia udahnu duboko. Kašljao je. „Kunem se da imam rupu u kičmi”, reče. „Tvoja 
pobeda, mislim.“ Stojeći on se istegli. Run ustade. Iznenada Šia brzo kao munja, 
desnom rukom kao oštricom noža ošinu Runa u vrat. 

Udarac odbaci Runa unazad i on ustade tresući glavom da je razbistri, istovremeno 

zauzimajući odbrambreni stav - ali Šia ga nije sledio. 

»Oporavio si se", reče Run. „Želeo bih da i ja mogu tako brzo da se oporavljam." 

„l ne treba ti, ako nisi udaren, a uglavnom nisi.“ Šia krenu prema kući, a onda se 
predomisli. ,Ući ću malo kasnije“, reče. Run nije znao kome se obratio, njemu ili 
stražarima. „Idem da plivam.“ 

Run je vratio motke na stalak. Osećao je miris sopstvenog znoja. Pogled na talase 
koji su se razbijali o stene, kao da je zvao u vodu. Najzad i on krenu prateći Šiine 
tragove prema istoku. Očistio se od ulja trljajući se peskom i zaronio nekoliko puta u 
talase. Zalazeće sunce ostavljalo je crveni trag na površini zaliva. Run zatvori oči, 
pitajući se koliko još Šia treba da radi pre nego što budu spremni da pođu. 

Uhvatio je sebe kako osluškuje i nasmejao se. Šia je u vodi bio okretan i tih kao da 
se u njoj rodio. Sve što je mogao da čuje bilo je zviždanje i stenjanje vodene pene. 

Iznenada, jedan zeleni talas poče da narasta sve više i više, kao zid, a Šia se spusti 
niz njega klizeći kao delfin koji jaše na talasu. 

Namigujući, Gospodar mora ga pozva po imenu. Run ustade sa mesta na kome je 
sedeo. „Dođi da se prošetamo“, reče Šia. Krenuše u šetnju, ostavljajući za sobom otiske 
stopala u vlažnom pesku. 

Runa poče da ispunjava strah: strah od budućnosti. Najzad, nije više mogao da 
istrpi tišinu. 

„Šia, ja ne želim da idem.“ 

Osećao je da ga Šia gleda. „Bojiš se?" 

„Da! Ali ne Seramira.“ 

„Čega onda?" 

Run stisnu pesnice. „Samog sebe i onoga što bih mogao da uradim.“ 

» Nastavi." 

Run pogleda na zaliv. ,Tebe sam izneverio. Ja - bio si u pravu kad si me nazvao 
izdajnikom. Zar se to ne može opet desiti?" 

Najzad. Izustio je to. 

»Može", reče Šia. Glas mu je bio veoma spokojan. ,Ja mislim da ipak neće. Pored 
toga i ja sam tebe izneverio.“ 

»Kako?" reče Run. Nije očekivao da će Šia ovo da kaže. 

„Zar ne znaš?" reče čarobnjak. Run odmahnu glavom, još uvek ne verujući u ono 
što je Gospodar mora rekao. „Čudno. Ali ti si još uvek ljut. Sigurno si se pitao zašto je, 
od svega što ti je okean uzeo, ostala samo ljutnja.“ 

Seo je na pesak. Run sede do njega. „Uvek sam bio ćudljiv", reče. Pesak koji mu se 
zaiepio za kožu, počeo je da ga žulja, on ga obrisa, posmatrajući senke kako se kreću i 
prelaze preko Šiinog lica. 

Šia reče: ,Zajedno smo izgradili flotu, ti i ja Rune. Trebalo nam je za to deset 
godina." 

„Da”, reče Run. Sećanja koja navališe izazvaše u njemu bolni trzaj. 

Tihi glas neumoljivo nastavi. ,Ti si voleo takav život - život na dokovima i 
brodovima. Bio si najbolji zapovednik flote kojeg je ova obala ikad imala.“ 

Run pognu glavu. „Mislio sam da jesam.” 

»Izgubili smo samo jedan brod. Bio je to Trkač na talasima, sećaš se. Nasukao se 
četvrte godine kad su duvale jesenje oluje. Ostali brodovi nosili su crna jedra mesec 
dana. Poginula je cela posada.“ 

„Sećam se." 

„Te godine sam prvi put pomislio da odustanem od flote“, reče Šia. 

Run ispruži glavu gore. „Nikad o tome nisi govorio." 


43 


»Znam. Trebalo je. Krivio sam sebe zbog te pogibije.“ 

„Zar nisi mogao to da sprečiš?" upita Run. 

Šia odmahnu glavom. ,Ne. Ali plovili su na mom brodu, sledili su moju putanju - 
moja volja ih je držala na vodi. Za to sam odgovoran. Moć nad bogatstvom, nad 
životima - nije to uvek dobra moć koja se daje čarobnjacima. Suviše lako možemo da je 
zloupotrebimo." 

Run reče: „Ti je nisi zloupotrebio.” 

Šia uzdahnu. Podiže pregršt peska sa plaže, i pusti da mu klizi kroz prste. „Mislim 
da jesam. Seti se kad smo Lovcem vetra plovili za Mantalo, da bi jahali na talasima.” 

Run se nasmeja, „Sećam se." Priseti se osećaja koji izaziva talas kad se diže pod 
butinama i velikog zelenog otvora koji se uskovitla u moru pre nego što se u njega 
upadne. Jahao je talas bez ičega što bi ga držalo na njemu, sa tutnjanjem smrti u ušima i 
Šiinim smehom koji mu je odzvanjao kroz vene. 

„Bilo je dobro”, reče Šia. „Zastrašujuće i lepo, a ti si verovao da si siguran sa 
mnom..." 

„Da”, reče Ruh. 

„lako sam mogao - nisam - ni za trenutak pomislio da te zaštitim od Ošerovog 
šaputanja i pohlepe. Ako si hteo da budeš bogat, mogao sam ti dati bogatstvo.” 

Runovo srce zaigra. „Da mi daš bogatstvo? Prošle godine sam ubio čoveka 
pokušavajući da ti otmem flotu - a ti sad kažeš da si mogao i da mi je pokloniš?” Glas 
mu je otupeo. Stajao je, a noge su mu se tresle. Zurio je u Siino podignuto, osenčeno 
lice. „Bićeš mrtav pre nego što mi išta daš.” 

Dva dana kasnije zaplovili su prema Vatrenoj planini. 

Šia je pozvao vetar u jedra da im ubrza put, ali je odavno pao mrak kad su na 
severoistoku ugledali crvenkasti odsjaj Vatrene planine, nad tamnim nebom. Kako su 
prilazili bliže, ugledaše trakaste crvene zastave, čiji se sjaj odbijao od vode. „Šta je 
ono?” prošapta Run. 

Šia reče: „Srce planine je nemirno.” 

Na tri dužine od obale presreo ih je brod. Imao je crvena jedra, a na crnom trupu 
broda videli su se zlatni obrisi vatrenog zmaja. Lampioni su svetlucali duž pramca. 

„Stoj!” začu se poziv sa broda. 

Run ponovi naredbu Šii koji je upravljao brodom. JCao svaki poslušni sluga, Šia 
skupi jedra i nagnu se ka veslima da spreči da se Lovac vetra ljulja. Ime ovog malenog 
broda nije bilo Lovac vetra, niti je on izgledao kao što obično izgleda, uredan, blistav i 
beo, a ni Šia nije izgledao kao Šia. Izgled svih ovih stvari promenio je magijom. Samo je 
Run izgledao onako kako zaista izgleda. To je u njemu izazivalo osećaj izloženosti. 

„Ko si ti?” povika glas sa velikog broda. „S kojim pravom prelaziš preko poseda 
Gospodara vatre?” 

Run napuni pluća. Ugleda Šiu kako mu ohrabrujući i s poverenjem klimnu glavom. 
„Zovem se Run”, povika. „Dolazim s pravom onoga koji traži utočište.” 

Po pauzi koja je usledila posle njegovog predstavljanja, Run zaključi da njegovo 
ime nije nepoznato vlasniku tog glasa. Najzad, odgovor stiže dole do njih. „Sledi nas.” 
Šia uvuče vesla i diže jedra. Polako zauzeše kurs prema dokovima, držeći se što dalje od 
velike bele brazde koju je ostavljao brod-zmaj. 

Luka je bila obasjana velikim crvenim bakljama. Uz njihovo svetio Run je mogao da 
gleda duž dokova u unutrašnjost ostrva. Šia mu nije rekao šta da očekuje i dok je 
nastrani na kojoj se izlio vulkan, stajao je moćni kameni grad. Ulice su bile široke i 
glatke popločane kamenom. Crveni barjaci sa znakom zmaja lepršali su svuda naokolo. 

Bila je noć, ali su se svuda po brojnim ulicama i alejama kretali ljudi. Run je izbrojao 
trideset brodova ukotvljenih u luci. A iznad svega toga, lagano je tutnjala planina, kao 
uspavani zmaj. 

Komandant broda koji ih je presreo, uputio ih je u sidrište i sačekao da napuste 
brod. Poklonio se Runu: „Dobrodošao na Vatrenu planinu“, reče. ,Pođi sa mnom." 
Sledili su ga (Šia iza Runovih leđa, kako i priliči) do velike kamene palate. Stranice su joj 
bile glatke kao vodena površina i imale odsjaj crvenog stakla. 

Straža im je krčila put. Ali komandant broda poveo ih je u stranu. Run je čuo svoje 
ime, a zatim Šiino. Na licu je zadržao izraz ravnodušnosti. Najzad se stražari odmakoše 
od vrata. Ona se otvoriše i ukaza se dugačak mračni hodnik. 

Jedan tihi čovek dade im znak da podu za njim u mrak. ,Dođite", prošapta. 
Koračali su za njim kroz ogroman hodnik bez prozora. Baklje su treperile u tišini. On 
otvori još jedna vrata i pokaza. ,ldite.“ Run proguta knedlu i zakorači unutra. Šia pode 
za njim. Bio je izmenio lik i boju tena, kao i način hodanja. Run ga dvaput okrznu 
pogledom pre nego što se priseti da je to Šia. 

U sobi je bilo toplo i puno tapiserija, prekrivača, masivnog politiranog nameštaja i 
zlatno crvenih ornamenata. Run je nastavio da hoda. Nije želeo da sedne. Čeznuo je da 
se okupa i popije malo hladne vode, osećajući da je prljav i razbarušen od puta. 

Mala vrata na zidu odjednom se otvoriše. Run se ukoči. Čovek krenu ka njemu. Bio 
je obučen u crveno i crno. Imao je sedu kosu. Lice mu je bilo bledo, a oči boje tamne 
ebonovine. Izgledao je kao da u njima plamti postojani crveni plamen. „Dobro veče 
putniče“, reče. Glas mu je bio dubok. Ja sam Seramir, gospodar ove planine.“ 

Run se duboko pokloni. Dlanovi su mu bili vlažni od znoja. „Gospodaru, moje ime 
je Run.” 

»Run, onaj koji je služio Šiu Gospodara mora?“ 

»Tako je." 

Seramir dade znak. Ude sluškinja noseći zlatni poslužavnik. Postavi ga na sto i 
privuče dve stolice. Gospodar vatre sede. ,Dobrodošao u moje kraljevstvo“, reče. 
»Mora da si gladan i žedan od puta. Hajde da nešto pojedemo, pa ćemo onda popričati. 
Tvoj sluga..." tamne uzavrele oči pronadoše Šiu kako tiho stoji pored zida - „može naći 
hranu i piće u mojoj kuhinji." 

Run je oklevao, setivši se Šiinog upozorenja da ne srne jesti ništa što je 
pripremljeno na vatri. „Nisam gladan, gospodaru, hvala ti.” 

„Ali posle tolikog puta, mora da si ožedneo”, reče Gospodar vatre. Sipao je nešto iz 
zlatnog bokala u zlatni pehar. „Plovidba od Kameni zaliva je naporna." Pokazao je na 
somotom presvučenu fotelju. Run oprezno sede na ivicu. Gospodar vatre podiže pehar. 
Run ga prohvati. ,Otpusti svog slugu Rune, zapovedniče flote. Pij i osveži se - ako nisam 
nepristojan što čoveka koji je do skoro sam bio okean nudim nečim što je tečno." 

Tu se nije moglo ništa. Run pokaza Šii da izađe zajedno sa sluškinjom Gospodara 
vatre i uze pehar. Ponadao se da je u njemu voda, ali bilo je vino. Srknu malo. Bilo je 
crveno i jako, Riokanska berba, ukusno začinjeno. Ja nisam zapovednik flote, 
Gospodaru." 

„Bio si nekad", reče Seramir. „Možda ćeš biti ponovo. Kako ti se dopada vino?” 

„Veoma je dobro“, reče Run. „Ima ukus kao da je poreklom sa Mantale." 

Seramir klimnu glavom. „I jeste. Mi ne gajimo grožđe na ostrvu.“ Napunio je svoju 
čašu i ispio je. Run proguta još malo. Pitao se čiji su brodovi nosili burad iz Mantale i da 
li su mornari sa tih brodova sahranjeni u pepelu uništene luke. 

„Siguran si da nisi gladan“, reče Seramir. 

»Siguran", reče Run odlučno. Srknuo je još malo vina, otvoreno prelazeći 

pogledom po sobi. Nameštaj je bio od ebonovine, tapiserije od čiste vune, a površina 
stola - očešao ju je vrhom prsta, tanka glatka ploča od bledozelenog zada. 

Seramir blago reče: „Dakle, Rune, koji nisi zapovednik flote, da li je moja kuća 
dovoljno dobra za tebe?" 

Run reče: „Gospodaru, nikada do sada nisam video ništa nalik ha nju.“ 

„Zar Šia ne živi u takvom luksuzu?“ 

„Ne u takvom“, reče Run. Zurio je u svog domaćina. Čarobnjak je bio obučen u finu 
svilu. Zlatna kopča u vidu zmaja stajala mu je na desnom ramenu. „Hvala ti što si me 
primio u svoje kraljevstvo, Gospodaru." 

Čarobnjak podiže zlatan pehar. ,Zar da s prezirom odbijem ono što je Šia cenio?" 
reče. „lako sam veoma znatiželjan da saznam šta te dovodi ovamo.” 

„Reći ću ti Gospodaru“, reče Run. Bilo mu je neobično da ovog čoveka naziva 
Gospodarom. lako mu se činilo da Seramir i Šia imaju nešto - nije bio siguran šta - 
zajedničko. Nije to bilo nešto tako obično, kao naređivanje. Pitao se da li samo 
posedovanje magije može da izmeni čovekovo lice... Plamen u Seramirovim tamnim 
očima blistao je istim sjajem kao i Šiine morski zelene. Sličnost je u tom trenutku bila 
toliko velika da je morao da odvrati pogled. 

Buljeći u vino u peharu, ispričao mu je priču koju su on i Šia pripremili. Izlazila je 
lako iz njega. Kad je završio, Seramir napući usne. ,Teško ti je bilo da služiš jednog 
čarobnjaka“, reče, ,,i još uvek želiš da služiš drugog?" 

Run proguta knedlu. „Dok sam služio loše“, odgovori „naučio sam okrutnu lekciju. 
Kunem se da ću vas služiti dobro, gospodaru. Dajte mi da imam brod pod nogama i više 
ništa neću tražiti od vas.” Dao je malo gorčine svom glasu. Ja nemam kuda da odem, 
Gospodaru, osim da pobegnem iz Istočnih zemalja. U Skiegu mi niko ne bi dao posao. 
Ako mi ne poverite brod, dopustite mi da skidam prilepke sa brodskih korita. Ali molim 
vas da me ne terate odavde.“ 

Čarobnjak klimnu glavom. „Vidim zašto te je Šia Gospodar mora cenio”, reče. 
„Neću te slati odavde. Kaži mi - šta osećaš prema njemu?" 

Run ispi čašu. „Mrzim ga“, reče i ne bi iznenađen kada začu prizvuk istine u svojim 
recima. 

„Imaš i razloga“, reče Seramir. „Da li bi mu naškodio, ako bi bio u stanju?“ 

Run poče oprezno. „Došao sam ovde da bih stari život ostavio iza sebe, 
Gospodaru." 

»Dobro rečeno", reče Seramir. ,Znači, ti bi voleo da budeš mornar, kapetan, a ne 
izdajica?" U glasu mu se oseti ironija. ,Kako li se sviđaju začini u vinu? Kuvamo ga u 
našoj kuhinji." 

Runu se stegnu grlo. Kuvano vino se priprema na vatri. On brzo spusti čašu. 

„Jesi li ugasio žeđ?” reče čarobnjak. „Ja nisam. Pij, Rune, izdajniče.“" 

Runova desna ruka zgrabi zlatni pehar i podiže ga do usana. Bespomoćan, on ga 
ispi. 

»Tako treba", reče Seramir. ,A sad mi reci pravo, zašto si došao na moje ostrvo?" 

Run poče da govori, a onda zastade. Imao je osećaj kao da su mu usta puna 
pamuka. Glava ga je bolela. A onda, polako, promuklim glasom, ispriča Gospodaru vatre 
tačno zbog čega je došao na ovu planinu, dok su mu carobnjakove tamne oči obasjavale 
lice svojim plamenom. 


Bilo je mračno; meka, hladna, sigurna tama. 


Držeći Marisu za ruku, Run se penjao duž planinskog puteljka. Otimajući se, ona 
potrča ispred njega, ali on je nade kako leži u udubljenju u zemlji i čeka ga. Kosa joj je 

gorela vatrenim sjajem. Nad njima je tutnjala Vatrena planina, kao višeglavi piton, čiji je 
jezik načinjen od plamenog dima. 

Kad su prestali da vode ljubav, Run se napregao da zadrži Marisu u svom zagrljaju, 
ali ga ona blago odgurnu. „Skoro će da svane”, reče, „ija moram da idem. A moraš i ti. 
Sačekaj me sutra uveče ispod kule." Ona otrča uz kameni obronak, dok joj se kosa 
presijavala naspram crvenih čeljusti vulkana. Runa obuze veliki zamor. On protrlja oči. 
Sad mu je bio potreban san, da spava i spava, sve do ponoći kad će se probuditi i 
ponovo napustiti postelju u potrazi za Marisom. 

Većinu časova u budnom stanju proveo je sa njom, retko je viđao ostale 
stanovnike kuće. Ponekad bi ga njegove sluge budile, oblačile u raskošnu odeždu i 
vodile kroz hodnike do velike sobe, gde bi se sreo sa Gospodarom vatre. Plašio se tih 
situacija iako nije znao zašto. Gospodar bi uvek blago i ljubazno govorio sa njim, davao 
mu dobro jelo i piče i nije ga dugo zadržavao. 

Zagledao se u nebo. Svetlo se pomaljalo. Dole na istoku bledela je jutarnja zvezda, 
zatreperila i nestala. Brige su ga mučile kao otvorene rane. Trebalo bi da sam kod kuće, 
u postelji, mislio je. Neće im se dopasti ako me nadu napolju posle svanuća. 

Pridigavši se iz udubljenja koja su njihova tela zagrejala, počeo je da se spotiče 
polako niz planinsku kosu prema kući. Nikad dosad nije otišao tako daleko. Nije mogao 
sasvim jasno da vidi stazu; po jutarnjem svetlu gubio ju je po nekoliko puta. Morao je 
da odluta još više duž padine da bi je'pronašao. Najzad ju je sasvim izgubio. Uznemiren i 
umoran, jer je već odavno svanulo i sunce se potpuno pojavilo nad njim, razmišljao je 
na koji način da pronađe stazu. S mukom se penjao uz greben, tražeći hladne pravilne 
oblike kule i zamka. 

Ugleda ih, ali bio je veoma visoko, a iza njega ugleda svetlucave, ljuljuškave plavo- 
zelene vrtloge okeana. 

Spusti se na stenu i zagleda u njega. 

Kad su ga uznemirene sluge pronašle, spoticao se o niske obronke planine, daleko 
od svoje utrte staze. Odveli su ga niz planinu najkraćim putem i tako omamljenog doveli 
pravo pred Gospodara vatre. Činilo mu se da ih čuje kao kroz izmaglicu ili san. 

„Lagani toplotni udar, gospodaru“, reče jedan od sluga, drhteći. „Toliko dugo je 
već noćno stvorenje da više ne može da podnese sunčevu svetlost." 

Gospodar sede u svoju veliku kamenu fotelju na postolju. ,Dovedite ga ovamo“, 
reče. 

Ljudi donesoše Runa, koji nije pružio nikakav otpor, do postolja stolice na kojoj je 
sedeo Gospodar vatre. ,Klekni“, rekoše. On kleknu. Tamne oči pretraživale su mu lice, a 
ruka se ispruži da mu dohvati bradu. Dodir ga opeče kao vatra. 

„Zabrinut si, zar ne?" reče meki, duboki glas. „Gde si bio? Odeća ti je poderana i 
pokidana. Zašto si toliko zakasnio?“ 

»Izgubio sam stazu - nisam mogao da je vidim - sunce...“ Run pade slugama na 
ruke. 

Prsti se digoše sa brade. ,Stavite ga u postelju i pustite da spava. Koji od vas je 
odgovoran za njegovo lutanje po planini?" 

U pitanju se osetila ljutnja. Stražari su se tresli i pogledali jedan u drugog. Najzad, 
jedan od njih stupi napred. „Ja sam, Gospodaru." 

Seramir ustade i začu se uzdah. U njegovim rukama zanjiha se sjajna spirala. Čovek 
koji je govorio zaćuta, ali su mu se kolena tresla. 

Na dve dužine od njega blesnu plameni bič koji je pržio. On ispruži ruku da bi 
zaštitio oči. Pogodilo ga je četiri puta. Četvrti udarac baci ga na pod. U jednom zamahu 
Seramir smota zastrašujući bič. ,Pomozite mu da ustane“, naredi. ,Negujte ga dok ne 

ozdravi.“ Oprezno, ljudi iznesoše svog druga iz sobe. Runa su doneli u njegovu sobu sa 
teškim crnim zavesama navučenim na prozore. Skinuše mu cipele, smestiše ga u 
postelju i odoše. Kao i obično, jedan od njih ostao je da čuva stražu ispred vrata. 

Run ih ču kako šapuću, a onda odlaze. Polako on ustade. Nadlanicom je protrljao 
oči kao dete. Bio je veoma umoran, oči su ga bolele, ali prisilio se da ostane malo duže 
budan. Želeo je da razmisli. 

U sobi je bilo toplo. Pitao se da li namerno održavaju tu temperaturu da bi ga 
uspavali. Kroz vrata je mogao da čuje svog stražara kako zvižduće. Njegova 
omamljenost je bila samo gluma, prevara. Stazu prema kući video je odmah, a takođe i 
odgovarajuće rriesto po kome bi mogao da tumara i zaluta. Njegova klonulost pred 
postoljem takođe je bila lažna. Uspeo je i da vidi nešto, što ne bi nikad zaboravio da je 
ranije mogao da vidi. Vatreni bič. Pomisli: Seramir ni ne zna da sam ja to video, da sam 
bio budan. Ne zna ni da sam video more. Ja sam Run. To mi je ime. Sada se sećam. 
Sećam se i da sam preko tog mora doplovio ovde, ne znam odakle, brodom, sa nekim 
ciljem... 

Potreba za odmorom ošamutila ga je. Nije znao zbog čega je bio kao bez razuma, a 
srećan, ni šta ga je držalo u Seramirovoj moći. Nešto što su stavljali u hranu i piće?... 
Nije mogao da se seti, ali ipak je video more. Setio se, takođe, da je on čovek navikao 
na dnevno svetio i vazduh. Ipak, ovde na Vatrenoj planini spavao je danju, a živeo noću. 

Snažno se ugrize za usnu. Bol mu je pomogla da ostane budan. Bojao se da će se, 
ako opet zaspi, vratiti ludilu i igri. Pomisli, ne želim to da radim. Pitao se zašto je ovde, 
zatvoren u ovoj maloj sobi bez prozora, ispred koje je stajao stražar. Pamćenje mu je 
izbledelo i bilo je veoma važno što se uopšte nečega i sećao. Možda je, to što ga je 
činilo omamljenim, zaista bilo u hrani. Nije više mogao da ostane budan. Zakleo se u 
sebi da će se toga setiti. Zapamtiće da je video more.. 


Spavao je, budio se i opet spavao. 

Prvi put kada se probudio, stražar uđe noseći zlatan pehar pun toplog začinjenog 
vina. ,Popij ovo”, reče. 

Run se pretvarao da je bolestan. „Molim te", prošapta, „mogu li dobiti malo 
vode?" Stražar se namršti, progunda nešto i donese mu malo. „Hvala ti”, reče Run. 

Kad se potpuno probudio, doneli su mu još vina i hranu. Vino je prosipao ispod 
kreveta, malo pomalo, kako bi pomislili da je popio. Hranu nije jeo, već ju je zavijao u 
odeću, krio po džepovima i bacao sovama i lisicama noću. 

U ponoć, po običaju, Run krenu da se sretne sa Marisom. Došla je smešeći mu se, 
dok joj se crvena kosa presijavala, tela okretnog i brzog kao plamen i stisla se uz njega. 
On je poljubi, ali sada je znao ko je ona: ne prava žena, već iluzija, biće stvoreno od 
magije i vatre, kome je obličje i svrhu dao Gospodar vatre. Nije imala dušu, dnevno 
svetio je činilo da izbledi, tako da je u zoru morala da beži od njega u okrilje plamena iz 
koga je došla. 

Više joj nije verovao. A ipak još je bila divlja i lepa dok je uživao sa njom pod 
zvezdanim nebom. A onda ponovo, kako se rađao dan, ona se ptrže i pobeže od njega 
uz šapat koji je obećavao da će se vratiti. 

Kada se ponovo probudio, pio je samo vodu. Glava mu je bila bistrija što je više bio 
gladan. Možda, mislio je, možda mi neko iz ove kuće može reći ko sam i šta radim ovde. 
Sa strepnjom reče stražarima, „Želeo bih da se noćas prošetam po kući i vidim njena 
čudesa.“ 

Oni mu se nasmejaše. „Šta bi tako nerazuman stvor kao ti mogao da vidi?", reče 
onaj koji je trebalo da ga čuva ove noći. 


48 


„Ma, povedi ga", reče drugi. „Naša je dužnost da ga činimo srećnim, sećaš se.” 

Stražar frknu. Zvao se Hraki; bio je manji od Runa i spretnih ruku. Ja ću te usrećiti“, 
reče, ,pođi za mnom." 

„Ali ja hoću da idem sam“, hirovito izusti Run. 

„Ti? Izgubićeš se. Ići ćeš tamo gde te ja odvedem.” 

Run klimnu glavom, obradovan. Pomislio je kako je njegov plan mogao biti 
osujećen, a, u stvari, jedva da se namučio. 

Planirao je da te noći nauči tajna mesta u kući i potraži tragove zadatka po kome je 
došao, u hodnicima. U kuhinji je seo na stolicu i posmatrao kuvare i sluškinje kako rade. 
Njegovom stražaru je postalo dosadno, te poče da razgovara sa jednom od devojaka. 
Kad je bio siguran da ga niko ne gleda, Run štrpnu zalogaj mesa i voća sa stola. 
Progutao je na brzinu, pre nego što se Hraki vratio. | sa ovoliko malo hrane, snaga kao 
da mu je najednom prostrujala kroz vene. 

Hraki se vratio namrgođen. „Šta to radiš?“, upita, nameštajući odelo. Nije izgledao 
zadovoljan i Run se pitao da li su ga devojke zadirkivale. 

»Ništa", odgovori brzo. Pretpostavljao je da su droge koje su mu izbledele pam- 
ćenje, ugušile i snagu. Prisetio se da je nekad bio veoma snažan čovek, poznat po 
rukovanju oružjem i ratničkim veštinama. Kada se pridigao sa stolice, pazio je da stražar 
ne primeti nikakvu razliku, ali se ipak kretao sa većom sigurnošću. Ponovo se zapitao 
zbog čega je došao na Vatrenu planinu. Pomisli, mora da me se plaše ako me opijaju da 
me načine slabim. 

Hraki ga povuče za rame. ,Hajde“, reče užurbano i Run se zapita zašto je bio tako 
nestrpljiv. Stepeništem su se popeli do drugog sprata. Run je išao polako, praveći se da 
je slab. Ali njegove prodorne oči pratile su sve i ništa nisu zaboravljale. U mislima je 
počeo da stvara sliku velike kuće, kao da u glavi crta mapu. 

Svi prozori bili su zastrti teškim crnim zavesama. Run pokuša da rastvori jednu. 
Hraki ga odgurnu od nje. „Znaš da ti je zabranjeno da gledaš napolje", reče. Run 
koraknu nazad, ali pri tom izgubi ravnotežu, pade i zakači zavesu ramenom. Hraki je 
dograbi i ponovo navuče. ,,Nespretna budalo.“ Ošamario je Runa, jače. Run nije ni 
trepnuo i ohrabren time što ne pruža otpor stražar ga ponovo udari. Run nije reagovao, 
iako su mu ramena podrhtavala. Ali kroz prorez na zavesi mogao je da vidi odsjaj vatre i 
zvezdanog sjaja po površini mora. Ne obraćajući pažnju na Hrakijevu grubost, tumarao 
je hodnikom, srnešeći se ispod bezizražajnog lica. 

Kad su stigli na treći sprat, Hraki mu nije dozvolio da uđe ni u jednu od soba. „Ovo 
su privatne sobe gospodara Seramira“, reče. „Ako bismo slučajno ušli..." on pretrnu. 
»Hajde." 

„Kuda idemo?“", upita Run. 

Čovek obliza usne. ,,U kulu“, odgovori. Na kraju hodnika nalazilo se stepenište koje 
je vodilo gore, dok se ostali deo spuštao i on pokaza na njega. Nešto prikriveno i ružno 
naziralo mu se u glasu i očima. 

»Ti", reče, „hoćeš da vidiš čuda. Pokazaću ti nešto čudno tamo gore. Ali ne smeš 
nikome o tome da pričaš. Ti ne bi ni smeo da budeš u kuli.“ 

„Šta ima tamo?", upita Run. 

Hraki reče: „Videćeš.” On gurnu Runa. „Hajde, penji se." Naterao je Runa da ide 
ispred njega. Stepenište je bilo strmo i od kamena; koraci su im odjekivali. Run se 
zabrinu i znoj poče da ga obliva. Zamislio je kako ga Gospodar vatre čeka u kuli, da ga 
kazni za prestup, drogama od kojih bi zaspao i nikad se ne bi probudio. Pomisao na to 
toliko ga je pokolebala da je posrnuo prema zidu. 

Hraki zlokobno prošišta. ,Budalo. Ne zaustavljaj se." On gurnu Runa otpozadi. 

Naredivši sam sebi, Run se ohrabri. Dok mu je srce iskakalo iz grudi, on se uspeo do 
vrha stepeništa. Stražar stiže za njim, dok su mu se oči staklile od čudnog oduševljenja. 

Vrh kule bio je u obliku četvorougla i hladan. Troja vrata vodila su u tri različita 
pravca. Na podu nije bilo tepiha, kao ni tapeta na prljavim tamnim zidovima. 

Stražar pokaza na jedna od vrata. Bila su malo odškrinuta. „Možeš ući u tu sobu, ali 
moraš da obećaš da nećeš ništa dirati“, reče. 

,Obećavam“", reče Run. Gutajući strah u sebi, on uđe u sobu. Hraki ga je sledio. 
Bila je prazna. U ognjištu je gorela vatra. Prema njenom svetlu Runu su se pričinili 
neobični oblici. Posle izvesnog vremena, počeo je da razaznaje šta je to. U jednom uglu 
male sobe nalazila se polica sa svojom tajanstvenom tihom mašinerijom, a u drugom 
uglu točak. U trećem uglu bio je sto sa pažljivo složenim instrumentima za mučenje: 
klešta, gvožde i zavrtnji. Run proguta gorčinu koja je počela da mu se diže uz grlo. Reče: 
„Ne sviđa mi se ovo mesto.“ 

Hraki zlobno promrmlja: ,Ni drugima se ne dopada.“ Ali zamoli Runa da izađu. 
Napolju, on pokaza na druga vrata: „Možeš da pogledaš i ovu sobu.“ Ali, kada Run 
krenu da otvori vrata, čovečuljak mu odgurnu ruku sa držača. „Ne!” On pokaza na 
pločicu koja se pomerala na vratima. „Pogledaj kroz ovo." Run skloni pločicu. 
Oklevajući, on pogleda kroz otvor. 

Ova soba je bila mali kameni kavez, prazna, da nije bilo tri stvari. Okova, koji bi se 
obavili oko članaka i zglobova čoveka i tako ga držali uspravno uz zid. Druga stvar bio je 
još jedan par okova pričvršćenih za pod, tako da neko okovan njima mora da leži 
ispružen na hladnom kamenu, nesposoban da se pokrene, osim da podigne glavu. 

Treća stvar u sobi bila je gnezdo zmija čija se koža presijavala, a tela ličila na živi 
plamen. Mlitavo su šištale jedna na drugu. Vatra je vrcala iz njihovih repova, krljušti i 
jezika. Hraki promrmlja: „Lepotice, ha?" On drmnu Runa za rame. Run se obuzdavao i 
na njegovom licu se odrazi praznina. Ali u duši je pretrnuo od besa i užasa kada je 
zamislio muškarca ili ženu okovane za zid ili još gore za pod, nesposobne da pobegnu 
od zmijskog dodira. 

U stražarevim očima mogla se nazreti neka gorčina, što se Runu nije dopalo. ,,A tu 
je i treća soba“, reče. On povuče Runa preko hodnika, otvori treća vrata i skoro ugura 
Runa unutra. 

U ovoj sobi bio je čovek. 

Ležao je vezan za pod u sredini sobe, sa rukama i nogama ispruženim i zategnutim. 
Run nije mogao da vidi lance koji su ga držali. Svuda okolo, iz vazduha, šibali su ga 
crvenkasti plamenovi. Vatra je gorela ne gaseći se, dotičući njegovo lice, trbuh i 
prepone. Izbijala mu je iza leđa, i širila se duž njegovih ruku i nogu. Mišići su mu se grčili 
u agoniji. Nečujno se uvijao i previjao okovan nevidljivim lancima. 

„Vatra nam neće ništa moći ukoliko ga ne dotaknemo“, reče Hraki. Ponovo je 
gurnuo Runa. ,Priđi bliže. Pogledaj ga.” 

Run se pomeri bliže prema zarobljeniku koji se mučio. Zelene oči sa poda gledale 
su mu u lice. 

„Ko je taj čovek?“, tiho upita. 

Stražar se iskezi. ,On je bio veliki neprijatelj našeg Gospodara. Došao je ovde sa 
čarobnim lancima da bi ga okovao, a sad je i sam zarobljen, budala! Ovo je kazna za 
njegovu drskost." 

»Koliko je dugo ovde?" 

„Tri meseca", reče stražar i nasmeja se, „isto koliko i ti.“ 

„Kako je moguće da ga vatra peče, a da ne izgori?“, upita Run. 

„TO je čarobna vatra“, reče Hraki, „ali je stvarna i čak vrelija od obične. Doklegod 

ga peče on ne može ni da jede, ni da spava, niti da se odmori.“ 

»Koliko dugo će ostati ovde?" 

Hraki se namršti: „Pretpostavljam, zauvek." 

Run pogleda dole i ugleda ožiljke koje je plamen ostavio na zarobljenikovom telu. 
„Tri meseca", ponovi. „Da li znaš kako se zove?” 

Hraki se nasmeja, na sopstvenu doskočicu. „Dok je još imao ime, zvao se Šia.” 

»Da", reče Run. Ispruživši ruke stegao ih je oko mučiteljevog vrata. 

Hraki se borio, ali nije bio dorastao Runovoj snazi. Kad je osetio da je vrat slomljen, 
on ga odbaci u stranu. Kleknu dole i reče: „Šia, kaži mi kako da pokidam ove okove?" 

Šiine usne se iskrivišeod bola. Bilo je jasno da ne može da govori. Vatra je treperila 
iznad njegovog tela. Run uzdahnu duboko. Zatim se uspravi i saže, prekrivši Šiu, pa je 
plamen sad pekao njega. Peklo je i kroz odeću. I bolelo. Pođoše mu suze. Zastenjao je i 
položio svoje lice do Šiinog. 

„izvor presušuje - vrelo se ispraznilo - onda povuci...“ 

„Čuo sam", prošapta Run. Ustao je i udaljio se od plamena. Brzo je u mislima 
stvorio sliku magnetnog slabljenja, umiranja, gubljenja snage, sve dok nije postala ništa 
više od komada umorne stene u zemlji... Tad je ponovo pošao kroz vatru. 

Tražio je lance. Najzad ih pronađe, lake i tanke kao dečija kosa, čvrste i jake kao 
gvožde. Srdžba, sažaljenje i ljubav obuzeše mu dušu. On dograbi okove i poče da vuče 
sve dok se nisu pokidali u njegovim rukama, prvo desno, zatim levo, ruke i noge. Onda 
podiže Šiu iz plamena kao što muškarac ponese svoju dragu i iznese ga iz sobe. 


Kradomice i brzo on potrča niz stepenište kroz bočna vrata. Ako su ga i videli, ne bi ga 


prepoznali. Gusta, baršunasta zavesa koju je strgao da bi sakrio svoj teret, stvarala je 
utisak da to nije čovek. Prokrčio je put kroz temelje velike kamene palate, do vode. 
Strgnuo je zavesu i zagazio, a onda kleknuo u hladno more, spuštajući Siu u okean. 

Naslonio je Šiinu glavu na svoje rame. „Šia, da li me čuješ?" 

„Čujem te”, prošaputa čarobnjak. 

»Drogirali su me i zarobili tri meseca, živeo sam noću, začaran bićem stvorenim od 
vatre, skoro da nisam znao ni kako se zovem. A onda sam video more. To me je 
probudilo. Krao sam zdravu hranu i pošao da tragam po zamku ne znajući čak ni šta 
tražim", glas mu je utihnuo. „Da si me ostavio u okeanu, bolje bih te služio!" 

„Ne”, prošapta Šia. Glas mu je bio jači. „Obojica smo bili krivi. Platili smo." 

„Ti si platio za obojicu.” 

Nekako, Šia se osmehnu. „Nadao sam se onda kada ti nisi. Znao sam da ćeš doći. 
On mi je rekao da si živ, rugajući mi se. Ali ja sam znao da mu je to bila greška.” Glas 
Gospodara mora bio je skoro normalan. Pokrenuo se u Runovom naručju i krenuo da se 
uspravi nag u moru, dok mu je na telu sijao crveni odsjaj vulkana. „Snaga mi se vraća. 
Rune, nemoj da mučiš sebe. Gotovo je. Sad treba da izvršimo naš zadatak.” 

„Ne”, usprotivi se Run. „Šia, nemaš snage više od deteta. Ne možeš se u takvom 
stanju boriti sa Seramirom. Hajde da odemo.” 

Šiin pogled skliznu prema zvezdama. „Ima još šest sati do zore. Za šest sati Seramir 
će se popeti stepeništem do one sobe sa bičem u rukama. Naći će mrtvog čoveka na 
podu i videće da me nema. Podići će planinu i svu svoju snagu da nas pronađe. Ako bi 
nas pronašao, ne bismo mu nikad više pobegli, a ako nas ne bi pronašao, iskalio bi takav 
bes nad Riokom, da bismo poželeli da se nismo nikad uputili na ovaj zadatak. Moramo 
da se vratimo u zamak i uradimo ono zbog čega smo došli.” 

„Zar ne možeš jednostavno da razneseš planinu i da ga udaviš?”, zahtevao je Run. 

»Mislim da ne bih mogao da ga ubijem. Čak i da pokušam, nemam prava na to.“ 

„Nemaš prava!" Run se tresao od srdžbe. Ja ću to uraditi ako ti nećeš." 

Šia se smeškao. ,Ako ne mogu ja, sigurno da ćeš još manje moći ti. A nećeš ni 
pokušati, Rune. Zakuni se.“ Glas mu je bio oštar i Run je morao da skrene pogled zbog 
snage koja mu je izbijala iz očiju. 

„Kunem se”, reče Run. 

»Dobro." 

Ali prokletstvo, Šia, ne možeš da se vratiš u tu kuću. Tri meseca si bio okovan. 
Suviše si slab da se suprotstaviš Seramiru na: njegovom sopstvenom posedu.” 

Šia se osmehnu šire. ,Ali imam tebe", reče. Okrenuo se i pošao prema obali. Run 
opsova. A onda uhvati Šiine zglobove otpozadi držeći ih iza leđa na kojima su se 
poznavali tragovi bičevanja. 

Okean se podiže u vidu ogromnog talasa i rasklopi mu prste, oslobađajući Šiu. 
Voda je grmela oko njega i činila ga gluvim i slepim. U plućima mu je gorelo. Činilo se 
kao da mu mrak stisnutim pesnicama udara u lobanj u. A onda je ponovo bio slobodan. 
Zadihano je seo u plićak. Malo dalje od njega, Šia ga je posmatrao. 

»Dolaziš?" 

»Proklet bio“, reče Run. Ustao je. „Kaži šta treba da radim.“ 


Ucutkali su i vezali dvojicu livrejisanih slugu i uzeli im odela. Tako obučeni, kretali su se 
kao ljudi koji imaju jako važan posao, zadnjim stepeništem, prešli prvi i drugi, sve do 
trećeg sprata. Šia je u jednom koraku prešao hodnik i došao do zatvorenih vrata. ,Ovde 
je”, reče čarobnjak. „Uđi brzo, Rune, i ne gledaj mu u oči. On je neoprezan i ne sumnja 
ništa, a to je naša prednost i naše oružje.“ 

Run klimnu. Došao je do vrata, odškrinuo ih i zastao njišući se kod dovratka. 
,»Gospodaru...“ reče, a onda se stropošta na pod. 

„Šta?”, Seramir mu pritrča i kleknu s namerom da mu opipa puls na vratu. Brzinom 
jedne od Seramirovih zmija, Run odskoči i sklopi ruke oko čarobnjakovog vrata. Seramir 
je zamlatarao, ali Run je verovao svojim palčevima pritisnutim na arterije koje vode do 
mozga, sve dok nije klonuo. Run ga podiže sebi na rame. Krenuli su niz stepenište, kroz 
vrata (ne kuhinjska) i temelje. Run je držao ruku na Seramirovom vratu, dok su išli. 
Prešli su preko travnjaka i stenja, kao malopre i došli do mora. 

„Budi se“, upozori Run. Pojačao je stisak oko njegovih zglobova. 

Seramir nešto promrmlja i otvori oči. Pogledao je u Runa zenicama, u kojima kao 
da je gorela živa vatra. 

Ali Šia pogleda u njega svojim očima hladnim kao severno more u zimu. Podmet- 
nuo je stražarev nož pod Seramirovo grlo. ,Ako mrdneš ili progovoriš bez dozvole“, 
reče, „mrtav si." Uhvativši Seramirovu kosu levom rukom, on povuče starčevu glavu 
unazad, oslobađajući tako vrat prema sečivu. „Mnogo ti dugujem, mučitelju.“ Voda koja 
je dodirivala Seramira, počela je da se zamrzava. Run oseti kako Seramir pretrnu. „Sad 
si u mom elementu, Seramire, kao što sam ja bio u tvom. Možeš li da navedeš bar jedan 
razlog zbog koga bih te oslobodio? Govori?" 

Seramir gutnu i reče: “Imam nešto što ti želiš." 

„A šta je to, Gospodaru vatre?" 

„lmam snagu." 

Šia se nasmeja. ,Snaga mora može da pokori snagu vatre. Okean je dubok i jak i 
nikad ne spava. Tvoja planina je samo malo vulkansko ostrvo. Pronađi neki drugi razlog. 
Postajem nestrpljiv, a pamćenje mi je izoštreno - oštrije nego ovaj nož. Možda ćeš se 
setiti ako ribe nahranim tvojim očima." Šia zadrža vrh noža polako, veoma polako na 
Seramirovom zatvorenom levom oku. 

„Ne.” 

Šia se ponovo nasmeja. „Ne - nećeš da govoriš ili ne - ne smem da ti izvadim oči? 
Pogledaj me.” On skloni nož. 

Seramir otvori oči, a plamen u njma skoro da je nestao. „Daću ti ono zbog čega si 
došao—spravu koja mi omogućuje da dozovem svu vatru Rioke sa mesta na kome 
počiva." 

„Gde je?" 

„U mojoj sobi, tamo odakle ste me odveli. Vodite me tamo i ja ću vam je dati.” 

Šia se nasmeja i treći put, a Run zadrhta zbog razjarenosti koju je osetio u smehu. 
»Misliš da sam budala, Seramire Gospodaru vatre? Zar misliš da ću zaista otići sa tobom 
u tvoju sobu, u srce tvog kraljevstva? Samo zbog toga mogao bih da te osudim da ti 
more bude večita postelja.“ Ruke mu se pokrenuše. ,,Gledaj." 

I okean iza njih podiže se sa svog počivališta i pade preko planine. Neumoljiv i 
nedostižan, dizao se strahovit talas, visoko iznad njihovih glava, viši od vrhova drveća i 
najzad visoko iznad kule zamka Gospodara vatre. Voda je kao uragan jurila po obali, a 
talasi su urlikali dok su padali na kamenje, kao i ljudi u kući koju je ispunio užas kada se 
vodeni zid srušio na njih. Pao je kao da se nebo raspuklo. A onda se povukao, a sa njim i 
cela palata, kamenje, tepisi, zavese, nameštaj i ljudi, u velikom vrtlogu. Otpaci se 
zakovitlaše i izbiše na površinu mora. 

Seramir je zurio u ožiljak na zemlji na kome je maločas bio njegov dom. 

»Nestao je", reče Šia polako. ,,Sve tvoje čarobne naprave su nestale. Dokle god 
sam ja živ, more ti ih neće predati. Nikad nisam ni želeo više od ovoliko tvoje snage. 
Tvoje sluge i ostali narod iz kuće su živi i plivaju prema obali. Možeš ponovo izgraditi 
svoj zamak. Brodove ti nisam ni dirnuo.Tvoji zmajoliki brodovi moći će ponovo da plove, 
a trgovci Rioke plaćaće im danak." Vratio je nož u korice. Run oslobodi ruke Gospodara 
vatre. „l ako budeš bio u stanju, Seramire, još možeš da zatvaraš ljude u tvoje vatrene 
tamnice, da ih opijaš drogama da u zaboravu tumaraju tvojim zavesama zastrtim 
hodnicima.“ 

Iz luke je mali jedrenjak hitao vetrom nošen oko stena. Bio je to Hvatač vetra, 
gladak i uredan. Run uhvati brod koji se ljuljao i umiri ga. 

Gospodar mora i Gospodar vatre ukrstiše poglede u tišini. 

Najzad se Seramir okrete. ,Rioka me je ponovo porazila“, reče, „O, Šia, postao si 
moćan, ali osećaćeš moje tragove na sebi dokle god ih budeš imao, a kad budeš spavao, 
u košmarima ćeš se peći na vatri.“ 


lspod treperavih zvezda, nošen začaranim vetrom, Hvatač vetra plovio je čvrsto i 


sigurno ka zapadu. 

Šia je sedeo na krmi. Run je ležao na pramcu. Glava mu je bila laka od iznurenosti, 
u stomaku je osećao prazninu od gladi. Nad njim su zimske zvezde šarale noć. Tri 
meseca sam bio zarobljen u Seramirovom zamku, mislio je. Prokleti da su svi 
čarobnjaci! 

Radoznalo upita: „Koliko nam još treba da stignemo do kopna?” 

Šia odgovori: „Struja i vetar dovešće nas do kuće za deset sati.” 

Run se namrgodi. 

„Je li to sporo?”, reče Šia. 

„Nije.” 

„Onda mi kaži zbog čega izgledaš tako nezadovoljan.” 

Run podiže pogled do lica Gospodara mora. „Ja nemam dom”, reče. 

Šia reče: „Ja ću ti ga dati.” 

Run mu odgovori stisnutih zuba: ,Od tebe mi ništa ne treba." 

Šia napući usta, a izraz, pola tužan pola ispunjen olakšanjem, prekri mu lice. On 
poče, veoma, veoma nežno: „Rune - reci mi, ako možeš i ako hoćeš - šta ti je to Ošer 
ponudio da te izazove da postaneš izdajnik, pored bogatstva, zemlje i flote?” 

Run reče: „Zar ne misliš da je i to dovoljno?“ 

Šia reče: „Da li je možda bilo još nešto?" 

Run uzdahnu. ,Rekao mi je da će me naučiti magiji." Nada za koju je mislio da je 
nestala, zatreperi u njemu. On podiže obrvu. 

Šia reče: „Ah, to.” Taj meki slog zazvučao je kao dašak morskog vetra. „Lagao te je, 
Rune. Ne bi mogao da učini ništa osim da doziva more. Moć se ne može naučiti i ona 
nije u tebi.“ 

Nada se ugasila. Run pognu glavu, zureći u daske. Najzad reče: „Više nisam 
komandant tvoje flote, a nisam ni izdajnik, niti sam okean - šta sam ja, Šia? Šta je ostalo 
od mene?" 

Šia reče: „Ti si ono što si uvek i bio, još uvek imaš snage da čoveku slomiš vrat go- 
lim rukama. Dovoljno si lukav da obmaneš čarobnjaka i kad mu gledaš u lice. Godinu 
dana bio si okean i iz toga izašao još jači. Imaš hrabrosti i ljubavi da prođeš i kroz vatru 
da bi spasao prijatelja." Nasmejao se. „l kad stignemo na obalu pokazaću ti još nešto.” 

Stigli su u zaliv pre podneva. Ostavljajući Hvatača vetra da se sam na svoj čarobni 
način ukotvi, zagazili su prema obali, nalazili su se nešto severnije od kuće. Run zakloni 
oči od blještavila dnevnog svetla. „Nisam još navikao na ovo”, promrmlja. 

Šia zakorači nekoliko koraka na pesak i onda zastade. „Ovde”, reče. 

„Šta ovde?", reče Run. 

Šia prevrnu košulju preko glave. Crveni ožiljci poznavali su se lako na njegovim gru- 
dima. „Skini svoju košulju.” Zbunjen, Run skinu košulju. Osećaj sunca na koži bio je 
prijatan. ,A sad, bori se sa mnom, Rune." 

Run je zurio u čarobnjaka. „Ti si lud”, reče. „Obojica smo slabi i umorni - i 
svejedno, izgubićeš." Okrenuo se i pošao prema kući. 

Mokra ruka povuče ga na pesak. Razbijeni talas baci ga u svoju penu i daveći 
dovuče Šii pred noge. 

Uspravi se, razjaren. 

„Ti ćeš da izgubiš“, reče Šia, „ili ćemo da vidimo šta okean može još da ti uradi." 

Pretnja ga je razbesnela potpuno. Run nasrnu na Gospodara mora ali lagan kao 
morski povetarac, Šia se brzo pomeri. Run se okrenu prema njemu, ruku ispruženih da 
ga dograbi. 

Šia se nasmeja. Sivo-zelene oči sjale su zajedljivo. ,Obuzdaj se prijatelju. Tako 
nećeš nikada pobediti.” 

„Sam si ovo tražio”, zaurla Run. Ipak suzdrža svoj bes i pomeri se napred. Kružili su, 
začikivali i udarali; iako je Run zaista bio sposoban da ga zgrabi i drži, pobedio bi do sad 
bar deset puta, da nije bilo Šiine brzine, koja bi ga, kad god bi se približio odvela daleko 
od Runovog domašaja. Ali Šia se umarao. Njegovi refleksi su se, skoro neprimetno 
usporavali. Run je takode usporavao. Dok, najzad, Šiina blokada udarca nije bila suviše 
niska i široka. 

Run je brzo uleteo. Udario je Šiu u stomak, uhvatio mu desnu ruku kad je posrnuo i 
presekao je udarcem otpozadi. Šia se savi u kolenima. Ipak je još pokušavao da se 
podrhtavaju u nevoljnom grču. 

A onda Runove misli preplavi dugo potiskivani bes. Činilo mu se da čovek kojeg je 
držao prikovanog za tlo, nije onaj kojeg je poznavao, već neprijatelj, neko koga treba da 

slomi. On pritisnu koleno na njegovu kičmu i svojom snažnom desnom rukom, ukočenih 
Run se čidio njegovoj izdržljivosti, pitajući se kako nikakav glas, ni molba izazvana 
strahovitim bolom, nije izašla iz strančevih usta. 

Nešto mu dođe - ili izađe - iz misli. Telo koje je držao nije pripadalo neprijatelju. 
Run prestade da diše. A onda stisnuvši zube, podiže prste. Posmatrao je okean i pitao 
se zašto se nije podigao iz svoje vodene postelje i pokidao ga u hiljadu komadića. 
Veoma nežno on uze iskrenutu ruku i namesti je. On položi Šiu na pesak, glavom prema 
moru i polako bez pritiska poče da gladi njegove ramene mišiće i kičmu, sve dok duboki 
mišićni drhtaji nisu prestali. 

Šia se okrenu. Bio je bled ali se smešio. 

„Sad kad si me pobedio”, reče, „hoćeš li preuzeti flotu? Nemam nikakve želje da, 
kao Seramir, postanem ostareli tiranin, koji žudi samo za bogatstvom i posedom ili moći 
nad ostalim ljudskim bićima. Hvatača vetra zadržavam za sebe; nosiće me tamo kuda 
budem želeo da idem. Ima zemalja i obala koje naši brodovi nisu nikad videli, ali ja 
jesam, vreme je da ih ponovo posetim.” 

Run proguta. ,Pristajem", reče. 

„Biće tvoja, Rune - da je čuvaš, upravljaš njome i izgubiš je ako si okrutan ili 
neoprezan!" 

„Neću je izgubiti.“ 

Šia se uspravi. „Verujem ti“, reče. Ispruži ruke prema suncu. „Ustani, prijatelju, 
imamo toliko toga da uradimo. A ti ne možeš biti ni upola umoran koliko sam ja.” 


Trebalo je da prođe kraj zime, proleće i leto, pre nego što su završili ono što je trebalo 
da urade. Jednog hladnog prozračnog jesenjeg jutra, Šia i Run išetati su do plaže; tamo 
je čekao Hvatač vetra. Povetarac mu je zatezao jedra na suncu. Šia ga pozva; kao stvar 
koja može da oseća, brod dođe i ostade da pluta u plićaku. 

Šia zategnu sivi ogrtač oko ramena. ,Potraži me kad se digne bura“, reče. ,Ako se 
vratim, doći ću na uraganu. | ako ti ikad zatrebam, dođi na ovo mesto i pričaj o tome šta 
ti je potrebno, a vetrovi će tvoje reči doneti do mene, gde god da sam.“ 

Run klimnu. „Hoću. A ako tebi ikad zatreba društvo za putovanje, Šia, pošalji mi 
poruku kako znaš i ja ću doći." 

Zagrliše se. Voda dođe do njih, a talas obavi Šiu svojom sivo-zelenom šakom. 
Dovede ga do malog broda, a on se ukrca i okrenu ga prema pučini. Struja ih ponese. 
Jedro je zatreperilo na suncu, a onda se smanjilo: belo krilo koje proseca more. 

„Zbogom. Dobro ti more”, povika Run. Vetar uhvati njegove reći i odbaci ih kroz 
blistavi vazduh. Ostao je na plaži sve dok je još mogao da vidi brod. A onda se okrenuo i 
ne gledajući nazad, pošao preko plaže do kuće u Kameni zalivu. 

Vera Ivosić-Santo 


ČEMU SLUŽE 
GRANIČARI? 


Sad mogu reći, možda čak i sa zahvalnošću, da sam u životu ipak imao jedan miran 
međuperiod, vrijeme u kojem sam mislio da sam kao i svi ostali ljudi. 

Završio sam ekonomiju, zaposlio se u „Impexu”, iznajmio stan, upoznao Bubu. 
Svijet oko mene bio je sretno predvidljiv, iako, sjećam se sad i toga, ponekad je izgledao 
beznadežno jednoličan. Dešavalo mi se čak da s očajem pogledavam na svoje sitne 
navike, uredno izvršene obaveze, na čitav sistem ljudskih zidova koji se dižu po cijeloj 
planeti poput dobro sagrađenih kulisa. Kad kažem kulisa, to naravno proističe iz mog 
sadašnjeg znanja i mog sadašnjeg razmišljanja. Sada, to znači nakon što je Jakša ponovo 
ušao i izašao iz mog života, nakon što je Buba, moja žena... 

Sve je počelo davno, ali čudno kako u tom sretnom međuperiodu nisam bio, ili 
nisam htio da budem, siguran u svoja sjećanja koja su se odnosila na djetinjstvo, 
najakšu i ono što je on bio i ono što sam bio ja. Moje uspomene su bile maglovite, čak 
mislim da sam stvarne činjenice miješao s elementima nekih priča koje sam čuo ili 
knjiga koje sam pročitao. 

Sad opet vidim jasno, proničem kroz godine koje su prošle sve do onog toplog i 
zagušljivog popodneva u kojem mi je soba bila slična velikom staklenom balonu, akva- 
rijumu punom zelenog prigušenog svjetla. 

»Izmjerit ću ti temperaturu, pa ću ti promjeniti pidžamu“, rekla je mama. Bio sam 
bljedunjav, slabašan dječak i nekako sam uspio usred kolovoza dobiti gripu. 

Žute mrlje svjetla padale su kroz žaluzine na prekrivač i kad bi se pomaknuo činilo 
se kao da leopard pomjera mišiće ispod krzna. Negdje na ulici čula su se djeca. 

»Vidjela sam, vidjela!" ogorčeno je vikao neki glas vani. 

„TO je Snježana“, rekoh Zmureći. Mamine ruke su bile hladne dok mi je zavlačila 
toplomjer pod pazuh. 

»bovio je svjetlo po livadi“, čuo sam je kako cmizdri. 

„Snježa laza, Snježa laza...” grajala su djeca. 

„lja sam ga vidio“, rekoh. 

»Koga?" priupita mama. Skupljala je domine i gurala ih u kutiju. Drvene pločice 
tupo su udarale jedna o drugu. 

»Jakšu Velikog. On je svjetlolovac", rekoh. 

»Trideset i osam sa pet. Ne znojiš se dovoljno. Ako ti temperatura ne spadne zvat 
ću liječnika.“ 

Htio sam još nešto reći, ali mislim da nisam mogao. Bio sam velika vlažna riba koja 
je široko otvarala žedne škrge. Snježana je još uvijek plakala. Mama je vadila čistu 
pidžamu iz ormara. Da sam mogao možda bih izašao vani i bar u potaji joj rekao kako 
znam da ne laže. A možd? i ne bih? Zar nisam kasnije sve to zaboravio baš zato što sam 
osjećao da tu nešto nije u redu? Zašto nitko drugi ne vidi? 

Povratio sam sjećanje na to riblje popodne, na Snježanin glas pod prodorom, na 
znojne plahte i hladno staklo toplomjera, ali ne mogu se sjetili da li sam i koga znao da 
još netko osim mene vidi. 

Tada mi to zacijelo nije bilo važno. Vjerojatno sam Jakšu i njegova čudesa 

prihvaćao onako kako djeca prihvaćaju svoje tajne što ih skrivaju u zemlju. Kupica, 
unutra frenjaili neka druga dragocjenost, preko toga staklo, onda zemlja. Zavjerenički 
pogled. Psst! To znamo samo ti i ja. Tako je to bilo s Jakšom. Nisam pitao ni kako ni što, 
divio sam se i čudio. 

| opet... sjećanja naviru kao iz nekog bunara dosad skrivenog među podivljalim 
raslinjem zapuštenog vrta. 

Vidim Jakša trči po livadi i skuplja svetlucavc leptire, zapravo iskrice svjetla koje on 
uporno progoni svojom pohabanom bejzbol-kapom. Bio je mršav, visok za svoje godine, 
sa riđom kosom koja mu se zavrćala oko ušiju i sitnim pjegama koje je imao čak i na 
rukama. 

Trava oko nas je visoka, zelena, kasno je proljeće i toplina joj već pomalo izvlači 
sokove. Na Jakšinom dlanu umorno trepću male, žute zvjezdice. 

„To je za mačku“, objašnjava mi Jakša i gnječi ih rukom kao komadić tijesta. 
Treperavu kuglicu stavlja u džep i ponovo trči livadom. Ja se probijam kroz gustu travu i 
slijedim ga poput psića. On će ih uloviti još i još, ali mala svjetla se tako sabijaju jedno u 
drugo da kuglica sporo raste. Trčao je livadom uporno, iz dana u dan, a onda kad je 
počeo kuglicu nositi na ramenu nije bila veća od šake. On je to nazivao mačkom i znam 
da sam stalno nešto očekivao od nje, vjerojatno da nekako izrazi pripadnost svom rodu, 
ali ona je uporno ostajala ono što je bila, gruda svjetlosti što je nježno sjala i koju je 
Jakša iz nekih svojih nedokučivih razloga pripisao mačjoj vrsti. 

Sjećam se kako se Jakša prevrće po livadi, sve dok pred očima ne vidim ništa drugo 
do jedan razigrani obruč, ili kako lako zaposjeda i najviše krošnje. Činilo se da Jakša 
može sve... osim da ukloni crne točke. 

Pojavljivale su se u njegovoj blizini nepozvane i rojile se naprosto same od sebe. U 
početku su to bila nešto kao zrnca prašine koja su se međusobno udruživala, lijepila sve 
dok postepeno nije ostala samo jedna točka koja je polako bubrila i postajala sve veća. 
Ja bih je ponekad vidio, a ponekad i ne, ali činilo se da ju je Jakša stalno svijestan. On je 
to nazivao rupom i kad bi je spomenuo lice mu je postajalo tiho i izduženo, gotovo 
odraslo. 

Nekoliko dana prije našeg rastanka saopćio mi je da je rupa sad negdje veličine 
papuče. Vjerovao je da ako uspije odgojiti dovoljno veliku mačku, da će ona pojesti 
rupu. Mislim da sam pomalo sumnjao u tu teoriju, jer mačka uopće nije bila mačka, a ni 
rupa nije ličila na miša. 

Imao sam samo šest godina kad se Jakša Veliki odselio iz naše ulice. Jedno vrijeme 
sam ga se sigurno sjećao, a onda je naprosto izblijedio, previše nevjerovatan da bih ga 
mogao uklopiti u stvarnost koja je oko mene svakodnevno množila svoje oblike. 
Spoznavao sam obaveze i terete, svakodnevna ljudska zaduženja koja su ponekad imala 
oblik Sizifovog kamena. 

Mislim da sam u suštini sumoran čovjek koji je sklon i sitnice pretvarati u dužnosti, 
a onda ulagati svu svoju snagu da bi se nosio s njima. To me naravno čini pomalo 
nervoznim i napetim. Buba mi često prigovara da puno pušim. Ponekad ni ne primjetim 
da mi je cigareta u ruci. Za ovu moju lošu naviku ona preuzima krivicu na sebe. Misli da 
sam nervozan zato što smo već četiri godine u braku, a još uvijek nemamo bebu. Nikad 
o tome nisam razmišljao na taj način iako se ponekad pitam da nije ona, bar jednim 
djelićem, u pravu. Covjek često ne zna što mu se u stvari kuha ispod vlastite površine i 
čime sve to nadoknađuje na javi. Patim li ja uistinu za djetetom? Ili me sumorni 
»Impexsovi" hodnici tjeraju da palim jednu cigaretu za drugom u pustoj nadi da ću 
negdje zaboraviti upaljeni pikavac i napraviti jedan uveseljavajući vatromet? 

I tako sam zaboravio Jakšu. Mogao sam ga naprosto samo i sanjati jednog 
popodneva između dvije šalice čaja onog ljeta kad sam dobio gripu. 

A onda se, posve neočekivano, Jakša ponovo preselio u moju stvarnost. 

Ugledao sam ga u hodniku „Impexa”, u jednoj od onih dugih zmijurina obloženih 
tapisonom i vratima. Covjek je išao ispred mene, visok, pomalo nezgrapan, ruke su mu 
se činile predugačke, vrat pretanak. Koraci su mu bili prigušeni tepihom, u hodnicima je 
bila tišina, bilo je popodne i zgrada je bila pusta. 

Ali oko njega se nešto zbivalo. Zatekoh sam sebe kako zurim čovjeku u potiljak i 
produžujem korak ne bi li ga stigao. Tamno rida kosa blago mu se kovrčalana vratu. 
Činili se kao da oko tih kovrčica zrak vri, neodređeno treperi, što je naravno bilo 
besmisleno. 

Ipak, ja sam to sasvim lijepo mogao vidjeti. Sustigoh ga u nekoliko koraka 
odupirući se neprijatnom osjećaju u želucu. 

Covjek me pogleda, onim poznatim zabrinuto-podrugljivim očima. 

„Jakša!” izbaciše moje ukočene vilice s nevjericom. 

I to je bilo to. Tako je Jakša Veliki ponovo ušao u moj život, točno dvadeset i šest 
godina nakon što ga je napustio. Prepoznati nekog nakon toliko godina je naravno 
nemoguće, ali to se ipak desilo. 

»To je zato što smo iz sličnog plemena“, rekao je Jakša i nasmijao se dok smo u 
njegovoj kancelariji pili kavu. Radio je već dva mjeseca kao komercijalista u ,Impexu“ i 
da nije bilo slučajnog susreta na hodniku moglo je proći i dvije godine, a da se ne 
susretnemo u tapisonskim katakombama firme. 

Ured mu je bio okrenut prema skveru i on je često svoj dugački nos okretao u 
pravcu svjetla koje je dolazilo kroz velike prozore. U jednom trenutku se digao i 
otškrinuo okno. 

„Smeta ti cigareta?” upitah s osjećajem krivice. 

»Ne, osim što se bojim raka i paljevine“, odgovori on fiksirajući me s osmjehom. 

Progonio me blag osjećaj nestvarnosti. Zrak oko njega je posve jasno treperio. 
Nisam se mogao pretvarati sam pred sobom da to ne vidim. Ipak, nisam ga ništa pitao. 

„l moja žena misli isto”, rekoh i odlučno pritisnuh tek zapaljenu cigaretu o dno 
pepeljare. Usput se blago uštinuh. Tek toliko da se uvjerim da je to zapravo ne sanjam. 

„l ti to isto radiš kad ti ona kaže?“ gledao me radoznalo. 

„Volio bih da pričamo o nečem drugom”, rekoh s nelagodom. „Mislim, sve je ovo 
pomalo nevjerojatno, zar ne? Kako da sad pričamo o cigaretama?“ 

„A zašto ne?" reče Jakša podrugljivo. „Misliš li ti da ja sa svojom ženom pričam o 
nekim drugim stvarima?" 

Zamukoh osjećajući se glupo. Jakša otvori najdonju ladicu pisaćeg stola i izvuče 
polupunu bocu s bijelom etiketom. 

„Tek toliko da ne misliš da sam svetac”, reče smijuljeći se. Zrak je oko njega i dalje 
blago vibrirao tjerajući me u neku vrstu vrtoglavice. On izvadi dvije bijele plastične čaše 
i oštar miris viskija razbudi kancelarijski zrak. 

Ja vidim nešto oko tebe", rekoh odlučno. ,Tako je to bilo uvijek, je li tako? Uvijek 
je bilo nečeg oko tebe.” Trenutak zasutih doksam s mukom oblikovao misao. Jakša mi 
gurne čašu u ruke i ja je automatski prinesoh ustima. Na licu mi je lebdjela neka vrsta 
smješka najnepodnošljivije vrste. „Vide li to svi?“ upitah napokon bojeći se unaprijed 
odgovora. 

„Već sam ti rekao", on polako odmahne glavom. „To je zato što smo iz susjednog 
plemena. Teško je da susjedi ne vide jedan drugog." 

„Ne razumijem o čemu govoriš“, rekoh zbunjeno. 

„Ne nerviraj se", reče on. ,Polako". Otpio je gutljaj, naslonio se u stolici i 
zadovoljno zatvorio oči. Izgledalo je kao da smo se jučer rastali i da na meni nema baš 
ničeg novog što bi ga podstaklo na istraživanje. 

„Moram te upoznati s Mislenom“, reče poslije nekoliko trenutaka. ,,l ja sam se 
oženio, znaš.” 

Razmišljao sam da li da kažem Bubi za Jakšu ili ne, a onda sam ipak odustao . Što 
sam joj zapravo mogao reći? Ni sam sebi nisam uspjevao oblikovati neku cijelovitu 
misao, iako je sjećanje već tada započelo svoje naglo nadiranje. Cep je bio uklonjen i 
duh je veselo izlazio iz boce. Ja sam nalazio sam da mi se to sviđa. 

„S tobom se nešto događa“, konstatirala je Buba. ,Povazdan se sam sa sobom 
smješkaš. Nisi li se zaljubio?“ 

»Pitaš li ti to ozbiljno?" upitao sam i zagrlio je. 

Buba uzdahne i poljubi me u obraz. Nedavno je bila ošišala kosu i izvukla svijetle 
pramenove na koje se još nisam navikao. 

»Zapravo se i jeste nešto desilo“, rekoh. ,,Sreo sam jednog prijatelja iz djetinjstva i 
to me je nekako osvježilo. | to kod nas, u ,,Impexsu““. Buba također radi u firmi, u 
daktilo-birou. 

»Ništa mi nisi rekao“, reče ona popravljajući mi majicu. 

„Sad ti kažem. Pozvat ću ga jedan dan kući.” 

Ali ispalo je da me Jakša preduhitrio. Jednog od idućih dana došao je negdje pred 
kraj radnog vremena u moj ured i poveo me sa sobom kući, na ručak. 

„Cudno, kako se dobro osjećam otkako smo se ponovo sreli“, rekao sam Jakši dok 
smo se vozili prema njegovom stanu. Vozio je plavog renaulta 4, ja sam svoj auto bio 
ostavio na parkiralištu. 

„A, je li?", rekao je samo, ali činilo se da mu je drago. Na licu mu za trenutak zaigra 
poznati smješak, a zatim se ponovo stušti. Već sam bio primjetio da njegova 
raspoloženja uvijek predstavljaju krajnosti. Danas je bio mračan i bio sam u nedoumici 
zašto uopće istrajava da me odvede svojoj kući. 

Na trenutak sam razmislio kako bih mu dopunio svoju misao. 

»Kao da mi svijet izgleda nekako lakši." 

»bakši?" nasmije se Jakša mračno. ,Lakši?“ ali nije više rekao ništa. 

Vrtloženje oko njega je na tren postalo jače i imao sam dojam da će se svaki čas 
nešto promoliti pored nas. Pomislih da ga upitam za mačku, ali možda sad nije bio u 
pravom raspoloženju za to. U sebi se počeh spremati za susret s njegovom ženom. 

Bila je crna i niska, kad bih htio biti zloban mogao bih čak reći reći i zdepasta. 
Promrmljala je pozdrav dok smo se upoznavali, a onda nestala u kuhinji. Bio sam 
iznenađen. Nije to bila žena koju bih očekivao uz Jakšu. Činila se neobrazovana, čak 
pomalo priprosta. 

»Mislena voli red", rekao je Jakša dok sam se ogledavao po malom, ali urednom 
stanu. Nalikovao je na pomno složenu kuliju. 

Sjeli smo u dnevnu sobu. Jakša upali televizor. Očekivao da svaki čas odnekud 
izvuče uredno složene papuče. Ali umjesto toga on otvori bar i nalije nam svakom u 
čašu dobra dva prsta žućkaste tekućine. 

Pili smo i šutjeli. Nisam bio siguran zna li Mislena da sam ja pozvan na ručak. 
Pokajah se što sam uopće dolazio. Ovo sigurno nije bio jedan od njihovih veselijih 
porodičnih dana. 

„Ona naravno ne vidi“, šapnuh Jakši. 

» Vidi", odgovori on kratko. „U tome i jeste problem.Misli da sam lud.” 

»tud?" ta je reč u ovom okolišu zvučala nekako strano. Pomakoh čipku koja je 
savršeno simetrično stajala na staklenom stoliću ispred mene, a zatim je, s osjećajem 
krivnje, maknuti nazad. ,Lud?" ponovih. 

„Cak je i mene jedno vrijeme uspijela u to uvjeriti“, nastavi on s nekom mračnim 
zadovoljstvom. „Nešto kao, hipnotiziram je i prenosim na nju svoju bolesnu maštu. Cak 
sam išao kod psihijatra." Govorio je namjerno glasno, očito ne želeći skrivati naš 
razgovor pred Mislenom. 

„l nisi bio dovoljno uporan“, začu se njen glas iz kuhinje. 

Da li trebam posebno napominjatida od tada više nisam poželio da ga posjetim 
kod kuće? 

Nasuprot tome, Jakša je počeo pokazivati živo zanimanje za moj porodični život i ja 
sam ga, naravno, spremno upoznao s Bubom. Ona je bila milo, civilizirano stvorenje 
sposobno da se mnogo čemu prilagodi, pa tako ijakši. Pogotovo zato što ona nije mogla 
da vidi ono što sam mogao ja. Ili ono što je vidjela Mislena. Tako sam ja to sebi 
predstavio i kao što će se vidjeti imao sam potpuno krivo. 

Jakšin i Bubin susret bio je početak kraja. 5 

Ja to ne mogu vjerovati“, rekla je Buba nakon Jakšine prve posjete. Činilo se da joj 
je iz lica nestala i poslednja kap krvi. Ja to ne mogu vjerovati", ponovila je još jednom, a 
oči su joj plivale kao da još uvijek traži neki čvrsti oslonac. Ja vidim... što to vidim?“ 
pogledala me je molećivo, upitno. 

Sjedoh pored nje, na naslonjač i obujmih joj ramena. Bio sam potpuno iscrpljen. 
Već sam joj sve bio ispričao, sve čega sam se sjećao, sve što sam znao. I što još da joj 
kažem? I sam sam bio potresen, kako je bilo moguće da se od svih običnih ljudi baš nas 
četvoro nađe na okupu? 

„l ti si se tome radovao?" upita me ona s nevjericom. „Ti si se radovao kad si ga 
ponovo sreo?" Osjećao sam kako joj leda drhte. 

Šutio sam ne znajući što da joj kažem. Kako to da joj objasnim? Kako da joj 
objasnim simetriju zidova u ,,Impexu“, četvrtaste čipke na iritirajuće blistavim staklenim 
površinama i divlji zov kaosa što ga je donosio Jakša i kojem sam se s oduševljenjem 
predavao? 

„Ti zapravo ništa ne znaš”, rekla je Buba, sad me optužujući. Odmakla se na drugi 
kraj naslonjača pustivši moju ruku da mrtvo sklizne. _ 

»Misliš li da bih ga trebao više o tome pitati? Sto da ga pitam? On kaže samo ono 
što želi. Zar nisi to vidjela i sama?" 

„Jest”, reče Buba, „vidjela sam." Djelovala je otsutno, izgubljeno i ja joj se opet 
oprezno primakoh želeći je nekako utješiti. Obuhvatili joj ramena i privukoh je sebi. Nije 
se opirala. Pred očima mi iskrsne Jakša s velikim buketom cvijeća, kako se naginje i ljubi 
Bubinu ruku dok ona ukočena i blijeda stoji na vratima stana. 

„l što je ono rekao?", promrmlja Buba. Pred očima nam se očito vratio isti film. 
„Znao sam da i ona vidi.“ To je rekao. „Znao sam da i ona vidi.” 

„Hajde, smiri se", prošaptah joj u uho. „Vidjet ćeš da sve to nije nimalo strašno. 
Jakša, pa što? Ne vidim da se time u našem životu bilo što značajno mijenja.” 

„Vjeruješ li ti u to?” upita Buba pomalo prezrivo i ja se prvi put otkako smo 
zajedno osjetih nelagodno. „Vjeruješ li ti zaista u to?” 

Nisam to više znao ni sam. Možda je Buba imala pravo. Ali tko je to mogao 
prosuditi? Tko mi je uopće mogao pomoći da se nekako odredim prema cijeloj situaciji? 
Jedno je bilo sigurno, Jakša mi nije bio od pomoći. On, središte cijele stvari, ponašao se 
kao promatrač. Naše reakcije su ga zanimale, možda čak i zabavljale, ali sve je to kod 
njega ostajalo na površini. Izgledalo je da ima vlastitih problema, možda s Mislenom, a 
možda je to bilo i nešto drugo. S njim je bilo skoro nemoguće ozbiljno razgovarati. 

Negdje u tom periodu počeo sam ponovo primjećivati mačku koja je sad već bila 
poprimila impozantne razmjere. Navratio bih kod njega u ured, a ona bi mu sjedila na 
ramenu, dok je on prebirao po spisima, ona je nehajno spuštala svoj kitnjasti rep da 
pada sve do poda. Žuta svjetlost izgledala izglačana je poput sedefa, mjestimice je boja 
postajala dublja i činila se kao zamrznuti šampanjac. 

„Ne, nema težinu", odgovorio je na moje pitanje i ispružio ruku duboko je 
zaronivši u žuti ćilibar. Onda se digne i ispruži i drugu ruku iza leđa, činilo se kao da su 
nam iznenada izrasla krila. 

„Jednog dana ću postati anđeo, a ti, Buba i Mislena biti ćete svjedoci tog čuda“, 

reče klibereći se. 

„Jest”, rekoh ozbiljno zureći u mjesto gdje su mu trebale biti ruke, „zar nije to 
čudno? Toliko ljudi u ovom gradu, samo nas nekoliko što vidimo i svi smo se nekako 
skupni ko tebe." 

On polako izvuče ruke i stade ih otresati kao da su mokre. 

»Koliko ja znam, kad ste se ti i Buba upoznavali, da ne kažem ženili, ja nisam bio 
nigdje u blizini“, reče. 

„Sto hoćeš time da kažeš?” 

»Imam samo dojam da me Buba optužuje za neke neprihvatljive stvari, što me, 
polazeći od iskustva s Mislenom, ne čudi baš previše.“ 

»Cekaj..." osjetih se podboden. Nisam htio da Bubu uspoređuje s Mislenom. 

„Bolje da ne pričamo o ženama“, stavi on prst na usta i zasuče prema meni svoj 
dugački nos. ,To unosi razdor među stare prijatelje.“ 

Šutjeli smo. Ja zbunjeno, on razmišljajući. Mačka se zaštitnički nadnosila nad 
nama. 

»Stvar je u tome da svi vi učestvujete ravnopravno sa mnom. Samo što vi i ja 
imamo različite uloge”, reče on napokon. 

„Ali mi to ne razumijemo", zavapih ja. „Zašto nam nešto ne objasniš, zašto nešto 
ne kažeš?" 

„Zar nisam pokušao s Mislenom?" namršti se. „I što sam dobio?" 

„Ja i Buba nismo Mislena!“ 

„Otkud ja znam što ste?" reče on oštro. Ovakvog ga još nisam bio vidio. Vesela 
maska klovna bila je spala. Crte lica bile su mu duboke, umorne. Cak mu je i kravata na 
trenutak izgubila uobičajenu pompeznu živahnost. Gledao me tim novim pogledom, 
dok je meni neki neprijatan osjećaj (strah?) vezivao jezik u čvor. 

»Postoji jedna narodna poslovica“, reče Jakša polako, a crte lica su mu se ponovo 
razmekšavale. „Svaka ptica svome jatu leti. Kaži to Bubi. I ti..." on uperi u mene svoj 
dugački prst, „razmisli o tome.“ 

Ispričao sam Bubi sve, ili bar gotovo sve. Izostavio sam onaj neprijatan osjećaj što 
mi se javio negdje krajem razgovora. 

Sjedili smo u našoj dnevnoj sobi i pili kavu. Radili smo to svako popodne poslije 
ručka, tada bi razmijenili događaje koji su nam se desili tokom dana. Obično su to bili 
ugodni trenuci koje smo često popunjavali i kojom nježnošću. Ali ona je sada ponovo 
sjedila na drugoj strani naslonjača, onog crnog s velikim ružama, uvoz iz Italije koji smo 
skupo platili, i gledala u mene preko stolića kao da vidi stranca. 

„Sto to on hoće reći?" pitala je. „Da smo mi isti kao i on?" Šalica s kavom stajala je 
ispred nje netaknuta. 

»Ne, ne da smo isti Buba“, rekoh tjeskobno. ,,Mislim da hoće reći da smo i mi na 
neki način različiti... različiti od drugih ljudi.” 

Šutke me je gledala kao da pokušava proniknuti u moje misli i osjećaje. Odjednom 
se naljutih i na sebe i na nju. Zašto, napokon, ne bi bili različiti od drugih? Ima li u tome 
nešto loše? A što ako se meni taj osjećaj sviđa? 

„Žar je to toliko loše?" upitah glasno. „Vremenom ćemo cijelu stvar bolje 
razumijeti i svemu se prilagoditi. Ne želim više pričati o tome. Zar nemamo nekih drugih 
problema?" 

Njene oči postadoše tamnije. Ona skrene pogled i prinese napokon šalicu ustima. 
Kava je sad već morala biti posve hladna. 

»Buba", prošaptah bespomoćno i posegnuh rukom prema njoj. 

„Možda imaš pravo", reče ona, ali zvučalo mi je to nekako neuverljivo. „Htjela sam 
te pitati... jesi li platio struju?“ 

»Sturju? Gospode, struju! Mislim da sam na to posve zaboravio.“ 

To je bio samo jedan od niza iscrpljujućih razgovora što smo ih vodili u to vrijeme. 
Ona je željela da nešto uradimo, da Jakša ode nekamo na ispitivanje, da ako treba i mi 
idemo zajedno s njim i dugo mi je trebalo dok sam je uvjerio u uzaludnost tako nečega. 
Bio je tu Jakša, kao centar, i nas nekoliko koji smo vidjeli. Tko bi mogao pratiti valjanost 
takvog eksperimenta? Opet on ili mi, a to bi značilo da bi trebali biti subjekt i objekt u 
isto vrijeme. I ako bi nešto i dokazali, kome bi to dokazali? Opet nama, jer jednostavno 
nije postojao način da se to predoči nekome sa strane. Ako postoji još netko, netko 
sličan Jakši ili nama, bilo je vjerojatno da ćemo ga prije ili poslije otkriti u našoj blizini. 
Sjetio sam se Snježane, djevojčice iz mog djetinjstva. Izgleda da je postojao neki zakon 
koji je radio na našem međusobnom privlačenju, a njoj (ili nekom drugom sličnom) 
neće trebati nešto posebno dokazivati, naći će se u igri koju će htjela-ne htjela morati 
igrati. 

Bili smo jednostavno osuđeni sami na sebe, otok u ljudskom moru i za sada smo 
nogli učiniti samo jedno, pokušati otok pretražiti što bolje i napraviti što točniju kartu. 

Mislim da sam još uvijek pomalo uživao u svemu tome, unatoč tome što se Buba 
sve više povlačila u sebe, unatoč tome što je Jakšino lice ispod njegove klovnovske 
maske postajalo sve sivlje. 

A onda sam jednog dana ponovo ugledao rupu. Bilo je već prošlo gotovo tri 
mjeseca od našeg susreta i postajala mi je navika da svakih nekoliko dana svraćam kod 
njega u ured. 

Ušao sam i polako zatvorio vrata za sobom. On je upravo telefonirao i samo mi je 
mahnuo rukom da sjednem. 

Visila mu je iznad glave, negdje u nivou akvarela na kojem se nekoliko žena 
probijalo šarenim kišobranima kroz pljusak. 

Crna mrlja, prečnika oko sedamdeset centimetara, bolje rečeno tunel koji kao da 
je prolazio kroz zid i gubio se negdje tamo do sudnjeg dana. 

Trenutak sam stajao ne trepćući, skoro ne dišući. Jedno je bilo sigurno, stvar je, 
kao mačka, nesumljivo dobro narasla od onog vremena kad smo se igrali na livadi. 

Priđoh stolu, oprezno, gotovo pazeći da ne napravim neku buku i tako upozorim 
zvjer ispred sebe na svoje postojanje. Trudio sam se da ne gledam direktno u crnilo, kao 
da se bojim da bi me na neki način moglo usisati. Zavirih sa strane. Mrlja je ipak bila 
mrlja, a ne tunel, bočne stranice jednostavno nisu postojale. Vidjela se sprijeda i straga, 
sa strane ne. 

Jakša spusti slušalicu. Otkako sam ušao u ured ni/e spuštao oči sa mene. 

„Ne možeš li učiniti da ova stvar... iščezne?" istisnuh nekako iz sebe. Mišići lica su 
mi bili hladni kao da mi je netko iznenada isisao svu unutarnju energiju. 

Jakša ustane i krene prema ormaru s registrima. Promatrao sam njegovu dugu 
usku ruku kako uzima iz ormara spis, a onda ga ležerno vraća nazad. Mačka je 
prigušeno svjetlucala na iegovom ramenu, gotovo mi se činilo da čujem kako umirujuće 
prede. 

„Nisi vidio rupu do danas?“ upita me vraćajući se za stol. „Mislim, otkako smo se 
ponovo sreli." 

„Znaš dobro da nisam“, rekoh nervozno. Noge me više nisu držale i ja se spustih na 
stolicu. 

„Ja to ne znam“, reče Jakša naglašavajući riječi, „ne mogu da znam što netko od 
vas vidi, a što ne.” Bio je ozbiljan, nije ni pokušavao da napravi neku od svojih 
uobičajenih grimasa. 

»Zašto mi nešto ne kažeš, zašto mi napokon nešto ne kažeš?" zahuktah. 

On je šutio. Kovrče boje rde izgledale su kao opuštene opruge. Shvatih da ga je na 
neki način pogodilo to što sam vidio rupu. 

»Strpi se još malo", reče napokon. Zjenice su mu se naizmjenice skupljale i širile 

kao da je iza njih sakrivena kamera. „Da li bi mi zamjerio ako bih ti rekao da bih sad 
volio biti malo sam?“ 

Izašao sam vani i polako zatvorio vrata. Bjelasala su se kao kamen gurnut u ždrijelo 
pećine u kojoj je živjela neka opasna neman. Ispred mene je zavijala i nestajala iza ugla 
siva staza hodnika. Kamo je vodila? z 

Buba i ja smo, po nekom prećutnom dogovoru, prestali o tome razgovarati. Zivot u 
našem malom stanu odvijao se na izgled normalno. Išli smo na posao i dolazili kući. 
Spremali smo skupa ručak, jeli, a onda bi se odmorili ili obavili sitne kućne poslove. Bila 
je jesen i u ovo doba godine često smo znali popodne odlaziti kod njenih roditelja na 
grunt. Ove godine bili smo tamo samo jednom, preko vikenda, i mislim da su za nju kao 
i za mene to bila dva teška dana. Mi više nismo bili isti. jeli smo kotlovinu, starci su 
bezazleno ćeretali i nisu znali tko im zapravo sjedi pod krovom. 

Pomogli smo im obrati mali vinograd oko kuće. Grožđe je bilo plavo, zrelo, bobe su 
pucale pod prstima, lišće se već tu i tamo lomilo pod nogama. Zemlja je bila mekana, 
nedavno je padala obilna kiša i potplate su se savijale kao na spužvi. A ja sam sve to 
gledao, gledao, i cijela ta slika koja je ležala u prvom planu tonula mi je iza očiju gotovo 
ne ostavljajući traga. Gledao sam u stvari, voće, biljke, želeći vidjeti što je iza njih. Kao 
da sam očekivao da će se moja sposobnost koja je nekako bila vezana za Jakšu razviti i 
ja ću vidjeti nešto drugo iza ove bobe, iza onog lista. Pri kraju dana oči su me već boljele 
od naprezanja. Sjedoh na vlažnu zemlju i pogledah preko brežuljaka koji su se gubili u 
plavoj izmaglici. Buba se uspravi i pogleda me. Oči su joj na suncu sjale kao zlato. 
Osjetih sažaljenje prema Bubi, mojoj Bubi. | njene su oči bile umorne. 

Krajem rujna bio je Bubin rođendan. Nije imala volje da ga slavi izgovarajući se sve 
većim brojem svjećica na torti, ali oboje smo znali da to nije pravi razlog. Inzistirao sam 
na tome da pozovemo nekoliko prijatelja i malo se proveselimo sve dok nije popustila. 
Bilo je smješno to njeno odbijanje slavljenja rođendana i moje inzistiranje, kao da smo 
u nekoj tajnoj koroti gdje se mrtvac ne spominje, ali svi znamo za njega. 

Negdje oko osam sati, onda kada su već svi gosti bili na okupu, pojavio se Jakša. 
Bio je u svom elementu, riđokosi klaun koji nabira nos i gestikulira dugim bijelim 
rukama držeći pažnju svih prisutnih prikovanu za sebe. 

„A sad poklon“, rekao je Jakša i svečano izvadio iz džepa plavu kutijicu. „Buba”, on 
se okrene oko sebe. 

Trenutak ranije bila je nastala u kuhinji. 

„Ja ću ga otvoriti“, priskočih. Bilo mi je neugodno. Nisam znao da li je namjerno 
iščezla ili je uistinu imala nekog hitnog posla u kuhinji. 

Skinuh poklopac, a gosti oko mene prsnuše u smijeh. Za njih je kutija bila prazna. A 
ja sam gledao u cvijet, malu zvijezdu, svjetlosnog leptira zaleđenog u letu. 

,»Otkinuo sam ga mačku od repa“, reče Jakša i izazove novu provalu smijeha. 

Buba se pojavi na vratima, a Jakša izvadi cvijet iz kutijice, poljubi je i zatakne joj ga 
za pojas. 

Opet smo se svi smijali. Svi osim Bube. Gledala ga je. Mirno, zamišljeno. 

Zaticao sam je tih dana kako hoda po stanu i ovlaš dotiče stvari rukama. Bavila se 
kućom više nego obično. Polako bi laštila već sjajno sude, ili bi brižljivo premetala po 
rukama svoju kolekciju školjki. Skupljala ih je godinama, donosila sa svakog ljetovanja. 
Police su bile pune sitnica sa kojih je, sad skoro svakodnevno, brisala prašinu. Kao da se 
žaljela uvjeriti da su sve te stvari onakve kakve su bile. | za to joj sad više nisu bile 
dovoljne oči, morala je upotrijebiti i ruke, onako kako to radi slijepac da bi se uvjerio u 
oblik. 

»Voliš li me?" upitala me ozbiljno. 

»Zašto me to pitaš?" rekao sam i naslonio se na lakat. Bili smo u krevetu. Oko nas 
je bio mrak, samo su svjetlucale kazaljke budilice. 

»Zato", odgovorila je ona, „zato što smo nametnuti jedno drugom." 

„Buba, što to pričaš?” prošaptah i privukoh je sebi. Ona obujmi rukama moje lice i 
stane polako po njemu micati prstima kao po svojim školjkama, porcelanskim 
figuricama, kao da traži nešto poznato, nešto svoje. 

Dani su prolazili, ali su nekako sporo vukli noge. U jednom trenutku shvatio sam da 
nešto iščekujem, ali što, to nisam znao. Nisam mogao ništa drugo nego da promatram 
Jakšu. On je bio često otsutan i zamišljen, ponekad se činio posve iscrpljenim. Čuo sam 
da ima nekih problema na poslu, ali mi on sam o tome nije pričao, a ja ga opet nisam 
više ništa pitao. Mislim da sam bio došao do toga da me je bilo strah onog što bih 
mogao čuti. Ako je imao problema na ppslu to je moglo biti povezano sa onom drugom 
stvari, našom stvari, kako sam to počeo nazivati u mislima. A ja sam gledao svaki dan 
Bubu, njene blijede obraze i sve više sam želio biti zajedno s njom, izvan svega toga. 

Početak kraja bio je blizu, posve blizu, ali ja još to tada nisam slutio. Naš 
nekadašnji život isticao je tih dana brzo, poput pijeska što se gubi u skrivenoj pukotini. 

Jedne večeri, posve nenadano, Jakša je banuo kod nas. Buba ga je pozdravila ne 
izlazeći iz kuhinje. Pekla je palačinke, a ja sam, sve do trenutka kad je zazvonilo na 
vratima, spremao nadjev. 

Posjeo sam ga u naslonjač, ali on je poslije minute-dvije opet skočio na noge i 
ušetao se po sobi. Zrak oko njega je, kao i uvijek, lagano vibrirao, ali ni mačke ni rupe 
nije bilo na vidiku. 

Odjednom, on se zaustavi pred vitrinom u kojoj smo čuvali svjetlosni cvijet što ga 
je poklonio Bubi za rođendan. 

„Ti si se smijao, ali zaista sam ga otkinuo mački od repa“, reče i pogleda me. Oči su 
mu bile nekako teške, umorne. ,Bio je to jedini način da dođem do njega. Preko više ne 
mogu.” 

Ja se digoh, odoh do ormara i izvukoh iz vitrine flašu stare rakije. 

„Mislim da mi ti hoćeš nešto reći", rekoh. „Samo ne znam jesam li ja sad spreman 
da slušam.“ 

„A ja mislim da bi trebao." On napravi grimasu. „Još dok ima netko da ti da 
objašnjenje." 

»Koliko puta sam te molio..." 

»Nije bilo potrebno. Bilo je bolje da živite po starom sve dok možete. A tih 
nekoliko stvari što bi trebali znati uvijek sam vam mogao reći.” 

„A zašto tako ne bi moglo biti i dalje?“ upitah izazivački. 

Jakša pređe preko sobe i ponovo sjedne u naslonjač nasuprot mene. 

»Nalij malo te tekućine“, reče mi i kovrče mu na trenutak zaigraše na onaj poznati, 
nestašni način. 

-Rakija je curila u čašu u srebrnom mlazu. On obujmi čašu rukama i strese je u grlo. 
Šutjeli smo. Samo se iz kuhinje čulo cvrčanje palačinki. 

On posegne rukom u džep i izvadi notes, stavi ga na stolić ispred sebe, a onda iz 
unutrašnjeg džepa sakoa izvuče i olovku. 

„Odgovor na tvoje pitanje jeste taj da za izvesno vrijeme možda neće imati nitko 
da ti da neko objašnjenje. Ako u budućnosti naiđete na još nekoga kao što sam ja, ili 
kao što ste vi, bilo bi dobro da bar nešto znate.“ 

Nelagodno se promeškoljiti i pogledah prema vratima kuhinje. Tamo je vladala 
tišina. Znao sam da sluša. Znao je to i Jakša, ali niti je Buba ušla u sobu, niti je Jakša 
učinio nešto da je pozove. 

On okrene prazan list i preko sredine povuče crtu. 

„Ali ako ti baš naćeš?” pogleda me. 

»Nastavi“, rekoh izbjegavajući njegov pogled. 

On se nasmiječi, nabere nos, a onda još jednom podeblja crtu. 

„Zamisli da je ovo neka granica", reče. „Crta je tako tanka da nikad ne možeš s 
obje noge istovremeno biti na njoj.“ 

„Mogao bi pažljivo hodati i stavljati nogu ispred noge“, promrmljah. 

»Imaš pravo. Ali nemoj shvaćati previše doslovno. Crta je zapravo ništa. Na njoj 
samoj ne može postojati ništa.“ 

„Osim tebe...?" 

„Ne, ja nisam na samoj crti. Jedna noga mora uvijek biti s jedne ili druge strane. Ali 
ako sam na lijevoj strani oni s desne strane mogu da me vide, ali ne i ono što radim, ni 
okoliš u kojem sam. Za njih sam prosto slika, zaustavljen u nekom stanju mirovanja u 
kojem postojim jednim djelićem svoje energije. To važi naravno i za drugu stranu.“ 

»Zašto te uopće vide?" 

„Zato što mi je jedna noga na crti.” 

Opet me pogleda kao da pokušava dokučiti pratim li smisao njegovih riječi. Ali 
mojih bojazni kao da je bilo netragom nestalo i sad sam bio potpuno smiren, spreman 
da hladno razrežem lubenicu i pogledam u njoj redom sve koštice. 

»Dobro, pokušajmo to onda obrnuti“, rekoh. ,A što priječi te ljude...“ 

»Nisam rekao da su s obe strane ljudi“, on se osmijehne. 

„Dobro, već što jesu“, nastavih hrabro, „što ih priječi da gledaju preko crte?" 

„Ne znam“, reče Jakša. „Mislim da to nisu ni prostor ni vrijeme. Možda su to 
uporedni svjetovi? Možda ih ima više? Ja ih u svakom slučaju poznajem samo dva.” 

Šutjeli smo. Tišina je oblagala sve uglove stana. Osjetih kako me ponovo obuzima 
malodušnost. Kuhinja je bila tiha kao da u njoj nema nikoga. 

„l što misliš učiniti?" upitah. 

„Pokušavam ostati na ovoj strani.“ 

„A mačka? Sto je s mačkom? Ona ne pripada ovamo." 

„Postoje stvari koje su lijepe bez obzira gdje su Zamisli jutarnju izmaglicu koju 
možeš skupljati u čaši i držati iznad kamina. To je onaj cvijet“, on pokaže na policu. „To 
je mačka.” 

„Znači, ukrao si je?” 

»Ukrao?" on slegne ramenima. „Kao da sam im uzeo čašu vode iz oceana.“ 

Srce mi je tuklo. Pokušah da zamislim taj svijet, svijet sa zlatnom izmaglicom koju 
možeš oblikovati prstima. Oceana? Da li je spomenuo ocean? Kakav je to ocean, kakav 
je zvuk njegovih valova, kakvo nebo valja iznad sebe? 

Pripalih cigaretu, Ruka mi je pomalo drhtala. Ja zapravo nisam htio znati kako je 
tamo. 

„A Buba, tvoja žena, ja, gdje spadamo mi?” 

On ponovo uzme olovku i nacrta par kružića poredavši ih posve uz crtu. 

„Vi ste blizu granice. Ali da ja nisam na njoj ne biste je bili svijesni. Mislim da je 
promjenjivo ono što možete vidjeti, ali uglavnom vidite mene i ono što radim kad sam s 
druge strane. 

„Ali ti više ne ideš preko, je li tako?” 

„Ne idem”, reče on i spusti pogled na papir. Trenutak je šutio, a onda ponovo 
progovori ne gledajući me. „Oni žele da siđem s crte. Zele me ispitati. A to znači 
rastaviti me na sastavne dijelove, koliko ih ja poznajem. Živo ih zanima što je to što mi 
omogućuje da živim na granici. Zato ti ovo i pričam", Ne mogu beskonačno ovako, a 
potpuno na ovu stranu ne mogu,“ 

»Zašto?" 

»Zato što ja ne znam, a ovdje nema nikoga tko bi mi mogao reći kako da siđem s 
granice. Postoji samo jedan mogući smjer", on se smiješio. „Napravili su za mene vrata, 
treba samo da pokucam. Vrata dopiru do same granice i oni ih za sebe ne mogu 
upotrijebiti. Ali ako se ja samo na trenutak zaboravim i provirim na onu stranu... zalupit 

će ih za mnom.“ 

„Govoriš o rupi?" 

„O rupi." 

Poslije, kad je otišao, ušao sam u kuhinju. Buba je sjedila za stolom. Ispred nje je 
bio pladanj hladnih palačinki. Sjeo sam nasuprot nje i uhvatio je za ruku. 

„Sad bar znamo", rekao sam i stisnuo joj prste. „Sad znaš da on nije kriv ni za šta.“ 

»Beba", rekla je Buba. „Sigurno ne možemo imati bebu zato što smo takvi.” 

„lli zato što smo blizu opasne zone.“ 

„Ni on i Mislena nemaju djece." 

„Eto vidiš“, rekoh, „eto vidiš.“ 

Osjećao sam od samog početka neizrečene optužbe što ih je upućivala na Jakšin 
račun. Ako je ikad mogla jasnije sagledati svoju zabludu to je bilo upravo sada. Ali Buba 
me je samo pogledala i nekoliko trenutaka poslije povukla svoju ruku. 

»Trebali bi pojesti ove palačinke dok su još za nešto“, rekla je. 

Slijedećih dana onaj osjećaj iščekuvanja koji me je već progonio neko vrijeme 
samo je poprimio jasnije, razgovjetnije obrise. Gledao sam bespomoćno Jakšu znajući 
da mu ne mogu pomoći. Iz dana u dan postajao je sve mršaviji, kovrče su mu sad stalno 
bile opuštene, a oči umorne. 

Razmišljao sam o tome kako je trebalo proći više od dvadeset godina da se ponovo 
sretnemo i to baš onda kad je došlo do krize. Da li je i tu postojao neki zakon? Možda će 
njegova slabost privući još nekoga? Počeo sam se paranoidno osvrtati oko sebe i 
pažljivo zagledati svako novo lice. Ali da se netko i pojavio ja ne bih bio sposoban da ga 
prepoznam. To je mogao učiniti samo Jakša, ali možda njemu više nije bilo stalo da li 
nas je troje ili trideset. Izgledalo je kao da više ne spava, čak kao da ne jede. Bio je 
hodač po žici, cirkuski akrobata koji gubi ravnotežu i svaki čas će se sunovratiti u ambis. 

Mačku je preoblikovao u loptu i više je nije nosio na ramenu. Možda se varam, ali 
mislim da je pokušavao zatvoriti rupu, staviti joj neku vrstu poklopca. Osjećao sam da ta 
stvar s mačkom nema, niti je ikada imala neke prave osnove kao zaštita osim što mu je 
možda davala osjećaj da bar nešto pokušava. 

Vrijeme je prolazilo, pred nama je već bila Nova godina. Sa prozora ,,Impexa" 
gledao sam dolje, na ulicu koja je bila siva kao i hodnici s druge strane mog ureda. 
Snjega još uvijek nije bilo, ali led se hvatao svako jutro po pločnicima. Nekoliko 
kišobrana, na ulici ispod mene, raširiše svoje glave. Kapljice kiše, pomiješane sa 
smogom, padale su kao crne čiode. 

Vrata ureda lagano se otvoriše i zatvoriše. Okrenuh glavu. 

„Ti si", rekoh Bubi, „grozno vrijeme danas." 

„Jakša je u bolnici“, reče ona bez ikakvog uvoda. 

Gledao sam je bez riječi. Dakle, to je bilo to. Igrač je pao sa žice. 

„Nije to što misliš“, odmahne Buba glavom. „Izgleda da su mu popustili živci. Neka 
vrsta sloma, rekla bih.“ 

»Znaš li u kojoj je bolnici?" upitah. Govorili smo tiho, kao da bi nas mogao čuti 
neko nepozvan. 

„Ne znam”, odgovori ona. Još uvijek je stajala na istom mjestu, pored vrata. „Po 
firmi se priča da je skrenuo. Navodno je jutros zvala njegova žena i rekla da je 
bolestan.“ Trenutak je šutjela. „Cula sam da je na sred Glavnog trga pokušavao održati 
govor, ljudi su vjerojatno mislili da je pijan. Onda je došla ona, njegova žena i pokušala 
ga urazumiti. Izgleda da mu je pukao film definitivno." U glasu joj zatitra prigušena vrsta 
zlobe. 

»Tko ti je to rekao?" 

„Znaš da se takve stvari ne mogu sakriti. Sad idem, imam puno posla.“ 

„Misliš li da bih trebao otići do njegove žene?” upitah brzo. 

„Mislim da bi trebao pokušati doznati što je točno s njim." Napravila je pauzu. 
»Zbog nas." 

Uzeo sam izlaznicu ne čekajući završetak radnog vremena i odmah krenuo kod 
Mislene. Telefonski razgovor sam odbacio odmah u startu. Mogla mi je spustiti 
slušalicu, ili se jednostavno ne odazvati. Nije bila zaposlena i morala bi, ako još nije bila 
s njim u bolnici, u ovo doba biti kući. 

Išao sam u tu posjetu s nekom vrstom pomješanih osjećaja. Bilo me je sram 
samoga sebe i onog trenutka olakšanja kad mi je Buba rekla da je Jakša u bolnici. Činilo 
mi se da počinjem da mislim kao ona, a to nisam htio, nisam htio misliti da je Jakša 
uzrok svemu što se događa, jer sam znao da to nije točno. 

Stadoh trenutak pred ulazom pripremajući se za razgovor. Kiša je još uvijek sivo 
promicala. Duboko uzdahnuh, a onda pritisnuh zvono. 

Moj prvi dojam kad sam upoznao Mislenu bio je da je to jedno neprijatno, nelijepo 
stvorenje koje nikad ne bih izabrao ni za prijateljicu, a kamoli za ženu. Kasnije je nisam 
često viđao, ali svaki od naših kratkih susreta samo je potvrđivao moj prvobitan dojam. 

Sad sam je gledao na kuhinjskom stolcu, na kojem je sjedila nasuprot meni, i 
gotovo sam osjećao sažaljenje. Oči je skrivala kao preplašena životinja ispod crne guste 
kose koja me je podsjećala na turske cigane. Sjetih se onog što je Buba jednom rekla o 
tome kako smo svi mi zapravo na neki način nametnuti jedno drugome i zadrhtah. Sto 
bi bilo da sam umjesto Bube naletio prvo na Mislenu? 

Jedva me je pustila u stan, a onda je započeo mučan razgovor koji je zajedno s 
pauzama trajao nekih pet minuta. 

Ona: ,,...nije me slušao. Nikad me nije slušao...“ 

Ja: „Sto se zapravo desilo?" 

Ona: ,Sto?" Stanka. „Trebale su mu nove žrtve.” 

Ja: ,Zrtve?" 

Tišina. 

Ja: ,O čemu je zapravo govorio? Mislim onim ljudima, na trgu?“ 

Ona: „Ne znam točno.“ Bezvoljno. „O zatvaranju neke rupe.” Proučavala je ugao 
tepiha. 

Uspio sam još iz nje izvući ime bolnice u kojoj je bio smešten i to je bilo sve. Izišao 
sam iz stana, a ona je još uvijek gledala u pod. 

Jakšu sam našao kako sjedi na krevetu i napeto gleda kroz prozor. Ruke su mu 
virile iz širokih rukava prugaste bolničke piždame. Na drugom krevetu sjedio je neki 
starac i sporim pokretima ljuštio narandžu. Sobom je lebdio tanak, kiselkasti miris. 

»Sjedni", reče Jakša i pokaže mi rub zgužvane postelje. Oči su mu bile mutne, a 
upali obrazi obrasli bradom. Iznenadih se kako je mršav, bio je izgubio najmanje 
dasatak kila. 

»Kako se osjećaš?" upitah ga i spustih se na postelju. Sjetih se da sam mu 
zaboravio nešto donijeti, cvijeće, kekse ili što se već nosi u posjetu bolesnicima. 

„Ne znam ni sam”, reče on. Netremice me gledao, njegov nos koji je postao još 
špicastiji kao da je htio proći kroz mene. „Misliš li i ti da sam poludio?“ 

„Samo si umoran", rekoh. „Potreban ti je odmor." 

On odmahne glavom i dalje me uporno gledajući. Činilo se kao da je nesposoban 
da pomjeri oči. 

„Znam da ću na kraju završiti tamo“, reče, „ali neće me se dočepati. Ne u jednom 
komadu. Onog trenutka kad popustim, eksplodirat ću. Baš tako, eksplodirati“, on se 
naceri očito uživajući u mom iznenađenju. 

Pogledah prema starom. Uredno je odvajao kriške ne obraćajući na nas nikakvu 
pažnju. 

»Zeliš li mi ti saopćiti da imaš namjeru da se ubiješ?” 

„Je li ti jasno“, upita on šapćući, „da su im vrata u ovaj svijet otvorena ako otkriju 
princip na kojem funkcioniram?" 

Popodne sam razgovor prepričao Bubi. 

»Kako to misli izvesti?" upita ona. 

„Govorio je nešto o potrebnom potisku i tome kako ga on već skuplja godinama. 
Mislim da je to besmislica. On jeste premoren i popustili su mu živci.“ 

„Ne znam", reče Buba, „otkud ti znaš što on može, a što ne može izvesti. On nije 
kao i drugi.“ 

Gledao sam je iznenađeno, U toku ovog dana kao da je postala odlučnija, sigurnija 
u sebe. Cak više nije bila ni blijeda kao inače. 

„Pa ni mi nismo kao drugi”, rekoh. 

„Možda bi bez njega bili.“ 

Osjećao sam kako intenzivno razmišlja. Zamišljeno je po stolu pomicala šalicu 
kave. 

»Pitanje je na kojoj će strani eksplodirati?" 

»Misliš..." 

»Mislim da ako eksplodira na ovoj strani možda kao i uvijek nitko ništa ne vidi i ne 
osjeti osim nas. Za druge bi jednostavno mogao iščeznuti. Pitam se koliko bi to bila 
eksplozija i kakva? I da li bi dosegnula i do nas?” 

„Na to nisam mislio." 

»Zato što si se suviše uživio u ulogu posmatrača”, reče ona pomalo oštro. 

Sutradan je, opet na moje iznenađenje, otišla u bolnicu sama. Kao da ju je Jakšina 
bolest pokrenula, dala joj dodatnu energiju koju je dosad gubila u dugim mjesecima 
razmišljanja i iščekivanja. 

Čekao sam da se vrati i besciljno lutao po kući. Oprao sam par šalica koje je ona 
bila zaboravila. Primjetio sam da u dnevnoj sobi ima prašine, jedan vlažni ručnik mlitavo 
je visio preko kade. To nije sličilo na Bubu, ne na moju Bubu. 

Bila je odsutna skoro dva sata iako se bolnica nalazila u blizini. Da li je sve to 
vrijeme bila s Jakšom? Nisam je pitao. 

„l što kažeš?" upitah je dok je polako skidala kaput. Vunene dlačice svjetlucale su 
kao krzno. Vani je opet padala kiša. 

„Ne znam”, reče ona odvezujući maramu, „počinjem da se pitam... nije li zaista 
poludio?" 

„Nisi u pravu“, odmahnuh glavom. 

„Onda još gore", reče ona odlučno i prođe pored mene u kuhinju. Vadila je lončić 
iz ormarića i pristavljala kavu. ,Kako ti nije jasno?! Jakša, Jakša... što je taj Jakša 
zapravo? Običan lakrdijaš! Nije njemu stalo ni do nas ni do svijeta. Zna da će ga zgrabiti 
i zato je odlučio da izvede svoju posljednju malu psinu. Hoće da umre spektakularno, uz 
vatromet, pa koštalo što koštalo! 

„Smiri se”, promrmljah zatečeno. „Ne znam što da ti kažem.” 

„Ništa”, ona se odjednom umiri. „Ne možeš da ga vidiš jasno samo zato što ga znaš 
još od djetinjstva.“ 

Crne hrpice kave nestajale su u uzavreloj vodi. Ona pričeka nekoliko trenutaka pa 
nalije tekućinu u šalice. 

„Trebam razmisliti“, reče ona. „Trebam još samo malo razmisliti.“ 

Jakša je u bolnici ostao još svega nekoliko dana. Drugi dan pošto se vratio Mislena 
se iselila iz stana. Nisam ga ni pitao kamo je otišla, pretpostavljao sam da ima neke 
rođake, ili možda roditelje. 

Njega samog kao da se nije previše dotakao njen odlazak, a izgledalo je da ga ne 
dotiče ni bilo što drugo. Kad sam ga posjetio ležao je u krevetu, bio je još uvijek užasno 
mršav i nije puno pažnje poklanjao mom prisustvu. Oči su mu bile otvorene, ali činilo se 

da svijet oko sebe nastoji pritajiti koncentrirajući se na neko, samo njemu znano, 
unutarnje događanje. A možda je samo sanjao? Sanjao i prikupljao snagu. 

I ja sam tih dana puno sanjao. Ocean s dugačkim sivim valovima koji poput noža 
reže zlatnu izmaglicu iznad sebe. Zrak je bio bistar, pitak i izmaglica je zajedno s njim 
prolazila kroz mene kao kroz prozirnu, poroznu opnu. Nisam se mogao vidjeti, ali sam 
se mogao osjetiti. Ocean je bio moje tijelo, izmaglica moja pluća. 

Budio sam se zadovoljan. Sav taj svijet iz snova, da li je uistinu postojao? Ili se to 
samo moja mašta poigravala s ono nekoliko slika što sam ih dobio od Jakše? Ali, sve 
češće sam se pitao, zašto bi taj svijet morao biti zao? Samo zato što tako Jakša kaže? A 
što ako ga on zapravo ne razumije? Cijeli jedan svemir sakriven iza njegovih leđa. Kako 
bih ja reagirao da sam na njegovom mjestu? 

Bila je subota, 28. studenog. Negdje u toku noći iznenada otvorih oči. Buba je 
sjedila na rubu kreveta i gledala me. Oči su joj se caklile. 

„Sto radiš?" upitah bunovno. „Koliko je sati?” 

»Tri", reče ona. ,Spavaj." 

„Gdje ćeš? Što si se obukla?" uspravih se u krevetu već potpuno rasanjen. 

»Ne idem nigdje. Nisam mogla spavati pa sam malo prošetala. Govorila je polako, 
kao da važe svaku riječ. 

„U ovo doba? Jesi li dobro?” 

Ona ustane i počne se skidati. Na sebi je imala debelu žutu vestu i smeđu suknju 
koju je obično nosila na posao. 

»Dobro sam. Sad sam dobro“, okrene se prema meni i slabo se nasmiješi. 

Iskobeljah se iz kreveta i odoh u kuhinju po čašu vode. Stan je bio hladan. 
Centralno grijanje je prestajalo raditi već u deset. 

»Slušaj", rekoh dršćući i stojeći na vratima, „cvijet je nestao.” 

»Znam", reče ona. Polako je slagala odjeću na stolicu. 

Osjetih kako mi se muti u glavi, kao da me obavija maglena koprena nesvjestice. 

„Misliš da li se nešto desilo?” 

„Ne mislim ništa“, ona skupi krajeve spavaćice oko sebe. „Zima mi je.” 

Sutradan ujutro saznao sam da se Jakša ubio. Skočio je s prozora dnevne sobe i 
zaustavio se na haubi nekog automobila osam katova niže. U trenutku nervne rastroje- 
hosti, kako su to kasnije imenovale novine. 

„Možda je tako i bolje“, rekla je Buba. Cijelo popodne spremala je stan. Sve je opet 
bilo čisto, suviše čisto. Kao da struže naslage dana koji su ležali iza nas. 

Šutio sam. 

»Možda", rekoh napokon. 

„Sam je rekao... bez njega mi ne bismo bili ni svjesni granice.“ Predano je laštila 
ormar i nije me gledala. „Ni mi... ni oni drugi.” 

Samo što ti više nisi ona ista, mislio sam u sebi s tugom. A to više nisam ni ja. Ali 
nisam to rekao naglas. 

„A što ako se upravo sad negdje rada neki novi Jakša ili negdje već postoji i mi ga 
sutra, prekosutra ugledamo?” 

„Onda ćemo učiniti ono što moramo“, reče ona i pogleda me mirno. „Vojnici stoje 
uz granicu da bi je čuvali.“ 

Šutke sam je gledao. 

Filip K. Dik 
DANI PERKI PAT 


(Philip K. Dick: The Days of Perky Pat, 1953) 
preveo Marko Fančević 


U deset ujutro je užasna sirena, dobro mu poznata, trgla Sema Regana iz sna, i opso- 
vao je brigaša iznad; znao je da namerno pravi toliku galamu. Brigaš, koji je kružio, hteo 
je da bude siguran da će hiraši - a ne divlje životinje - doći do paketa koje ispusti. 

Doći ćemo, doći ćemo, govorio je Sem Regan sebi zakopčavajući svoj nepropusni 
kombinezon, uvlačeći noge u čizme i gundavo teturajući što je sporije mogao do izlaza. 
Još mu se nekoliko hiraša pridružilo, svi iskazujući istu zlovoljnost. 

„Uranio je danas", žalio se Tod Morison. „A kladim se da su samo zalihe, šećer i 
brašno i mast - ništa interesantno kao, recimo, slatkiši.“ 

»Trebalo bi da budemo zahvalni“, rekao je Norman Skein. 

»Zahvalni!" Tod je zastao da ga pogleda., ZAHVALNI?“ 

»Da", rekao je Skein. „Sta misliš da bismo jeli bez njih? Da oni nisu videli oblake pre 
deset godina.“ 

„Pa”, rekao je Tod mrgodno, „samo mi se ne dopada što dolaze rano; u stvari, 
meni ne smeta njihov dolazak kao takav." 

Podmećući ramena pod poklopac na izlazu, Skein je srdačno rekao: ,To je zaista 
tolerantno s tvoje strane, Tode, momčino. Siguran sam da bi brigašima bilo drago da 
čuju za tvoja osećanja.” 

Od njih trojice, Sem Regan je poslednji stigao na površinu; nije uopšte voleo Iznad i 
bilo ga je baš briga ko zna za to. A ionako ga niko ne bi mogao prisiliti da napusti 
bezbednost hiraške rupe Pinol; to je bila skroz njegova stvar, i primetio je da je izvestan 
broj njegovih kolega hiraša odabrao da ostane dole u svojim odajama, sigurni da će im 
oni koji su se javili na sirenu doneti nešto. 

»Blešti“, promrmljao je Tod žmirkajući na svetlu. 

Brigaški brod je blistao nisko nad glavama postavljen na plavom nebu kao da visi 
na nesigurnoj niti. Pilot ove pošiljke je dobar, ocenio je Tod. On, ili bolje rečeno ono, 
jednostavno lagano obavlja stvar, bez žurbe. Tod je mahnuo prema brigaškom brodu, i 
još jednom je velika sirena zagalamila terajući ga da poklopi uši rukama. Hej, dosta je 
zezanja, rekao je u sebi. A onda je sirena umuknula; brigaš se sažalio. 

„Mahni mu da ispusti“, rekao je Norm Skein Todu. „Kod tebe je lepršaljka." 

»Naravno“, rekao je Tod i počeo da sa naporom maše crvenom zastavom, koju su 
im Marsovci odavno poslali, tamo-amo, tamo-amo. 

Projektil je skliznuo iz donjeg dela broda, izbacio stabilizatore, spiralno se uputio 
ka zemlji. 

»Sraaanje", rekao je Sem Regan zgađeno. „Jesu zalihe; one nemaju padobran." 
Okrenuo se izgubivši interes. 

Kako bedno Iznad izgleda danas, pomislio je posmatrajući prizor koji ga je okru- 
živao. Tamo, sa njegove desne strane, nedovršena kuća koju je neko - nedaleko od 
njihove rupe - počeo da gradi od drvne građe skupljene iz Valeha, deset milja na sever. 
Graditelj je podlegao životinjama ili radioaktivnoj prašini, i tako je njegovo delo ostalo 
gde je; nikada neće biti korišćeno. I, Sem Regan je uočio, neuobičajeno veliko klizište se 

pojavilo otkad je poslednji put bio gore, u četvrtak ujutro ili možda petak; nije se tačno 
sećao. Vražja prašina, pomislio je. Samo kamenje, parčad šuta i prašina. Svet postaje 
prašnjavo mesto bez ikoga ko bi tu prašinu redovno brisao. Sta je sa vama, nemo je 
upitao marsovskog brigaša koji ih je nadletao u sporim krugovima. Zar nije vaša 
tehnologija neograničena? Zar se ne biste mogli pojaviti jednog jutra sa krpom za 
prašinu milion milja velikom i učiniti našu planetu čistom i novom? 

Ili radije, pomislio je, čistom i starom, onakvom kakva je bila u ,nekadanima“, kako 
deca kažu. To bismo voleli. Dok razmatrate šta još da nam pružite kao pomoć, 
razmislite i o tome. 

Brigaš je napravio još jedan krug tražeći tragove pisanja u prašini: poruku od hiraša 
ispod. Napisaću je, pomislio je Sem. DONESITE KRPU ZA PRAŠINU, OBNOVITE NASU 
CIVILIZACIJU. Važi, brigašu? 

Najednom je brigaški brod sunuo uvis, sigurno na put do svoje baze na Luni ili 
možda skroz natrag do Marsa. 

Iz otvorenog ulaza u rupu, iz kojeg su njih trojica izašli, izvirila je još jedna glava, 
ženska. Džin Regan, Semova žena, pojavila se, šeširićem zaštićena od sivog, 
zaslepljujuceg sunca, mršteći se i pitajući, „Ima li nečeg važnog? Nečeg novog?" 

„Jok, bojim se”, rekao je Sem. Projektil sa paketima pomoći se prizemljio i on je 
otišao do njega, vukući čizme kroz prašinu. Školjka projektila je napukla od udara i već 
je mogao da vidi kanistere. Izgledalo je da je u pitanju dve i po tone soli... mogli bi da je 
ostave tu gore da životinje ne crknu, odlučio je. Osećao se potišteno. 

Kako su brigaši neobično ažurni. Stalno se brinu da osnovi egzistencije stižu sa 
njihove planete na Zemlju. Mora da misle da mi jedemo po ceo dan, pomislio je Sem. 
Moj Bože... rupa je do vrha puna uskladištene hrane. Naravno, s obzirom da je bila 
jedno od najmanjih javnih skloništa u južnoj Kaliforniji. 

»Hej", rekao je Skein saginjući se pored projektila i zavirujući u uzdužnu pukotinu. 
„Mislim da vidim nešto što bismo mogli upotrebiti.” Pronašao je zarđalu metalnu šipku 
- koja je nekad bila ojačanje betonskog zida javne zgrade iz nekadana - i bocnuo 
projektil pokrećući mehanizam za otvaranje. Mehanizam je razdvojio zadnji deo 
projektila... i sadržaj je bio pred njima. 

»Izgleda da su u onoj kutiji radio-aparati", rekao je Tod. ,,Tranzistorski aparati." 
Zamišljeno trljajući svoju kratku crnu bradu, rekao je: ,Možda ih možemo iskoristiti za 
nešto novo u našim postavkama.“ 

»Moja već ima radio", napomenuo je Skein. 

„Pa, napravi od delova električnu kosilicu za travu sa automatskim upravljanjem“, 
rekao je Tod. ,To nemaš, zar ne?“ Prilično je dobro poznavao Perki Pat postavku 
Skeinovih; dva para, on sa svojom ženom i Skein sa svojom, dosta su puta igrali skupa, 
jer su bili skoro izjednačeni. 

Sem Regan je rekao: ,Polažem pravo na tranzistore, jer meni trebaju.“ Njegovoj 
postavci je nedostajao automatski otvarač garažnih vrata koji su i Skein i Tod imali; on 
je dosta zaostao za njima. 

»Na posao", složio se Skein. ,Ostavićemo zalihe ovde i samo odneti tranzistore 
natrag. Ako neko hoće zalihe, neka sam dođe po njih. Pre nego što to urade psomačke." 

Klimajući glavama, druga dvojica su prionuli na posao odvlačenja do rampe, kojom 
se ulazilo u njihovu hirašku rupu, upotrebljivog sadržaja projektila. Upotrebljivog u 
njihovim dragocenim, složenim Perki Pat postavkama. 


Sedeći skrštenih nogu sa svojim brusnim kamenom, Timoti Skein, deset godina star i 


svestan svojih mnogih odgovornosti, oštrio je nož, polagano i stručno. U međuvre- 
menu, smetajući mu, njegovi otac i majka su se bučno svađali sa gospodinom i 

gospođom Morison, sa druge strane pregrade. Opet su igrali Perki Pat. Kao i obično. 

Koliko će puta danas morati da odigraju tu glupavu igru, zapitao se Timoti. Stalno, 
valjda. On nije nalazio ništa interesantno u toj igri, ali su je njegovi roditelji i pored toga 
stalno igrati. | nisu bili jedini; znao je iz onog što su drugi klinci govorili, čak i iz drugih 
hiraških rupa, da i njihovi roditelji igraju Perki Pat veći deo dana, a ponekad i noću. 

Njegova majka je glasno rekla: „Perki Pat ide kod bakalina koji ima ono električno 
oko koje otvara vrata. Gledajte." Pauza. „Vidite, otvorilo joj je vrata, i sad je unutra." 

„Gura kolica“, podržao ju je Timotijev tata. 

»Ne, ne gura kolica“, usprotivila se gospoda Morison. ,To nije tačno. Daje listu za 
nabavku bakalinu i on je usluži.” 

„TO samo u malim radnjama u komšiluku”, objasnila je njegova majka. „A ovo je 
supermarket, što se vidi po vratima sa električnim okom." 

„Sigurna sam da su sve bakalnice imale vrata sa električnim okom“, rekla je 
gospođa Morison tvrdoglavo, a njen muž se ubacio slažući se. Sada su se glasovi ljutito 
podigli; izbila je još jedna prepirka. Kao i obično. 

Ma, nek idu u vraga, rekao je Timoti u sebi, upotrebivši najjaču reč koju su on i 
njegovi prijatelji znali. Šta je uopšte supermarket? Proverio je oštricu svog noža - sam 
ga je napravio od teškog metalnog tiganja - i doskočio na noge. Momenat kasnije je tiho 
sprintao duž hodnika i zakucao na poseban način na vrata odeljka Cemberlenovih. 

Fred, takođe desetogodišnjak, odgovorio mu je. „Zdravo. Spreman da idemo? 
Vidim da si baš naoštrio taj tvoj stari nož; šta misliš da ćemo uloviti?“ 

„Ne psomačku", rekao je Timoti. „Nešto bolje od toga. Dojadilo mi je da jedem 
psomačke. Meso im je suviše ljuto.“ 

„Tvoji igraju Perki Pat?" 

»Aha." 

Fred je rekao: „Mame i tate već dugo nema, igraju kod Bentelejevih." Pogledao je 
Timotija postrance, i na trenutak su podelili svoje nemo razočaranje u pogledu svojih 
roditelja. Uf, a možda se ta prokletinja od igre do sada već raširila svud po svetu; to 
nijednog od njih dvojice ne bi iznenadilo. 

„Otkud to da je tvoji roditelji igraju?" zapitao je Timoti. 

„lz istog razloga kao i tvoji”, rekao je Fred. 

Oklevajući, Timoti je rekao: ,,Pa, zašto? Ja ne znam zašto to rade; tebe pitam, zar 
ne možeš da kažeš?” 

„TO je zato..." Fred je zastao. „Pitaj njih. Haj'mo; krenimo da počnemo da lovimo." 
Oči su mu sijale. „Da vidimo šta možemo da uhvatimo i ubijemo danas." 

Ubrzo, uspeli su se , otvorili poklopac i bili zgureni u prašini među kamenjem, 
osmatrajući horizont. Timotiju je lupalo srce; ovaj trenutak ga je uvek potresao, prvi 
tren izlaska Iznad. Uzbudljivi prvi pogled na prostranstvo. Jer nikada nije bilo isto. 
Prašina, danas teža, imala je tamniju sivu boju nego ranije; izgledala je gušće, 
tajanstvenije. 

Tu i tamo, prekriveni mnogim slojevima prašine, ležali su paketi ispušteni iz 
prethodnih brodova, kao pomoć - ispušteni i ostavljeni da se raspadaju. Da nikad ne 
budu preuzeti. I, ugledao je Timoti, dodatni novi projektil koji je stigao tog jutra. Većina 
njegovog tereta bila je izložena pogledu; odraslima danas nije bila potrebna većina 
sadržaja. 

»Pogledaj", rekao je Fred tiho. 

Dve psomačke - mutantni psi ili mačke; niko nije zasigurno znao - mogle su se 
videti kako lagano njuškaju projektil. Privučene nepokupljenom sadržinom. 

»Nećemo njih“, rekao je Timoti. 

„Ona tamo je baš lepo podgojena", rekao je Fred čežnjivo. Ali, Timoti je imao no 

sve što je on imao je bio kanap sa metalnim zakivkom na kraju, praćka koja je mogla 
ubiti pticu ili manju životinju sa razdaljine - ali beskorisna protiv psomački, koje su 
obično bile teške sedam do deset kilograma, a ponekad i više. 

Visoko na nebu jedna tačka se pomerala ogromnom brzinom, i Timoti je znao da je 
to brigaški brod koji kreće ka nekoj drugoj hiraškoj rupi, noseći zalihe. Baš su marljivi, 
pomislio je u sebi. Ti brigaši stalno dolaze i odlaze; nikad ne prestaju jer, kad bi prestali, 
odrasli bi umrli. Što bi to bilo loše, pomislio je ironično. Baš bi bilo tužno. 

Fred je rekao: ,Mahnimo mu, pa će nam možda baciti nešto." Iskezio seTimotiju, 
pa su obojica prsnuli u smch. 

»Naravno", rekao je Timoti. „Da vidimo; šta bih hteo?" Ponovo su se obojica 
nasmejala na pomisao da oni žele nešto. Dvojica dečaka su imali celo Iznad, dokle god 
je dosezao pogled... Imali su čak i više nego što su imali brigaši, a to je bilo mnogo, više 
nego mnogo. 

„Misliš li da znaju“, rekao je Fred. „ da naši roditelji igraju Perki Pat sa nameštajem 
napravljenim od onog što oni bacaju? Kladim se da ne znaju za Perki Pat; nisu nikad 
videli Perki Pat lutku, a da jesu, bili bi prilično ljuti.“ 

„U pravu si", rekao je Timoti. „Bili bi toliko ljuti da bi verovatno prestali da bacaju 
stvari." Pogledao je Freda pravo u oči. 

„Ma ne", rekao je Fred. „Ne bi trebalo da im kažemo; tvoj tata bi te opet prebio da 
to uradiš, a verovatno bi i mene.“ 

| pored toga, bila je to interesantna ideja. Mogao je da zamisli prvo iznenađenje, a 
zatim i ljutnju brigaša; bilo bi zabavno videti to, videti reakciju osmonogih marsovskih 
stvorova koji su imali toliko milosrđa u svojim krastavim telima, tih cefalopodnih unival- 
valnih organizama nalik mekušcima, koji su dobrovoljno preuzeli obavezu da pružaju 
pomoć opadajućem ostatku ljudske rase - ovako im je uzvraćano za njihovo milosrđe, 
ovom rasipničkom, glupavom upotrebom njihovih dobara. Ovom glupom igrom Perki 
Pat koju su svi odrasli igrali. 

A ionako bi im bilo veoma teško to reći; nije bilo skoro nikakve komunikacije 
između ljudi i brigaša. Bili su isuviše različiti. Dela, činovi su se mogli upotrebiti, 
saopštavajući nešto... ali ne puke reči, ne puki znakovi. A ionako... 

Jedan veliki smeđi zec je skočio zdesna, iza poludovršene kuće. Timoti je izvukao 
nož. ,Momče!" rekao je glasno, uzbuđen. ,Hajdemo!“ Krenuo je preko izrovanog tla, sa 
Fredom iza. Postepeno su pristizali zeca; brzo trčanje dvojici dečaka nije predstavljalo 
problem; mnogo su vežbali. 

„Baci nož!” zadahtao je Fred, i Timoti je, stružući nogama po tlu, uspeo da se 
zaustavi, podigao desnu ruku, zastao da nanišani, a onda hitnuo naoštreni, teški nož. 
Svoje najveće blago, koje je sam napravio. 

Probo je zeca baš kroz vitalne organe. Zec se prevrnuo, kliznuo, podižući oblak 
prašine. 

„Kladim se da za ovog možemo dobiti dolar!“ uzviknuo je Fred skačući gore-dole. 
„Samo za kožu - kladim se da možemo dobiti pedeset centi samo za vražju kožu!" 

Zajedno, požurili su do mrtvog zeca, želeći da stignu tamo pre nego što se 
crvenorepi soko ili dnevna sova stušte na njega iz sivog neba. 


I 


Saginjući se, Norman Skein je podigao svoju Perki Pat lutku i nadureno rekao: „Dosta 
mi je; ne želim više da igram.“ 

Uznemirena, njegova žena se pobunila: ,,Ali imamo Perki Pat skroz u centru u 
njenom novom ford kabrioletu parkirala se i ubacila novčić u merač i bila je u kupovini i 
sad je u analitičarevoj čekaonici i čita časopis Forčun - debelo smo ispred Morisonovih! 
Zašto hoćeš da prekineš, Norm?" 

„Jednostavno se ne slažemo", progunđao je Norman. „Ti kažeš da su analitičari 
naplaćivali dvadeset dolara na sat, a ja se jasno sećam da su naplaćivali samo deset; 
niko nije mogao da naplaćuje dvadeset. Time kažnjavaš našu stranu, a zbog čega? 
Morisonovi se slažu da je bilo samo deset. Zar ne?” rekao je gospodinu i gospođi 
Morison, koji su čučali na drugoj strani postavke u koju su bili uklopljeni Perki Pat 
kompleti oba para. 

Helen Morison je rekla svom mužu: ,Ti si išao kod analitičara više od mene; jesi li 
siguran da je naplaćivao samo deset?" 

„Pa, ja sam većinom išao na grupnu terapiju", rekao je Tom. „Na Berkli državnoj 
klinici za mentalno zdravlje naplaćivali su u skladu sa tvojim platežnim mogućnostima. 
A Perki Pat ide kod privatnog psihoanalitičara.“ 

„Moraćemo da pitamo nekog drugog", rekla je Helen Normu Skeinu. 
„Pretpostavljam da je jedino što možemo trenutno da uradimo da odložimo igru.“ 
Ustanovio je da ga i ona sad ljutito gleda, jer je svojim insistiranjem na tom pitanju 
stavio tačku na igranje tog popodneva. 

„Da je ostavimo postavljenu?" zapitala je Fren Skein. „Baš bismo i mogli; možda 
možemo da je završimo večeras poste večere." 

Norman Skein se zagledao u njihovu kombinovanu postavku, mondene trgovine, 
dobro osvetljene ulice sa parkiranim najnovijim modelima kola, koja su sva blistala, 
kuću na dva nivoa u kojoj je Perki Pat živela i gde je primala svog momka Leonarda. 
Kuća je bila ono čemu je stalno težio; kuća je bila stvarni fokus postavki, ma koliko se u 
drugim stvarima razlikovale. 

Garderoba Perki Pat, na primer, tamo u kućnom plakaru, velikom plakaru u 
spavaćoj sobi. Njene kapri pantalone, njene bele pamučne vruće pantalonice, njen 
dvodelni kupaći kostim na tačkice, njeni čupavi džemperi... a tamo, u njenoj spavaćoj 
sobi, njena hi-fi linija, njena kolekcija LP ploča... 

Zaista je bilo tako, jednom, zaista je bilo kao ovo, u nekadanima. Norm Skein se 
mogao setiti svoje sopstvene kolekcije LP ploča, a jednom je imao odeću skoro isto 
toliko mondensku kao i Leonard, momak Perki Pat, kašmirske sakoe i odela od tvida i 
italijanske sportske košulje i cipele napravljene u Engleskoj. Nije imao jaguar XKE 
sportska kola, kao Leonard, ali je imao lep mercedes-benc iz 1963, kojim se vozio na 
posao. 

Tada smo živeli, rekao je Norm Skein u sebi, kao Perki Pat i Leonard sada. Upravo 
je ovako zaista bilo. 

Svojoj ženi je rekao, pokazujući na radio-sat koji je Perki Pat držala pored kreveta: 
„Sećaš li se našeg Dženeral Elektrik radio-sata? Kako nas je budio ujutro klasičnom 
muzikom sa one kratkotalasne stanice, KSFR? ,Volfgangeri", tako se emisija zvala. Od 
šest do devet svakog jutra.“ 

»Da", rekla je Fren zamišljeno klimajući glavom. „A ti si ustajao pre mene; znala 
sam da bi trebalo da ustanem i spremim ti slaninu i toplu kafu, ali je bilo tako zabavno 
samo pustiti sebi na volju, ne mrdati se još pola sata, dok se klinci ne probude." 

»Probude, đavola; oni su bili budni pre nas", rekao je Norm. „Zar se ne sećaš? 
Pozadi bi gledali TV do osam. Onda bih ja ustao i spremio im žitne pahuljice, pa bih 
otišao na posao u Ampeksu u Redvud Sitiju.” 

„Ah, da", rekla je Fren. ,TV." Njihova Perki Pat nije imala TV aparat; izgubili su ga u 
igri sa Reganovima pre nedelju dana i Norm još nije uspeo da izradi aparat dovoljno 
uverljivog izgleda kao zamenu. Tako su se, u igri, pretvarali da ga je ,majstor odneo u 
servis". Tako su objašnjavali činjenicu da njihova Perki Pat nema nešto što bi inače 
imala. 

Norm je pomislio, igranje ove igre... to je kao povratak tamo, natrag u svet pre 

rata. To je razlog što je igramo, pretpostavljam. Osetio je stid, ali samo na trenutak; stid 
je, gotovo istog momenta, zamenila želja da još malo igra. 

„Hajde da ne prestajemo“, rekao je najednom. ,Složiću se da bi psihoanalitičar 
naplatio Perki Pat dvadeset dolara. U redu?“ 

„U redu”, reklo je oboje Morisonovih zajedno, i svi su ponovo seli da nastave igru. 

Tod Morison je podigao njihovu Perki Pat; držao ju je milujući njenu plavu kosu - 
njihova je bila plavuša, dok su Skeinovi imali brinetu - i petljao sa kopčama njene 
suknje. 

„Šta to radiš?" upitala je njegova žena. 

„lma lepu suknju“, rekao je Tod. „Odlično si je sašila.“ 

Norman je rekao: ,Jesi li ikad znao neku devojku, onda u nekadanima, koja je 
izgledala kao Perki Pat?” 

»Ne", rekao je Tod Morison setno. „Ali bih voleo da jesam. Video sam devojke kao 
Perki Pat, pogotovo kada sam živeo u Los Anđelesu za vreme Korejskog rata. Ali 
jednostavno nisam uspeo da upoznam nijednu. A naravno, bilo je stvarno strašno lepih 
pevačica, kao što su Pegi Li i Džuli London... one su izgledale dosta nalik Perki Pat.” 

»igraj", rekla je Fren energično. I, Norm, koji je bio na redu, uzeo je čigru i zavrteo 
je- 

,Jedanaest", rekao je. „Sa ovim moj Leonard izlazi iz servisa za sportska kola i 
kreće ka trkalištu.“ Pomerio je lutku Leonarda napred. 

Zamišljeno, Tod Morison je rekao: „Znaš, neki dan sam bio napolju i dovlačio zalihe 
koje su brigaši ispustili... Bil Ferner je bio tamo i ispričao mi je nešto zanimljivo. Sreo je 
jednog hiraša iz hiraške rupe tamo gde je bio Ouklend. A u toj rupi znaš šta igraju? Ne 
Perki Pat. Nikad nisu čuli za Perki Pat.” 

„Pa, šta onda igraju?“ upitala je Helen. 

„Imaju sasvim drugačiju lutku." Tod je nastavio, namršten, „Bil kaže da ju je 
ouklendski hiraš zvao Koni Kompenion lutkom. Jeste li ikad čuli za to?” 

„Lutka Koni Kompenion", rekla je Fren zamišljeno. „Kako neobično. Pitam se kakva 
je ona. Ima li momka?" 

„Ma naravno“, rekao je Tod. „Ime mu je Pol. Koni i Pol. Znate, trebalo bi da 
otpešačimo do tamo ovih dana i vidimo kako Koni i Pol izgledaju i kako oni žive. Možda 
bismo mogli naučiti par stvari i dodati ih našim postavkama.“ 

Norm je rekao: „Možda bismo mogli igrati protiv njih.“ 

Zbunjena, Fren je rekla: „Da li bi Perki Pat mogla igrati protiv Koni Kompenion? Je li 
to moguće? Pitam se šta bi se desilo.” 

Niko od ostalih joj nije odgovorio. Jer niko od njih nije znao. 


Dok su drali zeca, Fred je rekao Timotiju: ,Odakle je reč hiraš? Baš je ružna reč; zašto 
je koriste?" 

»Hiraš je neko ko je preživeo hidrogenski rat", objasnio je Timoti. „Znaš, pomoću 
hira. Hirom sudbine. Shvataš? Jer su skoro svi pobijeni; nekad je bilo na hiljade ljudi." 

„Ali, šta je onda hir? Kad kažeš hirom sudbine..." 

„Hir je kad je sudbina odlučila da te poštedi“, rekao je Timoti, i to je bilo sve što je 
imao da kaže o tome. To je bilo sve što je znao. 

Fred je zamišljeno rekao: „Ali ti i ja, mi nismo hiraši, jer nismo bili živi kada je rat 
izbio. Rođeni smo posle." 

»Tačno", rekao je Timoti. 

„Pa će svako ko me nazove hirašem“, rekao je Fred, „dobiti mojom praćkom u 
oko." 
„l, brigaš", rekao je Timoti, „i to je izmišljena reč. To je bilo kad su ljudima posle 

neke katastrofe slali pakete avionom i brodom. To se zvalo ,paketi brige“, jer su ih slali 
ljudi koji su brinuli.“ 

„TO znam", rekao je Fred. „To te nisam pitao." 

„Pa, svejedno sam ti ispričao", rekao je Timoti. 

Dvojica dečaka su nastavili da deru zeca. 


Džin Regan je rekla svom mužu: „Jesi li čuo za lutku Koni Kompenion?“ Pogledala je 
duž dugačkog, grubo tesanog stola da bi bila sigurna da nijedna od ostalih porodica ne 
prisluškuje. „Sem”, rekla je, „čula sam za to od Helen Morison; ona je to čula od Toda, a 
on je čuo od Bila Fernera, mislim. Znači da je verovatno istina.“ 

„Šta je to istina?" rekao je Sem. 

»Da u ouklendskoj hiraškoj rupi nemaju Perki Pat; imaju Koni Kompenion... i palo 
mi je na pamet da možda jednim delom ovo - znaš, ova nekakva praznina, ova dosada 
koju ponekad osećamo - možda, kada bismo videli Koni Kompenion lutku i kako ona 
živi, možda bismo mogli dodati dovoljno toga našoj postavci da..." Zastala je, 
razmišljajući. „Da je učinimo potpunijom.“ 

„Ne sviđa mi se ime“, rekao je Sem Regan. „Koni Kompenion; zvuči jeftino.” 
Zagrabio je kašikom malo bljutave, hranljive kaše od žitarica, koju su brigaši bacali u 
poslednje vreme. Dok je gutao zalogaj, mislio je: Kladim se da Koni Kompenion ne jede 
ovakve splačine; kladim se da ona jede čizburgere sa svim prilozima u otmenom 
restoranu za automobiliste.” 

„Da li bismo mogli da odemo do tamo?” upitala je Džin. 

„Do ouklendske hiraške rupe?” Sem ju je presekao pogledom. „Do tamo ima 
petnaest milja, skroz na drugu stranu od hiraške rupe Berkli!” 

„Ali ovo je važno", rekla je Džin tvrdoglavo. „A Bil kaže da je jedan hiraš iz 
Ouklenda stigao sve dovde u potrazi za nekim elektronskim uređajima ili tako nečim... 
pa ako je on mogao, možemo i mi. Imamo zaštitna odela koja su nam bacili. Znam da 
bismo mogli." 

Mali Timoti Skein, koji je sedeo sa svojom porodicom, čuo je šta je pričala; sada je 
on progovorio. ,Gospođo Regan, Fred Čemberlen i ja, mi bismo mogli da odemo do 
tamo ako nam platite. Sta kažete?" Munuo je Freda, koji je sedeo do njega. „Zar ne 
bismo? Za, recimo, pet dolara.” 

Fred se, sa ozbiljnim izrazom lica, okrenuo gospođi Regan i rekao: ,,Mogli bismo 
vam doneti Koni Kompenion lutku. Po pet dolara svakom od nas.” 

„O, bože moj", rekla je Džin Regan, šokirana. | promenila temu. 


Aii je kasnije, posle večere, ponovo pokrenula razgovor kada su ona i Sem bili sami u 
svojim prostorijama. 

„Seme, moram je videti”, ispalila je. Sem je, u galvanizovanoj kadi, obavljao svoje 
nedeljno kupanje, pa ju je morao slušati. „Sada, kad znamo da postoji, moramo igrati 
protiv nekog iz ouklendske hiraške rupe; to barem možemo da uradimo. Zar ne? Molim 
te.” Šetala je napred-natrag po malenoj prostoriji, nervozno stiskajući ruke. „Koni 
Kompenion možda ima Standardovu pumpu i aerodromski terminal sa pistom za 
mlaznjake i TV u boji i francuski restoran u kojem služe puževe, kao onaj u koji smo ti i 
ja otišli kad smo se venčali... jednostavno moram da vidim njenu postavku.” 

„Ne znam”, rekao je Sem oklevajući. „Ima nečeg u vezi sa Koni Kompenion lutkom 
što - me uznemirava.” 

„Sta bi to moglo biti?” 

„Ne znam.” 

Džin je ogorčeno rekla: „To je zato što znaš da je njena postavka toliko mnogo 
bolja od naše i da je ona mnogo više od Perki Pat.” 

„Možda je to", promrmljao je Sem. 

„Ako ti ne odeš, ako ne pokušaš da uspostaviš kontakt sa njima dole u ouklendskoj 
hiraškoj rupi, neko drugi hoće - neko ambiciozniji će te preteći. Neko kao što je Norman 
Skein. On nije uplašen kao ti.” 

Sem nije rekao ništa; nastavio je da se kupa. Ruke su mu se tresle. 


Jedan brigaš je nedavno spustio komplikovane delove koji su, očigledno, činili nekakav 
oblik mehaničkog kompjutera. Nekoliko nedelja su kompjuteri - ako su to bili - stajali u 
rupi u svojim omotima, neupotrebljeni, ali je sada Norman Skein smislio šta da uradi sa 
jednim od njih. U tom trenutku bio je uposlen preradom nekih od zupčanika, onih 
najmanjih, u mašinu za mlevenje đubreta za kuhinju Perki Pat. 

Upotrebljavajući specijalni minijaturni alat-koji su smislili i izradili stanovnici 
hiraške rupe - koji je bio neophodan za pravljenje stvari koje okružuju Perki Pat, bio je 
uposlen za svojom radnom klupom. Potpuno usredsređen na ono što je radio, 
najednom je shvatio da Fren stoji iza njega i posmatra ga. 

»Postajem nervozan kad me gledaju", rekao je Norm, držeći maleni zupčanik 
pincetom. 

»Slušaj", rekla je Fren, „setila sam se nečeg. Da li te ovo podseća na nešto?“ Stavila 
je pred njega jedan od tranzistora koji su spušteni dan ranije. 

„Podseća na automatski otvarač garažnih vrata, kojeg sam se već setio”, rekao je 
Norm nervozno. Nastavio je da radi, vesto uklapajući minijaturne delove u sudoperu 
Patine kuhinje; takav delikatan posao je zahtevao maksimalnu koncentraciju. 

Fren je rekla: ,Podseća na činjenicu da mora da postoje radio-predajnici na Zemlji, 
ili brigaši ne bi slali ovo.“ 

»Pa?" rekao je Norm, nezainteresovan. 

„Možda naš Načelnik ima jedan“, rekla je Fren. „Možda postoji jedan baš ovde u 
našoj rupi, pa bismo ga mogli upotrebiti da zovemo ouklendsku hirašku rupu. Njihovi 
predstavnici bi se mogli naći sa nama na pola puta... recimo u berklijevskoj hiraškoj 
rupi. | mogli bismo da igramo tamo. Pa ne bismo imali pred sobom taj put od petnaest 
milja.“ 

Norman je zastao sa radom; odložio je pincetu i polagano rekao: ,,Mislim da je 
moguće da si u pravu.“ Ali, ukoliko njihov Načelnik Huker Glebe ima radio-predajnik, 
hoće li im dopustiti da ga upotrebe? | ako ih pusti... 

„Možemo da pokušamo“, navaljivala je Fren. „Neće boleti da probamo." 

»Važi", rekao je Norman dižući se iz klupe. 


Niski čovek lukavog lica u vojnoj uniformi, Načelnik hiraške rupe Pinol, slušao je u tišini 
dok je Norm Skein govorio. Onda se nasmešio mudrim, prepredenim smeškom. 
„Naravno da imam radio-predajnik. Oduvek sam imao. Pedeset vati izlazne snage. Ali 
zašto želiš da kontaktiraš sa ouklendskom hiraškom rupom?” 

Oprezno, Norm je rekao: „To je moja stvar.” 

Huker Glebe je zamišljeno rekao: ,,Pustiću te da ga upotrebiš, za petnaest dolara." 

Bio je to gadan šok i Norm se lecnuo. Blagi bože; sav novac koji su on i njegova 
žena imali - sve im je trebalo da bi igrali Perki Pat. Novac je bio sredstvo plaćanja u igri; 
nije bilo drugog kriterijuma po kojem bi se moglo odrediti ko je dobio a ko izgubio. ,,To 
je isuviše", rekao je naglas. 

„Pa, recimo deset", rekao je Načelnik sležući ramenima. 

Na kraju su se dogovorili za šest dolara i novčić od pedeset centi. 

„Ja ću uspostaviti radio-kontakt za tebe", rekao je Huker Glebe. „Jer ti ne znaš 
kako. Potrajaće.“ Počeo je da okreće ručicu generatora na predajniku. ,Obavestiću te 
kad uspostavim kontakt sa njima. Ali novac mi daj odmah.“ Ispružio je ruku i Norm mu 

je, uz veliko oklevanje, isplatio dogovorenu sumu. 

Tek je kasno te večeri Huker uspeo da uspostavi kontakt sa Ouklendom. Zado- 
voljan samim sobom, sijajući od samozadovoljstva, pojavio se u prostorijama Skeinovih, 
u vreme večere. „Sve je sređeno“, objavio je. „Ej, jeste li znali da u Oukiendu ima devet 
hiraških rupa? Nisam to znao. Koja vama treba? Ja sam dobio onu čiji je pozivni znak 
Red Vanila.” Zakikotao se. „Tamo su baš žestoki i sumnjičavi; bilo ih je teško navesti da 
odgovore." 

Ostavljajući svoj obrok, Norman je požurio do Načelnikovih prostorija dok ga je 
Huker zadihano sledio. 

Predajnik je zaista bio uključen i krčanje je dopiralo iz zvučnika. Nespretno, Norm 
je seo za mikrofon. „Da li samo da govorim?“ upitao je Hukera Glebea. 

„Samo reci, Zove hiraška rupa Pinola. Ponovi to par puta i onda kad oni prihvate, 
kaži šta želiš da kažeš.” Načelnik je čačkao po komandama predajnika, praveći se važan. 

„Ovde hiraška rupa Pinola”, rekao je Norm glasno u mikrofon. 

Skoro odmah je jasan glas iz monitorskog zvučnika rekao: „Red Vanila Tri 
odgovara." 

Glas je bio hladan i grub; Normu se učinio izrazito stranim. Huker je bio u pravu. 

„Imate li Koni Kompenion tamo dole gde ste vi?" 

„Da, imamo", odgovorio je hiraš iz Ouklenda. 

„Pa, ja vas izazivam“, rekao je Norman, osećajući kako mu žile u vratu pulsiraju 
zbog napetosti onog što je izgovarao. „Mi u ovoj oblasti imamo Perki Pat; igraćemo sa 
Perki Pat protiv vaše Koni Kompenion. Gde se možemo sresti?" 

„Perki Pat", odjeknuo je ouklendski hiraš. „Da, znam za nju. Sta bi bio ulog u igri, 
šta misliš?“ 

„Ovde gore mi većinom igramo u papirni novac", rekao je Norman, osećajući da 
njegovom odgovoru nešto nedostaje. 

„Mi imamo mnogo papirnog novca", resko je rekao ouklendski hiraš. „To nikoga 
od nas ne interesuje. Sta još?” 

„Ne znam." Osećao se sputanim razgovarajući sa nekim koga nije mogao videti; 
nije navikao na to. Ljudi treba da budu, pomislio je, licem u lice, da možeš videti izraz 
lica onog drugog. Ovo nije bilo prirodno. ,Nađimo se na pola puta“, rekao je, „da 
raspravimo to. Možda bismo se mogli naći u hiraškoj rupi Berkli; šta mislite?" 

Hiraš iz Ouklenda je rekao: ,To je predaleko. Misliš da vučemo našu Koni 
Kompenion postavku sve do tamo? Isuviše je teška i moglo bi joj se nešto desiti." 

„Ne, samo da raspravimo pravila i uloge", rekao je Norman. 

Sumnjičavo, ouklendski hiraš je rekao: ,,Pa, pretpostavljam da bismo to mogli. Ali 
bolje da znaš - mi shvatamo Koni Kompenion lutku prilično ozbiljno; bolje budite 
spremni za pregovore." 

»Bićemo", uverio ga je Norman. 

Sve to vreme Načelnik Huker Glebe je okretao ručku generatora; oznojen, lica 
nateklog od naprezanja, gestovima je tražio od Norma da okonča pregovore. 

„U hiraškoj rupi Berkli”, završio je Norm. „Za tri dana. | pošaljite svog najboljeg 
igrača, onog koji ima najveću i najautentičniju postavku. Naše Perki Pat postavke su 
umetnička dela, shvatate.“ 

Ouklendski hiraš je rekao: „U to ćemo poverovati kada ih budemo videli. Na kraju 
krajeva, mi ovde imamo stolare i električare i tapetare koji prave naše postavke; kladim 
se da ste svi vi amateri.“ 

»Ne onoliko koliko mislite“, rekao je raspaljeno Norman i odložio mikrofon. 
Hukeru Glebeu - koji je odmah prestao sa okretanjem - rekao je, ,Pobedićemo ih. Cekaj 
samo dok vide mašinu za mlevenje đubreta koju pravim za moju Perki Pat; jesi li znao 

da je u nekadanima bilo ljudi, mislim baš pravih živih ljudi, koji nisu imali mašine za 
mlevenje đubreta?” 

„Sećam se”, rekao je Huker zlovoljno. „Bogami si dobio dosta okretanja za svoje 
pare; mislim da si me zeznuo što si pričao tako dugo.” Pogledao je Norma sa tolikim 
neprijateljstvom da se Norm počeo osećati nelagodno. Na kraju krajeva, Načelnik rupe 
je imao pravo da izbaci svakog hiraša kojeg hoće; njihov zakon je bio takav. 

„Daću ti kutiju za požarni alarm, koju sam baš pre neki dan završio”, rekao je 
Norm. „U mojoj postavci ona ide na ćošak ulice u kojoj živi momak Perki Pat, Leonard.” 

„Ta ti valja”, složio se Huker i njegovo neprijateljstvo je izbledelo. Zamenila ga je, 
odmah, pohlepa. „Da je vidim, Norm. Kladim se da će dobro ići u moju postavku; kutija 
za požarni alarm je baš ono što mi treba da kompletiram svoj prvi blok zgrada gde već 
imam i poštansko sanduče. Hvala ti.” 

„Nema na čemu“, uzdahnuo je Norman filozofski. 


Kada se vratio sa dvodnevnog puta do hiraške rupe Berkli, lice mu je bilo toliko 
smrknuto da je njegova žena odmah shvatila da pregovori sa ljudima iz Ouklenda nisu 
dobro prošli. 

Tog jutra, jedan brigaš je ispustio kutije nekakvog sintetičkog pića nalik čaju; 
spremila je Normanu jednu solju, čekajući da čuje šta se desilo osam milja severnije. 

»Cenjkali smo se“, rekao je Norm, sedeći umorno na krevetu koji su on i njegova 
žena i dete delili. ,Oni ne žele novac; ne žele ni robu - normalno da ne žele, jer vražji 
brigaši i tamo redovno ispuštaju sve." 

„Sta će onda prihvatiti?“ 

Norm je rekao: ,,Samu Perki Pat." Onda je zaćutao. 

„Dobri Bože moj”, rekla je ona, užasnuta. 

„Ali, ako pobedimo”, dodao je Norm, „dobijamo Koni Kompenion." 

„A postavke? Šta je sa njima?" 

„Ostaje nam naša. U pitanju je samo Perki Pat, ni Leonard, ni išta drugo." 

»Ali", protestovala je ona, „šta da radimo ako izgubimo Perki Pat?" 

„Mogu da napravim drugu“, rekao je Norm. „Postoje velike zalihe termoplastike i 
veštačke kose, ovde u rupi. A imam i dovoljno raznih boja; trebaće bar mesec dana, ali 
mogu to uraditi. Nije to posao koji bi me radovao, priznajem. Ali..." Oči su mu zablistale. 
»Ne gledaj samo na lošu stranu; zamisli kako bi bilo dobiti lutku Koni Kompenion. Mislim 
da možemo pobediti; njihov predstavnik je izgledao pametan i, kao što je Huker rekao, 
žestok... ali mi onaj sa kojim sam razgovarao nije izgledao kao izrazito hirast. Znaš, da 
dobro stoji sa srećom." 

A, na kraju krajeva, faktor sreće, nepredvidivosti, ulazio je u svaki stadijum igre 
putem čigre. 

»Izgleda mi pogrešno", rekla je Fren, „uložiti i samu Perki Pat. Ali, ako ti tako 
kažeš..." Uspela je da se malkice nasmeši. Ja sam uz tebe. A ako dobiješ Koni 
Kompenion - ko zna? Možda ćeš biti izabran za Načelnika kad Huker umre. Zamisli, 
dobiti nečiju lutku -ne samo igru, novac, već i samu lutku." 

„Mogu da pobedim”, rekao je Norm trezveno. Jer sam jako hirast.“ Mogao je to 
osetiti u sebi, isti hir sudbine koji ga je živog izveo iz hidrogenskog rata, koji ga je od 
tada držao u životu. To ili imaš ili nemaš, shvatio je. A ja imam. 

Njegova žena je rekla: „Zar ne bi trebalo da tražimo od Hukera da sazove sastanak 
svih u rupi i da pošalje najboljeg igrača iz cele grupe? Da bude što je moguće sigurnija 
pobeda.” 

„Slušaj”, rekao je Norm Skein naglašeno, „ja sam najbolji igrač. Ja idem. A ideš i ti; 
dobar smo tim i nećemo se razdvajati. U svakom slučaju potrebno je bar dvoje ljudi da 

nosi postavku Perki Pat.” Sve u svemu, procenio je, njihova postavka je težila trideset 
kilograma. 

Plan mu je izgledao zadovoljavajući. Ali, kada ga je spomenuo drugima koji su živeli 
u hiraškoj rupi Pinol, našao se suočen sa oštrim neodobravanjem. Ceo sledeći dan je bio 
pun rasprava. 

„Ne možeš sam nositi postavku ceo taj put”, rekao je Sem Regan. „Ili povedi više 
ljudi sa sobom ili nosi postavku u nekakvom vozilu. Kao što su taljige." Namrštio se na 
Norma. 

„Gde da nađem taljige?" upitao je Norm. 

„Možda se nešto može prilagoditi", rekao je Sem. „Pomoći ću ti koliko god mogu. 
Ja lično bih pošao s tobom ali, kao što sam rekao svojoj ženi, cela ta zamisao me brine.” 
Potapšao je Norma po leđima. ,Divim se tvojoj hrabrosti, tebi i Fren, što tako krećete. 
Voleo bih da ja mogu tako." Izgledao je nesrećan. 

Na kraju, Norman se odlučio za kolica. On i Fren će se smenjivati u guranju. Na taj 
način, nijedno od njih nema potrebe da nosi još neki teret sem hrane i vode za sebe, i 
naravno, noževa kojima će se braniti od psomački. 

Dok su pažljivo slagali elemente svoje postavke u kolica, mladi Skein, Timoti, 
oprezno im se približio. ,Povedi i mene, tata", molio je. ,Za pedeset centi ću poći kao 
Vodič i izviđač, a i pomoći ću vam da lovite hranu usput." 

„Snaći ćemo se mi”, rekao je Norm. „Ti ostani ovde u rupi; ovde ćeš biti sigurniji.“ 
Smetalo mu je to, ta pomisao da se njegov sin prikrpi tako važnom poduhvatu. Bila je 
skoro - svetogrdna. 

„Poljubi nas za zbogom”, rekla je Fren Timotiju, nakratko mu se nasmešivši; onda 
se njena pažnja vratila na postavku u kolicima. ,Nadam se da se neće prevrnuti“, rekla 
je uplašeno Normu. 

»Nema šanse“, rekao je Norm. ,Ako budemo pazili." Osećao se samouverenim. 

Par trenutaka kasnije počeli su da guraju kolica usponom do poklopca na izlazu, do 
Iznad. Njihov put do hiraške rupe Berkli je počeo. 


Miju pre hiraške rupe Berkli on i Fren su počeli da se sapliću na prazne kanistere i 
neke koji su bili poluprazni: ostatke ranijih paketa brige kakvi su bili porazbacani po 
površini i oko ulaza u njihovu rupu. Norm Skein je ispustio uzdah olakšanja; putovanje i 
nije prošlo tako loše, sem što su mu ruke postale nažuljane od stiskanja metalnih drški 
na kolicima, a Fren je iskrenula gležanj pa je sada hodala šepajući bolno. Ali trebalo im 
je manje vremena nego što je očekivao i bio je u poletnom raspoloženju. 

Pred njima, pojavio se lik, čučeći u pepelu. Dečak. Norm mu je mahnuo i zazvao, 
„Ej, sinko - mi smo iz rupe Pinola; treba da se nađemo sa nekima iz Ouklenda ovde... 
sećaš li me se?" 

Dečak sej ne odgovarajući, okrenuo i otrčao. 

„Ne treba se bojati“, rekao je Norm svojoj ženi. „On će obavestiti njihovog 
Načelnika. Fini stari momak po imenu Ben Fenimor." 

Uskoro se pojavilo nekoliko odraslih, približavajući se oprezno. 

Sa olakšanjem, Norm je spustio nogare kolica u prašinu, ispustio ih i obrisao lice 
maramicom. ,Je li ekipa iz Ouklenda već stigla?" zazvao je. 

„Ne još”, visoki, stariji čovek sa belom trakom na ruci i kitnjastom kapom odgovori. 
„TO si ti, Skeine, je li?” rekao je zagledajući. To je bio Ben Fenimor. „Već si sa svojom 
postavkom.” Sada su berklijevski hiraši počeli da se skupljaju oko kolica proučavajući 
postavku Skeinovih. Na licima im se iskazivalo divljenje. 

„Ovde imaju Perki Pat", objasnio je Norm svojoj ženi. ,Ali..." Snizio je glas. 
»Njihove postavke imaju samo ono neophodno. Samo kuća, garderoba i kola... nisu 

sagradili gotovo ništa. Nemaju mašte." 

Jedna berklijevska hirašica je čežnjivo zapitala Fren: „A svaki komad nameštaja ste 
sami napravili?" Zadivljena, okrenula se čoveku do sebe. „Vidiš li šta su oni postigli, 
Ede?" 

»Vidim", odgovorio je čovek klimajući glavom. ,Čujte", rekao je Fren i Normu, 
„Možemo li je videti postavljenu? Postavićete je u našoj rupi, zar ne?” 

„l te kako ćemo", odgovorio je Norm. 

Berklijevski hiraši su pomogli pri guranju kolica poslednju milju puta. Nedugo zatim 
već su se spuštali niz ulazni nagib, do rupe pod površinom. 

„Ovo je velika rupa“, rekao je Norm Fren. „Mora da ima dve hiljade ljudi. Ovde je 
bio Kalifornijski univerzitet.“ 

» Vidim", rekla je Fren, pomalo plašljiva zbog ulaska u nepoznatu rupu; bilo je to 
prvi put za mnogo godina - od rata, u stvari - da je videla bilo kog stranca. I to toliko njih 
odjednom. To je skoro bilo suviše za nju; Norm je osećao kako ona uzmiče, uplašeno se 
stiskajući uz njega. 

Kada su stigli do prvog nivoa i počeli da istovaruju kolica, Ben Fenimor im je prišao 
i tiho rekao: „Mislim da su ljudi iz Ouklenda primećeni; upravo nam je javljeno o nekoj 
aktivnosti Iznad. Pa, budite spremni.“ Dodao je: „Mi navijamo za vas, naravno, jer ste vi 
Perki Pat, isto kao i mi.“ 

„Jeste li ikad videli lutku Koni Kompenion?“" upitala ga je Fren. 

„Ne, gospođo“, odgovorio je Fenimor učtivo. „Ali naravno da smo čuli za nju, pošto 
smo susedi sa Ouklendom i tako to. Jednu stvar ću vam reći... čuli smo da je Koni 
Kompenion lutka malo starija od Perki Pat. Znate... hm, zrelija." Objasnio je: „Samo 
hoću da vas pripremim.” 

Norm i Fren su se zgledali. ,Hvala", rekao je Norm polagano. „Da, treba da 
budemo što spremniji. Sta je sa Polom?” 

„Oh, on nije baš nešto", rekao je Fenimor. „Koni upravlja svim; mislim da Pol čak 
nema ni svoj stan. Ali, bolje da sačekate da hiraši iz Ouklenda dođu ovamo; ne bih želeo 
da vas dovedem u zabludu - znam samo ono što sam načuo, znate.“ 

Drugi hiraš iz Berklija, koji je stajao blizu, progovorio je: ,Ja sam jednom video Koni 
i ona je mnogo odraslija od Perki Pat.” 

»Koliko mislite da je stara Perki Pat?" upitao ga je Norm. 

„Pa, rekao bih sedamnaest ili osamnaest", dobio je odgovor. 

„A Koni?" Napeto je iščekivao. 

»Pa, njoj bi moglo biti i svih dvadeset i pet.“ 

Sa nagiba iza njih začuli su buku. Pojavilo se još nekoliko berklijevskih hiraša i, iza 
njih, dva čoveka koji su između sebe nosili platformu na kojoj je Norm ugledao, 
raširenu, veliku spektakularnu postavku. 


Ovo je bio tim iz Ouklenda, a oni nisu bili par, muž i žena; obojica su bili muškarci i 
imali su gruba lica sa strogim, odsutnim očima. Na tren su klimnuli glavama prema 
njemu i Fren, primećujući njihovo prisustvo. A onda su, veoma brižno, položili 
platformu na kojoj je počivala njihova postavka. 

Za njima je išao treći hiraš iz Ouklenda noseći metalnu kutiju, prilično sličnu 
posudama za užinu. Norm je, gledajući, instinktivno znao da je u kutiji lutka Koni 
Kompenion. Hiraš iz Ouklenda je izvadio ključ i počeo da otključava kutiju. 

„Spremni smo da počnemo sa igrom u svako doba“, rekao je viši od dvojice iz 
Ouklenda. „Kao što smo se u našoj diskusiji složili, upotrebljavaćemo numerisanu čigru 
umesto kockica. Na taj način su mogućnosti za varanje manje." 

»Prihvaćeno“, rekao je Norm. Oklevajući, ispružio je ruku. „Ja sam Norman Skein, a 

ovo je moja žena i partner u igri Fren.” 

Čovek iz Ouklenda, očigledno vođa, rekao je: ,Ja sam Valter R. Vin. Ovo je moj 
partner, Carli Daud, a čovek sa kutijom, to je Piter Foster. On neće igrati; on samo čuva 
našu postavku." Vin je bacio pogled unaokolo, po berklijevskim hirašima, kao da kaže 
Znam da ste svi vi naklonjeni Perki Pat, ovde. Ali nas nije briga; nismo uplašeni. 

Fren je rekla: ,Mi smo spremni da igramo, gospodine Vin.“ Glas joj je bio tih ali 
razgovetan. 

„Sta je sa novcem?“ upitao je Fenimor. 

»Mislim da obe ekipe imaju dovoljno novca“; rekao je Vin. Izvadio je nekoliko 
hiljada dolara u papirnom novcu, a onda je i Norm uradio isto. „Novac, naravno, ne igra 
nikakvu ulogu u ovome, sem kao sredstvo vođenja igre.” 

Norm je klimnuo glavom; savršeno je razumeo. Samo su lutke bile važne. A onda 
je, prvi put, ugledao lutku Koni Kompenion. 

Gospodin Foster, koji se očigledno brinuo o njoj, stavljao ju je u spavaću sobu. 
Pogled na nju oduzeo mu je dah. Da, bila je starija. Odrasla žena, uopšte ne devojka... 
razlika između nje i Perki Pat je bila naglašena. I tako životna. Rezbarena, ne livena; 
očigledno je bila isečena iz drveta i onda obojena - nije bila od termoplastike. A njena 
kosa. Izgleda da je bila prava kosa. 

„Sta mislite o njoj?” upitao je Valter Vin, sa blagim smeškom. 

»Veoma... upečatljiva“, priznao je Norm. 

Sada su Ouklenderi proučavali Perki Pat. ,,Livena tremoplastika", rekao je jedan od 
njih. ,Veštačka kosa. Ali, odeća je lepa; sve rukom šiveno, to se vidi. Interesantno; ono 
što smo čuli je tačno. Perki Pat nije odrasla, ona je samo tinejdžerka." 

Sada se i muški parnjak Koni pojavio; stavljen je u spavaću sobu pored Koni. 

„Cekajte malo", rekao je Norm. ,,Stavljate Pola, ili kako se već zove, u spavaću 
sobu sa njom? Zar on ne treba da krene iz svog stana?" 

Vin je rekao: „Oni su venčani.” 

„Venčani!” Norm i Fren su buljili u njega, zatečeni. 

„Pa naravno", rekao je Vin. „Pa, prirodno, žive zajedno. Vaše lutke, one nisu, zar 
ne?" 

„N-ne”, rekla je Fren. „Leonard je momak Perki Pat...“ glas joj je utihnuo. ,Norme“, 
rekla je hvatajući ga za ruku, „ne verujem mu; mislim da samo kaže da su venčani da bi 
stekao prednost. Jer, ako oboje krenu iz iste sobe..." 

Norm je glasno rekao: „Momci, čujte. Nije fer, proglasiti ih za venčane.“ 

Vin je rekao: ,Mi ih ne proglašavamo za venčane; oni su venčani. Zovu se Koni i 
Pol Latrop, iz Arden Plejsa broj 24, Piedmont. U braku su oko godinu dana, reći će vam 
većina igrača.“ 

Možda je, pomislio je Norm, to istina. Bio je zaista potresen. 

„Pogledaj ih skupa“, rekla je Fren, kleknuvši da razgleda postavku Ouklendera. „U 
istoj spavaćoj sobi, u istoj kući. Norme, pogledaj; vidiš li? Tu je samo jedan krevet. Veliki 
bračni krevet." Razrogačenih očiju, obratila mu se. ,Kako mogu Perki Pat i Leonard da 
igraju protiv njih?“ Glas joj je drhtao. „To nije moralno ispravno." 

„Ovo je sasvim drugačiji tip postavke", rekao je Norm Valteru Vinu. „Ovo što vi 
imate. Totalno različito od onoga na šta smo navikli, kao što vidite." Pokazao je na svoju 
postavku. ,Insistiram da u ovoj igri Koni i Pol ne žive zajedno i da se ne smatraju 
venčanima.“" 

„Ma oni jesu”, progovorio je Foster. „To je činjenica. Pogledajte - odeća im je u 
istom ormaru.“ Pokazao im je orman. „I u istim fiokama u kredencu.“ | to im je 
pokazao. „A pogledajte u kupatilo. Dve četkice za zube. Njegova i njena, u istoj čaši. Pa 
vidite da ne izmišljamo ništa.” 

Usledila je tišina. 

Onda je Fren rekla prigušenim glasom: „A ako su venčani -mislite da su bili - 
intimni?“ 

Vin je podigao obrvu, a onda klimnuo. „Svakako, pošto su venčani. Da li s tim nešto 
nije u redu?“ 

„Perki Pat i Leonard nisu nikad...“ počela je Fren i onda zastala. 

„Naravno da ne“, složio se Vin. „Jer se oni samo zabavljaju. Razumemo to.” 

Fren je rekla: ,Mi to jednostavno ne možemo da igramo. Ne možemo." Uhvatila je 
svog muža za ruku. „Vratimo se u rupu Pinolu - molim te, Normane." 

»Cekajte", najednom je rekao Vin. „Ako ne igrate, predali ste se; morate nam dati 
Perki Pat.” 

Tri Ouklendera su klimnula glavama. I, video je Norm, mnogi hiraši iz Berklija su 
takođe klimnuli, uključujući i Bena Fenimora. 

„U pravu su”, Norm je teška srca rekao svojoj ženi. Zagrlio ju je. „Morali bismo je 
dati. Bolje da igramo, draga.” 

»Da", rekla je Fren ravnim, mrtvim glasom. ,lgraćemo." Sagnula se i bezvoljno 
zavrtela čigru. Zaustavila se na šestici. 

Smešeći se, Valter Vin je kleknuo i zavrteo. Dobio je četvorku. 

Igra je počela. 


Cučeći iza rasutog, raspadnutog sadržaja davno ispuštenog paketa brige, Timoti Skein 
je preko površine pepela ugledao svoju majku i oca, koji su gurali kolica pred sobom. 
Izgledali su umorno i staro. 

»Hej", povikao je Timoti, skačući na njih od radosti što ih opet vidi; mnogo su mu 
nedostajali. 

„Zdravo, sine“, rekao je njegov otac klimajući glavom. Ispustio je ručke kolica, stao 
i obrisao lice maramicom. 

Tada je i Fred Cemberlen dotrčao, zadihan. „Zdravo, gospodine Skein; zdravo, 
gospođo Skein. Ej, jeste li pobedili? Kladim se da ste pobedili, zar niste?" Gledao je od 
jednog do drugog i natrag. 

Tihim glasom Fren je rekla: „Da, Fredi. Pobedili smo.“ 

Norm je rekao: „Pogledajte u kolica." 

Dva dečaka su pogledala. A tamo je, među nameštajem Perki Pat, ležala još jedna 
lutka. Veća, punije figure, mnogo starija od Pat... zurili su u nju, a ona je slepo zurila u 
sivo nebo nad njima. Znači, to je ta Koni Kompenion lutka, rekao je Timoti u sebi. Opa. 

„Imali smo sreće", rekao je Norm. Sada je nekoliko ljudi izašlo iz rupe i okupljalo se 
oko njih, slušajući. Džin i Sem Regan, Tod Morison i njegova žena, Helen, i njihov 
Načelnik, Huker Glebe glavom, koji je dotrčao uzbuđen i nervozan, zajapurenog lica, 
teško dišući od napora - za njega neuobičajenog - penjanja do izlaza. 

Fren je rekla: ,Izvukli samo karticu za poništenje dugova baš kada smo najviše 
zaostali. Dugovali smo pedeset hiljada, a to nas je učinilo ravnim ouklendskim hirašima. 
A onda smo, posle toga, dobili karticu za napredovanje deset polja, što nas je stavilo na 
nagradno polje, bar u našoj postavci. Žestoko smo se zakačili, jer su nam Ouklenderi 
pokazivali da je to u njihovoj postavci polje zaplene nekretnina zbog neplaćenog 
poreza, ali smo onda dobili neparan broj na čigri što nas je vratilo u našu postavku.” 
Uzdahnula je. ,Drago mi je što sam se vratila. Bilo je teško, Hukeru; bila je ovo žestoka 
partija.” 

Huker Glebe je prostenjao: „Haj'mo svi da pogledamo Koni Kompenion lutku, 
narode.” Fren i Normu je rekao: „Mogu li da je podignem i pokažem im?” 

„Naravno”, rekao je Norm klimajući glavom. 

Huker je uzeo u ruke lutku Koni Kompenion. „Baš izgleda stvarno", rekao je 
razgledajući je. „Odeća nije onako lepa kao naša-, izgleda mašinski izrađena.“ 

„l jeste", složio se Norm. „Ali je ona rezbarena, a ne livena.“ 

„Da, vidim." Huker je okrenuo lutku zagledajući je sa svih strana. „Dobro urađeno. 
Ona je - hm, punija od Perki Pat. Šta to nosi na sebi? Nekakav kostim od tvida.“ 

„Poslovno odelo”, rekla je Fren. „To smo dobili sa njom; na to su unapred pristali.“ 

»Vidite, ona je zaposlena", objasnio je Norm. ,Kao psihološki konsultant u 
poslovnoj firmi koja se bavi marketinškim istraživanjem. Na polju potrošačkih 
preferenci. Dobro plaćen posao... ona zarađuje oko dvadeset hiljada godišnje, mislim 
da je Vin rekao." 

» Opa", rekao je Huker. „A Pat tek ide na koledž; ona je još u školi.“ Izgledao je 
uznemireno. „Pa, pretpostavljam da je bilo neminovno da budu ispred nas u nekim 
stvarima. Ono što je važno je da ste vi dobili." Vratio mu se vedri osmeh. „Perki Pat je 
isprednjačila.“ Podigao je lutku Koni Kompenion visoko da bi je svako mogao videti. 
„Gledajte šta su Norm i Fren doneli sa sobom, narode!" 

Norm je rekao: „Budi pažljiv s njom, Hukeru.” Glas mu je bio čvrst. 

„A?” rekao je Huker zastavši. „Zašto, Norme?" 

»Zato", rekao je Norm, „što će ona dobiti bebu.“ 

Najednom je usledila ledena tišina. Pepeo oko njih se lagano pomicao; to je bio 
jedini zvuk. 

»Kako znaš?" upitao je Huker. 

„Rekli su nam. Ouklenderi su nam rekli. A i to smo dobili - nakon žestoke rasprave 
u kojoj je Fenimor morao da presudi." Posegnuvsi u kolica, izvadio je kožnu kesicu; iz 
nje je pažljivo uzeo izrezbareno ružičasto novorođenče. ,,,l ovo smo dobili, jer se 
Fenimor složio da je, tehnički gledano, ovo bukvalno deo lutke Koni Kompenion ovog 
trena.“ 

Huker je dugo, dugo zurio. 

„Ona je udata", objasnila je Fren. „Za Pola. Oni nisu samo momak i devojka. U 
trećem je mesecu trudnoće, rekao nam je gospodin Vin. Nije nam rekao dok nismo 
pobedili; nije hteo, tada, ali su osećali da moraju. Mislim da su bili u pravu; ne bi bilo 
kako valja da nisu.“ 

Norm je rekao: „A uz to je i dodatak, embrion...” 

»Da", rekla je Fren. „Morate, naravno, otvoriti Koni da biste ga videli...“ 

»Ne", rekla je Džin Regan. „Molim vas, ne.” 

Huker je rekao: „Ne, gospođo Skein, nemojte." Odmaknuo se. 

Fren je rekla: „Prvo je i nas naravno šokiralo, ali...“ 

»Vidite", dodao je Norm, „logično je; morate slediti logiku. Pa, kad-tad i Perki 
Pat..." 

„Ne”, rekao je Huker silovito. Sagnuo se, podigao kamen iz pepela pod nogama. 
„Ne”, rekao je i podigao ruku. „Stanite, vas dvoje. Ne govorite više ništa.“ 

Sada su i Reganovi uzeli kamenje. Niko nije progovorio. 

Fren je naposletku rekla: „Norme, moramo da odemo odavde.” 

„TO je tačno”, rekao im je Tod Morison. Njegova žena je klimnula glavom, složivši 
se mrgodno. 

„Vratite se vas dvoje u Ouklend", rekao je Huker Normu i Fren Skein. „Vi više ne 
živite ovde. Drugačiji ste nego što ste bili. Vi ste se... promenili.” 

»Da", rekao je Sem Regan polagano, napola za sebe. „Bio sam u pravu; tu se 
trebalo nečega bojati." Normu Skeinu je rekao: „Koliko je težak put do Ouklenda?" 

„Išli smo samo do Berklija", rekao je Norm. „Do hiraške rupe Berkli.” Izgledao je 
zbunjen i šokiran onim što se dešavalo. ,Bože moj“, rekao je, ,ne možemo se sad 

okrenuti i opet odgurati ova kolica sve do Berklija... iscrpljeni smo, treba da se 
odmorimo!“ 5 

Sem Regan je rekao: „Sta ako neko drugi gura?“ Onda je prišao Skeinovima i stao 
pored njih. „Ja ću odgurati tu prokletinju. Idi ispred mene, Skeine.“ Pogledao je prema 
svojoj ženi, ali se Džin nije pomerala. A nije ni ispuštala kamenje iz ruke. 

Timoti Skein je povukao oca za rukav. „Mogu li sada da idem sa vama, tata? Molim 
te, povedi me.” 

„Dobro”, rekao je Norm, napola za sebe. Sada je uspeo da se sabere. „Znači, ovde 
nismo poželjni.” Okrenuo se prema Fren. „Hajdemo. Sem će gurati kolica; mislim da 
možemo stići do tamo pre nego što padne noć. Ako ne, možemo spavati na otvorenom; 
Timoti će nam pomoći da se odbranimo od psomačaka.” 

Fren je rekla: „Pretpostavljam da nemamo drugog izbora.” Lice joj je bilo bledo. 

„l uzmite ovo”, rekao je Huker. Ispružio je malenu izrezbarenu bebu. Fren Skein ju 
je prihvatila i nežno stavila natrag u kožnu kesicu. Norm je položio Koni Kompenion 
natrag u kolica, gde je i bila. Bili su spremni da krenu natrag. 

„Desiće se i ovde jednog dana”, rekao je Norm grupi ljudi, hirašima iz Pinole. 
„Ouklend je samo napredniji; to je sve.” 

„ldite”, rekao je Huker Glebe. „Krenite.” 

Klimajući glavom, Norm je krenuo da uhvati ručke kolica, ali ga je Sem Regan 
odgurnuo i uzeo ih. „Hajdemo”, rekao je. 

Troje odraslih, sa Timotijem Skeinom koji je išao ispred njih sa spremnim nožem - 
za slučaj da ih napadne psomačka - krenulo je u pravcu Ouklenda, na jug. Niko nije 
progovarao. Nije bilo šta da se kaže. 

„Sramota je što se ovo moralo desiti“, najzad je rekao Norm, kad su već skoro 
milju odmakli i više se nisu videli hiraši iz Pinole iza njih. 

„Možda i nije“, rekao je Sem Regan. „Možda je ovo dobro." Nije izgledao utučeno. 
A na kraju krajeva, on je izgubio ženu; on se žrtvovao više od bilo koga drugog, pa ipak - 
preživeo je. 

»Drago mi je što tako misliš“, rekao je Norm mračno. 

Nastavili su, svako sa svojim mislima. 

Nešto kasnije, Timoti je rekao svom ocu, „Sve te velike hiraške rupe na jugu... 
tamo ima mnogo toga da se radi, zar ne? Mislim, ne sedite po ceo dan, samo igrajući tu 
igru?“ I te kako se nadao. 

Njegov otac je rekao: „To je tačno, pretpostavljam.“ 

Nad njihovim glavama brigaški brod je prozviždao velikom brzinom i nestao skoro 
istog trena; Timoti ga je posmatrao kako odlazi, ali nije bio zaista zainteresovan za 
njega, jer je bilo toliko toga čemu se moglo nadati, na zemlji i pod zemljom, pred njima 
na jugu. 

Njegov otac je promrmljao: ,Ti Ouklenderi; njihova igra, njihova lutka, naučila ih je 
nečemu. Koni je morala rasti i naterala ih je da odrastu sa njom. Naši hiraši to nikad 
nisu naučili, ne uz Perki Pat. Pitam se da li ikad hoće. Morala bi da odraste, kao Koni. 
Koni mora da je bila kao Perki Pat, jednom. Davno." 

Nezainteresovan za ono što je njegov otac pričao - koga je zaista bilo briga za lutke 
i igre sa lutkama? - Timoti je vršljao napred, zavirujući da bi video šta se nalazi pred 
njima, šanse i mogućnosti, za njega i za njegovu majku i oca, i za gospodina Regana. 

„Jedva čekam“, viknuo je natrag ocu, i Norm Skein je uspeo da se blago, umorno 
nasmeši kao odgovor na to. 

Filip K.Dik 
DANI PERKI PAT 


(sasvim drugačija verzija, 
odlomak iz romana . 
TRI STIGMATE PALMERA ELDRICA) 


Preveo Marko Faačović 


U deset ujutro strašna sirena, dobro mu poznata, izvukla je Sema Regana iz sna, i 
opsovao je UN i brod iznad; znao je da je bučnost namerna. Brod koji je kružio nad 
skrovistem Predeo malih boginja, hteo je da bude siguran da će kolonisti - a ne samo 
lokalne životinje - doći do paketa koje je trebalo ispustiti. 

Dobićemo ih, Sem Regan je mrmljao samom sebi dok je zakopčavao postavljeni 
kombinezon, uvlačio stopala u visoke čizme, a onda gunđavo otumarao što je 
polaganije mogao prema izlazu. 

„Uranio je danas", protestvovao je Tod Moriš. „I kladim se da su samo sirovine, 
šećer i osnovna hrana kao što je salo - ništa interesantno, kao recimo slatkiši.“ 

Naslonivši ramena na poklopac na vrhu izlaza, Norman Skein je gurnuo; blještavo 
sunčevo svetio ih je obasjalo i zažmirili su. 

Brod UN je sijao iznad njih, ocrtan naspram crnog neba kao da visi na nesigurnoj 
niti. Dobar pilot u ovom brodu, zaključio je Tod. Poznaje oblast Polumeseca Fineburg. 
Mahnuo je brodu UN i još jednom je velika sirena proizvela larmu nateravši ga da 
pritisne ruke na uši. 

Projektil je iskliznuo ispod broda, raširio stabilizatore i krenuo u spiralno spuštanje. 

„Beeš ga", rekao je Sem Regan sa gađenjem. Jesu sirovine; one nemaju padobran." 
Okrenuo se, nezainteresovan. 

Kako bedno površina izgleda danas, pomislio je dok je posmatrao pejsaž Marsa. 
Turobno. Zašto smo došli ovamo? Morali smo, bili smo prisiljeni. 

Projektil UN se već spustio; školjka mu se raspukla, pocepana udarcem, i trojica 
kolonista su mogli videti kanistere. Po izgledu bilo je to dvesta pedeset kilograma soli. 
Sem Regan se osetio još očajnije. 

»Hej", Skein je rekao odlazeći do projektila i zavirujući. „Mislim da vidim nešto što 
možemo iskoristiti.“ 

»Izgleda da su u onim kutijama radio-aparati.“ Zamišljen, sledio je Skeina. „Možda 
ih možemo iskoristiti za nešto novo u našim postavkama." 

»Moja već ima radio“, reče Skein. 

„Pa, izradi elektronsku samovodeću kosilicu za travu od delova“, rekao je Tod. „To 
nemaš, zar ne?” Poznavao je postavku Perki Pat Skeinovih prilično dobro; dva para, on 
sa svojom ženom i Skein sa svojom, dosta su se zajedno stapali pošto su se slagali. 

Sem Regan je rekao: „Ja uzimam radio-aparate jer mogu da ih iskoristim.“ Njegova 
postavka nije imala automatski otvarač garažnih vrata, koji su i Skein i Tod imali; 
prilično je zaostajao za njima. Naravno, sve to se moglo i kupiti. Ali ostao je bez kožica. 
Upotrebio je ceo svoj iznos za zadovoljenje potrebe koju je smatrao hitnijom. Kupio je, 

od rasturača, prilično veliku količinu Moćnog-D; bila je zakopana, daleko od pogleda, u 
zemlji pod njegovim odeljkom za spavanje na najnižem nivou njihovog zajedničkog 
skloništa. 

On sam je bio vernik; potvrđivao je čudo prelaska - skoro sveti momenat u kojem 
minijaturni artefakti postavke nisu više samo predstavljali Zemlju, već su postajali 
Zemlja. | on i ostali, spojeni u fuziji bivstvovanja u lutki pomoću Moćnog-D, bili su 
premešteni van vremena i svog prostora. Mnogi među kolonistima su još bili nevernici; 
za njih su postavke bile tek simboli sveta koji nijedan od njih ne može više iskusiti. Ali, 
jedan po jedan, nevernici su bivali preobraćeni. 

Čak i sada, ovako rano ujutro, žudeo je da se vrati natrag dole, sažvaće krišku 
Moćnog-D iz svoje riznice i udruži se sa svojim sadruzima u najsvetijem momentu koji 
su bili kadri da iskuse. 

Todu i Normu Skeinu je rekao: „Hoće li neko od vas da pokuša prelaz?" To je bio 
tehnički izraz koji su upotrebljavali za učešće. „Ja idem natrag dole”, rekao je. „Možemo 
koristiti moj Moćni-D; deliću ga sa vama.“ 

Takav podsticaj se nije mogao ignorisati; i Tod i Norm su izgledali primamljeno. 
„Ovako rano?" rekao je Norm Skein. „Tek smo ustali iz kreveta. Ali pretpostavljam da 
ionako nema šta da se radi." Šutnuo je poluautomatski bager za pesak; ostao je 
parkiran pored ulaza u sklonište već danima. Niko nije imao energije da izađe na 
promrmljao je. ,Trebalo bi da budemo ovde gore i radimo u vrtovima.“ 

„Baš ti je neki vrt", rekao je Sem Regan sa smeškom. „Šta ti to raste tamo? Ima li 
to neko ime?” 

Norm Skein, sa rukama u džepovima, krenuo je preko peskovitog, rastresitog 
zemljišta sa retkim biljkama do svog nekad pažljivo održavanog povrtnjaka; zastao je da 
pogleda gore-dole po lejama u nadi da je još neko posebno pripremljeno seme niklo. 
Nije nijedno. 

»Cvekla", rekao je Tod ohrabrujuće. ,Tačno?" Ma koliko mutirala, još mogu da 
prepoznam lišće.” 

Ubravši jedan list, Norm ga je sažvakao, a onda ispljunuo; list je bio gorak i pun 
peska. 

Sad je Helen Moriš izašla iz skloništa drhtureći na hladnoj marsovskoj sunčevoj 
svetlosti. „Imamo pitanje”, rekla je trojici ljudi. ,Tvrdim da su psihoanalitičari na Zemlji 
naplaćivali pedeset dolara po satu, a Fren kaže da je to bilo samo za četrdeset i pet 
minuta.“ Objasnila je: „Hoćemo da dodamo analitičara našoj postavci i hoćemo da bude 
precizno jer je autentičan, napravljen na Zemlji i dopremljen ovamo, ako se sećate onog 
Bulerovog broda koji je prošao prošle nedelje..." 

„Sećamo se", rekao je Norm Skein kiselo. Cene koje je tražio Bulerov prodavač. A 
sve vreme u svom satelitu Alan i Šarlota Fejn pričaju o svim tim predmetima, oštreći 
svima apetit. 

„Pitaj Fejnove", rekao je Helenin muž Tod. „Zovi ih radiom sledeći put kad satelit 
prođe iznad nas." Pogledao je na sat. ,Sledećeg sata. Oni imaju sve podatke o 
autentičnim stvarima; u stvari, taj podatak je trebalo da bude uz samu stvar, u kutiji.“ 
Uznemirilo ga je jer su njegove kožice - njegove i Helenine zajedno — otišle na plaćanje 
malene figure čoveka-psihoanalitičara, uključujući i kauč, sto, tepih i policu sa 
neverovatno dobro minovanim impresivnim knjigama. 

„Ti si išao kod analitičara dok si još bio na Zemlji“, rekla je Helen Normu Skeinu. 
»Koliko je koštalo?" 

„Pa, većinom sam išao na grupnu terapiju", rekao je Norm. „na državnoj klinici za 

mentalnu higijenu u Berkliju, i oni su naplaćivali po tvojim platežnim sposobnostima. A 
naravno Perki Pat i njen momak idu kod privatnog analitičara.“ Prošetao je duž vrta koji 
mu je svečano dodeljen, kroz redove otrcanih listova, koji su svi bili u nekoj meri 
iscepani ili prožderani od strane domaćih mikroskopskih štetočina. Kad bi mogao da 
nađe jednu zdravu biljku, jednu netaknutu - to bi bilo dovoljno da mu povrati raspolo- 
ženje. Insekticidi sa Zemlje jednostavno ovde nisu obavili posao; domaće štetočine su 
bujale. Čekale su deset hiljada godina, strpljivo, da se neko pojavi i pokuša da uzgaja 
useve. 

Tod je rekao: „Treba da malo navodniš.“ 

„Aha”, složio se Norm Skein. Natmureno je odbazao u pravcu hidropumpnog siste- 
ma Predela malih boginja; sistem je bio povezan sa njihovom, delimično napunjenom 
peskom, mrežom kanala koja je opsluživala sve vrtove njihovog skloništa. Pre navod- 
njavanja na redu je uklanjanje peska, shvatio je. Ako ne pokrenu veliki bager A klase 
uskoro, neće moći da navodnjavaju ni ako budu hteli. Ali on nije nešto posebno ni hteo. 

Pa ipak nije mogao da, kao Sem Regan, jednostavno okrene leđa tom prizoru tamo 
gore, vrati se natrag da petlja oko svoje postavke, gradi ili ubacuje nove stvari, 
poboljšava... ili, kao što je Sem predložio, zaista izvadi nešto dobro skrivenog Moćnog-D 
i počne komunikaciju. Mi imamo odgovornost, shvatio je. 

Rekao je Heleni: „Kaži mojoj ženi da dođe gore." Ona bi mu mogla pokazivati 
pravac dok upravlja bagerom; Fren je imala oko za pravce. 

„Ja ću je dovesti“, složio se Sem Regan krećući natrag dole. „Neće niko sa mnom?” 

Niko ga nije pratio; Tod i Helen Moriš su otišli da pogledaju svoj vrt, a Norm Skein 
je bio zauzet skidanjem zaštitnog omota sa bagera, spremajući se da ga pokrene. 

Natrag ispod, Sem Regan je potražio Fren Skein; našao ju je nagnutu nad Perki Pat 
postavku koju su Morisovi i Skeinovi držali zajedno, usredsređenu na ono što radi. 

Ne dižući pogled, Fren je rekla: „Imamo Perki Pat skroz u centru sa njenim novim 
Ford kabrioletom i parkirala se i ubacila novčić u parkimetar i kupovala je i sada je u 
analitičarevoj čekaonici čitajući časopis Fortune. Ali koliko plaća?” Pogledala je nagore, 
poravnala svoju dugu tamnu kosu i nasmešila mu se. Bez sumnje, Fren je bila 
najzgodnija i najdramatičnija osoba u njihovom zajedničkom skloništu; primetio je to, i 
to nikako prvi put. 

Rekao je: „Kako možeš da petljaš oko te postavke, a ne žvačeš..." Osvrnuo se; njih 
dvoje su izgleda bili sami. Saginjući se, tiho joj je rekao: ,Dođi da nas dvoje žvaćemo 
malo prvorazrednog Moćnog-D. Kao što smo ti i ja ranije. Važi?” Srce mu je tuklo dok je 
čekao da odgovori; sećanje na prošli put kad su njih dvoje bili zajedno preneseni mu je 
izazivalo osećaj slabosti. 

„Helen Moriš će se..." 

„Neće, oni gore pokreću bager. Neće se vratiti još sat vremena." Uhvatio je Fren za 
ruku, poveo je da ustane. „Ono što stiže umotano u običnu smeđu hartiju“, rekao je 
izvodeći je iz odeljka u hodnik, „treba upotrebiti, a ne samo zakopati. Ostari i ubajati se. 
Izgubi na snazi.“ A mi mnogo plaćamo za tu snagu, pomislio je morbidno. Previše da 
bismo je puštali da propadne. lako su neki - ne iz ovog skloništa - tvrdili da snaga koja 
osigurava prenos ne potiče od Moćnog-D, već od preciznosti postavke. Za njega je ta 
tvrdnja bila besmislena, pa ipak je imala svoje pristalice. 

Dok su žurno ulazili u odeljak Sema Regana, Fren je rekla: ,Žvakaću usklađena s 
tobom, Sem, ali nemojmo uraditi ništa dok smo tamo na Teri što - znaš - ne bismo 
uradili ovde. Mislim, to što smo Pat i Volt, a ne nas dvoje, ne daje nam dozvolu." 
Upozoravajuće se namrštila, prebacujući mu njegovo ranije ponašanje i to što ju je 
doveo dotle, a da nije ni pitala. 


88 


„Onda priznaješ da zaista idemo na Zemlju." Prepirali su se po tom pitanju - a bilo 
je ključno - mnogo puta u prošlosti. Fren je naginjala stavu da je prenos bio samo na 
izgled, ono što su kolonisti zvali slučajnošću - samo spoljne manifestacije mesta i 
predmeta, ne i suština. 

»Verujem", rekla je Fren polagano dok je izvlačila svoje prste iz njegovih i stajala 
pored vrata odeljka, „da bilo da je to igra mašte ili stvaran prenos sa Marsa na Zemlju- 
kakva-je-nekad-bila nekom silom o kojoj ništa ne znamo...“ Ponovo ga je pogledala 
strogo. „Mislim da bi se trebalo uzdržati. Da ne bismo uprljali iskustvo prenosa." Dok ga 
je gledala kako pažljivo izvlači metalni krevet iz zida i poseže, izduženom kukom, u 
šupljinu time otkrivenu, rekla je: ,To bi trebalo biti pročišćavajuće iskustvo. Gubimo 
svoja ovozemaljska tela, svoju telesnost, kako kažu. | dobijamo umesto njih neprolazna 
tela, bar na neko vreme. Ili večno, ako kao neki veruješ da je to van vremena i prostora, 
da je večno. Zar se ne slažeš, Sem?" Uzdahnula je. „Znam da se ne slažeš." 

»Spiritualnost", rekao je sa gađenjem dok je pecao paklo Moćnog-D iz šupljine iza 
odeljka. ,Poricanje stvarnosti, a šta dobijaš u zamenu? Ništa.” 

„Priznajem”, rekla je Fren dok je prilazila da ga posmatra kako otvara paklo, „da ne 
mogu dokazati da dobijaš išta bolje, zbog uzdržavanja. Ali ovo znam. Ono što ti i drugi 
senzualisti među nama ne shvatate jeste da kada žvaćemo Moćni-D i napuštamo svoja 
tela, mi umiremo. | umiranjem gubimo i težinu...“ Oklevala je. 

„Reci to", rekao je Sem otvarajući paklo; nožem je odsekao jednu traku sa mase 
smeđih, žilavih vlakana nalik biljnim. 

Fren je rekla: ,Greha." 

Sem Regan je zaurlao od smeha. „Dobro - bar si pravoverna.“ Jer bi se većina 
kolonista složila sa Fren. ,Ali“, rekao je stavljajući paklo natrag na sigurno mesto, „to 
nije razlog zašto ja žvačem; ja ne želim ništa da izgubim... Želim nešto da dobijem." 
Zatvorio je vrata odeljka, zatim je brzo izvadio svoju Perki Pat postavku, raširio je na 
podu i stavio svaki predmet na mesto, radeći žudnom brzinom. „Nešto što nam obično 
ne zapada“, dodao je, kao da Fren nije znala. 

Njen muž - ili njegova žena ili oboje ili svi u čitavom skloništu - mogao je da se 
pojavi dok su on i Fren bili u stanju prenesenosti. | njihova dva tela bi sedela na 
propisanom odstojanju jedno od drugog; ništa neprilično se ne bi moglo primetiti, ma 
koliko razbludni posmatrači bili. Zakonski je tako presuđeno: nikakav odnos se nije 
mogao dokazati, a pravni stručnjaci iz UN uprave Marsa i drugih kolonija pokušali su - i 
nisu uspeli. U stanju prenesenosti može se počiniti incest, ubistvo, bilo šta, a sa pravnog 
stanovišta to ostaje samo mašta, tek nemoćna želja. 

Ova vrlo interesantna činjenica ga je odavno navikla na upotrebu Moćnog-D; za 
njega je život na Marsu imao blagodeti. 

„Mislim”, rekla je Fren, „da me iskušavaš da počinim nešto loše." Dok je sedela, 
izgledala je tužno; njene oči, velike i tamne, bile su fiksirane na tačku u sredini 
postavke, blizu ogromne garderobe Perki Pat. Odsutna, Fren je počela da se zeza sa 
bundom od nerca, ne progovarajući. 

Dodao joj je pola trake Moćnog-D, a onda ubacio svoj deo u usta i pohlepno 
žvakao. 

Još uvek izgledajući žalosna, i Fren je žvakala. 

On je bio Volt. Posedovao je Jaguar, sportski svemirski brod kojim je mogao postići 
brzinu od petnaest hiljada milja na sat. Košulje su mu bile iz Italije, a njegove cipele su 
pravljene u Engleskoj. Kada je otvorio oči, pogledom je potražio mali GE sat-TV pored 
kreveta; biće automatski uključen, podešen na jutarnju emisiju velikog vesti-klovna 
Džima Briskina. Briskin je već uzimao oblik na ekranu, sa svojom plamenocrvenom 

perikom. Volt se podigao u sedeći položaj, pritisnuo dugme kojim se njegov krevet 
podešavao da ga podupre u sedećem položaju, i zavalio se da na momenat gleda 
emisiju koja se odvijala. 

»Stojim ovde na uglu ulica Van Nes i Markit u centru San Franciska“, rekao je 
Briskin prijazno, ,,,i upravo ćemo videti otvaranje nove stambene zgrade 'Ser Frensis 
Drejk', prve koja će biti potpuno pod zemljom. Sa nama, da preseče vrpcu, nalazi se ta 
zanosna dama poznata sa bina i...“ 

Volt je isključio TV, ustao i bosonog otišao do prozora; podigao je roletne, 
pogledao toplu, blistavu ulicu San Franciska u rano jutro, brda i bele kuće. Bila je subota 
ujutro i nije morao da ode na svoj posao u korporaciji Ampeks dole u Pato Altou; 
umesto toga -a to mu je u mislima zvučalo lepo - imao je sastanak sa svojom devojkom, 
Pat Kristensen, koja je stanovala u modernom stančiću na Portero Hilu. 

Uvek je bila subota. 

U kupatilu je poprskao lice vodom, štrenuo na njega pastu za brijanje i počeo da se 
brije. | dok se brijao, buljeći u ogledalo i svoje poznate crte lica, ugledao je pričvršćenu 
poruku, napisanu njegovim rukopisom. 

OVO JE ILUZIJA. TI SI SEM REGAN, KOLONIST NA MARSU. UPOTREBI SVOJE VREME 
U PRENESENOSTI, MOMČINO. NAZOVI PAT U ROKU OD ODMAH! 

I poruka je bila potpisana imenom Sema Regana. 

Iluzija, pomislio je, zastajući sa brijanjem. Na koji način? Pokušao je da se priseti; 
Sem Regan i Mars, turobno sklonište kolonista... da, mogao je mutno da nasluti prizor, 
ali je sve izgledalo daleko i pokvareno i neubedljivo. Slegnuvši ramenima, nastavio je da 
se brije, zbunjen, sada, i pomalo potišten. U redu, pretpostavimo da je poruka istinita; 
možda se i sećao tog drugog sveta, tog tmurnog kvaziživota u nedobrovoljnom 
izgnanstvu u neprirodnom okolišu. Pa šta? Zašto bi trebalo da uništi ovo? Posegnuvši, 
strgnuo je poruku, zgužvao je i ispustio u otvor za otpatke u kupatilu. 

Čim je završio brijanje, pozvao je Pat vidfonom. 

»Slušaj", odmah je rekla, hladna i kruta; na ekranu je njena plava kosa svetlucala: 
sušila ju je. ,Ne želim da se vidimo, Volte. Molim te. Zato što znam šta planiraš i 
jednostavno nisam zainteresovana; razumeš li?” Njene plavo-sive oči su bile hladne. 

»Hmmm", rekao je, uzdrman, pokušavajući da smisli neki odgovor. ,,Ali dan je 
divan... trebalo bi da budemo napolju. Da posetimo Golden Gejt park, na primer." 

„Biće suviše vruće da se izađe.“ 

„Ne”, usprotivio se, razdražen. „To je tek posle. Hej, mogli bismo da se prošetamo 
po plaži, brčkamo se u valovima. Važi?” 

Kolebala se, vidno. „Ali onaj razgovor koji smo malopre vodili...“ 

»Nije bilo nikakvog razgovora. Nisam te video nedelju dana, od prošle subote." 
Govorio je tonom onoliko čvrstim i punim ubeđenja koliko je bilo moguće. ,,Svratiću do 
tebe za pola sata i pokupiti te. Ponesi kupaći kostim, znaš, onaj žuti. Onaj švedski sa 
grudnjakom." 

»,Oh", rekla je oholo, „taj je sad skroz van mode. Imam novi iz Švedske; još ga nisi 
video. Nosiću taj ako nije zabranjeno. Prodavačica u A &F nije bila sigurna.“ 

»Dogovoreno", rekao je i prekinuo vezu. 

Pola sata kasnije se u svom Jaguaru spuštao na izdignuto polje njene zgrade. 

Pat je nosila džemper i pantalone; kupaći kostim je ispod njih, objasnila je. Noseći 
korpu za piknik, sledila ga je uz rampu do parkiranog broda. Žustra i zgodna, žurila je 
ispred njega tapkajući svojim sandalama. Sve je ispalo kako se nadao; ovo će ipak biti 
odličan dan, nakon što njegovi jutarnji strahovi skroz nestanu... kao što hvala Bogu jesu. 

„Čekaj dok vidiš kostim", rekla je uvlačeći se u parkirani brod, sa korpom u krilu. 
»Zaista je izazovan; jedva da postoji; u stvari treba da nekako unapred veruješ da bi 
poverovao u njega.“ Kada je seo pored nje, naslonila se na njega. ,Razmišljala sam o 
onom našem razgovoru - pusti me da završim.“ Stavila mu je ruku na usne ućutkavši ga. 
»Znam da se zbila, Volt. Ali, na neki način, ti si u pravu; u stvari, ti u osnovi imaš pravi 
stav. Treba da izvučemo iz ovog što je moguće više. Vreme nam je ionako dovoljno 
kratko... ili mi bar tako izgleda.“ Bledo se osmehnula. „Zato vozi što brže možeš; hoću 
da stignem do okeana.” 

Skoro istog trena su se spustili na parkiralište na rubu plaže. 

„Biće sve vrelije", trezveno je rekla Pat. „Svakog dana. Zar ne? Dok na kraju ne 
postane nepodnošljivo." Svukla je džemper, a onda, pomerajući se po sedištu broda, 
uspela da se izmigolji iz pantalona. ,Ali nećemo živeti toliko dugo... proći će još pedeset 
godina pre nego što se ne bude moglo izaći napolje u podne. Kao što kažu, postati besni 
psi i Englezi; to još nismo.” Otvorila je vrata i izašla u kupaćem kostimu. Bila je u pravu; 
bilo je potrebno verovati u nevidljive stvari da bi se uopšte razaznao. To im je potpuno 
odgovaralo, i njoj i njemu. 

Zajedno, on i ona tumarali su po mokrom, utabanom pesku, gledajući meduze, 
školjke i oblutke, naplavljene talasima. 

»Koja je ovo godina?" Pat ga je najednom upitala, zastavši. Vetar joj je zamrsio 
kosu; podigla se u plavoj gužvi nalik na oblak, jasna i svetla i potpuno čista, svaka vlas za 
sebe. 

Rekao je: „Pa, mislim da je..." A onda nije mogao da se seti; izmicalo mu je. „Do 
vraga“, rekao je ljutito. 

„Pa, nije važno.“ Uzela ga je pod ruku i nastavila. „Pogledaj, eno onog zaklonjenog 
mesta napred, iza onih stena.“ Pojačala je ritam kretanja; telo joj se zatezalo dok su se 
davno izgubljenog. Jesam li ja kako-ono-beše - Fren?” najednom je upitala. Prešla je 
preko stena, pena i voda su joj pokvasile stopala, članke; smejući se, poskočila je, 
zadrhtala od hladnoće. „Ili sam ja Patriša Kristensen?" Obema rukama je zagladila kosu. 
„Ova je plava, pa mora da sam Pat. Perki Pat.” Nestala je iza stena; on ju je brzo pratio, 
verući se za njom. „Bila sam Fren”, rekla je preko ramena, „ali to sada nije važno. Mogla 
sam biti bilo ko pre, Fren ili Helen ili Meri, i sada ne bi bilo važno. Je li tako?” 

„Nije”, usprotivio se dostižući je. Zadihan, rekao je: „Važno je da si Fren. U suštini.“ 

„U suštini," Bacila se na pesak, ležala naslanjajući se na lakat, crtajući pomoću 
oštrog crnog kamena divljačkim potezima koji su ostavljali duboko urezane linije; 
najednom je odbacila kamen i okrenula se, sedeći, da gleda okean. ,Ali slučajnosti... 
one su Pat.“ Stavila je ruke pod grudi, a onda, polako ih podizala, sa zbunjenim izrazom 
na licu. ,Ove", rekla je, „su Patine. Ne moje. Moje su manje; sećam se.” 

Seo je pored nje ne govoreći ništa. 

„Ovde smo", rekla je malo kasnije, „da bismo uradili ono što tamo u skloništu ne 
možemo. Tamo gde smo ostavili svoja pokvarljiva tela. Dok god održavamo naše 
postavke u dobrom stanju ovo..." Pokazala je na okean, a onda opet dodirnuta sebe, sa 
nevericom. ,Ovo ne može propasti, zar ne? Obukli smo besmrtnost." Najednom se 
opružila na pesak i zatvorila oči, s jednom rukom preko lica. ,A pošto smo ovde, i 
možemo da radimo ono što nam je u skloništu uskraćeno, onda bi po tvojoj teoriji to 
trebalo da radimo. Treba da iskoristimo mogućnost." 

Nagnuo se nad nju, sagnuo se i poljubio je u usta. 

U njegovom umu jedan glas je pomislio: „Ali ja to mogu da uradim u svako doba." 
A u udovima njegovog tela tuđinska kontrola se učvrstila; seo je, podalje od devojke. 

„Na kraju krajeva“, pomislio je Norm Skein, „ja sam oženjen njom." Nasmejao se onda. 

»Ko je rekao da možete da upotrebite moju postavku?“ pomislio je Sem Regan 
ljutito. „Izlazite iz mog odeljka. A kladim se da je i Moćni-D moj.” 

„Ponudio si nam ga“, sustanar njegovog uma-tela je odgovorio. „Pa sam odlučio da 
prihvatim.” 

„lja sam ovde”, pomislio je Tod Moriš. „I ako hoćete moje mišljenje...” 

„Niko te nije pitao za njega”, pomislio je Norm Skein ljutito. „U stvari, niko te nije 
pozvao da i ti dođeš; zašto se ne vratiš gore i petljaš po onom tvom propalom 
beskorisnom vrtu, u kojem bi trebalo da budeš?” 

Tod Moris je mirno pomislio: „Slažem se sa Semom. Nemam šanse da uradim ovo, 
sem ovde.” Snaga njegove volje se pridružila Semovoj; još jednom se Volt nagnuo nad 
ispruženu devojku, još jednom ju je poljubio u usta, ovaj put žestoko, sa povećanim 
uzbuđenjem. 

Ne otvarajući oči Pat je tiho rekla: „l ja sam ovde. Ovo je Helen." Dodala je: „l 
Meri. Ali ne trošimo tvoju zalihu Moćnog-D, Seme; doneli smo ono što smo već imali.” 
Zagrlila ga je kad su se tri stanovnice Perki Pat ujedinile u istom nastojanju. Iznenađen, 
Sem Regan je prekinuo kontakt sa Todom Morisom; pridružio se nastojanjima Norma 
Skeina, i Volt se udaljio od Perki Pat. 

Okeanski talasi su ih zapljuskivali dok su ćutke ležali na plaži, dva lika koja su 
obuhvatala suštinu šest osoba. Dva u šest, pomislio je Sem Regan. Misterija se 
ponovila; kako je postignuta? Opet staro pitanje. Ali jedino do čega mi je stalo, pomislio 
je, jeste troše li mi Moćni-D. A kladim se da troše; nije me briga šta kažu; ne verujem 
im. 

Ustajući, Perki Pat je rekla: ,,Pa, vidim da bih baš mogla i da odem da plivam; ovde 
se ništa neće desiti." Ušetala je u vodu, otplivala od njih dok su sedeli u njegovom telu, 
gledajući je kako se udaljava. 

„Propustili smo šansu“, pomislio je Tod Moriš suvo. 

»Mojom krivicom", priznao je Sem. Udruživši se, on i Tod su uspeli da ustanu; 
krenuli su par koraka za devojkom, a onda, do članaka u vodi, zastali. 

Sem Regan je već mogao osetiti da dejstvo droge ističe; osećao je slabost i strah i 
gorku mučninu kada je shvatio. Tako prokleto brzo, rekao je sebi. Gotovo je; natrag u 
sklonište, u jamu u kojoj se grčimo i uvijamo kao crvi u papirnoj kesi, stisnuti daleko od 
sunčevog svetla. Bledi i beli i gadni. Stresao se. 

Stresao se i ugledao, ponovo, svoj odeljak sa malim krevetom, lavaboom, stolom, 
šporetom... i na klonuloj, inertnoj gomili, prazne ljušture Toda i Helen Moriš, Fren i 
Norma Skeina, njegove vlastite žene Meri; oči su im buljile u prazno i odvratio je 
pogled, zgađen. 

Na podu između njih je bila njegova postavka; pogledao je dole i video lutke, Volta 
i Pat, postavljene na ivicu okeana, blizu parkiranog Jaguara. Naravno, Perki Pat je imala 
na sebi skoro nevidljivi švedski kupaći kostim, a pored njih je bila majušna korpa za 
piknik. 

I, pored postavke, obična smeđa hartija u kojoj je bio Moćni-D; njih petoro ga je 
sažvakalo, i kad je - protiv svoje volje - pogledao u njih, video je tanku crtu sjajnog 
smeđeg sirupa kako curi iz njihovih opuštenih, beživotnih usta. 

Preko puta se Fren Skein mrdnula, otvorila oči, zastenjala; pogledala je u njega, a 
onda umorno uzdahnula. 

»Sprečili su nas”, rekao je. 

„Previše smo otezali.“ Ustala je nesigurno, posrnula i skoro pala; odmah je bio na 
nogama hvatajući je. ,Bio si u pravu; trebalo je da to uradimo odmah ako smo 

nameravali. Ali..." Dopustila mu je da je drži na momenat. ,Sviđaju mi se pripreme. 
Šetnja po plaži, pokazivanje kupaćeg kostima kojeg nema.“ Malo se nasmejala. 

Sem je rekao: „Neće se probuditi još nekoliko minuta, kladim se.” 

Raširenih očiju, Fren je rekla: „Da, u pravu si.“ Odskočila je od njega, do vrata; 
otvarajući ih, nestala je u hodniku. „U našem odeljku”, dozvala ga je. ,Požuri!" 

Zadovoljan, sledio ju je. Bilo je previše smešno; presavio se od smeha. Ispred njega 
devojka je ustrčala rampom do njenog nivoa skloništa; dostigao ju je, uhvatio kad su 
stigli do njenog odeljka. Zajedno su upali, kotrljajući se, kikotajuci se i otimajući preko 
tvrdog metalnog poda, da bi udarili u zid. 

Ipak smo pobedili, pomislio je spretno joj otkopčavajući grudnjak, počeo je da joj 
raskopčava košulju, svukao joj suknju i skinuo cipele bez kopči jednim brzim potezom 
prionuo je na stvar i Fren je uzdahnula, ovaj put ne zbog umora. 

„Bolje da zaključam vrata.“ Ustao je, pojurio do vrata i zatvorio ih čvrsto 
zaključavajući. Fren se u međuvremenu iskobeljala iz svoje raskopčane odeće. 

„Dođi natrag", pozvala je. „Nemoj samo da gledaš." Nabacala ju je u zbrzanu 
gomilu, sa cipelama na vrhu kao pritiskivačima za hartiju. 

Spustio se pored nje i njeni hitri, vesti prsti su poigrali po njemu; sa sjajem u 
svojim tamnim očima latila se njega, u čemu je uživao. 

I to u njihovom tmurnom marsovskom boravištu. Pa ipak - uspevali su u tome na 
stari način, jedini način; pomoću droge koju su donosili skriveni rasturači. Moćni-D je 
omogućio ovo; i dalje im je bio potreban. Ni na koji način nisu bili slobodni. 

Dok su Frenina kolena stezala njegove gole slabine, pomislio je: i ni na koji način 
ne želimo da budemo. U stvari, želimo upravo suprotno. Dok mu je ruka klizila niz njen 
glatki, uzdrhtali stomak, pomislio je: čak bi nam koristilo još malo. 

Neven Jovanović 


O SEKSUALNIM 
PERVERZIJAMA 
F.M.DOSTOJEVSKOG 


Drugoga dana mjeseca kolovoza godine 1880, oko pet sati po podne, grobna je tišina 
vladala u bivšoj Gribeovoj vili. Još izjutra, poslije jedanaest, Anja se Grigorjevna s 
djecom ukrcala u vrlo staru, drndavu, ali prostranu unajmljenu kočiju koju su vukla dva 
stara zelenka, i odvezla se na drugi kraj Stare Ruse, u cjelodnevni posjet obitelji popa 
Rumjanceva. Posluživši u pola četiri ručak, Anfisa i kuharica nestale su nekamo za 
svojim ženskim poslovima i ostavile gospodara kuće da radi u miru. 

Jednokatni ljetnikovac u njemačkom stilu, s vrtom, nije nikako bio u samom 
središtu grada, ali ni sasvim na kraju. Stajao je na obali gradske smrdljive i dugačke bare 
koju su gdjekad nazivali i rijekom, uz drvored izvijenih, prastarih brijestova još iz 
arakčejevskog doba. S prozora se moglo, iza brijestova, vidjeti zeleno polje opasano 
borovom šumicom. U kući, u nevelikoj radnoj sobi obloženoj bijelim papirnatim 
tapetama, za starinskim, teškim stolom od mahagonija sjedio je i pisao potporučnik u 
ostavci, robijaš, padavičar i plućni bolesnik, pedesetdevetogodišnji Fjodor Mihajlovič 
Dostojevski. 

Lice mu je bilo mršavo, obrazi upali, njihova boja prelijevala se nekakvom 
nezdravom žutinom. Dvije neobično duboke bore spuštale su mu se od nosa prema 
krajevima ustiju; imao je bradavicu na lijevom obrazu. Sa svojom dugom bradom i 
svijetlom, gotovo riđom kosom izgledao je kao invalid neizvjesne dobi, kao Čovjek 
patnje sa srednjovjekovnih bakroreza; ali u njegovim je različitim očima (lijevo je bilo 
smeđe, a zjenica desnog bila je toliko raširena da se dužica nije ni vidjela) gorjela vatra 
dok se upirao laktovima o stol. Iz njega je zračila grozničava energija, povremeno je 
dizao ruku i pritiskao svoje vrele čeone kosti. Kaput mu je bio raskopčan, ovratnik 
razdrljen, prsluka nije imao. 

Zbilja: rekli smo da je sjedio i pisao. Ne, on je sjedio i mučio se. Rad mu je zapinjao 
i obuzela ga je nekakva turobnost bez vidljiva razloga. Dražilo ga je i uznemirivalo nešto 
glupo, nepodesno, a ni sam nije znao što. Osjećao se kao da se bliži jedan od njegovih 
epileptičnih napada. 

Zapeo je na početku devete glave jedanaeste knjige svog romana, glave Đavo, 
mora Ivana Fjodoroviča. Bio je napisao oprosti, došao sam samo zato, a dalje je tupo 
zijevao žućkasti papir. Iza leđa Fjodora Mihajloviča zacvile opruge divana. 

Osvrnuvši se, Fjodor Mihajlovič poskoči na stolici kao oparen i s usana mu se ote 
smiješni, gotovo ženski krik. Na divanu uz suprotni zid iskrsnuo je i sjedio netko tko je 
ušao bog bi ga znao kako, jer nikoga nije bilo u sobi kad se Fjodor Mihajlovič vratio s 
ručka. Bio je to nekakav gospodin ili, bolje rečeno, neke vrste ruski džentlmen ne baš 
mlad, tek nešto progrušane crne, prilično dugačke i još guste kose i klinaste brade. Na 
sebi je imao kratak kaput mrke boje, izvrsnoga kroja, ali već iznošen i sasvim izišao iz 

mode. I rublje, i dugačka kravata nalik na šal, sve je to bilo kao u otmjena džentlmena, 
ali, kad bi se rublje malo izbliza pogledalo, bilo je prljavo, a širok šal prilično otrcan. 
Posjetiočeve karirane hlače bile su i suviše svijetle boje i preuske, kakve se više ne nose, 
takav je bio i bijeli mekani šešir koji mu je počivao u krilu. Jednom riječi, urednost 
postignuta mršavim sredstvima. 

Fjodor Mihajlovič je zurio u gosta otvorenih ustiju, no iz grla mu je izlazilo još samo 
nekakvo pištanje. Odjednom, gost načini zabrinuto lice. 

»Slušaj", progovori on, „oprosti, došao sam samo zato da te na nešto podsjetim: ti 
si pošao Smerđakovu u namjeri da saznaš nešto o Katerini Ivanovnoj, a otišao si da nisi 
ništa o njoj saznao, sigurno si zaboravio..." 

»Zaboravio", promuca Fjodor Mihajlovič, „a... to je iz romana... Bunilo... Napad..." 

»Prosvjedujem, prosvjedujem ogorčeno”, pobuni se karirani džentlmen. „Nikakav 
napad ovo nije i nikakvog napada neće biti. Za to jamčim ja, molit ću.“ 

„Tko ste vi?" upita Fjodor Mihajlovič razdraženo, uspjevši se napokon malo 
sabrati. „Kakva je to budalaština? Kako ste ušli u moju kuću?" 

»Mon oeil, cher ami. Ne, nije ovo nikakva trapava šala, bezobrazluk, prepad, 
provala, spletka, Kabale und Liebe. Ja ti, štono riječ, jednostavno nisam od ovoga 
svijeta." 

»Nemoguće!" 

»Vidi ga - nemoguće. Nije li to, štoviše, baš na ovom mjestu vrlo podesno i dapače 
umjesno?" 

Fjodor Mihajlovič se okrene stolu i počne nervozno vrtjeti pero u tintarnici. 

„Zaslužni trudbenik stvara najnovije djelo“, brbljao je dalje karirani džentlmen, „i 
zapne, jao, gdje? Baš na mjestu gdje njegovog junaka - njegovog najtragičnijeg junaka, s 
najmanje nade u vjeru, ufanje i ljubav - posjećuju s drugog svijeta. | pohrli čovjek da 
zaslužnoj osobi pomogne, noseći, tako rekuć, zublju nadahnuća, a kad tamo sad sam u 
živog vraga pao ja. Zar je dobra volja - nemoguća?" 

»Ssmjesta prekinite s tom svinjarijom!“ viknu Fjodor Mihajlovič pocrvenjevši. 

„Žaista, zaista, kažem vam, kad se utjeloviš, preuzimaš i posljedice, kako ti tvrdiš. 
Mrzim posljedice. Slušaj, ne bih htio ispasti nametljiv, ili stvoriti utisak da potcjenjujem 
tvoj intelekt (to nikako!) - ali, nije li donekle neobično da znam ne samo ono što si u 
svom romanu upravo ovog trena napisao, nego i ono što si tek kanio napisati? Ne 
nalaziš li?” 

„Jeste li vi... iz policije?“ 

„O, divna misao i posve rusko-liberalna! Pijani agent-provocauter pravi skandal u 
kući bivšeg robijaša i doživotnog slobodoumnog sumnjivca! Zgodan siže, kad bi ga 
cenzura propustila, makar tvoja vlastita, unutrašnja. Mille regrets, ali ni to neće proći. 
Usput - ti ipak sumnjaš da si sumnjiv, usprkos iskazanom carizmu-nacionalizmu i 
mračnom reak-cionarstvu...? Ali ne, nisam iz Ohrane. Ja sam iz metafizičke Ohrane, 
ehe-he.!" 

„Samo lupetate... Što bio da bio.“ 

»Dražesno. Dobro, dopusti, c'est tres charmant aussi, ova ideja o razgovoru s 
đavlom. Osjećam prste starog Geheimrata Wolfganga u tome. Ali ti si na temeljima 
devetnaestog stoljeća: alkoholno ludilo, iako ima mjesta za zrno sumnje, o i te kako, 
lukavče stari. A kad tamo, istina veća od fikcije! Dobro, passons, još nisi zreo... A znaš li 
da će se iste teme za sedamdesetak godina primiti jedan Nijemac i uprskati je na svoj 
tipični pedantni i dosadni njemački način? I uplesti gomilu tugaljivih razmatranja o 
ukletosti stvaralaštva i ini pomodni umjetnički galimatijas. Ti, srećom, nisi nikad od toga 
patio, ti si bio obrtnik... Zbilja: da ti ispričam ponešto o budućnosti?" 

Fjodor Mihajlovič se šutke okrene natrag prema gostu. Lice mu se trzalo. 

„Dok mi ovdje čavrljamo", razveze važno džentlmen, „u Engleskoj sjedi starčić s 
bradom, a muče ga bolesti i besparica isto kao i tebe. On je - prorok budućeg svijeta. Ne 
nihilisti, ne Bakunjin - taj djedo piše Bibliju novih ljudi. On će im (htio-ne htio) pripremiti 
na-uč-no oružje da osvoje pola svijeta. Rusiju, razumije se, prvu. Upravo bjesovi o 
kakvima si pisao -zato će tvoje knjige pasti u nemilost. I smjesta će, naravno, postizanje 
apsolutne slobode nužno zahtijevati apsolutnu neslobodu, strah i logore i tako dalje u 
tom smislu. Zapravo, baš i nije zanimljivo, a originalno nije ni u kom slučaju." 

Fjodor Mihajlovič se osjećao kao da ga tuku maljem po glavi. Neprekidno je 
napregnuto osluškivao ne bi li čuo neki normalan zvuk, Anfisu kako prolazi hodnikom, 
kako psi laju na ulici. Kao za pakost, nije se čulo ništa osim prenemaganja kockastog 
džentlmena. Povrh svega, Fjodor Mihajlovič je ustanovio da se u njemu počinje buditi 
nekakav odurni interes za džentImenove brbljarije. 

„Ne primam te nijednu minutu za istinu“, reče s naporom Fjodor Mihajlovič. „Ti si 
ili plaćeni gad -ili si laž, moja slabost i proizvod padavice. Ponavljaš neke moje misli, 
istina... ali na najgluplji, bolestan način. Tebe je bolest iznijela na površinu, a sam si 
jednostavno kukac koji živi u svakom čovjeku, kukac.” 

Činilo se da gost time nije nezadovoljan. 

„Što ja mogu kad kukci stvaraju ljudsku povijest? Ne vrletna čela ni plemenite 
grudi; povijest kroje sasvim nepristojni organi - trbuh, crijeva, dlake u nosu i tako dalje. 
A što sam proglašen tvojim odrazom, to mi služi samo na čast - ipak ti nisi bilo tko. lako, 
opet, biti odraz, čak i zaslužnog književnika, ima u tome nešto uvredljivo..." 

„A Rusiju će osvojiti nihilisti?" upita Fjodor Mihajlovič. 

,Osvojit će. | uvesti sibirsku robiju, red za krastavce, ateizam, Velikog Vođu, 
cinkarenje, zajedničke stanove i raskošno budističko ljeto. Da bi na kraju sve to odbacili i 
postali isti kao vlastiti najveći neprijatelj, naime, Amerika. Ili će Amerika postati ista kao 
Rusija, ne sjećam se više točno. Stvari su se malo zapetljale u posljednje vrijeme." 

„Fuj, kakvo je to trtljanje!“ 

„Možda je i trtljanje“, reče džentlmen i naheri samoljubivo glavu, „ali u ovom 
trenutku budući Najmudriji Vođa živi u Gruziji i ima otprilike godinu dana. A prvi svetac 
novoga svijeta - onaj koji će biti na čelu revolucije - desetogodišnji je dječak u gradu 
Simbirsku.“ 

»Mislio sam da ću čuti nešto pametnije“, reče Fjodor Mihajlovič. Bio je spustio 
ruke s čela i vidno se smirio. „Ili barem zabavnije. Ali samo melješ i melješ kao tumač 
Apokalipse. Moram ti priznati da sam sam takve prizore bolje pisao, kod mene je bar 
duhovito. Ti si dosadan... Nadam se da će onaj koji dolazi Ivanu Fjodoroviču ispasti 
maštovitiji.“ 

„Comment? Dosadan?" uzvikne džentlmen. „Dobro, ako ti je to dosadno, reci 
onda: postoji li Bog ili ne postoji?“ Fjodor Mihajlovič promijeni izraz lica. 

»Želiš li ozbiljno?" reče nakon nekoliko časaka, „bogami, ne znam. Rekao sam ti, 
eto, krupnu riječ.” 

Džentimen se nasmija. 

»Povori vjere i bezvjerja! Ne, to nije Rio de Janeiro! Ali ja ću tebi, dragi moj, sad 
pokazati jednu zanimljivost.“ 

To rekavši, gost se zavali udobnije na divanu i nonšalantno pucnu prstima. U sobi 
se podigne vjetar kao od propuha, mada su i vrata i prozori bili zatvoreni. Poskočiše 
papiri na stolu. Između divana i stolice na kojoj je sjedio Fjodor Mihajlovič, vrlo brzo, 
mignu nešto crno, kao plamen na stijenju petrolejke tren prije nego li se razgori. A 
možda djelić sekunde kasnije iskrsnu na dvije stope od poda kutija od ljepenke. Bila je 

ružičasta, oblika kutije za šešire, i lebdjela je a da je ništa nije držalo. 

„Molim, samo bez ženiranja!" uzviknu karirani gost, dohvati kutiju i gurnu je 
prema Fjodoru Mihajloviču. Kao po nevidljivoj koloturi, kutija skliznu Fjodoru 
Mihajloviču u krilo. On je zapanjeno opipa: obična kutija od obične ljepenke. Na rubu 
poklopca bila je etiketa 

F. Puškin 
ŠEŠIRI 

Fjodor Mihajlovič podignu poklopac. 

U kutiji je bila Nastasja Filipovna. 

Fjodor Mihajlovič ju je odmah prepoznao. Bila je, doduše, svega lakat visoka, ali 
inače na dlaku onakva kako ju je zamislio u Idiotu, ležala je u ljubičastom samtu, 
sklopljenih očiju, skovrčom na čelu i oholim ličnim kostima. Dok ju je Fjodor Mihajlovič 
promatrao, Nastasja Filipovna otvori oči i lukavo se nasmiješi, očito se bila samo 
pretvarala da spava. Fjodor Mihajlovič se s užasom sjeti da ona na kraju knjige poludi. 
Nastasja Filipovna zaciča i izlete iz kutije, ustremi se na Fjodora Mihajloviča i poče 
lepršati oko njega, štipati ga za uho i vući za bradu. Fjodor Mihajlovič podignu ruku da 
se obrani i nehotice dlanom okrzne Nastasju Filipovnu. Ona se sruši na stol kao muha 
koju su ošinuli ravnalom i pretvori se u srebrni džepni sat bez poklopca. Vrtjela se 
sekundna kazaljka. 

„Hajde, uzmi", poče ga nutkati gost. „To je un cadeau! Ima i posveta odostrag. 

Fjodor Mihajlovič podignu sat. Na poleđini je bilo ugravirano: 


Dragom pjesniku antinomija 
29/12/2011 
Tvoj Bog 


„Što da se radi?" prekide gost nastalu tišinu. „Sad, to što sam se ja pojavio 
niotkuda još se može svariti, tobože me nisi čuo zadubljen u tajne stvaranja. Ali ovo već 


čudovišna lađa na visini strašnoj 
promiče i širi krila hvat, 


to je već, tako rekuć, tvrđi orah. Što će sada razbaštinjeni um?" 

Fjodor Mihajlovič s gađenjem odloži sat na stol, licem nadolje. 

„Kakve su to budalaštine?” upita pokazujući bradom na posvetu. 

„Da bih to objasnio, dopusti da se poslužim Sokratovom metodom. Je li Bog onaj 
tko je stvorio ovaj svijet i sve u njemu?“ 

»Da." 

„Je li Bog onaj tko ima apsolutnu moć nad svijetom i ljudima?“ 

»Da." 

»Moram te obavijestiti da ja ispunjavam sve uvjete." 

»Prekrasno!" zavika Fjodor Mihajlovič. „Ne Sotona - meni u posjetu dolazi Bog-ko- 
medijant. To je meningitis! Toliko sam bolestan da moje bunilo prelazi granice 
pristojnosti!" 

»Stavljaš se u vrlo povoljnu situaciju“, primijeti džentlmen hladnokrvno. „Ovako - 
što god ja učinio, ti ćeš mirne duše otpisati kao bolest i priviđenje i žderati se dalje: O, 
ima li Boga? Ali taj sistem je odviše savršen, i stoga beskoristan. Kao kod velečasnog 
biskupa Berkelevja. Budeš li imao intelektualnog poštenja da princip bolest i priviđenje 
provedeš do kraja sve će se izvrći u privid i svemu će biti kraj, čak i novinama i 
žurnalima. Ako sam ja priviđenje (a vidi me, praščića iz stada Epikurovog, ded me takni 

ako se usudiš!), možda je priviđenje i sve ostalo, i tvoja obitelj, i stara Rusa, i Peterburg, 
i ruski narod-bogonosac, a ti si možda, jednostavno, senilni penzioner koji halucinira u 
prljavoj iznajmljenoj sobici.” 

Fjodor Mihajlovič je šutio. 

„Ne, povjerovati može samo onaj koji već veruje, pravo kažu, i nikakve ljuske ne 
spadaju s očiju. Ergo - ti zapravo ne želiš vjerovati“, zaključi karirani džentlmen. 

„Kako da vjerujem - u lakrdijaša?" 

„Jao, to li smeta ruskoj duši! A kako sam se, dragi, imao ukazati? U vidu vojske pod 
zastavama? Momče! Ali ne smetni s uma: u kozmičkim razmjerama - da ne kažem iz 
moje perspektive - čak je i eksplozija kugle zemaljske događaj jednak ovome satu. 
Možda je sat čak i veći. 

„A što ako je drukčije?“ upita iznenada Fjodor Mihajlovič. „Ako ti - tko bio da bio - 
ne želiš da ja vjerujem u Boga, i navlas komedijaš i lažeš i dražiš me? Iskušavaš ne bih 
li... izgubio ono malo vjere što imam. Ti si zloduh.“ 

Učini se da je gost ponešto zatečen. 

»Eto, kakvi su moderni ljudi! Prije Bog nije izvodio čuda, a narod je svejedno 
vjerovao. A sad daj sve od sebe - proglasit će te ili za nepoznatu energiju, ili za zloduha. 
Sve, sve, samo Boga ne!” 

„Reći ću ti”, reče Fjodor Mihajlovič tiho, a oči su mu se zakrijesile, „što mislim 
zašto se ne otkriva je li đavo u mom romanu istina ili priviđenje. I zašto Isus nije sišao s 
križa kad su ga zvali. Slušaj, nakazo, ovo: kad je potvrđeno - nema mjesta vjeri. Ne može 
se vjerovati u silu teže. Vjera, upravo, zahtijeva rizik, ona bez rizika ne postoji. Da mi 
matematički dokazeš da si Bog, da je istina u tebi - ja u tebe ne bih vjerovao. Jer ne 
može ono što je dobro na svijetu doći od jednog takvog prizemnog cinika!“ 

„Od prizemnog cinika!" uzviknu džentlmen i pljesne rukama. „Aleluja! Opet je 
izmislio jedan sistem! Dakle, to...” 

U tom čašu u radnu sobu ude Anja Grigorjevna. 


Isprva je Fjodoru Mihajloviču malo odlaknulo zbog njenog dolaska. Bez obzira 
zašto se prije vremena vratila od Rumjancevljevih, sad će se sve srediti. Ali onda ju je 
bolje pogledao i obamro. Anja uopće nije ličila na sebe. 

Bila je blijeda, znak da je jako uzbuđena. Gornja joj se usna podigla i otkrila 
prednje zube, u gesti koja je kod Anje inače bila koketna, ali sad je radi nečega davala 
njenom licu divlji i zloslutan izraz. Čak su joj se i zubi nekako ružno plavičasto prelivali. 
Oči su joj bile potpuno strane, boja čelika i bijesne, njihova dobrota je netragom 
nestala, kao i sama toliko poznata i draga Anjina ličnost. Ovo nije bila žena Fjodora 
Mihajloviča Dostojevskog. Uza sve to, nije bilo nikakvo čudo što gost-džentImen nije 
pokazivao ni najmanje namjere da nestane, iako se vidno uznemirio i promatrao Anju 
Grigorjevnu neprijatno trepćući očima. 

„Što je ovo?" viknula je Anja. Pesnicama je od ljutnje gužvala skute svoje crne 
haljine. „Što je vama? Jeste li poludjeli, kolega?“ A nije se obraćala Fjodoru Mihajloviču, 
nego njegovom kariranom gostu. 

»Anja..." započe Fjodor Mihajlovič. Ni pogleda ga nije udostojila. 

„Bah!” uzrujavao se gost. ,Prekidate me u krucijalnoj točci! Da znate u kojem je 
smjeru krenuo razgovor..." 

»Prekidam vas! Sretni ste što sam došla na rutinsku provjeru! Ugrožavate rad cijele 
ekipe!" 

„Ne vidim u čemu je problem; jednostavno sam provodio u djelo neke svoje te- 
orijske postavke... Sjećate se, valjda, mog eseja Remake-poetika: zahvati u povijesnost? 

Napokon, sami ste mu dali odličnu ocjenu.” 

„TO je bio esej, a ovo je praksa, kolega. A praksa košta. Imali ste jasan projekt za 
postizanje očekivanih i vjerodostojnih rezultata, a ne ovih... dubioza. Ovo nije TV show 
nego naučno istraživanje.“ 

„Dozvolite: Kunst der Fuge u izvedbi autora, drugi dio Aristotelove Poetike, Van 
Gogh iz perioda remisije - vi to nazivate vjerodostojnim? I to su također konjekture i 
nerealne situacije - ne smatrate valjda da je to stvarno tako izgledalo? Simulacije su 
djela fikcije, prema kojima se ponašate kao da su fakta samo zato jer se poklapaju s 
nama poznatim povijesnim činjenicama. A tko vam garantira da je Michelangelo bio 
homoseksualac? Možda je to interna šala njega i njegovih prijatelja!" 

„Vaše improvizacije me nimalo ne zanimaju. Vidim pozadinu svega toga: glamour! 
Dramatika! Zahvati u simulaciju! Ali Odbor neće trpjeti da se preko naših leđa privlači 
pozornost kompanija-sponzora, zapamtite! Do toga je vama stalo." 

Fjodor Mihajlovič ustade sa stolca i krenu prema Anji, u namjeri da je uhvati i 
protrese, ne bi li došla sebi. 

„Anja, što je s tobom? Osvijesti se, i ti si bolesna... To je zaraza, Anja...“ 

| gost i Anja se prenuše, očito su na njega bili sasvim zaboravili. Ona gadljivo 
pogleda Fjodora Mihajloviča, zamahne prema njemu laktom nekako kružno i reče: 
„Off. 

Fjodora Mihajloviča nevidljiva sila baci natrag na stolac, da tamo sjedi i bori se da 
povrati dah. 

„Evo rezultata vaše samovolje. Koliku ste vrijednost u softwareu ugrozili, hiljade 
mrežnih sati simulacije, vaš centralni icon treba temeljito reprogramiranje, a koliko 
vidim, igrali ste se i s rubnim funkcijama... Mislim da ste doveli u pitanje svoj daljnji 
boravak u ovoj ustanovi!" 

„A da sam ostavio sve da se odvija programiranim tokom, što bi ispalo? 
Dostojevski bi završio Karamazove, malo se poveselio, pao dublje u svoj eshatološki 
nacionalizam i umro, kao i obično. Korektno, ali što je tu novo? Saznanje koji ga je 
ženski organ najviše uzbuđivao? Ja smatram da to nije bit Dostojevskog. A najdivljija 
mogućnost koju vi možete zamisliti - i dopustiti - jeste da mu damo da napiše nastavak 
Karamazova koji je bio planirao. Čemu? Za povjesničare književnosti? Danas apsolutno 
sve ima nastavak, koji je uvijek grozan. To je kao u ljubavi. Ali ovo je nešto sasvim 
drugo." 

»Dosta", naredi odsječno Anja. ,,Smjesta počnite out-proceduru 

»Dobro, možda sam malo mislio i na ličnu korist, ali sad sam na tragu sasvim nove 
istraživačke tehnike!" Postalo je očito da je karirani džentlmen pod utjecajem nekakve 
neprijateljske sile; izlazio je iz fokusa, pogled se na njemu nije mogao zadržati. Nisu se 
više razlučivali komadi njegove odjeće i činio se od glave do pete premazan 
jednoličnom sivom bojom. Ukratko, džentlmen je nestajao. U zraku je zbog nečega 
zasmrdjelo na luk. 

„Do kakvih se neočekivanih spoznaja dolazi ako izložite simulacije neočekivanom 
pritisku!“ kriještao je džentimen sve slabijim glasom. „Što doznate u jednoj 
improviziranoj stresnoj situaciji otkrit će koliko hiljadu vaših kvazi-autentičnih repeticija 
ne može!" 

„Javit će vam se naš odvjetnik“, rekla je ledeno Anja i gost sasvim iščezne uz tihi 
prasak, kao kad se razbije bočica s kloroformom. 

„A rad O seksualnim perverzijama F.M.Dostojevskog je ionako sranje“, začuo se 
prkosno džentimenov glas odnekud iz visine. 

»Out!" viknu na to Anja - i u slijedećem trenutku sva se strese i polete k Fjodoru 

Mihajloviču. Bijes, ozlojeđenost, pakost - sve je strano otišlo iz nje, i Anja koja se tresla 
od plača u zagrljaju Fjodora Mihajloviča, bila je ponovo njegova voljena i kao kruh 
dobra supruga. 

„U redu je, u redu“, mrmljao je Dostojevski dok je ona brisala mokre obraze o 
njegovu bradu. „To je bila mora, halucinacija... oboje smo premoreni..." Onda je 
ustanovio da i sam plače. 

Kuća je međutim oživjela: kuharica je zalupala loncima, čuli su se dječji glasovi i 
topot nožica, kola su se kotrljala cestom i sa njih je kočijaš nekoga grdio nepristojnim 
riječima, šumjeli su brijestovi na obali rijeke. 

„Feđa, ne znam što se desilo“, jecala je Anja. „Bili smo kod Rumjanceva i samo mi 
se najednom zacrnilo pred očima, i onda sam se stvorila ovdje, tek tako odjedanput...“ 

„Mir, mir", tepao joj je Fjodor Mihajlovič i njihao je kao djevojčicu. „Ali, Anja”, reče 
on najednom uzbuđeno, ,ja čujem djecu! Djeca su dolje!“ 

„Naravno, Feđa“, reče Anja i maknu nadlanicom pramen kose s očiju. „To sam ti i 
govorila! Ljilji je pozlilo, i ja sam se toliko prepala... Bože! Moram pogledati kako je 
mala! Ne znam što me spopalo - došla sam da ti javim i, eto, sasvim smetnula s uma...“ 
ona ustade i krenu prema vratima. 

„Anja, čekaj!" povuče je Fjodor Mihajlovič za rukav. „A što si maloprije rekla - da je 
tebi pozlilo kod Rumjancevljevih?" 

Anja se nasmiješi kmoz ostatak suza. „Mili, i ti si se prestrašio! Pa sve si pomiješao 
-pričala sam ti sve vrijeme o Ljilji, kako je dobila groznicu, Anfisa sprema obloge..." 

„Nisi to govorila." 

Anja se vrati do njega i brzo ga poljubi. Ja sam posve dobro, Feđa, kao i uvijek, ne 
boj se!" 

„A čovjek koji je tu bio?” 

»Kakav čovjek?" 

„Bio je tu kad si ušla, došao je niotkuda, i ti nisi ličila na sebe, svađala si se s njim... 
oko čudnih stvari...“ 

„Feđa... da se to ne sprema napad?" 

„Ne, osjećam se izvrsno, pa znam najbolje sam kada...“ 

„Da ti popipam čelo", zatraži Anja ozbiljno. „Vruć nisi... Mili, valjda si zadrijemao 
pa sanjao." 

„Kamo sreće! Bilo je sasvim ludo.” 

„Slušaj, stvarno moram dolje da obiđem Ljilju. Nadam se da nije ništa, to je sigurno 
od vremena... Ideš li i ti?” 

„Samo malo...“ reče zamišljeno Fjodor Mihajlovič. Misli su mu se počele komešati 
u glavi. 

»Dobro, ja idem“, reče Anja i izađe. Fjodor Mihajlovič je rastreseno slušao poznate 
korake kako silaze po drvenom stepeništu, a onda se okrenuo k stolu gdje je ležao 
rukopis jedanaeste knjige Braće Karamazova i protrnuo. 

Sa mjesta na kojem je bio zapeo, gdje je stajalo izvini, došao sam samo zato tekst 
se nastavljao, ali ni u kakvoj vezi s romanom. Vlastitom rukom Fjodora Mihajloviča bilo 
je napisano: 


Mon vieux! 

Uzeo sam u obzir šansu da me stari zmaj ulovi, pa sam pripremio mali rezervni 
program. Zaboravimo štos s Bogom (mille regrets), ali kao što bi mogao na osnovu 
nedavnih događaja zaključiti, svijet u kojem živiš nije ono što se čini da jest. Bez 
trtljarija. Ti se, zapravo, nalaziš u godini gospodnjoj 2011, i sam si - kao i sve oko 

tebe - redoslijed elektromagnetskih impulsa u izvjesnom (relativno) velikom stroju. 
Ironično, s obzirom na tvoja uvjerenja, ali tvoj svijet je takozvana simulacija: 
znanatvenici su ga iz svojih glupih razloga oblikovali u Rusiju XIX st. Passons. 
Zaključke sam izvuci. 

A da se uvjeriš, i vidiš kako tvoj svijet zaista izgleda (bez, reći ćemo, Kantovih 
naočala), ljubazno preporučam slijedeće: 

Oko šest sati poslije podne siđi u gostinsku sobu i čučni između stolića sa šarenom 
vazom i prozora. U ruci moraš držati krastavac. Točno u šest sati i dvije minute 
(prema satu s kukavicom u gostinskoj sobi) zažmiri i laktom gurni vazu tako da 
padne i razbije se. Odmah zatim pljuni ravno pred sebe. Leđa ti moraju biti 
okrenuta na sjever, lice na jug. Poslije ćeš se već sam snaći. 

P.S. 

Nadam se da će te ovo probuditi iz bedastog rusofilstva u koje si zapao zbog 
staračke dobi. 

P.P.S. 

Gorenavedeno naravno nije nikakva vradžbina. Radnje, izvedene (NB!) točno u 
tom redoslijedu, odgovaraju naredbama koje treba dati stroju da se pretvoriš u, 
kako mi to zovemo, samostalan program - da se oslobodiš okova pojavnog svijeta. 
Krastavac može biti ukiseljen ili svjež. Adieu. 


Ovdje je poruka završavala. Fjodor Mihajlovič Dostojevski sjedio je za stolom, 


podbočivši se, i grčevito grizao brkove iznad gornje usnice. 
Bližilo se šest sati. 

Hari Harison 


PRITISAK 


(druga priča u zbirci ,Jedan korak sa Zemlje") 


(Harry Harison, Pressure) 
(preveo: Aleksandar B. Nedeljković) 


Napetost u brodu se povećavala kao i spoljašnji pritisak, i to u podjednakoj meri. 
Možda je to bilo zato što Nissim i Aldo nisu imali baš nikakvog posla. Pogledavali su na 
manometre i brzo skretali u stranu, a onda i protiv svoje volje ovo ponavljali, iznova i 
iznova. Aldo je zgrčio prste; bio je sa nelagodnošću svestan hladne vlage na svojoj koži. 
Nissim je lančano pušio, pripaljujući cigaretu o cigaretu. Samo je Stan Brandon, čovek 
na kome je ležala odgovornost za ovu misiju, ostajao miran i pazio. Dok je očitavao 
instrumente, činilo se da je sasvim relaksiran, a kad bi nešto podešavao na tabli ispred 
sebe, bilo je u njegovim pokretima nekog stila. Iz nekog razloga, baš to je ljutilo ovu 
dvojicu, mada to nisu hteli da priznaju. 

„Merač pritiska je propao!“ izusti Nissim, naginjući se napred, iako ga je sigurnosni 
pojas vukao u fotelju. „Pokazuje nulu.” 

„l treba da propadne, doktore, tako je napravljen“, reče Stan sa osmehom. Pružio 
se i pomakao jedan prekidač. ,Ne može se drukčije meriti ta vrsta pritisaka. Komadi 
metala i kristala na spoljašnjem oklopu, različite su otpornosti na kompresiju, i kad 
jedan od njih više ne izdrži i raspadne se, uključujemo sledeći..." 

„Znam, znam, sve to znam.“ 

Nissim se smirio i povukao jedan poduži dim iz cigarete. Naravno da je u procesu 
Obuke učio i o načinima za merenje pritiska. Ali za trenutak mu je to otišlo s pameti. 
Igla se ponovo postojano pela uz skalu. Nissim ju je osmotrio, skrenuo pogled, pomislio 
na ono što se nalazilo izvan ove metalne sfere bez prozora i bez šavova, pa opet i protiv 
svoje volje pogledao skalu manometra i osetio vlagu na dlanovima. Nissim Ben-Haim, 
vodeći fizičar na Sveučilištu u Tel-Avivu, imao je suviše mašte. 

| Aldo Gabrielli imao je sličan problem. Kad bi samo imao šta da radi, umesto da 
čeka i gleda! Crnokos, crnomanjast, veličanstvenog nosa, izgledao je kao pravi Italijan, a 
bio je Amerikanac jedanaeste generacije. Njegov položaj profesora elektronskog 
inženjerstva bio je isto tako učvršćen kao i Nissimov u oblasti fiziike, ako ne i bolje. 
Gabriellia su smatrali genijem čiji je rad sa skantronskim pojačivačem doveo do 
revolucije u mehanici MT uređaja. Sad ga je obuzimao strah. 

Brod C. Huygens padao je kroz atmosferu Saturna, koja je oko njega postajala sve 
gušća. Ljudi koji su sastavljali ovaj brod na stanici Saturn Jedan zvali su ga, ne mareći za 
njegovo zvanično ime, jednostavno ,Lopta“. | to je u suštini i bio, metalna sfera sa 
zidovima debelim deset metara i srazmerno malim prostorom unutra. Ogromne sekcije 
klinastog oblika izlivene su u asteroidnom pojasu i otpremljene do Saturna, do orbitalne 
stanice Saturn 1, radi montaže. Tamo, u visokoj orbiti, gde su iznad njih visili Saturnovi 
prstenovi neviđene lepote i ogromna masa same planete, uobličili su Loptu. Molekular- 
nim zavarivanjem, bez obzira što ono širi jaku radijaciju, sastavili su sekcije u savršeno 

slivenu celinu, ali, pre uglavljivanja poslednjeg klina, pažljivo su uneli unutra jedan MT 
ekran. Kad se i poslednji komad ujedinio sa ostalima, preostao je samo jedan mogući 
način za ulazak u centar lopte, a to je, kroz ekran za momentalni transport. Kad su 
zavarivači, sa svojom opakom radijacijom, završili, mogla je da počne završna faza 
izgradnje. U centralnoj šupljini je prvo izgrađen pod, pa ispod njega specijalno 
prilagođen veliki MT uređaj, kroz koji su onda uneti aparati za atmosferu, zalihe i razna 
oprema, tako da su sad ljudi tu mogli stanovati. Najzad su uneti aparati za daljinsku 
kontrolu, a sa spoljne strane postavljeni rezervoari i atomski raketni motori koji su 
omogućili da se Lopta kreće kao svemirski brod. Brod namenjen da padne na Saturn. 

Pre osamdeset godina ne bi se mogao izgraditi C. Huygens, zato jer još nisu bile 
razvijene slitine kompaktovane pritiskom. Pre četrdeset i dve godine, ne bi se mogao 
izgraditi zato jer molekularno zavarivanje još nije bilo pronađeno. Pre deset godina, ne 
bi se mogao upotrebiti oklop bez ijednog otvora ili slabog mesta, zato jer je tek tada 
pronađena atomska deferencijacija. Nikakve žice niti vodiči talasa nisu slabili 
kompaktnu metalnu masu Lopte. Umesto toga, kroz slitinu su se prostirale oblasti 
deferencijacije, čiji je metal bio hemijski i fizički potpuno isti kao i sav ostali metal, ali 
ipak sprovodio električne impulse zasebno. U svojoj ukupnosti, Lopta je bila simbol sve 
šireg znanja ljudskog roda. Ali za trojicu ljudi, koji će u njoj potonuti na dno trideset 
hiljada kilometara duboke Saturnove atmosfere, bila je to zapečaćena zatvorska ćelija. 

Sva trojica su primili psihološko kondicioniranje protiv klaustrofobije, i sva trojica 
su je sad osećali. 

„Kontrola, javi se, kako me čujete?", reče Stan u svoj mikrofon, a zatim uključio 
prijem hitrim pokretom vilice po prekidaču. Moralo se pričekati nekoliko sekundi dok je 
traka sa njegovim rečima ispala i nestala kroz ekran, pa dok je traka sa odgovorom iz 
ekrana ušla u prijemni aparat. 

„Jedan i tri“, beše odgovor. Glas je zvučao oštro, sibilantno, kao šuštanje svile. 

„Ovo počinje sigma efekt", reče Aldo, a ruke mu se po prvi put smiriše. Sad je 
namerno pogledao merač pritiska. „Sto trideset pet hiljada atmosfera; na toj dubini 
obično i počinje.“ 

„Hoću da pogledam tu traku koja je stigla", reče Nissim, gaseći cigaretu 
gnječenjem o pepeljaru. Posegnuo je da raskopča svoj sigurnosni pojas. 

„A, ne radite to, doktore“, reče Stan, podižući ruku u znak opomene. „Dosad smo 
tonuli glatko, ali će uskoro biti drmanja. Znate na šta moraju ličiti vetrovi u ovoj 
atmosferi. Dosad nas je držala neka vrsta mlazne struje sa kojom smo se lateralno 
kretali. To ne može da traje večno. Reći ću im da pošalju drugu traku do vašeg sedišta.” 

„Ali začas ću“, reče Nissim, no ruka mu je ipak zastala. 

„l za kraće vreme od toga može se razbiti lobanja”, reče Stan prijatnim glasom, i 
kao da potvrđuje njegove reči, grdna masa Lopte odjednom se silovito bacila u stranu, i 
pri tom izvrnula. Dvojica naučnika su se čvrsto držali svojih sedišta dok je pilot ispravio 
brod. 

„Dobro proričete nevolju“, reče Aldo. „Da li delite i srećna predskazanja?” 

„Samo utorkom, doktore", odgovori Stan koji se nije dao uznemiriti. Aparatura za 
pokazivanje pritiska je ponovo ugasla, i on je uključio sledeću. „Brzina tonjenja 
postojanja." 

„Ova stvar pakleno dugo traje“, žalio se Nissim, pripaljujući cigaretu. 

„Dvadeset hiljada milja do dna, doktore, a i njega treba dotaći polako.” 

„Dobro sam upoznat sa debljinom Saturnove atmosfere", reče Nissim ljutite „I da li 
biste promenili to doktore? Ako ni zbog čega drugog, već i zato što se obraćate dr 
Gabrielliu na isti način, i nastaje izvesna zabuna.“ 

»U pravu ste, doktore." Pilot se okrenuo i namignuo čuvši kao je fizičar ljutito 
uvukao vazduh. „Ovo je bila samo šala. Svi smo u istom čamcu pa možemo biti drugari 
kao kod kuće. Zovite me Stan i ja ću vas zvati Nissim. A vi, doktore, hoćete li da budete 
Aldo?" 

Aldo Gabrielli se pretvarao da nije čuo. Ovaj pilot je baš umeo da naljuti čoveka. 
„Šta je ovo?" pitao je kad je slaba ali uporna vibracija počela da potresa Loptu. 

»Teško je to odgovoriti“, odvrati pilot okrećući niz prekidača i zatim pregledajući 
rezultate na svojim ekranima. „Nešto je tamo napolju, možda oblaci, i mi kroz to 
prolazimo. Udari u korito broda su neujednačeni." 

»Kristalizacija“, reče Nissim, posmatrajući manometre. „Gornji sloj atmosfere ima 
temperaturu od minus sto stepeni Celzijevih, ali je pritisak gasova tako nizak da ne 
dolazi do zamrzavanja. Ovde je pritisak daleko viši. Verovatno padamo kroz oblake 
kristala metana i amonijaka...“ 

„Upravo sam izgubio i poslednji radar“, reče Stan. ,Odnelo ga." 

»Trebalo je da imamo televizijske kamere, da vidimo šta je napolju“, reče Nissim. 

„Da vidimo šta?” zapita Aldo. ,Oblake vodonika i puno smrznutih kristala? Kamere 
bi bile uništene kao i svi ostali instrumenti. Jedini bitan instrument je radio-altimetar." 

„A on radi fino", objavi Stan zadovoljno. Još smo previsoko da bi se nešto moglo 
očitati, ali iz altimetra imam zeleno svetio. A kad pomislite, i mora tako biti, jer je on 
integralni deo oklopa." 

Nissim je povukao malo iz cevčice za vodu ugrađene u bočnu stranu njegovog 
sedišta. Aldu su usta iznenada postala suva kad je ovo video, pa je i on popio malo. 
Beskrajni pad se nastavio. 


„Koliko dugo sam spavao?” pitao je Nissim, iznenađen da je uprkos napetosti zaspao i 
to nenamerno. 

„Samo nekoliko sati”, reče mu Stan. „Mislim da vam se dopalo. Hrkali ste kao 
vodeni bufalo.” 

„Moja žena uvek kaže kao kamila.” Pogledao je na sat. „Vi ste budni preko 
sedamdeset dva časa. Zar ne osećate posledice?” 

„Ne. Nadoknadiću kasnije. Imam ovde izvesne pilule, a sem toga, bio sam na 
dugim dežurstvima i ranije.” 

Nissim se uvali nazad u sedišle i vide da Aldo mrmlja neke cifre sam sa sobom dok 
na džepnom računani rešava neki problem. Nijedno osećanje ne može večno trajati, 
mislio je, čak ni strah. Tamo gore svi smo bili krvavo uplašeni, ali to nije moglo 
beskonačno da traje. 

Nešto malo osećanja probudilo se u njemu kad je video merač pritiska, ali za 
kratko. 

„Pokazuje da smo u čvrstoj materiji”, reče Stan „ali ipak se spuštanje nastavlja.” 
Ispod njegovih očiju, podočnjaci su bili crni, kao lukovi od čađi. Poslednjih trideset 
časova je proveo na sredstvima za stimulaciju. 

„To mora biti ili tečni amonijak i metan“, Nissim reče „ili polutečni, koji se pretvara 
naizmenično u gas pa u tečnost. Bog bi znao, svašta je moguće sa takvim pritiscima kao 
što su napolju. Blizu milion atmosfera. Neverovatno.” 

„Ja, ipak, verujem“, reče Aldo. „Možemo li da se krećemo u stranu i eventualno 
dođemo do neke čvrste podloge?" 

„TO sam radio poslednjih sat vremena. Imamo izbor: ili da tonemo i dalje u ovu 
rupu, ili da iskočimo malo pa da tonemo na nekom drugom mestu. Ali ne smem da 
balansiram dugo sa uključenim motorima, s obzirom na gravitacione sile koje dejstvuju 

tamo vani.“ 

„Imamo li goriva za jedan skok?” 

„Da, ali bih ga ja čuvao u rezervi. Spali smo na oko trideset procenata.” 

„Ja glasam da tonemo dalje”, reče Nissim. „Ako je dole tečnost, ona verovatno 
pokriva celu površinu. Uz ovakve pritiske i oluje siguran sam da bi svaka neravnina bila 
zbrisana i sravnjena u geološki kratkom vremenu.“ 

„Ne slažem se”, reče Aldo. „Ali neka drugi to istraže. Ja glasam da tonemo dalje 
samo zbog situacije sa gorivom." 

„Onda, džentimeni, tri prema nula. Silazimo." 

Nastavilo se postojano tonjenje. Kad su se približili jednoj zatalasanoj površini, 
pilot je usporio Loptu, ali ulazak u tečnost protekao je bez nekog naročitog potresa; 
prelaz je bio postupan. 

„Sada nešto očitavam", reče Stan, po prvi put uzbuđen. ,,Altimetar pokazuje 
petnaest kilometara. Izgleda da ovo ipak ima nekakvo dno.” 

Ostala dvojica nisu govorili dok se spuštanje nastavljalo, jer su se bojali da pilotu 
skreću pažnju. A zapravo, ovo je bio najlakši deo puta. Što su dublje tonuli, sve je bilo 
manje uznemirenja u njihovoj okolini. Na visini od jedan kilometar, nije više bilo 
potresa niti i najmanjeg kretanja u stranu. Tonuli su polako i primicali se dnu. Na pet 
stotina metara, Stan je prepustio prizemljenje kompjuteru i čekao, ruku nadnetih nad 
komandama, spreman da preuzme upravljanje ako se nešto poremeti. Atomski motori 
su za trenutak proradili, i sa jednim jedinim udarcem, zaoravši dno, oni su se spustili. 
Stan je isključio kompjuter i pogasio motore. 

»To je to", reče, protežući se silno. ,,Sleteli smo na Saturn. A uz to ide jedno piće“, 
promrmljao je nezadovoljno kad je otkrio da ne može tako jednostavno da ustane iz 
svog sedišta. 

„Sila teže je dva-zarez-šest G”, reče Nissim, gledajući delikatnu kvarcno-opružnu 
vagu ugrađenu u ploču ispred njega. „Neće biti lako raditi tako težak." 

„Ono što ima da se uradi ne bi trebalo dugo da traje“, reče Aldo. „Da popijemo po 
jednu. Onda će Stan malo odspavati dok mi radimo sa momentalnim transportom." 

»Važi. Moj posao je završen i ja sam samo posmatrač dok me vi, momci, ne 
odvedete kući. Za nas!" Oni podigoše svoje otežale čaše otežatim rukama i ispiše. 

Opterećenje prouzročeno više nego dvostrukom gravitacijom bilo je predviđeno i 
planirano. Aldo i pilot promeniše sedišta, tako da je inženjer sada imao pod rukom 
panele sa instrumentima i MT ekran. Otkačinjanjem kočnica, Nissimovo sedište su 
zaokrenuli, pa je sada i on mogao da dohvati ekran. Pre nego što su oni ovo završili Stan 
je već poravnao svoje sedište, ispružio se i čvrsto zaspao. Druga dvojica to nisu ni 
primetili. Sad su konačno mogli da počnu svoj posao u okviru ove misije. Aldo, 
specijalist za MT, obavio je pripremne testove, što je Nissim pažljivo posmatrao. 

„Svi automati koje smo slali ovamo ispoljili su sigma efekat već na petini puta kroz 
atmosferu", reče Aldo, uključujući uređaj za testiranje. „Čim bi efekat postao dovoljno 
jak, gubili smo svaku kontrolu, a posle pola puta više nismo ni znali šta se dešava. 
Jednostavno smo gubili kontakt.“ Proverio je sva očitavanja dvaput, ostavio na ekranu 
ucrtan talas, i zavalio se u sedište da opusti umorna leđa i ruke. 

„Talas izgleda dobro”, reče Nissim. 

„l jest dobar. Kao i sve ostalo. Što znači da je bar jedna polovina vaše teorije 
tačna.“ 

»Divno!", reče Nissim; po prvi put otkad su poleteli, nasmešio se. Stegao je obe 
pesnice kad je pomislio kakvim će rečima smrviti izvesne fizičare koji su bili tako 
brzopleti da izraze neslaganje sa njim. „Znači, greška nije u otpremniku?“ 

»Apsolutno." 

„Onda da pošaljemo nešto i da vidimo da li će proći. Prijemnik je podešen i čeka." 

„C. Huygens zove Saturn Jedan, javite se. Kako me čujete?" 

Obojica su posmatrali kako kaseta sa trakom upada u ekran. Tad je Aldo okrenuo 
prekidač MT-a na ,prijem“. Ništa se nije desilo. Čekao je šezdeset sekundi i poslao još 
jednu poruku, ali sa istim rezultatom. 

„l, evo dokaza", reče Nissim sretno. ,Otpremnik savršen. Prijemnik savršen, u to se 
možemo pouzdati. Ali ništa ne prolazi. Prema tome, mora biti prisutan moj faktor 
prostorne distorzije. Čim unesemo tu popravku, imaćemo normalan kotnakt.“ 

„Nadam se, uskoro”, reče Aldo, gledajući uvis u zaokrugljeni svod njihove ćelije, sa 
izrazom blage depresije na licu. Jer, dok se ta popravka ne unese, mi ostajemo upravo 
ovde, zapečaćeni u srcu ovoga king-size kugličnog ležaja, iz koga i kad bi izišli ne bi imali 
kuda ići, jer smo tvrdo zaglavljeni na dnu amonijačnog mora ispod trideset hiljada 
kilometara smrtonosne atmosfere." 

„Opustite se. Popijte nešto dok ja izvedem prve jednačine. Kad znamo da je teorija 
tačna, onda ostaje samo da se konkretni posao časkom obavi." 

»A-ha", reče Aldo, zabacujući glavu unazad i zatvarajući oči. 

Stan je još uvek bio iscrpljen kad se probudio; spavanje pod ovolikom gravitacijom 
nije u punoj meri odmaralo. Zevnuo je i pomerio se, ali protezanje mu je donosilo više 
bola nego zadovoljstva. Kad se okrenuo drugima, video je da Nissim radi koncentrisano 
sa kompjuterom dok Aldo drži okrvavljenu maramicu na nosu. 

»Prokrvarili ste zbog gravitacije?" pitao je Stan. ,Da ja to malo namažem 
adrenalinom.” 

„Nije gravitacija”, Aldov glas je dopirao prigušeno kroz tkaninu. „Ovo kopile me 
udarilo.” 

„Tačno posred te velike šargarepe”, reče Nissim, ne dižući pogled sa kompjutera. 
„Tako dobru metu teško je promašiti.” 

„U čemu se čini da je problem?”, reče Stan, brzo pogledajući od jednoga na 
drugoga. „Zar MT ne radi?” 

„Ne, ne radi”, reče Aldo ražešćeno. „A naš prijatelj ovde okrivljuje mene za to i...” 

„Teorija je ispravna, samo je mehanika primene bila loša.” 

»-. i kad sam nagovestio da u njegovim jednačinama ima par grešaka, on me je 
udario u nastupu infantilnog besa." 

Stan se brzo umešao da ugasi svađu koja se razgorevala; glasom kaplara koji 
postrojava regrute, nadvikao ih je. 

»Prekini, prekini. Nemojte obojica govoriti odjednom jer onda ništa ne razumem. 
Zamolio bih da me neko uvede u situaciju i objasni mi šta se zapravo dešava.” 

»Naravno“, reče Nissim; sačekao je da Aldovi protesti prestanu, pa produžio. 
»Koliko znate o teoriji MT?" 

»Prost odgovor, ništa. Ja vozim raketne brodove i gledam svoj posao. Neko ih 
gradi, neko ih popravlja, ja sam im šofer. Ako možete uprošćeno?" 

»Pokušaću." Nissim je zamišljeno skupio usne. „Prva stvar koju morate imati u vidu 
jeste da MT uređaj ne pregleda predmet deo po deo radi kasnijeg emitovanja, kao što 
to čini, recimo, televizijski otpremnik. Nikakav signal, u smislu kako normalno shvatamo 
signale, ne šalje se. Ono što se uradi to je da se površina ekrana otpremnika dovede u 
jedno takvo stanje materije, kad ona više i nije deo svemira kako ga normalno 
shvatamo. Ekran prijemnika dovede se u isto stanje i, ukoliko se oba dovedu na 
potpuno istu frekvenciju, oni jedan drugog uhvate. U izvesnom smislu, postanu deo 
jedan drugoga, pa rastojanje u prostoru između njih više nema značaja. Ako zakoračite 

u jedan, izlazite iz drugog, bez ikakvog osećanja vremenske ili prostorne udaljenosti. 
Objašnjavam vrlo loše." 

»Napredujete dobro, Nissim. Šta je sledeće?" 

„Imajući u vidu da prostorno rastojanje između prijemnika i otpremnika nije 
važno, ali da kvalitet prostora između njih utiče...“ 

„Sad ste me izgubili.“ 

„Daću vam primer koji nije sasvim nepovezan. Zraci svetla putuju kroz prostor u 
pravoj liniji, sem ako im se nešto fizički ne suprotstavi, refrakcija, refleksija i tako dalje. 
Ali ti se zraci takođe mogu i saviti ako prođu kroz intenzivno gravitaciono polje kao što 
je Sunčevo. Primetili smo sličan efekat kod momentalnog transporta, i kad radimo u 
blizini masivnih tela kao što su Zemlja ili druge planete, uvek pravimo odgovarajuće 
korekcije. Međutim, u ovoj ledenoj kaši napolju, koju ova planeta smatra za atmosferu, 
pojavljuje se još nešto što utiče na stanje prostora. Neverovatan pritisak utiče i na samu 
silu koja veže atome, i nastaju naponi. Ovi utiču na MT odnose. Pre no što bismo mogli 
slati predmete iz jednog MT ekrana u drugi, moramo uzeti u obzir te nove smetnje i 
načiniti korekcije. Ja sam izračunao korekcije, sad ih samo moramo sprovesti." 

»Izgleda vrlo prosto kad on to priča“, reče Aldo zgađeno, tapkajući po nosu pa 
onda gledajući šta ostaje na maramici, „ali u praksi ne ide tako. Emisije nam ne prolaze. 
A naš prijatelj se ne slaže sa mnom da ćemo morati povećati energiju našeg otpremnika 
ako ikada mislimo da se probijemo kroz onaj komprimirani smrdež napolju.“ 

„U pitanju je kvalitet a ne kvantitet“, povikao je Nissim, i Stan se opet umešao. 

„Da li mislite da ćemo morati da razmontiramo one ogromne delove MT uređaja 
ispod poda?” 

»Prokleto je jasno da baš to mislim. Zato je on i napravljen sa delovima koji se 
mogu vaditi, rastavljati i podešavati, a ne iz nekoliko fabrički zapečaćenih blokova." 

„Trebaće mesec dana da sve ispremeštamo i verovatno ćemo se ubiti usput“, 
povika Nissim. 

„Ne valjda baš mesec dana, nadao bih se“, reče Stan. Kad je pokušao da se uspravi 

Trebalo im je skoro četiri dana da raščiste i podignu pod svoje ćelije, i rad ih je 
potpuno iscrpeo. Kad je pripreman brod, ova se mogućnost imala u vidu; obezbeđene 
su alke o koje se mogao vešati teret, motorni čekrci za podizanje, ali se fizički napor 
ipak nije mogao izbeći. Na kraju su uklonili skoro čitav ravni pod kabine, ostavljajući u 
krug duž zida samo jedan uzani prag duž koga su opružili stolice i razmestili deo 
opreme. Sad se tek videlo da je čitava donja polovina njihove loptaste ćelije ispunjena 
ogromnim MT ekranom. Taj im je ekran, isključen, sad predstavljao pod. Gledali su ga 
sa svojih tvrdih ležajeva. 

»Čudovište“, reče Stan. „Kroz ovo možete da proterate teretni brod." 

„lma u njemu i više nego što njegova veličina pokazuje“, reče mu Aldo, hvatajući 
vazduh. Čuo je kako mu krv čekića u ušima i bio je siguran da mu je srce oštećeno ovim 
naporima. 

»Sva električna kola su pojačana, imamo i rezervna kola, i stotinu puta veću 
mogućnost proticanja energije nego što bi bilo uobičajeno." 

„Pa, kako ulazimo u njegovu unutrašnjost radi podešavanja? Ja ovde i ne vidim 
ništa sem ekrana samog?" 

„TO je namerno.” Aldo mu je pokazao jedan otvor sa navojima, u koji se mogao 
ušrafiti odgovarajući zatvarač oko jedne stope u prečniku. „Naši uređaji za kontrolu su 
tamo. Pre nego što odemo, stavimo zatvarač i on se sam zabravi. A da bismo sve 
podesili moraćemo da podižemo komade samog ekrana." 

»Jesam li ja glup, ili je to zbog gravitacije? Ništa ne razumem." 

Aldo je imao strpljenja. ,Ovaj MT ekran je glavni razlog za ovu ekspediciju. Za nas 
je životno pitanje da ga osposobimo i izađemo odavde, ali pravo istraživanje onda tek 
počinje. Čim mi odemo ući će grupa tehničara. Oni će sve ovo preurediti, pa će se i oni 
evakuisati. Zatim će automatske bušilice postepeno da slabe oklop sa unutrašnje 
strane, na sredini plafona. Ekran će bit spojen sa jednim MT uređajem u svemiru, iznad 
ravni ekliptike. Ranije ili kasnije, oslabljena Lopta će popustiti, doći će do rušenja i 
implozije, i veliki deo materijala će se strovaliti pravo na ekran. Ekranu ništa neće biti, 
jer će propuštati sav taj mlaz materije direktno u kosmos. Tada će se talasna dužina 
postepeno podešavati dok proticanje ne prestane. I tako ćemo ostvariti pristup do dna 
Saturnovog mora. Momci koji se bave kriogenikom i visokim pritiscima biće vrlo srećni 
zbog toga." 

Stan je samo klimnuo glavom, ali Nissim je gledao u plafon sa koga su visili mnogi 
predmeti, zamišljajući obrušavanje metala i pritisak otrovnog mora iza njega... 

»idemo", reče Nissim, boreći se da ustane. „Da rasturimo ekran i podesimo ga. 
Vreme je da idemo odavde.” 

Dvojica su pomagali u teškom poslu podizanja komada ekrana, ali samo je Aldo bio 
osposobljen za potrebna podešavanja. Radio je intenzivno, psujući pomalo, na 
komadima koji su stizali pred njega. Kad bi se umorio, prestajao je i zatvarao oči da ne 
vidi kako Nissim zabrinuto gleda prvo u njega, pa u svod iznad njih, pa opet u njega. 
Stan ih je hranio i, sa veselim držanjem, natrpavao ih G pilulama i stimulansima. Pričao 
je o svojim doživljajima tokom raznih ranijih letova. Taj monolog njima možda i nije 
prijao, ali njemu jeste. 

Došao je i čas kad je posao završen, testovi obavljeni, i poslednji segment ekrana 
vraćen na mesto. Aldo je pružio ruku u otvor sa navojima i pomakao jednu ručicu: 
tamna površina se preobratila u duboku crnu boju u kojoj kao da se nešto kretalo; 
dobro poznati znak da MT radi. 

»Odašiljanje", reče Aldo. 

„Evo pošaljite ovo”, reče Stan. Na parčetu papira napisao je brzo: Kako nas 
primate? Bacio ga je daleko, u centar ekrana, i papir je potonuo. „Sad primajte." 

Aldo je povukao ručicu u suprotnu stranu i jedini je rezultat bio da se površina 
ekrana nešto izmenila. Ništa se drugo nije dešavalo. Gledali su nepomično, ne dišući, 
dok je srce tuklo jedanput, dvaput, zurili su u pustu površinu. 

Onda, sa glatkom elastičnošću, komad magnetofonske trake poče da izlazi i svija 
se zbog sopstvene težine. Nissim je bio najbliži, zgrabio je traku i uvlačio je sve dok se 
nije pojavio i drugi, odsečeni, kraj. 

»Radi!“ povikao je Stan. 

„Do neke mere”, reče Nissim hladno. „Kvalitet prenosa je sigurno slab i biće 
potrebna finija podešavanja. Ali oni mogu na svom kraju da urade sve analize i pošalju 
nam konkretna uputstva.“ 

Uveo je traku u magnetofon i uključio ga. Neko gruvanje i trubljenje odjeknulo je 
između metalnih zidova ćelije. Samo sa velikim trudom moglo se uočiti da je to poticalo 
od ljudskog glasa. 

»Finija podešavanja", reče Nissim sa malim osmehom. Ali taj osmeh je učas 
nestao, jer se Lopta nagnula u stranu, a onda polako vratila u uspravan položaj. ,Nešto 
nas je gurnulo”, uzviknu. 

„Možda struje”, reče Aldo, držeći se čvrsto za svoje sedište, dok kretanje nije u 
potpunosti prestalo, ,ili možda santa leda; ne može se znati tačno šta. Već odavno je 
trebalo da odemo odavde.“ 

Borili su se protiv dubokog zamora; ali su nastojali da ga ignorišu. Kraj je bio tako 
blizu, a bezbedna stanica Saturn Jedan udaljena samo jedan korak. Nissim je 
izračunavao potrebna podešavanja dok su druga dvojica ponovo podizali komade 
ekrana i radili na komponentama. Nema goreg posla pri teži dva i po puta većoj. Ipak, u 
roku od dvadeset četiri časa već su primali trake koje su zvučale savršeno, a uzorci 
materijala koje su slali ispoljili su se, prilikom testiranja, kao ispravni do pet decimalnih 
mesta. Nastavljali su se povremeni potresi Lopte i oni su nastojali da ne misle na to. 

„Spremni smo da počnemo žive probe“, reče Nissim u mikrofon. Aldo je gledao 
kako traka sa tim rečima ulazi u ekran i odupro se jakoj želji da skoči za njom. Čekaj. Još 
malo. Prebacio je na prijem. 

„Mislim da se nikad u životu nisam toliko dugo zadržao na jednom mestu”, reče 
Nissim zureći, kao i ostali, u ekran. ,Čak i kad sam bio na koledžu u Islandu, išao sam 
kući u Izrael svako veče.” 

„Danas je MT normalna stvar", reče Aldo. „Sve ovo vreme, dok sam radio na 
satelitu Saturn 1, u okviru ovoga projekta, svraćao sam u New York City svaki dan posle 
posla. Čovek misli da jedino tako može i biti, sve dok se ovako nešto ne dogodi. Vama je 
lakše, Stan.“ 

»Meni?" pilot ih pogleda, dižući obrve. „Ja se ne razlikujem od ostalih. Skoknem do 
Novog Zelanda svakom prilikom.“ Njegov pogled se odmah vratio praznom ekranu. 

»Ne mislim na to. Vi ste naviknuti na usamljenost u brodu, pilotiranje koje traje 
dugo. Možda je to dobra priprema. Ne izgleda da ste toliko... rekao bih, iznervirani ovim 
stvarima koliko mi. 

Nissim je klimnuo glavom u znak saglasnosti. Stan se kratko i tvrdo nasmejao. 

„Ne zavaravajte se. Kad se vi preznojite, i ja se preznojim. Samo sam se uvežbavao 
drukčije. U mom poslu panika znači: mrtav si. U vašem poslu, panika znači: popićete 
nekoliko jačih pića pre ručka da se smirite. Pošto niste imali potrebu da se kontrolišete, 
niste to ni učili.“ 

„A, nije baš tako", reče Nissim. „Budući da smo civilizovani ljudi, a ne životinje, i da 
imamo snagu volje..." 

„Gde vam je bila snaga volje kad ste zviznuli Alda po šargarepi?" 

Nissim se kiselo nasmešio. ,Jedan-nula za vas. Priznajem da sam ponekad 
emotivan, ali to je bitni deo ljudske prirode. Pa, ipak, vi lično imate, kako bih to rekao, 
eto, takvu prirodu da se ne uznemiravate lako.” 

,Posecite me i ja ću krvariti. Ono što čoveku pomaže da ne padne u paniku jeste 
trening. Piloti su bili ovakvi još od godine prve. Pretpostavljam da i pre izbora tog 
zanimanja imaju takvu ličnost, ali samo neprestana praksa donosi automatsku 
samokontrolu. Da li ste ikada slušali seriju Glasovi Svemira?" 

Druga dvojica odmahnuše glavama, gledajući bez prestanka u prazni ekran. 

»Trebalo je. Po glasu ne možete pogoditi kad je snimak načinjen, ni sa približnošću 
od pedeset godina. Uvek ih uvežbavaju da govore isto, kontrolisano i jasno. Najbolji je 
primer onaj prvi, prvi čovek u kosmosu, Jurij Gagarin. Postoje mnogi snimci njegovog 
glasa, uključujući i onaj poslednji. Leteo je u nekakvom atmosferskom avionu i imao 
kvar. Mogao je da iskoči i spase se, ali, bio je nad naseljenom zonom. Zato je vozio dalje 
i ubio se. Njegov glas, sve do poslednjeg trenutka, zvučao je isto kao i na svim drugim 
njegovim snimcima.“ 

»To je neprirodno“, reče Nissim. ,Mora biti da se kao čovek puno razlikovao od 
nas ostalih.“ 

„Uopšte me niste razumeli.” 

»Gledajte!", reče Aldo. 

Zaćutali su. Iz ekrana je izronio jedan zec-zamorčić i srušio se na njegovu površinu. 
Stan ga je pokupio. 

»Mnogo dobro izgleda", reče. ,Dobro krzno, fini brci, topao. | mrtav." Bacio je 
pogled na jedno, pa na drugo izmoreno i prestravljeno lice i nasmgšio se. „Nema veze. 
Ne moramo još da prođemo kroz ovaj uređaj za momentalno proizvođenje leševa. Još 
podešavanja? Da pregledate telo ili da ga vratim onima na analizu?“ 

Nissim se okrete na drugu stranu. „Bacite im to i čekajte izveštaj. Sledeći put će 
uspeti." 

Fiziolozi su bili brzi: uzrok smrti, funkcionalna onesposobljenost nervnih akson- 
sinapsi. Čest problem kod prvih MT-a, sa rešenjem odavno poznatim. Popravka je 
izvršena, ali se Aldo onesvestio u toku posla i morali su da ga oživljavaju pomoću 
sredstava za podsticanje. Neprekidni napor odrazio se na sve njih. 

„Ne znam da li bih mogao još jednom da podižem te delove”, reče Aldo skoro 
šapatom, i uključi prijem. 

Iz ekrana se pojavio sledeći zamorčić. Stajao je bez pokreta, a onda uvrnuo 
njuškicu i počeo da vrda, pokušavajući da se negde sakrije. Ovo je pozdravljeno 
klicanjem, promuklim, slabim, ali ipak klicanjem. 

„Zbogom Saturne”, reče Nissim. „Meni je dosta.” 

„Slažem se”, reče Aldo i prebaci na slanje. 

„Samo da prvo vidimo šta doktori kažu o ovoj zverčici”, reče Stan bacajući 
zamorčića nazad u ekran. Gledali su kunića kako odlazi. 

„Da, naravno”, Nissim je procedio sa oklevanjem. Još jedan, konačni test.” 

Na rezultat su dugo, dugo čekali, a kad je stigao, nije im se nimalo svideo. Traku su 
preslušali još jednom. 

»-.. takvi su klinički izveštaji, gospodo. Ono što se čini da proističe iz svega jeste, da 
je došlo do sasvim minimalnog usporenja refleksa i prenošenja impulsa duž nerava ove 
životinje. Uistinu ne možemo biti sigurni da nešto nije u redu dok ne testiramo 
kontrolne aparate. Nemamo neki određeni savet. Prepuštamo vama da učinite kako 
mislite da je najbolje. Većina nas ovde se slaže, da iako je životinja sve u svemu zdrava, 
ipak verovatno postoji kod nje neki mali poremećaj, ali kakav, to niko neće da nagađa 
dok ne sprovedemo daleko detaljnije testove. Ovo će zahtevati najmanje četrdeset i 
pet časova... 

„Mislim da neću ostati živ četrdeset i pet časova“, reče Nissim. „Moje srce..." 

Aldo je zurio u ekran. ,Ja mogu da preživim toliko, ali kakva je korist? Znam da ne 
mogu ponovo da podižem one segmente. Ovo je kraj. Ima samo jedan izlaz.” 

„Kroz ekran?” upita Stan. „Još ne. Treba da sačekamo testove. Što duže možemo." 

„Ali ako ih čekamo, mrtvi smo“, Nissim je insistirao. „Aldo je u pravu, čak i ako nam 
daju dalje popravke ne možemo da ih sprovedemo. To je to.” 

„Ne, ne mislim tako”, reče Stan, ali zaćuta kad vide da ga niko ne sluša. Bio je isto 
tako blizu potpunom slomu kao i oni. „Onda glasajmo. Većina odlučuje." 

Brzo su izglasali: 2:1. 

„Što nam ostavlja još samo jedno pitanje", reče Stan, gledajući njihova iscrpljena, 
pergamentna lica, toliko slična njegovom. „Ko povlači nogu? Ide prvi?” 

Ćutanje je potrajalo. 

Nissim se iskašljao. ,Jedna stvar je jasna. Aldo mora ostati jer je on jedini koji 
može da vrši dalje popravke ako bude potrebno. Ne verujem da bi fizički mogao, ali ipak 
on treba da bude poslednji koji će otići.“ 

Stan je klimnuo glavom, a zatim pustio da mu glava padne na prsa. ,,Složiću se sa 
tim; on ne dolazi u obzir kao zamorče. Niti vi, dr Ben-Haime, zato jer, koliko čujem, vi 

ste nova nada savremene fizike. Potrebni ste. Ali raketaša ima koliko hoćete. Kad 
krenemo, ja idem prvi." 

Nissim je otvorio usta da se usprotivi, ali nije znao šta da kaže. „Onda je u redu. Ja 
ću biti prvi, kao zamorče. Ali kada? Kako? Da li smo iskoristili ovaj krš na najbolji način? 
Da li ste sigurni da ne biste izdržali ako zatreba još popravki?” 

»Stoprocentno", reče Aldo promuklo. „Ja, kako sada stojim, gotov sam." 

»Možda bismo izdržali koji sat ili dan. Ali kako bismo posle toga radili? Ovo je 
poslednja šansa." 

»Moramo biti apsolutno sigurni“, reče Stan, gledajući od jednog do drugog. 
»Nisam naučnik i ne mogu da procenim ovu konstrukciju. Prema tome, kad kažete da 
ste MT upotrebili na apsolutno najbolji način, ja vam moram verovati na reč. Ali ja znam 
ponešto o umoru. Možemo izdržati mnogo duže nego što mislite...“ 

»Ne!", reče Nissim. 

„Pa, saslušajte me. Mogu da nam pošalju električnu opremu za dizanje tereta. 
Možemo da se odmorimo koji dan pre nego što opet uzmemo stimulanse. Možemo da 
zatražimo da nam pošalju čitave blokove sa elektronikom, ali da su popravke već 
savršeno izvedene, tako da Aldo i ne mora da ih obavlja. Mnogo je načina kako nam oni 
mogu pomoći." 

„Ništa od toga neće pomoći leševima”, reče Aldo, gledajući natečene arterije na 
svojim zglavcima, nabrekle od pritiska potrebnog da se krv protiskuje kroz telo uprkos 
pojačanoj gravitaciji. ,Ljudsko srce ne može večno da izdrži ovakve uslove. Prvo 
naprezanje, pa oštećenje, i onda - kraj.“ 

»Vi biste se iznenadili da vidite koliko u stvari ima snage u ljudskom srcu i celom 
ljudskom organizmu." 

„Možda u vašem”, reče Nissim. „Vi ste uvežbani i u formi a mi smo, recimo to 
otvoreno, debeli i mlitavi. I bliže smrti nego ikad. Ja znam da ne mogu još dugo, i ako vi 
nećete, idem ja prvi.“ 

„A vi, Aldo?“, reče Stan. 

„Nissim govori i za mene. Ako moram da biram radije ću kroz ekran nego da 
ostanem u ovom položaju, ovde gde se ne može preživeti. Ekran daje mnogo bolje 
izglede.“ 

„Pa, dobro", reče Stan, boreći se sa svojim otežalim nogama ne bi li kako ustao. 
»Izgleda da nema više mnogo šta da se kaže. Vidimo se momci gore u stanici. Bilo je 
lepo raditi sa vama, i bogami ćemo imati šta pričati svojoj deci.” 

Aldo je prebacio ručicu na položaj ,slanje“. Stan se dovukao do ivice ekrana. 
Smešeći se, mahnuo im je za zbogom, i više pao nego skočio u ekran; i nestao. 

Momenat potom početak trake izađe iz ekrana. Aldove ruke su se tresle dok je 
uvodio traku u magnetofon. 

»-.. da, evo njega, vas dvojica mu pomozite! Halo, brod C. Huygens, major Brandon 
je prošao i izgleda grozno, ali to vam je verovatno dobro poznato, mislim u stvari 
sasvim dobro. Doktori su sad s njim, razgovoraju s njim... samo trenutak..." 

Glas je spao na udaljeno mumlanje zato što je govornik stavio ruku preko 
mikrofona, i na sledeće reci se moralo dugo čekati. A kad je opet progovorio, glas mu je 
bio izmenjen. 

»-.. Hteo bih da vam kažem... Malo je nezgodno. Možda će to bolje dr Kreer." 

„Ovde dr Kreer. Pregledali smo vašeg pilota. Izgleda da ne može da govori, ne 
prepoznaje nikog, iako je nepovređen, bez znakova fizičkih oštećenja. Ne znam baš 
kako ovo da vam kažem, ali stvari izgledaju vrlo rđavo po njega. Ako to ima veze sa 
usporenim refleksima kod kunića, onda su možda oštećene više moždane funkcije. 

Major Brandon još uvek ima perfektne reflekse, ako se uzme u obzir umor. Ali one više 
sposobnosti, govor, inteligencija, to, ovaj, vidite, izgleda da nedostaje. | bojim se da ću 
morati da vam savetujem da ostanete tamo još jedno duže vreme radi daljih 
podešavanja..." 

Kraj trake je prošao kroz magnetofon, koji se sam zaustavi. Njih dvojica se 
pogledaše, užasnuti, pravo u oči, a onda otkloniše pogled. 

„On je mrtav", reče Nissim. „Gore nego mrtav. Kakva užasna nesreća. A izgledao je 
tako smiren i samouveren...” 

„Gagarin koji pilotira sve dok se ne razbije o zemlju da bi spasao druge. Šta je 
drugo mogao da učini? Da se uspaniči, kao mi? Mi smo mu praktično rekli da počini 
samoubistvo." 

„Ne možeš nas za to optužiti, Aldo.” 

„Još kako mogu. Mi smo se saglasili da on ide prvi. | uverili smo ga da nismo u 
stanju da još poboljšamo rad mašine zbog svog fizičkog stanja." 

„Pa... to je bilo istinito.” . 

„Da li je?" Opet se pogledaše pravo u oči, ovog puta bez uzmicanja. Aldo nastavi. 
„Sada se vraćamo na posao, zar ne? Nećemo kroz MT kakav je sada. Znači, radićemo 
doklegod ne budu dobri izgledi da prođemo živi. Čini mi se da možemo, a ako je to sad 
tako, da li smo stvarno govorili istinu kad smo rekli da ćemo radije u ekran?” 

»Na to je pitanje vrlo teško odgovoriti." 

»Ma, da li je? A tačan odgovor je takav da će s njim biti vrlo teško živeti. Mislim da 
možemo zapravo reći da smo ubili Stana Brandona!" 

„Ne namerno!” 

„Ne. Što je verovatno još gore. Ubili smo ga svojom nesposobnošću suočavanja sa 
novom situacijom. Bio je u pravu. Bio je profesionalac, i trebalo ga je slušati.” 

„Biti mudar unazad, to je divno. Ali trebalo je onda biti mudar pa predviđati 
stvari.” 

Aldo odmahnu glavom. „Ne mogu da podnesem misao da je umro apsolutno 
nizašta.” 

„Postojao je razlog, i možda je on to tada i znao. A to je, da nas vrati bezbedno. 
Učinio je sve što je mogao da se svi vratimo bez štete. Ali nije mogao da nas ubedi samo 
rečima. Čak i da je ostao ovde, ne vidim da bismo nešto uradili, sem što bismo ga 
mrzeli. Ne verujem da bi ijedan od nas dvojice stvarno imao petlju da prođe prvi. Prosto 
bismo ostali da ležimo ovde dok ne umremo.” 

„Sad nećemo”, reče Aldo, trudeći se da ustane. „Sad ćemo istrajati dok MT ne 
bude savršen i dok obojica ne izađemo. Bar toliko mu dugujemo. Da bi njegova smrt 
imala ikakvog smisla, moramo obojica da se vratimo bezbedno.” 

„Da, mi to možemo”, složio se Nissim, protiskujući reči kroz stisnute usne. „Sada 
možemo.” 

Posao je posao. 


112 

Goran Konvični 


KAMENJE VOLI TVOJE 
TABANE 


1. ONA 


Ni slutila nisam da ću te izgubiti. | to baš ovdje, na ovoj prašnjavoj, tvrdoj, negosto- 
ljubivoj planeti. 

Natovarenim transporterom stigli smo do jednog sivog (kao da ovdje i postoje 
drugačija) jutra. Prizor nije bio romantičan, no, nakon nekoliko mjeseci u skučenim 
kabinama, činilo se da našoj sreći nema kraja. Jedva da sam i primećivala da nigdje u 
vidokrugu nije raslo ni puzalo ni stajalo ništa osim betonskih zidova stanice i bezbrojnih 
hrpa siva kamenja. Kamenčići i gromade. Hrpice i gomile jednolična sivila. 

Toliko je poslova trebalo obaviti: raspremiti stvari, organizirati smeštaj i prehranu, 
provjeriti instrumente, javiti se, poslati očitane podatke i spavati, spavati, spavati. Tih 
prvih dana padali smo od umora i nismo imali vremena za švrljanje po okolici. 
Uostalom, ostajemo ovdje tri godine, bit će vremena za šetnje. 

Isprva je sve bilo tako dobro. A onda su počele tvoje noćne more. Budio si me 
usred noći, govoreći da sanjaš, ali nisi znao što. Zabrinuo si se kad su se slike počele 
javljati svaki puta kada bi zaklopio oči. Uzimao si tablete za spavanje i nisi više sanjao. 

Tada se javila glazba. Tiha, šaputava melodija u tvojoj glavi, gde god bi se nalazio. 
Nisam je čula. Mislim da ti nisam ni vjerovala. Krivila sam umor, klimu, napetost, strah 
od nepoznatog. Proći će, važno je da smo zajedno, daleko od gomila nezaposlenih, gladi 
i obijesnih klinaca po prenatrpanim gradovima. 

Prevarila saam se. Glazba više nije postojala. Ulazila bih u sobu i zaticala te kako 
osluškuješ, zaklopljenih očiju. Nisi se plašio niti si se pitao odakle dolazi. Samo si slušao, 
umrtvljen. I kada bih napokon nadglasala te demonske note, pogledao bi kroz mene, 
oteturao do prozora i zagledao se u sivi horizont. Plakala sam, vikala, danima bježala od 
tebe. 

A onda je prestala glazba i počeo pakao. Uzalud sam se nadala da će s prestankom 
glazbe sve biti u redu, da si ozdravio, da ćeš me ponovo pronaći u sebi. Ti si zapušten i 
neispavan lutao hodnicima. Odbijao si svaki razgovor sa mnom, bojeći se da će baš tog 
trenutka započeti tiho pjevušenje, a buka naših glasova prekrit će ga i nećeš ga čuti. 

Pokušala sam popraviti uređaj za komunikaciju, ali kao tehničar dobro si znao koje 
dijelove treba razmrskati da se više nikada ne naruši tišina kamene planete. Izmišljala 
sam razloge kako bih te izvukla iz zgrade, nadajući se da će te puste Utiče i kamenje 
podsjetiti gde smo i zašto je potrebno da jedina dva bića na udaljenoj stanici u 
dubokom svemiru razgovaraju, prežive zajedno. Svjetionik nasred mora, dvoje ljudi i 
zavodljivi pjev sirena. 

Shvatila sam tada da sam prepuštena sama sebi. Obavljala sam rutinske kontrole, 

pripremala obroke, zavaravala sebe i stišavala rastuću paniku i sve jaču usamljenost. 

Ne znam točno kada sam prvi put primijetila da se kamenje pomiče. Možda sam 
trebala posumnjati kada se ona nagnuta stijena urušila na stazu kojom sam svakog 
dana prolazila ili kada sam pronalazila oblutke skrivene po kutovima soba, na stolu ili 
nagomilane pred ulazom u stanicu. Vjerovala sam da ih skupljaš, promatraš i gubeći 
interes, odlažeš kud stigneš. Odlučila sam ne spominjati ih i ostavljala sam ih gde su 
ležali. Nisam mnogo o tome razmišljala. Mislila sam o tome kako se čovjek brzo navikne 
na sve, ravnodušno promatrajući kako nestaju i poslednji plamičci nade. 

Nisam se iznenadila one noći kada si ušao u moju sobu, prvi put nakon toliko 
vremena. Probudio si me laganim dodirom. Okupan zelenim svjetlom s ekrana, nad 
mojom glavom lebdio je osmijeh. Onaj koji sam nekad toliko voljela, za kojeg bih učinila 
sve, za kojim sam krenula na kraj svemira. 

Nisam plakala kada si rekao da opet čuješ. Glasove, nepoznate riječi, pozive. 
Ustala sam tek kada sam čula zatvaranje vanjskih vrata, lupkanje kamenčića po metalu i 
udaljenu tutnjavu stijena koje su se pomicale. 

Ujutro je oko mene bilo mračno. Automatsko noćno osvjetljenje još uvijek je 
gorjelo. Prošla sam stanicom. Svi prozori bili su zatrpani sivom masom, nijedna vrata 
nisam mogla otvoriti. Tek tada sam poslala signal za pomoć. 

I otada čekam. Vjerujem da će me uskoro pokupiti. Sigurno će te tražiti, ali znam 
da će biti uzaludno. U tvoj dosje unijet će stavku nestao, ispitivat će me i reći ću im što 
znam. 

Ali kako da im opišem sreću i smirenost na tvom licu kada si odlazio? Nisu sa 
mnom gledali za tobom i neće mi vjerovati ni riječi. Još malo i uvjerit ću se da sam to 
tek sanjala: ravnu stazu k horizontu, omeđenu sivim oblucima; lebdeće stijene kao 
čuvare na tvom putu; male, razigrane kamenčiće i zrnca prašine koji oblikuju 
promenljive šare u zraku. 

Pratila sam te dugo pogledom. Nisi se okretao, a iza tebe staza je nestajala, 
kamenje se povlačilo i u tihom redu kotrljalo iza tvojih stopa. Začepljenih ušiju i 
zavezana za jarbol, nisam mogla čuti zov sirena. 

Da, kamenje je zaista voljelo tvoje tabane. 


2. ON 


Ni slutio nisam kako će sve dobro ispasti. Na samom početku, put nije obećavao ništa 
posebno. Jasno, bio je to posao i već to je bilo puno. Tek četvoro od deset uspijeva ga 
pronaći. Ali, osim činjenice da smo se osigurali, ništa nije nudilo povoda za tulumarenja. 

Nas dvoje četiri mjeseca u konzervi tri s tri, zapucani među zvijezde. Pa tri godine 
na golom kamenu, odsječeni od civilizacije. Pa još četiri mjeseca do kuće. Isuse, skoro 
četiri godine. Smučit ćemo se jedno drugom! No, bilo je ili to ili socijalna pomoć i 
spavanje u košnicama. Ovo je prevagnulo. 

Kamenje gdje god se okreneš. Prizor mi je dosadio nakon pet minuta i mrak mi je 
pao na oči. Skaniranje terena završit ćemo do kraja tjedna, dnevne dužnosti oduzet će 
nam sat, sat i pol ako se potrudim da ih radim polako. A onda? Da počnemo prvu od 
deset tisuća partija remija? 

Barem je atmosfera bila kakva takva, živjelo se bez zaštitnih odijela i mogli smo se 
kretati razumno odjeveni. Što je imalo i svojih felera. Kamenčići u cipelama, na primer. 
Isuse, prvog dana mora da sam ih izbacio pedeset. A ona niti jednog. ,Kamenje voli 
tvoje tabane“, rekla je. Rado bih se odrekao takve ljubavi. 

Kako sam samo bio glup. 

Kada su se pojavili snovi, prvi put sam posumnjao da je u pitanju nešto više od 
moje uobičajene loše sreće. Snovi nisu bili nalik ičemu što sam sanjao ranije. Kasnije ih 
se ne bih uspjevao sjetiti, ali znam da nisu bili od onih svakodnevnih. Poslije više nisam 
mogao zatvoriti oči, a da mi se nestvarne slike ne počnu rojiti pod kapcima. Uhvatila me 
frka da nisam popušio neki virus. To nije mala stvar, na četiri mjeseca od iole ozbiljnijeg 
doktora. 

Srećom, ona je našla tablete za spavanje i slike su nestale. A glazba je došla. Isuse, 
koji zvuk! A ona nije ništa čula, ni pol note! Sigurno sam bio opako komičan skačući 
tamo oko nje i čupajući kosu da bih je uvjerio da tu, negde oko nas, netko proizvodi 
melodiju. U očima joj se moglo pročitati da mi ne vjeruje. 

A iz tih očiju sam tako dobro znao čitati. One su bile ono što sam prvo spazio na 
tom smotuljku krpa i kuštrave kose što se vrpoljio ispred mene u redu za besplatan 
obrok ispred onoga što je ostalo od crkve svetog Patrika. Oči većine ljudi po gradovima 
tamo dole imaju sivu boju, boju previše puta iskuhanog kombinezona od flanela. Njene 
nisu bile takve, bile su žive i sjajile su bojom jednog drugačijeg neba i vedrinom koja je 
slikala budućnost duginom paletom. 

Ona nas je prijavila na tečaj za posade udaljenih stanica, ona nas je provukla kroz 
njega. Ma koliko izgledala krhkom i lomljivom, njezina je snaga bila ono što nas je 
održalo na površini. Međutim, kada smo se našli na brodu, ona je prestala brinuti. 
Njezin svijet sada je bio sređen, naočale ružičaste. Bila je sretna s postignutim i mogla je 
tako živjeti do dana nakon vječnosti. 

E, ja ne bih. Ona se možda može zadovoljiti malim, ali ja ne mogu. Njoj, 
jednostavno, nedostaje vizija, poticaj da se popne na slijedeću planinu, da učini nešto 
zaista veliko. Ženske su takve, njima je opstanak dovoljan. 

Ja sam znao da, ako želimo više, moramo odmah početi raditi na tome. Ništa ne 
pada s neba, ne postoje besplatni ručkovi. Nitko nam nije garantirao nov posao nakon 
povratka na Zemlju. Ove tri godine je bolje iskoristiti, ne gledati ih samo kao zakašnjeli i 
dugi medeni mjesec. 

I zato sam se žderao. Ni traga od novih minerala, nikakvih astronomskih otkrića na 
vidiku, nikakva znaka neklasificirana života. Kako glupo straćeno vrijeme! Tu je moralo 
biti nečega. Moralo je! Znao sam to. 

Zato nisam bio nespreman kada su note počele. Nisam znao što znače, ali sam 
znao da je to TO, moja velika prilika, ona koja se ne smije propustiti. Sve se potvrdilo 
kada se kamenje počelo kretati. 

A pomicalo se. Kada je mislilo da ga nitko ne gleda, krišom, na izmaku pogleda. 
Kamenčići su mijenjali rasporede, stijene su padale iz čista mira, prašini nije trebao 
vjetar da je podigne. 

Ništa joj nisam rekao, znao sam da mi ponovo ne bi povjerovala, da bi se 
umirujuće smiješila preda mnom, a suzama natapala jastuke kada bi mislila da nisam u 
blizini. Nešto je na ovoj planeti pogubno djelovalo na njenu psihu. Možda je ono što 
sam ja čuo kao glazbu, u njezinoj glavi proizvodilo sasvim oprečne reakcije. Možda nije 
vidjela kamenje jer se izbjegavalo pokrenuti pred njom. Možda sam samo ja odabran. 

Zašto? 

Da li je to zbog toga što sam prvi stupio na njihov svijet? Da li je zato što sam bolji 
u apstraktnom razmišljanju? Da ti sam prvo svijesno biće s kojim su uspjeli uspostaviti 
kontakt? Kakvo to iskustvo mora biti za njih! Kada bih samo razumio što mi žele reći! 

Već mogu zamisliti svoj povratak na Zemlju! Prvi čovjek koji je stupio u dodir s 
izvanzemaljskom inteligencijom. Prvi zemaljski ambasador u beskrajnom galaktičkom 

carstvu! 

Ne bi više bilo briga niti strepnje hoću li zadržati posao i nakon povratka. Osiguran 
sam do kraja života! 

Onda je glazba prestala. O, kako me je razdirala njezina odsutnost, kako sam jurio 
hodnicima i ravnicama očekujući trenutak kada ću ponovo začuti drage ljestvice. Ne 
postoji dovoljno crna boja da opiše ton tadašnjih mojih misli. Sve slike koje sam izgradio 
urušile su se u istom trenu, sve svjetlo zamrlo je i jedino mi je preostalo puzati kroz glib 
očaja do kraja svojih dana. 

Zašto su otišli? Što ih je otjeralo? 

Ona! Ne želeći da išta promeni njezinu idealnu sliku, uplela je svoje misli u našu 
komunikaciju. Znam kako sam je jedva spriječio da ne pozove ostale da mi otmu moje 
otkrića. Ali sad joj je uspjelo. Oterala ih je. Vidim je kako se pakosno smije mome 
porazu. Mrzim je. 

Molim ih da se vrate. 

I vratili su se. Prvo sam ih primetio oko stanice, sve više i više njih, ali još nisam 
znao što smeraju. Tada se melodija vratila. 

Zvali su me, sad sam bio siguran. I tako sretan. Ni nju više nisam mogao mrziti. 
Pošao sam u njezinu sobu i rekao joj da su se vratili. Nasmiješio sam joj se da zna da joj 
je oprošteno. Nije njezina greška što nije posvećena. Potom sam se okrenuo i pošao im 
u susret. 

Bosim nogama gazio sam kameno tlo na putu k svojoj sretnoj zvijezdi što je sjala 
iznad horizonta. 


3. ONO 


Odjednom — varta na nebu. Malo sunce silazi. Nije sunce. Metal. Keramika. Nešto 
novo. 

Živo. Miče se. Brzo je. 

Iznenađenje, šok, ekstaza: ŠTO JE OVO? 

Odnos Kamen:Kamen? Mekše. 

Kamen:zrak? Kamen: voda? Punije. Toplije. Jače. Bolje. 

Kamen:PRAŠINA/Još jače. Još bolje. JAKO DOBRO! 

Prenosim iskustvo. Novi pojmovi. Jedan je ,,!". Tako dobro? Tako dobro. Jako 
dobro! 

Ima ga još. Puno, ali drugačije. Tvrđe. Hladnije. Grublje. Slabije. Puno slabije. Nije 
dobro. 

Definiramo razliku. Loš dodir: ,TO". Jako dobar dodir: ,TA“. Ista vrsta, različiti 
oblici. Kao: stijene/ONI/mlade, spore, glupe. I: Kamenje/MI/JA/mudro, brzo, lijepo. 
Nema ekvivalenta PRAŠINE. 

Maštanje. Novo, neobično, strano. Jako dobro! Dodir ekvivalenta prašine. 
ZAMISLI! 

Potreba. Hoćemo dodir TE! 

Šaljemo poruke. Pozivamo. >DOĐI TA<. >DOĐI TA<!. 

TO smeta. Preuzima. Ne propušta. Glupo i veliko. Novi pojam: „mržnja”. Mrzimo 
TO. 

Novi pojam: ,pobuna“, stijene su se pobunile. Ljubomorne su. Uvrijeđene. Baš su 
glupe. Ružne. Jedna se srušila. Skršila Kamenje. Nije važno. Bit će manje Kamenje, 
Pijesak, PRAŠINA. Divno je biti PRAŠINA. Najstarije, najbrže, najlepše. Ali... nema 

dodira?! 

Da li je bolje biti PRAŠINA ili imati dodir? Jako nesigurno. Kaos. Slom reda. Ne 
znam. Nije važno. Hoću dodir. Hoćemo dodir! 

Pojačavamo pozivanje. Najjače. >DOĐI TA!< ! >DOĐI TA! < 

Šaljemo dugo. Ništa ne prolazi. TO ništa ne propušta. TO sve preuzima. TA ne zna. 
Mrzimo TO. MRZIMO TO! MRZIMO TO! 

Opasnost. Novi pojam: ,urota". Urota stijena. Naginju se. Žele skršiti TU. 

Prekidamo sve aktivnosti. Samo brzo. Samo smireno. Samo mudro. 

Kamenje pazi put kojim TA prolazi. TA je mekša, toplija od TOG. TOJ Kamenje ne 
upada slučajno u cipelu. Samo jednom. SAMO JA! Tu treba zavesti. Idemo redom. Samo 
mudro. 

Vijest stiže. TA ne dolazi. Akcija. Rušimo stijene. Jedna, dvije, tri. Sve opasne, sve 
koje prijete TOJ. Sada je sigurna. 

Vijest. Grupa Kamenja nije izdržala. Otišlo je u stanište TE. Razumijem ih. Potreba 
je užasna. Za dodirom. Sa TOM. Kao da TA nama šalje poruke. Kao da TA nas zove. 
Užasni i veličanstveni zov koji nas skreće s prirodnog puta života u EKSTAZU! 

Idemo redom. Smireno, mudro i brzo. Pozivamo. Ovog puta: >DOĐI TO! < >DOĐI 
TO! < >DOĐI TO! < 

I TO dolazi. Vodimo ga. Od TE. Što dalje od TE. Prema zvijezdi iznad horizonta. Ima 
dosta stijena usput. Poklonit ćemo im TO. 

A onda: 

Dragan R. Filipović 
MESIJA MALO KASNI 


DAKLE, NOĆ 


| leti smešni Harlekin preko razmazanih 
prostora. 

Najednom: trava zelena, kratko šišana, 
po kojoj impale pasu i skaču na mahove. 
On sleće, pase i skače sa njima poletno. 

Pa bere mandarine braneći slamnatim 
šeširom nežni ten od upornog sunca, 
pakuje ih u košarice od pruća pletene i 
namenjuje ih domu za nezbrinutu decu 
„Petar Radovanović." 

Pa opet malo skače, pa dugo kvasi noge 
u plavom Jadranu. 

Onda ga zove neki otegnuti glas. Ne bi 
se moglo reći da je pomenuto njegovo 
ime. Ne bi se smelo tvrditi da se zov 
mogao čuti. Tek, on leti bez opraštanja i 
već se igra sa posrnulim zvezdama. 

Ej, živote, sladak li si! 

I Harlekin nije harlekin već posmatrač 
prirode i društva. 

Traži pogodno mesto, jako pažljivo i 
najzad se smešta na ojađeni krajputaš. 

„Ja jesam posmatrač”, glasno obznanju- 
je, ,a ovaj svet jeste predstava u moje 
ime upriličena.“ 

Pa gleda: 

dimne oblačiće kao tamne kolačiće, kao 
od vune smotuljke -viju se iz dimnjaka i 
traže nejaka da se smeste zauvek; 

crnu reku, gustu i tešku kao božje ime 
kako traži u sebi bilo šta živo i kloktavo 
jeca zbog nenalaženja; 

jedre seljanke što u japanskim kamio- 
netima teraju čorbuljake otpuštenim šlja- 
kerima koji im njive obdelavaju; 

decu koja se igraju rata i ne dele se na 
partizane i Nemce već se nekim drugim 
imenima nazivaju. 

Ceo dan gleda, ozaren i plješti svetu u 
sumrak. 

Ej, živote, sladak li se! 


Polazi u noć i prvi put čuje priču o Mesiji 
koji dolazi. 
DAKLE, NOĆ 


Pa leti po drugim svetovima. 

Proba kako je biti rob. | gospodar. 

Proba hoće li izrađena oprostiti, opet. 

Izmaštava muke za sebe žrtvu i trči neg- 
de dalje da bude mučitelj. 

Pa mu igra dosadi i seti se svoga kutka: 
dva mora odeljena uskom prevlakom. 

Sleće na uski pojas i mora pene i preli- 
vanjem se pomalo mešaju. 

Okreće se, nešto mu nedostaje; galeb 
se krikom najavljuje i sleće mu na golo 
rame. 

„Dugo te nema”, kaže galeb. 

»Dugo?" podiže Harlekin obrvu. „Hoćeš 
reći da tebe ima i kad ja nisam tu?” 

„Ima! Ima!” veselo kriči ptica. „Tvoji oti- 
sci su snažni - ostaju zauvek kao ožiljak u 
ovoj tmini.” 

„Je li još ko u međuvremenu dolazio?” 
pita noćni letač zabrinuto. 

Ljubomorno? Uplašeno? 

„Ne. Ti si jedini trag kog valja slediti da 
bi se ovde stiglo.” 

„A ja ću pse tragače na vreme na- 
njušiti.” 

Izmešta se i sve crno postaje, a milo mu 
je što to parče sigurnosti postoji i kad na 
njega ne misli. 

Proleće kroz užareno ždrelo guštera ili 
zmaja i pijucka vatru na Ustukle i 
Oprezne. 


DAKLE, DAN 


I to kakav se samo poželeti može: kisela 
kiša pada kao da je neki ludi vodonoša 
prosipa. 

Teške mašine govno boje stižu do div- 
ljeg naselja od lima, špere, blažujke i 
oplemenjenih kartona; vlast ih prati sve 

sa svetlima. 

Gluvima čitaju nalog, slepima ga poka- 
zuju, od zanemelih traže izjavu. Onda ne- 
pismen potpisuje i buldožeri ruše ruglo 
grada i leglo zaraze i kriminaliteta. Mož- 
da i poneki dom. 

Harlekin, ne, ne on: posmatrač prirode i 
društva aplaudira i tim gestom priziva 
večite policajce Lenda Jasmina i Ćefa 
Muharema, više nego drugove. 

»Tu si, dakle“ reži Lendo. 

„Kao i uvek, onda je gde ne treba!" ljuti 
se Cefo i opipava palicu. 

„Ja sam neuračunljiv”, smeje se posma- 
trač. „Ne podležem vašoj nadležnosti!” 
_„A da ga strpamo u ludnicu?” merka ga 
Cefo. 

„Biću brzo pušten - prebukirano je.” 

„Znači, batine!" hvata se Lendo za od- 
gojnu palicu i kreće napred. 

Više nego drug ga hvata i objašnjava mu 
u poverenju uticaj svedoka na sudske 
presude. 

„Za Đurdevdan idem u 'ajduke!' “, 
blesavo se smeje posmatrač. „Olovo ili 
perje?" 

„Olovo” otima se Ćelu. 

»Pogrešio si!" smeje se zagonetač, vadi 
iz džepa praznu ruku sa uperenim kaži- 
prstom pam u pandura. 

Drug ga odvlači i umiruje, pretnje od- 
jekuju. 

Posmatrač raspoloženo polazi na drugo 
mesto za uživanje u stvarnosti i staje u 
raskoraku. 

„Neće još dugo njihovo“, jeca žena nad 
zgužvanim limom doma svog. „On 
dolazi.” 


DAKLE, NOĆ 


„Hej”, šapuće mu jednorog na uvo, „ima 
nešto novo u Tamnom vilajetu!” 

„Meni je svake noći skoro sve novo.” 

„Novo, ali lako za svrstavanje. Govorim 
o sasvim novoj pojavi: biće koje nit' 
smrdi, nit' miriše; bespolno je i bezazle- 
no. Nije aktivno i nije ni sa kim 
svsrstano.” 

„Zezaš. Upravo si opisao kamen belu- 
tak.” 

»Humanoidno je, i... 


I već je Harlekina na rečnoj krivini, na 
pesčanom sprudu u podnožju tamne 
gromade kamena. 

»Neverovatno!" plješće rukama oduše- 


vljeno. „Kao anđeo od osamnaest 
godina!” 
„Postoji samo za sebe, izranja i 


jednorog”, i to je nešto novo. 

„Za sebe, ali ne sebično” govori Harlekin 
kao omađijan, „svet registruje, ali ga ne 
ocenjuje...” 

„Dokad li će?” uzdiše jednorog. 

DAKLE, DAN 


Posmatrač gleda migracije naroda stop 
aplaudira stop gleda zaustavljanje 
migracija stop aplaudira stop svi pričaju o 
mesiji koji sigurno dolazi stop odlučuje da 
potraži gnezdo fame stop Lendo i Cefo 
odlučuju nešto drugo stop 


NAPOKON, NOĆ 


Vidi tepih, persijski, a kao pola svemira 
veliki i jednoroga na njemu. 

Sleće. „Otkud ti u mom snu?” pita 
jednorog začuđeno. 

»Toje moj san!" 

„Uvek sam 
dolaze...” 

„Uvek sam se pitao gde snovi odlaze...” 

„Ne kenjajte” lenjo izgovara tepih. Ja 
nisam san već biće ravno vama.” 

Stresa se i oni lete kroz beskraj. 

Prizemljuju se kod onog (one?). 

„Vidi, vidi”, maše jednorog glavom. 
»Zagužvalo!" 

I stvarno, sprud je preplavljen ljudima, 
mitskim životinjama, morama i gujama 
prisojkinjama. Oko plavih očiju lete ptice i 
mahanjem pokušavaju da skrenu pažnju 
na sebe. 

Na domak vode poredani su rakovi, pa- 
strmke narcisoidno iskaču. 

Iz ničega iskaču bludnice i uvijanjem (i 
to kakvim!) pokušavaju da napale biće 
anđeoskog kova. 

„Sve se to naoštrilo da ga pridobije!" 
galeb sleće na Harlekinovo rame. „Sta će 
ga zavesti? Dobro? Zlo?" 

„Ej! Otkud ti ovde? Kad si proglasio ne- 
zavisnost?" 


se pitao odakle snovi 

„Je li fer da ja jedini ne vidim ovo 
čudo?” duri se ptica. 

„A je li fer da te neko sledi i otkrije moj 
kutak?” 

Ptica se izvinjava, poklanja i nestaje. 

I Harlekin isto. 

I počinje da sumnja da i on nije samo 
san plaže i galeba. 

DAKLE, DAN 

»Mesija je u Velikom gaju“, kriči šumar. 
»Svita mu je od gvozdenih ljudi, jaše 
belog konja! Stigao je!" 

Zamor jača, vest leti. 

„l šta će?" pita posmatrač gataru pored 
koje se danas ušančio. 

„Za njim će krenuti svi: i bogati, i siroti, 
Srbi, Šiptari i svi ostali narodi. Ići će sve 
do Francuske i u Ren-l-Satou će proglasiti 
ujedinjenje svih u evropsku državu 
blagostanja. U njoj će... 

»... SVi imati jednaka prava i jednake 
šanse...“ 

Gatara ga gleda mrko. 

„Ti sumnjaš?" 

»Ni slučajno“, smeje se nevino. ,,Ima tu 
nekih organizacionih propusta: hrana i 
smeštaj za toliki svet, organizovanje 
zdravstvene službe i komunikacija... Ali i 
to će Mesija već znati da reši.” 

I naglo odlazi. 

Bez aplauza. 


DAKLE, NOĆ 


„Urnebes. Bolje ne idi!" upozorava ga 
jednorog. Sve sile koje drže do sebe bore 
se oko bića. Energija prašti kao da se novi 
svemir stvara!“ 

Javljaju se znaci nervoze. Rekao bih da 
će podleći bludnicama ili Mladenu 
Kuronji.” 

„Ali, nema primarne seksualne karakte- 
ristike nijednog pola.” 

„Stvoriće mu ih. Znaš ti dobro šta je 
blud.” 

Uzdiše i baca se u krkljanac. 

Preskače daždevnjake i tritone. 

Hoda po reci popločanoj ribama. 

Suta rakove. 

Trlja se uz prednjicu bludnica i Mlade- 
novu zadnjicu i tako im odvlači pažnju - 


ove velike sile se bore između sebe i ne 
primećujući ga. 

„Budi kip!” koristi gužvu da se obrati 
razraslom anđelu bez krila. 

| mermerni kip gleda nežno prizore 
haosa. 

„Sta uradi”? vrišti Ludi vihor i urla oko 
Harlekina. 

„Umetnost, braćo!” smeje se i nestaje. 

Između dva mora stoji, gladi galeba i 
čeka da prođe noć. Kroz tamni vilajet pro- 
leću vrišteće opasnosti i zovu njegovo 
ime. 

„Jesi li ga okamenio zauvek?” pita ptica. 

„Ne. Samo dok ne smislim šta 
pametno.” 

A mora pene. 


A SAD MALO IZNENAĐENJE: 
OPET DAN 


Veliki gaj. Ispred logora straža - osam 
oklopnika. 

„Dobar dan, dobri ljudi.“ 

„Šta ćeš"? 

„Ja bih do Mesije." 

Ispred hrasta se proteže jedan svetla 
lika. Beli konj krotko pase. 

„Nema šanse.” 

„Potreban mi je”, krši posmatrač ruke 
očajno, „moj život je upropašćen!” 

„Sutra je zbor!” dižu koplja. „Sutra dođi 
i pozdravi Mesiju!” 

„Samo jednu reč!” 

„Nema on vremena da se sa svakim 
bakće! Sutra će govoriti za sve.” 

Posmatrač se pokorno klanja i nalazi 
granu drveta pogodnu za njegovu 
profesiju. Seda, izvlači dvogled iz torbe i 
gleda. 

I ne sviđa mu se viđeno. 


NOĆ VELIKIH ODLUKA 


Namerno luta opustošenim Tamnim vi- 
lajetom i ćaska sa zaludnima i nepreten- 
cioznima. 

Zavrzuje se, stvara oblike i pejzaže sve 
dok se žamor ne čuje, sve dok boje i vatre 
ne počnu presecati crnilo noći; zado- 
voljno se smeje i odlazi do svoje 
skulpture. 

Tamo se rulja razišla. Nekoliko kreatura 

iz grčkih mitova, podesetak patuljaka 
raznih sorti, stanovnici kanjona i dokoni 
jednorog koji mu se raduje. 

»Zdravo", nehajno ga pozdravlja Harle- 
kin. A 

„Zdravo. Sta ćeš sad?” 

„Selim izložbu. Čekaju me tu.” 

„Večno, ako treba. Raspalio si moju 
znatiželju.” 

Harlekin rukom dodiruje kip i već su na 
sprudu. 

„Opa!” oduševljen je galeb. „Ti si ga 
pridobio!” 

„Ne, nadam se.” 

Oslobađa biće i s divljenjem gleda ras- 
tresanje zlatne kose i iskrenje morske 
pene u plavim očima. 

„Cuj, galebe, hoće li ti smetati društvo 
razraslog anđela?” 

„Ni slučajno!?” ushićena je ptica. 

„A imaš li šta protiv da te dozovem po- 
vremeno u neki drugi svet?” 

„Naravno da ne!” 

„Onda: Zbogom ptico, zbogom mora. 
Zbogom anđele!” 

„Hej, to znači da više nećeš dolaziti?” 

„Dolaziću”, uzdiše Harlekin. „Ali samo 
kad budem morao!” 

| ode jednorogu. 

„Gde je ono biće?” odmah je pitala živo- 
tinja. 

„Na sigurnom.” 

„Steta. Da je uletelo u promet, bilo bi 
veselo u mnogim noćima.” 

„Kvarnjačo.” 

„Ja sam simbol nevinosti i dobrog”, buni 
se jednorog. 

„Skratimo. Koliko si moćan van ovog 
sveta. U zemaljskom životu, recimo?” 

„Dosta. Sta te zanima?” 

„Mesija.” 

„Znam za njega. Podržan je ovde, i to od 
sila.” 

„Ja ga ne podržavam.” 

„Zašto. Zbog pravednosti neke?” 

„Ne, na nervnoj bazi!” 

Jednorog se ritao, Harlekin pleše i Veliki 
gaj se primiče. 

„Doveo sam konja za Mesiju”, šapuće 
Harlekin pospanim stražarima. 


„lma ga, belog.” 

„Vidi ovo!” 

Jednorog se razigrava i pogledi se pri- 
kivaju. 

Mesija izlazi iz svilenog čadora i otkida 
od ushićenja. 
„Pošto?” pita. 
„Samo mi obećaj da ćeš ga uvek jahati.” 
„Obećavam!” 
I obećanje na krilima sile struji kroz noć 
biva zavedeno u sve tajne protokole. 
»Uzjaši ga, Mesijo!” 
Jednorog poslušno prilazi, Mesija ga 
jaše. 

»Divota", veseli se jahač, „rulja će da 
padne na jednoroga!" 

| ispunjavaše dogovoreno: jednorog se 
pretvara u šugavo magare, ćopavo i pro- 
bušenog uveta, sa balom što u slapu 
napušta usta bolesne boje. 

„Sta...” zgražava se Mesija i pogledom 


y. oxy 


Pokušava da sjaše, i, naravno, ne može: 
obećao je da će ga uvek jahati. 

Stražari paniče, Mesija psuje prostački, 
magarac reve kao pred oluju - samo je 
Harlekin miran i spokojno seda na granu 
u gustoj krošnji odakle će posmatrač 
gledati okupljanje naroda radi Mesije. 

Jedan je došao na magarcu i uspeo. To 
je bilo davno i odgovaralo je imidžu 
izabranog. 

Drugi na magarcu neće proći. 

VRLO KRATKA NOĆ 


„Sjeba ga”, konstatovao je jednorog. 

„Eto.” 

„Napravio si dva dobra dela.” 

„Sitni smo mi da o dobru i zlu sudimo. 
Možda su to loši potezi.” 

„Ti se, uglavnom, dobro osećaš.” 

„Vrlo.” X 

„Onda bolja ne mogu biti.” 

Harlekin polako nestaje. 

„Još nešto", zaustavlja ga jednorog. 
„Kako to da ono biće ima tvoj lik?” 

Škrgut zuba i iščezavanje. 

„Možda je on budućnost onog nevina- 
šceta“, pase jednorog narcise, „i 
pokušava da se spreči. Kako je to 
romantično!” 

Goran Konvični 


PESNICA SVETOG SRCA 


Kada se probudim, siguran sam da sanjam. 

Netko zavija i znam da to nisam ja jer sam izgubio glavu. Nije mi na ramenima. 
Provjeravam nekoliko puta dodirujući otvoreni vrat rukama da bih bio siguran. Malo je 
gadljivo, ali vrlo pouzdano. Nema je, pa da ga jebeš. 

Nisam iznenađen. Situacija mi je neobično poznata, gotovo normalna u svojoj 
abnormalnosti. 

Osim toga, kao što sam rekao, siguran sam da sanjam. Promatram se sa strane. 
Vidim se kako izlazim kroz vrata napolje, dok izlazim kroz vrata napolje. Vani je plavo 
nebo iznad, oko i ispod kamena na kojem stojim. Iza mene je kuća. Vruće je. Jako vruće. 

Tada čujem zvuk i vidim mu izvor - avion. 

»Trebaš prijevoz?" viče moj stari. 

Sigurno da trebam prijevoz. 

Spušta se na krov kuće i postaje šešir na ćelavoj glavi koju ne poznajem. Prilično 
sam siguran da to nije moja glava. 

»Eto mene", kaže glava prijetvorno. 

„Ti nisi moja glava“, ubijam je u pojam. 

„Zašto ne?” 

„Ćelava si i prevelika za mene.” 

„O, daj, molim te, nemoj biti tako zahtjevan.” 

„Nisi moja glava i gotovo!” 

„O, molim te, molim te, hoću da budem tvoja glava, hoću da budem svačija glava, 
to mi je životna ambicija, uzmi me, uzmi me, uzmi me!” 

„Nema teorije.” 

Ponovo čujem zavijanje i shvaćam da je vrijeme da prestanem sanjati i da se 
probudim. 

A kada se probudim, siguran sam da sanjam. 

„Jeste li dobro?” pita me čovac, a ja mu prepoznajem glavu. Dosta je manja, ali još 
uvijek ćelava. 

„Nemam vremena za ove priče. Moram na posao. Moram...” 

„Što morate?” 

„Moram... Ne znam... Ali nešto moram napraviti... Nešto važno... | moram 
požuriti.” 

„Zašto morate žuriti? Ne žurite, uživajte. Takvim stavom samo sebi stvarate 
probleme. Čitav vaš život je pred vama. Razmišljajte pozitivno. Danas je prvi dan 
ostatka vašeg života.” 

Skačem i hvatam ga za vrat. Miriše po lijekovima i antisepticima. 

„Koliko sam već ovdje?” 

„Sigurno ste imali traumatično djetinjstvo. Pričajte mi o tome.” 

Kad bih se samo mogao probuditi. 

Onda imam knjigu u ruci. Zove se „Sigurno ste imali traumatično djetinjstvo”. 
Otvaram je i čitam sadržaj. Prvo poglavlje: „Pričajte mi o tome”. Drugo poglavlje: „Kad 

bih se samo mogao probuditi". Treće poglavlje: , ODMAH OVO PROČITAJ!" 

Kao da je za mene napisano, razmišljam, uzbuđen. 

Otvaram treće poglavlje: „Tvoji ljudi su zarobljeni na stijeni. Mogu preživjeti 
najviše tri tjedna. Ti si otišao po pomoć. Ti si im jedina nada. Izgubio si najmanje deset 
dana. Požuri! Odmah kreni!” 

„Otvorite vrata! Otvorite vrata! Hej! Otvorite vrata!" otkrivam da vičem. 

Dva muškarca, žena, i injekcija. Nije mi dobro. Hladno mi je. Zašto mi je tako 
hladno? Kada je sve gotovo, ista stara ćelava glava. 

»Moji su ljudi zaglavili na stijeni. Moram im pomoći. Molim vas. Moram im 
pomoći. Ja sam im...“ 

„Jedina nada. Znam. Recite mi što mogu napraviti pa ću pomoći." 

„Ne razumijete. Ne možete. Premladi ste.” 

„Stariji sam od vas.” 

»Vaš svijet je premlad. Vaši ljudi, vaš —“ 

Shvaćam da ponovo gubim vrijeme. Moram prestati sanjati i probuditi se ili će biti 
prekasno. 

A kada se probudim, znam da sanjam jer se ovo ne može događati. Ne, ovo se već 
dogodilo. 

Nema vremena za odlučivanje što je istina, a što nije. Vuk je na meni pa mu nudim 
ruku umjesto vrata. On je zadovoljan. Ja urlam. 

JA URLAM! TO JA URLAM SVE VRIJEME! 

Spoznaja me iznenađuje, ali nemam vremena da razmislim što to znači. Desnicom 
uzimam nož i zabijam ga u vuka koji dolazi s druge strane. Krv lipti po snijegu. Dva 
druga vuka napadaju ranjenog što mi daje priliku da ubijem čudovište koje mi vari 
ljevicu, a htjelo bi me cijelog. Ali čopor je preveliki i jedina mi je šansa rijeka. Možda ću 
biti živ kada doplutam u grad. Možda uopće neću doplutati. Kako je prokleto hladno! 
Kako je prokleto vruće! 

„Preskoči plutanje“, kaže mi stari. „Sad si u bolnici. Ne boriš se samo za svoj život 
već i za naš. Moraš pobijediti! Ti si nam jedina šansa! Koncentriraj se, mali, koncentriraj 
se. Prestani sanjati i probudi se. Reci im da smo sami u divljini. Reci im da se ne 
možemo maknuti. Reci im da nam je hrana pri kraju, da moraju požuriti. Probudi se, 
Pesnice Svetog Srca, probudi se!” 

Stari me nikada nije tako zvao. 

„Sigurno da jest. Kada te je poslao po pomoć, sjećaš se?” kaže mi ćelavac. 

„Tko si ti?” 

Ja sam doktor Ivan Primera, Jon McGregor, Jean-Luc Besson, Ana Smat, Dean 
Parker, itd. itd. i ti si u bolnici Svete Marije. Stomak ti se pokvario, ali je sada sve u redu 
i mamica će doći svaki čas... napali su te vukovi i gotovo si se smrznuo, ali imaš 
izvanrednu tjelesnu konstituciju... pronašli su te izgladnjelog i iscrpljenog na rehabi- 
litaciji si... imao si problema sa slijetanjem, brod ti je oštećen, a ti si ozbiljno ozlijeđen 
što nam je stvorilo dosta problema jer ne poznajemo tvoju anatomiju i fiziologiju tako 
da smo se usudili da ti damo samo aspirin kada si stvarno loše izgledao, a i to samo zato 
što je analiza tvoje kože pokazala određene sličnosti.“ 

Ja sam poludio. 

Ne, nisam lud, shvatio sam kada sam provjerio svoju glavu, ovog puta iznutra. Ima 
osjećaja i misli unutra koje ne poznajem. Ludih, nenormalnih osjećaja... 

Ne. Stani. Tvoji ljudi su na stijeni koja će udariti u prvi planet za trideset dana. 
Prestani sanjati i požuri. Ti si im Jedina šansa. Ti si Pesnica Svetog Srca. 

Ne mogu, stari, ne mogu! Tako mi je loše. Ruka me boli. Vruće mi je. Gorim. 

Mislim da umirem. 

Moraš! Moraš, mali, moraš! 

„Sveto Srce je u opasnosti“, kažem. „Kuga, kuga je u svetom srcu, Besson. Morate 
im pomoći." 

»Kako ste me zvali?“ 

„Besson. Jean-Luc Besson..“ 

„Ja sam doktor Ivan Primera.“ 

»Ne, ti si doktor Jean-Luc Besson i moraš pomoći. Komuna Sveto Srce je u 
opasnosti. Tamo je dvije hiljade ljudi, čovječe, učini nešto!" 

Tada ponovo čujem urlanje. Ali nemam vremena za vukove. Moram požuriti. 

»Kuga, Besson, za ime boga! Tamo nema radija. Nema ničega. Ja sam im jedina 
nada! Za ime boga, Besson, ne gledaj me tako glupavo, moraš im pomoći!" 

Tada mi ćelava glava prilazi i kaže: ,Pažljivo me slušaj. Pokušaj shvatiti da sam ja 
doktor Ivan Primera. Doktor Jean-Luc Besson je živio i radio u bolnici Svete Marije prije 
sto šezdeset godina. Komuna Sveto Srce je izumrla u isto vrijeme. Negdje si čuo tu priču 
pa ju je tvoj mozak snimio. Ti nisi Pesnica Svetog Srca. On se nikada nije probudio iz 
kome. Pokušaj živjeti u stvarnosti ili ćeš ostatak svog života provesti ovdje. Hoćeš li 
prestati sanjati!“ 

„Ima čovjek pravo, mali“, kaže mi stari. „Probudi se“, dodade i poče zavijati. Ne, on 
urla. U stvari, sjetio sam se, ja urlam. 

Ali kako? Pa ja sam izgubio glavu. Ponovo provjeravam... Vidi vraga! Eto moje 
glave! 

Tražim ogledalo da se podsjetim na šta ličim. Rezultat me poprilično iznenađuje. 
Čupava, gusta crna kosa, obrve i brada. Faca biblijskog proroka. ,Zar sam to ja?" 

„Ni ja nisam siguran“, odgovara mi moja glava. „Morao bi mi prvo reći tko si ti?” 

Stvarno. Čovjek, pardon, glava je u pravu. Tko sam ja? 

Kopam trenutak po svojoj zbunjenoj svijesti pokušavajući pronaći jedno jedino 
ime. Ono moje. Ne tražim puno, zar ne? 

Vraga! Osjećam da je tu negdje, ali ne mogu ga naći. Ali prilično sam siguran da 
predložak na mojim ramenima nije moj. Žena mi nikad ne bi dopustila da uzgojim takvu 
kosurinu. A i brada je smeta. 

O čovječe, tako strašno gubiš vrijeme ni na čemu da toga nisi ni svijestan! Koji te 
vrag uopće dovlačio ovdje? Samo ti možeš doći prvi put u životu i na samo sedam dana 
na drugi kraj svijeta točno na sastanak s potresom! 

„Probudi se, mali!“ 

„Kakve veze ima hoću li se probuditi ili neću. Znam iz iskustva da...“ 

... kada se probudim, znam da sanjam. 

„Smetam li?“ pita me doktorica. . „Jesu li pronašli još preživjelih?" 

»Kakvih preživjelih?" 

„lz ruševina Holliday Inna?" 

„Ali Hollidav Inn se nije srušio?“ 

»A KOJI SE KURAC DOGODIO?" 

»Molim vas, smirite se.“ 

Ima pravo. Počinjem gubiti kontrolu. Smiri se, stari moj. Uzmi čitaj nešto. 

„Jako dobra ideja. Predlažem Moorovog Watchmana iLi Delanyjev Dhalgren", kaže 
mi ambasador Planete Zemlje. „A što se tiče komune Svetog Srca..." 

Ne slušam ga. Moora i Delanyja sam već pročitao. Umjesto toga uzet ću... 

Uzimam knjigu. Četvrto poglavlje: ,Odmah ovo pročitaj". 

Otvaram četvrto poglavlje: ,Šestero preživjelih je još uvijek pod ruševinama 

Holliday Inna. Moraš se probuditi i uputiti spasioce. Neće još dugo živjeti. Probudi se, 
čoveče, tvoja žena i djeca su tamo!” 

»Makni se, monstrume!" vičem na vuka. „Moja žena i djeca umiru 

Vuk ne sluša. Zajebi vuka. Samo da nije tako hladno. Peto poglavlje: ,Komunom 
Sveto Srce hara kuga. Ti si im jedina...“ 

Preskačem slijedeće linije, tu priču već znam. Nema šestog poglavlja. Ostatak 
knjige su prazne stranice. A ovo što sam upravo pročitao, napisano je mojim rukopisom. 
Ja sam to napisao, ali ne sjećam se kada. 

Tada se začuje grmljavina. Zgrada se ruši. Panično krećem prema vratima... 

Prestani sanjati! 

Koncentriram se na knjigu i eto knjige. 

Vraćam se na prvo poglavlje: „Pričaj mi o tome”. 

„Postoji najmanje pet različitih doktora: Besson, Primera, Parker, Smat i 
McGregor. Ti si najmanje četiri različita čovjeka: tip kojeg zovu Pesnica Svetog Srca, tip 
čiji će ljudi udariti u Merkur, tip koji se izvukao iz ruševina Holliday Inna i curica kojoj je 
operiran stomak. U bar tri slučaja moraš se probuditi i reći im da pomognu.“ 

„Kada sam ovo pročitao, pomislio sam da si na dobrom putu", kaže ćelavac. 
»Izuzetno brzo si shvatio da si bolestan i prihvatio tu činjenicu. Izuzetno brzo si postao 
svijestan ostalih ličnosti u tebi, ali...“ 

Pokušavam ne čuti urlanje. Ignoriram bol u stomaku. Ignoriram vrućinu. Konačno 
shvaćam da sam budan cijelo vrijeme. Odjednom je sve jasno. 

„Tko si ti?” 

Ja sam doktor Kurt Hochenheimer.” 

Sranje. Evo još jednog. 

> Sedmo poglavlje: PROČITAJ CIJELU KNJIGU PA OVO«<, napisao sam. 

„Što to pišete?“ 

„Tko sam ja?" 

>Također, tu je tip kojeg su napali vukovi. | on ide po pomoć. Život njegovog oca je 
u pitanju. < 

„Vi se Aleksandar Bak. Imali ste nesreću...“ 

Koji sad Aleksandar Bak, bog te jebo! 

>Budan si! Ne sanjaš! Nekako primaš druge ljude! I svi su u govnima do grla.< 

Vuk skače na mene dok moj brod pada. 

Ali tko prima koga? Tako bih htio zaboraviti sve ovo, zaspati i spavati, spavati i 
sanjati, zauvjek sanjati. Ali neki drugi san. Ne ovaj košmar. 

„Probudi se, mali”, kaže mi stari. 

Odlučujem se za jednu varijantu i idem po njoj. ,Ja JESAM budan!" 

„Moraš se suočiti sa stvarnošću“, inzistira glava. 

„A šta ti znaš o stvarnosti! Znaš li za kugu ili za Holliday Inn?“ 

„Opet ista priča. Mislim da bi bilo krajnje vrijeme da izvadiš krajnike.“ 

Koji je ovom čovje... 

U tom trenutku shvaćam da postoji rješenje. Ako se skoncentriramo, ako udružimo 
snage... 

Ili slabosti, ako udružimo slabosti, pjevam. 

Nemoj pjevati, umoljavam se. Stajem na stranu i prijetim si prstom. Nije lako kada 
si budan, ali nemam vremena da se brinem zbog toga. 

Koga lažeš? pitam se. 

Umukni! odgovaram si. Samo da nije tako vruće.. 

Gdje sam stao? Ah, da, ako udružimo snage! 

U tom trenutku ćelava glava problijedi. 

U tom trenutku bacam knjigu na stranu i koncentriram se. 

Probudite se! Probudi se, Pesnice Svetog Srca! Probudi se, čovječe sa zvijezda! 
Probudite se! 

U tom trenutku počinjem padati u san. 

„Ostani budan, sine! Ostani budan inače ćeš sutra početi iz početka! Sve što ćeš 
imati je novo poglavlje u knjizi! Ostani budan!“ 

Ipak sam ja lud. 

„Ostani budan! Molim te, ostani budan!“ 

„Moraš se suočiti sa stvarnošću! “ 

„Kako ste me zvali?” 

Oprosti, stari. Oprosti, ne mogu. Tako mi je vruće. Tako mi je hladno. Mislim da 
umirem. 

„Ja sam doktorica Ana Smat.” 

Ne! Ne! Pada u san. Sanja. 

„Ne! Ne!" 

„Sve je u redu, draga. Sve je u redu. Samo san, bio je to samo ružan san.” 

Kada je smirila djevojčicu, sestra je otišla u kancelariju doktora Parkera. 

„Ponovo je imala moru. To više nije normalno. Nešto se čudno događa.” 

„Ništa se čudno ne događa, sestro. Upravo je bila operirana nakon jakog napadaja. 
Razumljivo je da...“ 

„Ovako redovne more nisu razumljive i vi to znate, doktore. Nešto se 
neprirodno..." 

„Sestro, molim vas da se sjetite da je ovo znanstvena ustanova i to zavidne 
reputacije. Neću da čujem nikakve priče o neprirodnom u bolnici koja postoji još od 
vremena komune Svetog Srca." 

„U najmanju ruku...“ 

A šta vi znate o stvarnosti? 

Kada se probudim, znam da sanjam. 

Jacek Sjerpinjski 


ŽIVOT U NASELJIMA 
NA RAVI 


Jacek Sierpinskl, Zucie w osiedlach nad Rarwa 
S poljskog preveo Dušan-Vladislav Pažđerski 


Katovice su veliki industrijski grad. Zato se reka Rava, koja prolazi kroz centar Katovica 
sastoji od devedeset procenata otpadnih voda. Ostalih deset posto je obična voda. Uz 
Ravu, tesno zbijene, stoje betonske zgrade. Rava smrdi, a prozori zgrada gledaju baš na 
Ravu. Ljudi koji stanuju u zgradama od betona često zabacuju udice, u nadi da će se 
nešto uhvatiti. Kada se uhvati, prže i jedu. Kada se ne uhvati, menjaju mamac. Za to 
vreme, ljudi iz obližnjih zgrada nemaju kontejnere, i bacaju đubre kroz prozore, pravo u 
Ravu, koja smrdi, a prozori kuća gledaju baš na Ravu. Ljudi koji stanuju u zgradama od 
betona često zabacuju udice, u nadi da će nešto uhvatiti. Kada se uhvati, onda je 
praznik i dolaze gosti iz udaljenih Glivica, Sosnovjeca i Ribnjaka da se nahrane. Ako se to 
desi u zimu, deca onda izlaze i prave Sneška Belića. To je šlezijski Sneško Belić. Za to 
vreme, ljudi iz obližnjih kuća nemaju kontejnere i bacaju đubre kroz prozore pravo u 
Ravu, koja smrdi, a prozori kuća gledaju baš na Ravu. Ljudi koji stnuju u kućama od 
betona često zabacuju udice, u nadi da će se nešto uhvatiti. Kada se uhvati, onda je 
praznik i dolaze gosti iz udaljenih Bitoma, Benđina i Domorova, da se nahrane. Ako se 
to desi u zimu, onda pada sneg i duva vetar, kao što to obično biva zimi. Crne pahuljice 
se vrte i padaju, a među njima nema dve iste. Za to vreme ljudi iz obližnjih kuća nemaju 
kontejnere i bacaju đubre kroz prozor pravo u Ravu, koja smrdi, a prozori zgrada 
gledaju baš na Ravu. Pod kućama stoje zarđale olupine automobila, a odmah pored se 
prostire autoput. U daljini se puše dimnjaci železara i fabrika, a pod zemljom rudari 
kopaju ugalj i potresi ih zatrpavaju. Rudari stanuju u zgradama pored, gde je toplo, jer 
ima uglja i često zabacuju udice, u nadi da će se nešto uhvatiti. Kada se ne uhvati, 
menjaju mamac. Kada se uhvati, mole gnjlozelenu ribicu: ,Daj nam, ribo, novi ugalj za 
kopanje i bušenje, daj nam takođe, gnjila ribo, nove pene za brijanje, daj nam takođe 
nešto za ždranje, da bismo mogli još jače da kopamo, daj nam, daj nam, gnjila ribo, novi 
televizijski program...“ Gnjila Ribica im daje to što traže, posle čega se sakupljaju gosti iz 
udaljenih Hožuva, Zabža i Zavjeća, da se nahrane ždranjem koje su dobili od Gnjile 
Ribice. U daljini se sive dimnjaci železara i fabrika, a pod zemljom rudari kopaju ugalj i 
potresi ih zatrpavaju. Žene rudara sede u zgradama od betona i gledaju televiziju. Kada 
se pokvari antena, misle da se pokvario televizor i bacaju ga kroz prozor pravo u Ravu. 
Pod kućama stoje zarđale olupine automobila, a odmah pored se prostire autoput. 
Ljudi koji stanuju u zgradama od betona često zabacuju udice, u nadi da će se nešto 
uhvatiti. Kada se ne uhvati, menjaju mamac. U međuvremenu, dolaze gosti iz udaljenih 
Jatšemba, Sjmjanovića i Pjekara, i gledaju televiziju. Na televiziji je utakmica između 
Ruha i GKS-a Katovice. Jednom su Ruh psi, a GKS gospodari. Drugi put su Ruh gospodari, 
a GKS psi. U najdramatičnijem trenutku kvari se antena i gledaoci misle da se pokvario 

televizor, pa ga bacaju kroz prozor, pravo u Ravu. Ako se to desi zimi, deca izlaze iz 
zgrada i prave Sneška Belića. Zaslepljujuća crna prilika se vidi još iz daljine. To je šlezijski 
Sneško Belić. Ljudi koji stanuju u zgradama od betona zabacuju često udice, u nadi da 
će se nešto uhvatiti. Kada se ne uhvati, menjaju mamac. Ali bez uspeha. Već se odavno 
ništa ne hvata. Toplo je jer ima uglja. Pod zemljom rudari kopaju ugalj i potresi ih 
zatrpavaju. | nema ko više da zabacuje udice. Samo je tu Rava, koja smrdi. Sastoji se u 
devedeset procenata od otpadnih voda. Ostalih deset procenata je ugalj. Samo još u 
Ravi buja život. Gnjilozelena deca brode na talasima. Veselo viču, ali nema više nikog da 
zabacuje udice. 

